
BIBUOGRAFISKE OPLYSNINGER 

VED 

J. B. HALVORSEN. 



En Folkefiende, i hvilket Stykke man, vistiiok 
med Rette, har villet se Digterens Svar og Selvfor- 
svar overfor Almenhedens og Kritikens Modtagelse 
af ^Gengangere" (se Ibsens Udtalelse i et Brev af 
3. Jan. 1882, anført i G. Brandes' „Henrik Ibsen", 
S. 117), blev skrevet hurtigere efter det foregaaende 
Skuespil, end Tilfældet har været med noget Ibsen- 
Arbejde siden 1877, fra hvilket Tidspunkt der regel- 
mæssig har ligget to Aar mellem hvert njrt Arbejde 
af Digteren. Stykket blev paabegyndt i Rom og fiild- 
ført i Gossensass i Tyrol i første Halvdel 1882. 
Den 28. Novbr. d. A. udkom i et Oplag paa 10,000 
Exemplarer : 

En folkefiende. Skuespil 1 fem akter. Af udgaver. 
Henrik Ibsen. Kbhvn. 1882. 8. 2 Bl., 219 S. 
Andet oplag. Kbhvn. [28. April] 1897. 8. 223 S. 

An Enemy of Society. A Play in five Acts. Over- 
(Translaled by Mrs. Eleanor Marx-Aveling.) [Trykt sættelser. 
S. 199-315 i „The Camelot Series, edited by 

II 

Ernest Rhys", London 1888, sammen med Over- 
sættelsen af „Samfundets Støtter" og „ Gengangere".) 

An Enemy of the People. Play in five Acts. 
Translated by Mrs. E. Marx-Aveling. [Trykt S. 
103—237 i Vol. II. af „Ibsen's Prose Dramas". 
Authorized English Edition by William Archer. Lon- 
don 1891. 8. I Fortalen til dette Bind oplyser Ud- 
giveren (S. IV.), at den her foreliggende Text er 
meget forskjellig fra den, som udkom i „Camelot 
Series "-Bindet; for alle Ændringer, enten til det 
bedre eller til det værre, er Udgiveren, Archer, alene 
ansvarlig.] 

An Enemy of the People. Play in five Acls. 
Translated by Mrs. E. Marx-Aveling. London 
1897. 8. 1 BL, S. 103—237. (Shilling-Udgave i 
Særtryk af forannævnte „Prose Dramas", Vol. IL). 

Un ennemi du peuple. Piece en cinq actes. 
Traduction Ad. Cheneviére et H.Johansen. [Avec 
une préface des traducteurs.] [Trykt S. 149 — 314 
i T. IV. af „Théåtre d'Henrik Ibsen". Paris 1892. 8.] 

Een Vijand des Volks. Tooneelspel in 5 be- 
drijven. Vertaald uit het Noorsch door Ida Donker. 
's Gravenhage. 1883. 8. 164 S. 

Un Nemico del Popolo. Dramma in cinque 
åtti. Milano 1894. 8. 2 BL, 120 S. (0. m. T.: 
„Teatro straniero". Fase. 59.) 

Doktor Stokman. (Volksfeind.) Drama v pjati 
déistvijach. Perevod N. Mirovic. K predstavleniju 
dozvoleno 21 Marta 1891. Izdanie redakcij ^urnala 
„Artist". Moskvsra 1891. 8. 130 S. (Denne rus- 
siske Oversættelse er for Textens Vedkommende 
identisk med de to nærmest efterfølgende.) 

Doktor Stokman. Drama v pjati déistvijach. 
Perevod N. Mirovic. [Trykt i September-Heftet 1891 
af „Teatralnyj, muzykalnyj i chudozestvennyj ^urnal 
„ Artist", Moskwa.] 

III 

Vrag Naroda (Doktor Stokman). Drama v 
pjati déistvijach. Perevod N. Mi ro vie. Moskwa 
1891. 8. 130 S, [Udgjør 1. Series 2. Lev. af 
„Polnoje sobranie dramaticesnich Henrika 
Ibsena pod redakciej A. A. Aleksejeva".] 

Vrag Naroda. Drama v 5-ti déistvijach. Pe- 
revod N. K. [Trykt S. 201-335 i T. V. af So- 
branie socinenij Henrika Ibsena. Izdanie I. 
Jurovskago. S. Peterb. 1897. 8.] 

Un enemigo del pueblo. Drama en cinco 
actos. [Trykt sammen med en spansk Oversættelse 
af „Fruen fra Havet" S. 209—400 i vedkommende 
Bind af „Colecci6n de libros escogidos", udg. af „La 
Espaiia modema". Madrid (1894). 8. 

Ein Volksfeind. Schauspiel in ftinf Aufziigen. 
Deutsch von Wilhelm Lange. Einzige vom Ver- 
fasser autorisirte deutsche Ausgabe. Leipzig 
[1883]. 8. 105 S. (0. m. T.: Reclam's Univ.- 
Bibl. No. 1702. Senere ogsaa indlemmet i samme 
Forlæggers „Henrik Ibsen's Gesammelte Werke". 
Bd. II. Lpz. [1889].) 

Ein Volksfeind. Schauspiel in funf Akten. 
Deutsch von G. Morgenstern. Lpz. u. Wien [1891]. 
8. 128 S. (0. m. T.: „Meyers Volksbttcher" No. 
918. 919.) 

Ein Volksfeind. Schauspiel in ftinf Aklen. 
Deutsch von M. von Borch. Berlin 1890. 8. 121 S. 
(Senere indlemmet i de paa S. Fischers Forlag ud- 
komne „Nordische Bibliothek herausgegeben von Julius 
Hoffory", Bd. XIV., og „Henrik Ibsens Werke hg. 
von Julius HofFory": ^Moderne Dramen". II. 185 
-307.) 

Ein Volksfeind. Schauspiel in ftinf Aufztigen. 
Aus dem Norwegischen tibersetzt und eingeleitet von 
I. C. Poestion. Halle a. d. S. [1891]. 8. 1 Portr., 

IV 

100 S. (0. m. T.: „Hendel's Bibliothek der Ge- 
samtlitleratur des In- und Auslands", No. 543.) 
Kommen- H. Jæger: Henrik Ibsen (Kbh. 1888), S. 270— 

tarer. 275; H. Jæger: Henrik Ibsen og hans værker (Kra. 
1892), S. 165-172; G. Brandes: Henrik Ibsen (Kbh. 
1898), S. 142-145; A. Schack: UdvikHngsgangen i 
H. I.s Digtning (Kbh. 1897), S. 119-137; C. Lam- 
bek: Bidrag til Ibsen-Kritiken (Kbh. 1899), S. 99- 
111; [U. v. FeiHtzen] Realister och Idealister af Robin- 
son, III. (Ups. 1885); Nordisk Tidskrift, utg. af Let- 
terstedtske Foreningen, 1883, S. 53— 66; Ny svensk 
Tidskrift 1883, S. 219—237 af Robinsen [U. v. Fei- 
Utzen]; Finsk Tidskrift XV. (Hfors 1883), S. 3-13 
af W. Bolin; Leo Berg: H. I. und das Germanen- 
thum (Berlin 1887), S. 34—40; Otto Brahm: Henrik 
Ibsen (Berlin 1887), S. 57—59; A. Garde: Der 
Grundgedanke in lbsen's Dichtung (Lpz. 1898), S. 
39 fg.; Ad. von Hanstein: Ibsen als Idealist (Lpz. 
1897), S. 121 — 130; L. Passarge: Henrik Ibsen 
(Lpz. 1883), S. 264—280; E. Reich: Ibsens Draraen 
(Dresden u. Lpz. 1894), S. 151 — 166; de Bom: Ibsen 
en zijn werk (Gent 1893), S. 61 --66; H. H. Boye- 
sen: A Commentary on the Writings of Ibsen (New 
York 1894), S. 233-247; Sir E. R. Russell and P. C. 
Standing: Ibsen on his merits (London 1897), S. 
148 fg. og 160 fg.; G. B. Shaw: The quintessence 
of Ibsenism (London 1891), S. 92—96; A. Ehrhard: 
Ibsen et le Theatre contemporain (Paris 1892), S. 
355-371; Ch. Sarolea: Henrik Ibsen (Paris 1891), 
S. 67 — 72; Laurent Tailhade: Conference sur r„En- 
nemi du peuple" i Mercure de France 1894, Juni- 
Heftet; G. M. Scalinger: Ibsen (Napoli 1895), S. 41 
-44. - Nyt Tidsskrift (Kra.) I. 571-581 af A. 
Garborg; Luthersk Ugeskrift 1882, 1. 392 fg. [af 
M. J. Færden]; Dagbladet (Kra.) 1882, No. 296, 300, 

302 og 304 [af J. D. Irgens Hansen]; Morgenbladet 
(Kra.) 1883, No. 13 A og 15 A [af M. J. Monrad]. 

I Begyndelsen af 1883 blev Stykket opført paa Opførelser. 
alle Hovedtheatre i de nordiske Riger, først paa 
Kristiania Theater den 13. Januar (med A. Rei- 
mers som Dr. Stockmann og H. Klausen som Morten 
Kiil, se Billede i Ny ill. Tid. 1883, No. 4 «); i 
Aarets ,Løb oplevede Slykket paa dette Theater ialt 
27 Opførelser. Det overflyttedes 1899 til Reperloiret 
for Nationaltheatret, hvor Stykket i helt ny Ind- 
studering (bl a. med Fr. Garmann som Dr. Stock- 
mann) 2. Septbr. 1899 gik som anden Aftens Fest- 
forestilling ved Theatrets Indvielse og senere til Ja- 
nuar 1900 har oplevet ialt 17 Opførelser; paa det 
norske Theater i Bergen fandt Førsteopførelsen Sted 
24. Januar 1883. — Paa det kgl. Theater i Kjø- 
benhavn gik Stykket første Gang 4. Marts 1883 
(med Emil Poulsen som Dr. Stockmann, se Billede 
af ham med Text af E. Brandes i Ude og Hjemme 
VI. 290 fg.); det oplevede ialt 11 Opførelser i Sæ- 
sonen og har senere ikke været gjenoptaget, ligesaa- 
lidt som det er blevet spillet i Danmarks Provinser. 
— I Sverige var det Gøteborgs Theater, som 
først bragte Stykket til Opførelse i Februar 1883, i 
Oversættelse af Frans Hedberg, medens en Over- 
sættelse af Ernst Lundqvist blev benyttet af Drama- 
tiska Teatern i Stockholm, da det opførtes her. 
Iste Gang 3. Marts 1883. I Septbr. s. A. optraadte 
den norske Skuespiller A. Reimers som Gjæst paa 
dette Theater i Dr. Stockmanns Rolle (se herom 
bl. a Hellen Lindgrens Recensjon i Ur dagens krø- 
nika III. 226 fg.). Senere blev det gjenoptaget paa 
Repertoiret bl. a. ved en Opførelse 26. Septbr. 1887, 
da Digteren selv var tilstede. — Paa det finske The- 
ater i Helsingfors gik Stykket 1889, med B. Leino 
i Dr. Stockmanns Rolle. — Det første Theater, som 

VI 

udcnfor Norden opføite „En Folkefiende", var Ostend- 
Theater i Berlin, hvor det gik 5. Marts 1887 ved 
en Forestilling til Indtægt for „ Berliner Presse"; 
senere oplevede det et Snes regulære Opførelser paa 
samme Theater; i de følgende Aar blev Stykket op- 
taget paa Repertoiret for adskillige andre af Berlins 
Theatre: Lessing-Theater (August 1890), Neues The- 
ater (Marts og April 1894, med Sonnenthal som 
Gjæst i Stockmanns Rolle), Schiller-Theater (Februar 
1897) og endelig Kgl. Schauspielhaus (fra 1896 af) 
— Allerede i 1888 begyndte Stykket sin Scenegang 
over det tydske Riges øvrige Theatre, saaledes 
nævnte Aar paa Hoftheatret i Meiningen (i Marts) 
paa Stadttheatrene i KOnigsberg (Oktbr.), Ham 
burg, Altona, og er senere gaaet videre til Stadt 
theater i Bern (1888), Burgtheater i Wien (Oktbr, 
1890 og Febr. 1894), Stadttheater i Frankfurt a/M 
(Oktbr. 1890), Stadttheater i Mainz (Marts 1891) 
Hoftheater i Karlsruhe (Decbr. 1896), Hoftheater i 
Mtinchen (1897—98), Raimundtheater i Wien 
(1897-98) Stadttheater i K5ln (1898) o. fl. Paa 
flere af det tyske Sprogs Scener er Stykket siden 
1898 opført af Dr. Heines saakaldte „Ibsen-Theater", 
der har rejst paa Turné med dette og andre Ar- 
bejder af ham i Tyskland og Østerrig; paa andre 
Scener gik det som Festforestilling i Anledning af 
Digterens 70 Aars Fødselsdag i 1898, bl. a. paa det 
tyske Landestheater i Prag, hvor Forestillingen ind- 
lededes med en dramatiseret Prolog af Heinrich 
Teweles „Der Volksfreund" (Prag 1898. 8. 8 S), 
som slutter med at Petra og Stockmann bestemmer 
sig til at oprette „eine Ibsen-Schule ftir die Kinder 
des Volkes". — I London opførtes Stykket 1893 
paa Haymarket af Beerbohm Trees Selskab, som 
1895 gik paa Turné med det til Amerika. — I hol- 
landsk Over sætt else blev det spillet i Rotterdam 

allerede i Februar 1884, i italiensk Oversættelse har 
Novellis Selskab opført Stykket i Italien 1895 og i 
Spanien 1896. Derimod blev spanske Anarkisters For- 
søg paa. en Opførelse af Stykket paa en af de span- 
ske Provinsscener i 1893 forbudt af Øvrigheden. — 1 
Paris blev Stykket første Gang bragt paa Scenen af 
„L'Oeuvre" (Dr. Stockmann: Lugne Poé) 9. Novhr. 
1893, indledet med et Foredrag af Laurent Tailhade 
(se ovfr. S. IV), der forherhgede Dr. Stockmann som en 
Repræsentant for Anarkiet, og som fulgtes af larmende 
politiske Demonstrationer. Den 29. Marts 1898 gaves 
Stykket som Festforestilling i Anledning af Digterens 
70-Aarsdag, af „L*Oeuvres" Selskab paa Renaissance- 
Theatret, med Demonstrationer til Gunst for Zola, 
der nylig havde optraadt med sit Anklageskrift i 
Dreyfussagen. Den 29. Oktbr. 1899 blev Stykket 
for første Gang spillet ved en Aftenforestilling paa 
Gymnase, hvor Opførelsen af Publikum fulgtes med 
større Ro og Opmærksomhed end ved de tidligere Op- 
førelser, blot nu og da afbrudt af et „Leve Anarkiet!" 

Vildanden, som Digteren begyndte at skrive i 
Rom og derpaa fuldførte under sit Sommerophold i 
Gossensass 1884, udkom i Kjøbenhavn og Kristiania 
den 11. Novbr, s. A. i et Oplag paa 8,000 Exem- 
plarer, som strax blev udsolgt, saa at der allerede * 

den 1. Decbr. s. A. kom et nyt Oplag. 

Vildanden. Skuespil i fem akter. Af Hen- udgaver 
rik Ibsen. Kbhvn. 1884. 8. 2 BL, 244 S. -^ 

Andet oplag. Kbhvn. [1. Decbr.] 1884. 8. 2 Bl., 
244 S. 

The wild Duck. Play in five Acts. Trans- Over- 
lated by Mrs. F. E. Archer. [Trykt S. 239-381 i sættelser. 
Vol. 11. af „Ibsen's Prose Dramas". Authorized 
English Edition. Ed. by William Archer. London 
1891. 8.] 

The wild Duck: Play in five Acts. Trans- 
lated by Mrs. F. E. Archer. London 1897. 8. 
1 Bl., S. 239-381. (Shilling.Udgave i Særtryk af 
foran nævnte „Prose Dramas", Vol. II.) 

Le Can ard sau vage. Drame en cinq actes. 
Traduetion du Norvégien par M. Fro z or. [Trykt, 
med en indledende „Notice sur le Canard sauvage" 
af Oversætteren, S. 1 — 180 i T. II. af Theatre 
d'Henrik Ibsen. Paris 1893. 8. 2 BL, IV S, 
326 S. 1 BL. 

L'Anitra selvatica. Dramma^ in 5 åtti. 
Milano 189*. 8. (0. m. T.: „Biblioteca Ibsen". 
No. 9.) 

Dikaja ut ka. Drama v 5-ti déistvijach. Pere- 
vod L. M, Moskwa 1892. 8. 

Dikaja utka. Drama v 5-ti déistvijach. Pere- 
vod 0. Naumova. [Trykt S. 153—284 i T. fl. af 
Sobranie sgéinenij Henrika Ibsena. Izdanie 
L Jurovskago. S. Peterb. 1896. 8.] 

Die Wildente. Schauspiel in ftlnf Akten. 
Deutsch von M. von Borch. Einzige vom Ver- 
fasser autorisierte deutsche Ausgabe. Berlin 
1887. 8. 127 S. (Senere [1889] i nyt Oplag ind- 
lemmet i de paa S. Fischers Forlag udkomne „Nnr- 
dische Bibliothek, hg. von Julius HofiFory", Bd. VI. 
og i „ Henrik Ibsens Werke, herausgegeben von 
Julius HofiFory": Moderne Dramen, Bd. HI. 8. 2 BL, 
128 S.) 

Die Wildente. Schauspiel in ftinf Aufztigen. 
Aus dem Norwegischen iibersetzt von Ernst Brau se- 
wetter. Leipzig [1887]. 8 108 S. (0. m. T.: 
Reclam's Univ.-Bibl. No. 2317. Senere ogsaa ind- 
lemraet i samme Forlæggers „Henrik Ibsen's Ge- 
sammelte Werke". Bd. IIL Lpz. [1889].) 

Die Wildente. Ein Schauspiel in ftlnf Akten. 
Deutsch von G. Morgenstern. Lpz. u. Wien [189*]. 

8. 114 S. (0. m. T.; „Meyers VolksbQcher" No. 
770. 771.) 

Die Wildente. Schau spiel in fiinf Aufztigen. 
Deutsch von 1. Engeroff. Halle a. d. S. [1894.] 
8. 1 Portræt, 100 S. (0. m. T.: Hendels „Biblio- 
thek der Gesamtlitteratur" No. 808.) 

Die Wildente. Schauspiel in ftinf Aufztigen. 
Deutsch von Wilhelm Lange. Berlin 1900. 8. 
(0. m. T.: „Henrik Ibsens Dramatische Werke her- 
ausgegeben und tibersetzt von Wilhelm Lange". IV. 
Berlin. Verlag von Hugo Bermtihler.) 

H. Jæger: Henrik Ibsen (Kbh. 1888), S. 276- Kommen- 
279; H. Jæger: Henrik Ibsen og hans værker (Kra. tarer. 
1892), S. 172-178; G. Brandes: Henrik Ibsen (Kbh. 
1898), S. 145 fg.; A. Schack: Udviklingsgangen i 
H. I.S Digtning (Kbh. 1897), S. 138-149; C. Lam- 
bek: Bidrag til Ibsen-Kritiken (Kbh. 1899), S. 112 
-123; Ny svensk Tidskrift 1885, S. 65-69 af 
Helene Nyblom, hvortil Imødegaaelse af Claes Lundin 
i Ur Dagens KrOnika 1885, S. 209 fg., jfr. sidst- 
nævnte Tidsskrift S. 109 fg. af Oscar Levertin; Lou 
Andreas -Salomé: Ibsens Kvindeskikkelser (Overs. 
Kra. 1893), S. 54—78; Leo Berg: H. I. und das 
Germanenthum (Berlin 1887), S. 44—47; Otto Brahm: 
Henrik Ibsen (Berlin 1887), S. 59 fg ; A. Garde: 
Der Grundgedanke in Ibsen's Dichtung (Lpz. 1898), 
S. 40 fg.; Ad. von Hanstein: Ibsen als Idealist (Lpz. 
1897), S. 130 - 138; E. Reich: Ibsen's Dramen (Dres- 
den u. Lpz. 1894), S. 167—182; de Bom: Ibsen en 
zijn werk (Gent 1893), S. 75-77: H. H. Boyesen: 
A Commentary on the Writings of Ibsen (New York 
1894), S. 249-262; G. B. Shaw: The Quintessence 
of Ibsenism (Lond, 1891), S. 96-100; A. Ehrhard: 
Ibsen et le Theatre contemporain (Paris 1892), S. 
372-391; R. Doumic: De Scribe å Ibsen (3. Udg., 
Paris 1896), S. 315—331; Revue d'art dramatique 

1890, 1. Marts, af Ch. de Casanove; Boccardi: La 
donna nelF opera di H. I. (Milano 1893), S. 33 %.; 
G. M. Scalinger: Ibsen (Napoli 1895), S. 44 fg. — 
Nyt Tidsskrift (Kra.) HI. 616 fg. [af Mathilde Schjøtt]; 
Ny Svensk Tidskrift 1885, S. 444 fg. af Kristofer 
Randers; Aftenposten (Kra.) 1884, No. 271 A og 
277 A [af B. Morgenstierne]; Dagbladet (Kra.) 1884, 
No. 403, 413, 420, 440. 
Parodier. [Anstey Guthrie:] „The Wild Duck" i „The 

Pocket Ibsen" by F. Anstey, New Ed. (London 1895), 
S. 125 — 153, overs, i „Punchs Lomme-Ibsen" (Kra. 
1893), S. 5—25; Harald Molander: „Vildankan, vau- 
de ville i fem akter" i „ Ibsen i vftstficksformat" (Sthlm. 
1895), S. 47-81. En utrykt, men paa Wallner- 
thealret i Berlin i Marts 1889 opført Parodi var 
„Die Mitternachtssonne von Hjalmar Knutson" [Eugen 
Zabell. 
Opførelser. Det første TJieater, hvor Stykket kom til Op- 

førelse, var det norske Theater i Bergen, hvor det 
gik 9. Januar 1885. To Dage senere fandt Første- 
opførelsen Sted paa Kristiania Theater, hvor det 
16. Marts s. A. gik for sidste (22de) Gang. — 
Paa det kgl. Theater i Kjøbenhavn blev det 
spillet Iste Gang 22. Februar 1885 og gik, mens 
det var nyt, ialt 13 Gange. I Januar 1892 blev 
det givet i ny Indstudering, opførtes paany i Sæ- 
sonerne 1894 — 95 og 1897—98, ialt til da 30 Op- 
førelser, hvorefter det bragtes frem som Festforestilling 
i Digterens Nærværelse i Maj 1898, da han besøgte 
Kjøbenhavn i Anledning af sin 70 Aars Fødselsdag. 
Paa Danmarks Provinsscener har det været opført 
34 Gange af Julius Petersens Selskab og senere 1898 
—99 af Alb. Helsengreens Selskab i Aarhus, Odense 
o. fl. — Paa kgl. Dramatiska Teatern i Stockholm 
gik Stykket, oversåt af Fr. Hedberg, første Gang 
den 30. Januar 1885. Den nye Sæson aabnedes i 

August s. A. med en Gjenoptagelse af Stykket, hvori 
dog Hjalmar Ekdal, som ved de tidligere Opførelser 
havde været udført af August Lindberg, nu blev 
spillet af Aug. Palme, mens Hedvig nu ligesom ved 
Førsteopførelsen udførtes af den unge Elev Frk. Lotten 
Seelig. I April 1889 viste Fru Hennings sig som 
Gjæst for Stockholmeme i denne Rolle. (Et Kostume- 
billede af Hedvigs Frenastillerinder i Kristiania: Frk. 
Lully Krohn, i Kjøbenhavn: Fru Hennings og i Stock- 
holm: Frk. Seelig, findes paa Omslaget af Ernst 
Bojesens „ Norden", H, 2.) — Paa det svenske The- 
ater i Helsingfors gik Stykket første Gang 16. 
Januar 1885, paa det finske Theater sammesteds 
1892. — I Tyskland fandt Førsteopførelsen af delte 
Stykke, ligesom af „En Folkefiende" Aaret i For- 
vejen, Sted ved en Matiné til Indtægt for „ Berliner 
Presse" paa Residenz-Theater i Berlin den 4. Marts 
1888 (med Direktør Lautenburg som Hjalmar Ekdal); 
i Oktbr. s. A. optog Theatret det paa sit faste Aften- 
repertoire, og det gik nu hver Aften i flere Uger, og 
bragtes ogsaa fi^em som Theatrets Festforestilling 
under Digterens Besøg i Berlin 6. Marts 1889. Det 
var imidlertid ogsaa blevet opført, men i en under- 
tiden parodisk Oversættelse, paa KOnigst&dtisches 
Theater i Berlin i April 1888; senere (1896—97) 
har det været spillet baade paa Deutsches Theater 
og paa Neues Theater i Berlin; dette sidstes Skue- 
spillerpersonale har ogsaa opført Stykket paa Tur- 
neer i Leipzig, Dtisseldorf, Burgtheater i Wien 
(April 1898), ligesom Dr. Heines „lbsen-Theater" har 
spillet det paa sine Turneer 1898 i Hamburg o. a. 
St. I Januar 1889 gik Stykket paa Stadttheater i 
Bern, i Februar s. A. paa Hoftheater i Wiesbaden, 
8. Juni s. A., i Digterens Nærvær, paa Theatret i 
Dresden, i Marts 1890 paa Hoftheater i Koburg. 
I Sæsonen 1891 — 92 fandt Opførelser Sted paa Volks- 

Digitized by VjOOQIC 



XII 

theater i Wien, 1896 — 97 paa Burgtheatret samme- 
steds, hvor Mitterwurzer udmærkede sig som Hjalmar 
Ekdal lige til sin Død i Februar 1897. Det blev 
samtidig spillet paa Hoftheater i Stuttgart og paa 
Stadttheater i Frankfurt a/M. I Mtinchen blev det 
første Gang fremstillet ved en privat Opførelse 15. 
Juni 1895 i ^Akademisch-dramatischer Verein" bl. a. 
med Forfatteren Ernst v. Wolzogen i Hjalmar Ek- 
dal s og Forfatteren Hans Olden i Gregers Werles 
Roller; paa Schauspielhaus i Mttnchen begyndte Fru 
L'Arronge et Gjæstespil som Gina 4. Januar 1898. 
— Af Opførelser udenfor Tyskland mærkes „ Theatre 
libre's" i Paris 27. April 1891 og senere paany i 
Junis. A.; det engelske „Independent Theatre" s paa 
„Royally Theatre" i London 4. Maj 1894 og ved 
en ny Række Forestillinger sammesteds i Maj 1897; 
NoveUis italienske Selskabs Opførelser paa Manzoui- 
Theatret i Milano (Septbr. 1891), i Rom (Januar 
1892) o. fl. St.; samt endelig Opførelsen i nygræsk 
Oversættelse (med Titlen „Agriopapia") ved Truppen 
Aischylos paa Sommertheatret „ Paradiset" i Athen 
Juni 1893. 

EN FOLKEFIENDE 



ncKRiK insEirs samleok værrer. VII. 

PERSONERNE: 

DOKTOR TOMAS STOCKMANN, bsdelæge. 

FRU STOCKMANN, hans hustru. 
PETRA, deres datter, lærerlnde. 

} deres sønner, 13 ocr 10 år eanile. 

PETER STOCKMANN, doktorens ældre bror, byfogd og politi- 
mester, formand i badebestyrelsen o. s. v. 
MORTEN KIIL, garvermester, fru Stockmanns plejefar. 
HovsTAD, rede^tør af „ Folkebudet^. 
BILLING, medarbejder i bladet 

SKIBSKAPTEJN HORSTER. 
BOGTRTKKER ASLAKSEN. 

DELTAGERE I ET BORGERMØDE, mæud af alle stænder, nogle 
kvinder og en flok skolegutter. 



(Haodliogen foregår i en kystby i det sydlige Norge.) 

FØRSTE AKT. 



(Aften i doktoroDS dagligstue, der er tarveligt men net udstyret og 
møbleret På sidevæg^en til højre er to døre, hvoraf den Qerneste fører 
ud til forstuen og den nærmeste ind til doktorens arbejdsværelse. På 
den modsatte væg, lige over for døren til forstuen, er en dør til familjens 
øvrige værelser. Midt på samme væg står kakkelovnen, og nærmere 
mod forgninden en sofa med spejl over og foran sofaen et ovalt bord 
med tæppe. På bordet en tændt lampe med skærm. I baggrunden en 
åben dør til spisestuen. Dækket aftensbord med lampe på derinde.) 

(billing sidder inde ved spisebordet med en serviet under hagen, fru 

STocKMANN står vod bordet og rækker ham et fad med et stort stykke 

oksest^. De øvrige pladse om bordet er forladte, bordtøjet i uorden, 

som efter et endt måltid.) 

FRU STOCKMANN. 

* Ja, når De kommer en time for sent, herr 
Billing, så får De ta' tiltalte med kold mad. 

BILLING 

(spisende). 

Det smager aldeles fortræfifeligt, — ganske ud- 
mærket. 

FRU STOCKMANN. 

De véd jo, hvor nøje Stockmann holder på sin 
bestemte spisetid — 

BILLING. 

Det gør mig slet ingen ting. Jeg synes næsten 
det smager bedst, når jeg kan sidde og spise sådan 
ganske alene og uforstjrrret. 

FRU STOCKMANN. 

Ja-ja, når det bare smager Dem, så — (lytter mod 
forstuen.) Der kommer visst Hovstad også. , 

BILLING. 

Kanske det. 

(byfogd STOCKMANN i overfraklce med uniformshue og stok kommer ind.) 
BYFOGDEN. 

Ærbødigst godaften, svigerinde. 

FRU STOCKMANN 
(går ind i dagligstuen). 

Nej se, godaften; er det Dem? Det var da 
snildt De vilde se op til os. 

BYFOGDEN. 
Jeg gik just forbi og så — (med et blik mod spisestuen). 

A, men De har nok selskab, lader det til. 

FRU STOCKMANN , 

(lidt forlegen). 

Nej aldeles ikke; det er rent tilfældigt. (hurtigt.) 
Vil De ikke gå ind og ta* en bid med? 

BYFOGDEN. 

Jeg! Nej, mange tak. Gud bevare mig; varm 
mad om aftenen; det er ikke for min fordøjelse. 

FRU STOCKMANN. 

Å, men for én gangs skyld — . 

BYFOGDEN. 

Nej nej. Gud velsigne Dem; jeg holder mig til 
mit thevand og mit smørrebrød. Det er dog sundere 
i længden, — og også lidt mere økonomisk. 

FRU STOCKMANN 

(smiler). 

De må nu ikke tro, at Tomas og jeg er nogen 
rene ødelande heller. 

BYFOGDEN. 

Ikke De, svigerinde; det være langt fra mig. 

(peger mod doktorens arbejdsvaerelse ) Er han kauske ikke 

hjemme ? 

FRU STOCKMANN. 

Nej, han er gåt en liden tur efter maden, — 
han og gutterne. 

BYFOGDEN. 

Mon tro, det kan være sundt? dytter.) Der kom- 
mer han nok. 

FRU STOCKMANN. 

Nej, det er nok ikke ham. (det banker.) Vær så god ! 

(redaktør høystad kommer fra forstuen.) 
FRU STOCKMANN. 

Å, er det herr Hovstad, som — ? 

HO VST AD. 

Ja, De får undskylde; men jeg blev opholdt 
nede i trykkeriet. Godaften, herr byfogd. 

BYFOGDEN 

\hilser lidt stivt). 

Herr redaktør. Kommer formodentlig i forret- 
ninger? 

HOVSTAD. 

Tildels. Der er noget, som skulde ind i bladet. 

BYFOGDEN. 

Kan tænke mig det. Min bror skal være en 
særdeles frugtbar forfatter i „ Folkebudet", hører jeg. 

HOVSTAD. 

Ja, han tillader sig at skrive i «Folkebudet", 
når han har et sandhedens ord at sige om et og 
andet. 

FRU STOCKMANN 

(til HOVSTAD). 

Men vil De ikke — -? 

(peger mod spisestuen.) 
BYFOGDEN. 

Bevares vel; jeg fortænker ham sletikke i, at 
han skriver for den læsekreds, hvor han tør vente 
at finde mest anklang. For øvrigt har jo jeg per- 
sonlig ingen grund til at nære nogen uvilje imod 
Deres blad, herr Hovs tad. 

HOVSTAD. 

Nej, det synes jeg også. 

BYFOGDEN. 

I det hele tagct råder der en smuk fordragelig- 
hedens ånd i vor by; — en rigtig god borgerånd. 
Og det kommer deraf, at vi har et stort fælles an- 
liggende at samle os om, — et anliggende, som i 
lige høj grad vedkommer alle retsindige medborgere — 

HOVSTAD. 

Badeanstalten, ja. 

BYFOGDEN. 

Netop. Vi har vor store, nye, prægtige bade- 
anstalt. Pas på! Badet blir byens fornemste livs- 
betingelse, herr Hovstad. Utvivlsomt! 

FRU STOCKMANN. 

Det samme siger Tomas også. 

BYFOGDEN. 

Hvilket ganske overoverdentligt opsving har ikke 
stedet tåget bare i disse par år! Her er kommet 
penge imellem folk; liv og rørelse. Bygninger og 
grundejendomme stiger i værdi med hver dag. 

HOVSTAD. 

Og arbejdsløsheden tar af. 

BYFOGDEN. 

Også det, ja. Fattigbyrden er bleven i en glæde- 
lig grad formindsket for de besiddende klasser og vil 
bli' det endnu mere, hvis vi blot dette år må få en 
rigtig god sommer; — rigtig talrigt besøg af frem- 
mede, — brav mange syge, som kan bringe an- 
stalten i ry. 

HOVSTAD. 

Og det er der jo udsigt til, hører jeg. 

BYFOGDEN. 

Det tegner meget lovende. Hver dag indløber 
der forespørgsler om boliger og sådant noget. 

HOVSTAD. 

Nå, da kommer jo doktorens opsats netop tilpas. 

BYFOGDEN. 

Har han nu skrevet noget igen? 

H0V3TAD. 

Dette her er noget, han skrev ivinter; en an- 
befaling for badet, en fremstilling af de gunstige 
siindhedsforholde her hos os. Men den gang lod jeg 
opsatscn ligge. 

BYFOGDEN. 

Aha, der var formodentlig en eller anden hage 
ved den? 

HO VST AD. 

Nej, ikke det; men jeg syntes, det var bedre 
at bie til nu udover våren; for nu begynder jo folk 
at ruste sig og tænke på sommerophold — 

BYFOGDEN. 

Meget rigligt; overmåde rigtigt, herr Hovslad. 

FRU STOCKMANN. 

Ja, Tomas er såmænd utrættelig, når det gælder 
badet. 

BYFOGDEN. 

Nå, han står jo også i badets tjeneste. 

HOVSTAD. 

Ja, og så er det jo også ham, som har skabt 
det fra først af. 

BYFOGDEN. 

Er det ham? Ja så? Ja, jeg hører jo under- 
tiden, at visse folk er af den mening. Men jeg trode 
dog rigtignok, at jeg også havde en beskeden an- 
del i dette foretagende. 

FRU STOCKMANN. 

Ja, det siger Tomas altid. 

HOVSTAD. 

Ja, hvem nægter det, herr byfogd? De har 
sat sagen i gang og ført den ud i det praktiske liv ; 
det véd vi jo alle. Men jeg mente bare, at ideen 
kom fra først af fra doktoren. 

BYFOGDEN. 

Ja, ideer har visselig min bror havt nok af i 
sin tid — desværre. Men når noget skal sættes 
iværk, så spørges der om andre slags mænd, herr 
Hovstad. Og jeg trode rigtignok, at man allermindst 
her i huset — 

FRU STOCKMANN. 

Men, kære svoger — 

HOVSTAD. 

Hvor kan dog byfogden — 

FRU STOCKMANN. 

Gå så ind og få Dem noget tillivs, herr Hov- 
stad; så kommer visst min mand imens. 

HOVSTAD. 

Tak; en liden bid kanske. 

(han går ind i spisestuen.) 

^ BYFOGDEN 

(noget dæmpet). 

Det er mærkeligt med de folk, som stammer 
direkte fra bønder; aldrig kan de lægge taktløs- 
heden af. 

FRU STOCKMANN. 

Men hvad er nu det værd at bry sig om? Kan 
ikke De og Tomas dele æren som brødre? 

BYFOGDEN. 

Jo, det skulde jo synes så; men det er nok 
ikke alle og enhver, som nøjes med at dele, lader 
det til. 

FRU STOCKMANN. 

Snak om en ting! De og Tomas kommer jo 
så udmærket ad af det med hinanden. (lytter.) Der 
tror jeg vi har ham. 

(hun går hen og åbner døren til forstuen.) 

DOKTOR STOCKMANN 

(ler og støjer derude). 

Se, her får du en gæst til, Katrine. Er ikke 
det morsomt; hvad? Vær så god, kaptejn Horster; 
hæng frakken der på knaggen. Nå så. De går ikke 
med overfrakke. De? Tænk, du, Katrine, jeg fanged 
ham på gaden; han vilde næsten ikke gå op med. 

KAPTEJN HORSTER 
(kommer indenfor og hilser på fruen). 

DOKTOR STOCKMANN 
(i døren). 

Ind med jer, gutter. Nu er de skrubsultne igen, 
du! Kom her, kaptejn Horster; nu skal De få smage 
en oksesteg — 

(han driver horster ind i spisestuen, ejlif og mortkn g^r også derind.) 
FRU STOCKMANN. 

Men, Tomas, ser du da ikke — ? 

DOKTOR STOCKMANN 
(vender sig i døren). 
Å, er det dig, Peter! (går hen og rækker ham hånden.i 

Nej, det var da inderlig morsomt. 

BYFOGDEN. 

Jeg må desværre gå om et øjeblik — 

DOKTOR STOCKMANN. 

Sniksnak; nu kommer snart toddyen på bordet. 
Du glemmer vel ikke toddyen, Katrine? 

FRU STOCKMANN. 

Nej visst; våndet står og koger. 

(hun går ind^i spisestuen.) 
BYFOGDEN. 

Toddy også — ! 

DOKTOR STOCKMANN. 

Ja, slå dig bare ned, så skal vi ha' det 
hyggeligt. 

BYFOGDEN. 

Tak; jeg deltager aldrig i toddygilder. 

DOKTOR STOCKMANN. 

Men dette her er da ikke noget gilde. 

BYFOGDEN. 

Jeg synes dog — («er mod spisestuen). Det er mærk- 
værdigt, at de kan sætte al den mad tillivs. 

DOKTOR STOCKMANN 
(gnider hænderne.) 

Ja, er det ikke velsignet at se unge mennesker 
spise? Altid madlyst, du! Det er som det skal 
være. Mad må der til! Kræfter! Det er de folk, 
som skal rode op i det gærende fremtids-stof, Peter. 

BYFOGDEN. 

Tør jeg spørge, hvad her skulde være at „rode 
op i", som du udtrykker dig? 

DOKTOR STOCKMANN. 

Ja, det får du spørge ungdommen om — når 

tiden kommer. Vi ser det naturligvis ikke. Selv- 
følgelig. Slige to gamle stødere, som du <^ jeg — 

BYFOGDEN. 

Nå nå da! Det er dog en højst påfaldende be- 
nævnelse — 

DOKTOR STOCKMANIf. 

Ja, du må ikke tåge det så nøje med mig, 
Peter. For jeg er så inderlig glad og fomøjet, skal 
jeg sige dig. Jeg føler mig så ubeskrivelig lykkelig 
midt i alt dette spirende, sprættende liv. Det er 
dog en herlig tid vi lever i! Det er som en hel 
ny verden var i opkomst omkring en. 

BYFOGDEN. 

Finder du virkelig det? 

DOKTOR STOGKMANN. 

Ja; du kan naturligvis ikke se det så godt som 
jeg. Du har jo alle dine dage levet med i dette her; 
og så sløves indtrykket. Men jeg, som måtte sidde 
der nordpå i min afkrog i alle disse mange år, 
næsten aldrig se et fremmed menneske, som havde 
et vækkende ord at sige mig, — på mig virker det, 
som om jeg var flyttet midt ind i en mylrende 
verdensby. 

BYFOGDEN. 

Hm; verdensby — 

DOKTOR STOCKMANN. 

Ja, jeg véd jo nok, at forholdene er små i sam- 
menligning med mange andre steder. Men her er 
liv, — forjættelser, en utallighed af ting at virke for 
og stride for; og det er hovedsagen, (råber.) Katrine, 
har ikke postbudet været her? 

FRU STOCKMANN 
(i spiHestuenV 

Nej, her har ingen været. 

DOKTOR STOCKMANN. 

Og så det gode udkomme, Peter! Det er noget, 
en lærer at sætte pris på, når man, som vi, har 
levet på sulteforing — 

BYFOGDEN. 

Gud bevares — 

DOKTOR STOCKMANN. 

Å jo, du kan vel tænke dig, at det var trangt 
for os mangen gang deroppe. Og nu at kunne leve 
som en herremand! Idag, for exempel, havde vi 
oksesteg til middag; ja, vi har havt af den til aftens 
også. Vil du ikke smage på et stykke? Eller skal 
jeg ikke vise dig den ialfald? Kom her — 

BYFOGDEN. 

Nej, nej, på ingen made — 

DOKTOR STOCKMANN. 

Nå, så kom her da. Ser du, vi har fåt bord- 
tæppe? 

BYFOGDEN. 

Ja, jeg har bemærket det. 

DOKTOR STOCKMANN. 

Og så har vi fåt lampeskærm. Ser du? Alt 
det har Katrine sparet sammen. Og det gør stuen 
så hyggelig. Synes du ikke det? Stil dig bare her; 
— nej, nej, nej; ikke så. Så, ja! Ser du; når lyset 
falder sådan samlet ned — . Jeg finder virkelig, at 
det ser elegant ud. Hvad? 



Digitized by VjOOQIC 



Ifr 



BYFOGDEN. 

Ja, når man kan tillade sig den slags luxus — 

DOKTOR STOCKMANN. 

Å jo, nu kan jeg nok tillade mig det. Katrine 
siger, at jeg tjener mesten lige så meget, som vi 
bruger. 

BYFOGDEN. 

Næsten, ja — ! 

DOKTOR STOCKMANN. 

Men en videnskabsmand bør dog leve en smule 
fornemt. Jeg er viss på, at en abnindelig amtmand 
bruger meget mere om året end jeg. 

BYFOGDEN. 

Ja, det tror jeg nok! En amtmand, en over- 
«vrighedsperson — 

DOKTOR STOCKMANN. 

Nå, så en simpel grosserer da! En slig en 
bruger mange gange så meget — 

BYFOGDEN. 

Ja, det ligger nu i forholdene. 

DOKTOR JSTOCKMANN. 

For resten øder jeg sandelig ikke noget til 
unytte, Peter. Men jeg synes da ikke jeg kan nægte 
mig den hjertens glæde at se mennesker hos mig. 
Jeg trænger til det, ser du. Jeg, som har siddet så 
længe udestængt, — for mig er det en livsfornøden- 
hed at være sammen med unge, kække, frejdige 
mennesker, frisindede mennesker, virkelystne — ; og 
<let er de, alle de, som sidder og spiser så godt der- 
inde. Jeg vilde ønske, du kendte lidt til Hovstad — 

BYFOGDEN. 

Ja Hovstad, det er sandt, han fortalte mig, at 
nu vil han trykke en opsats af dig igen. 

DOKTOR STOCKMAKN. 

En opsats af mig? 

BYFOGDEN. 

Ja, om badet. En opsats, som du havde for- 
fattet ivinter. 

DOKTOR STOCKMANN. 

Å den, ja! — Nej, men den vil jeg ikke ha' 
ind nu for det første. 

BYFOGDEN. 

Ikke det? Da finder jeg dog, at det netop nu 
vilde være den belejligste tid. 

DOKTOR STOCKMANN. 

Ja, det kan du ha' ret i; under almindelige for- 
holde — 

(g^r henover gnWet.) 

BYFOGDEN 
(ser efter ham). 

Hvad ualmindeligt skulde der da være ved for- 
holdene nu? 

DOKTOR STOCKMANN 
(standser). 

Ja, Peter, det kan jeg minsæl ikke sige dig for 
øjeblikket; ialfald ikke iaften. Der kan være mangt 
og meget ualmindeligt ved forholdene; eller også 
kanske slet ingenting. Det kan gerne være, at det 
bare er en indbildning. 

UENHIK IBSENS SAMLEDE TJBREER. VIL 2 

BYFOGDEN. 

Jeg må tilstå, dette klinger højst gådefuldt. Er 
der noget påfærde? Noget, som jeg skal holdes 
udenfor? Jeg skulde dog formene, at jeg, som bade- 
bestyrelsens formand — 

DOKTOR STOCKMANN. 

Og jeg skulde formene, at jeg — ; nå, lad os 
ikke ryge i håret på hinanden, Peter. 

BYFOGDEN. 

Gud bevares vel; det er ikke min vane at ryge 
i håret, som du siger. Men jeg må på det bestem- 
teste forlange, at alle foranstaltninger træffes og af- 
gøres på forretningsmæssig vej og gennem de dertil 
lovlig indsatte myndigheder. Jeg kan ikke tillade, 
at der betrædes krogveje og bagveje. 

DOKTOR STOCKMANN. 

Bruger jeg nogensinde at gå krogveje og bag- 
veje! 

BYFOGDEN. 

Du har en indgroet tilbøjelighed til at gå dine 
egne veje ialfald. Og det er i et vel ordnet sam- 
fund omtrent ligeså utilstedeligt, Den enkelte får 
sandelig finde sig i at indordne sig under det hele, 
eller, rettere sagt, under de myndigheder, som har 
at våge over det heles vel. 

DOKTOR STOCKMANN. 

Kan gerne være. Man hvad pokker kommer 
det mig ved? 

BYFOGDEN. 

Jo, for det er dette, min gode Tomas, som du 
aldrig synes at ville lære. Men pas på; du kommer 

nok engang til at bøde for det, — sent eller tidligtr 
Nu har jeg sagt dig det. Farvel. 

DOKTOR STOCKMANN. 

Men er du bindegal? Du er rent på vildspor — 

BYFOGDEN. 

Det plejer jeg dog ikke. Forøvrigt må jeg 
frabede mig — (hilser ind i spisestuen.) Farvel, svigerinde. 
Farvel, mine herrer. 

(han går.) 

FRU STOCKMANN 
(kommer ind i dagligstuen). 

Gik han? 

DOKTOR STOCKMANN. 

Ja, du. Og det i fuld arrigskab. 

FRU STOCKMANN. 

Men, kære Tomas, hvad har du da nu gjort 
ham igen? 

DOKTOR STOCKMANN. 

Ingen verdens ting. Han kan da ikke forlange, 
at jeg skal gøre ham regnskab, før tiden kommer. 

FRU STOCKMANN. 

Hvad skulde du gøre ham regnskab for? 

DOKTOR STOCKMANN. 

Hm; lad mig om det, Katrine. — Det er da 
besynderligt, at ikke postbudet kommer. 

(HovsTAD, BILLING Og HORSTER har rejst sig fra spisebordet og kommer 
ind i dagUgstuen. kjlip og morten kommer lidt efter.) 

BILLING 

(strækker armene). 

Ah, efter et sligt måltid føler man sig. Gud 
døde mig, som et nyt menneske. 

2* 

HOVSTAD. 

"Byfogden var nok ikke i det lyse hjørne ikveld. 

DOKTOR STOCKMANN. 

Det kommer fra maven; han har en dårlig for- 
døjelse. 

UOVSTAD. 

Det var nok især os i „ Folkebudet", han ikke 
kunde fordøje. 

FRU STOCKMANiV. 

De kom da tålelig godt ud af det med ham, 
synes jeg. 

HOVSTAD. 

A ja; men det er nu ikke andet end en slags 
våbenstilstand. 

BILLING. 

Der er det! Det ord udtømmer siiuationen. 

DOKTOR STOCKMANN. 

Vi må huske på, at Peter er en enslig mand, 
stakker. Han har ikke noget hjem, hvor han kan 
hygge sig; bare forretninger, forretninger. Og så 
alt det fordømte . tynde thevand, som han går og 
tyller i sig. Nå, så sæt dog stole til bordet, gutter! 
Katrine, får vi så ikke toddyen ind? 

FRU STOCKMANN, 
(som går mod spisestuen). 

Nu kommer jeg med den. 

DOKTOR STOCKMANN. 

Og sæt Dem så her i sofaen hos mig, kaptejn 
Horster. En sjelden gæst, som De — . Vær så god; 
ta' plads, mine venner. 

(Hprrerne sælter sig om bordet, fru stockmann bringer et bræt, hvorpå 
kogemaskine, glusse, karafler og øvrigt tilbehør.) 

FRU STOCKMANN. 

Se så; her er arrak, og dette her er rum; og 
her står kognak. Nu får enhver hjælpe sig selv. 

DOKTOR STOCKMANN 
(tar et glas). 
Jo det skal vi nok. (mens toddyen blundes.) Og så 

cigarerne frem. Ejlif, du véd visst, hvor kassen står. 
Og du, Morten, kan ta' min pibe. fgutteme går ind i 
værelset Ul højre.) Jeg har en mistanke om, at Ejlif 
kniber en cigar en gang imellem; men jeg lader som 
ingenting, (råber.) Og så min kalot, Morten! Katrine, 
kan ikke du sige ham, hvor jeg har lagt den. Nå, 
han har den jo! (gutteme bringer det forlangte.) Vær så 
god, mine venner. Jeg holder mig til piben, véd I: 
denne her har gjort mangen uvejrs-tur sammen med 
mig deroppe i Nordland, (klinker.) Skål! Ah, det er 
rigtignok noget bedre at sidde her trygt og lunt. 

FRU STOCKMANN 
(som sidder og strikker). 

Skal De snart sejle, kaptejn Horster? 

HORSTER. 

I næste uge tænker jeg at bli* færdig. 

FRU STOCKMANN. 

Og så går De jo til Amerika? 

HORSTER. 

Ja, det er meningen. 

BILLING. 

Men så kan De jo ikke ta' del i det nye for- 
mandsvalg. 

HORSTER. 

Skal her være nyt valg? 

BILLING. 

Véd De ikke det? 

HORSTER. 

Nej, jeg blander mig ikke i de sager. 

BILLING. 

Men De bryr Dem da vel om de ofifentlige an- 
liggender? 

HORSTER. 

Nej, jeg forstår mig ikke på sligt. 

BILLING. 

Alligevel; en må være med at stemme ialfald. 

HORSTER. 

De, som ikke skønner sig på det, også? 

BILLING. 

Skønner? Ja, hvad mener De med det? Sam- 
fundet er som et skib; alle mand må være med at 
styre roret. 

HORSTER. 

Kan hænde det er bra* på landjorden; men 
ombord v ilde ikke det gå godt. 

HOVSTAD. 

Det er underligt, at de fleste sjøfolk bryr sig så 
lidet om landets sager. 

BILLING. 

Ganske mærkeligt. 

DOKTOR STOCKMANN. 

Sjøfolk er som trækfuglene; de føler sig hjemme 
både i syd og i nord. Men derfor må vi andre være 

desto virksommere, herr Hovslad. Kommer der noget 
almengavnligt i „Folkebudet" imorgen? 

HOVSTAD. 

Ikke noget om byens sager. Men iovermorgen 
tænkte jeg at ta' ind Deres opsats — 

DOKTOR STOCKMANN. 

Ja, død og plage, opsatsen! Nej, hør, den må 
De vente med. 

HOVSTAD. 

Så? Nu havde vi nelop så god plads, og jeg 
synes, det var just den belejligste tid — 

DOKTOR STOCKMANN. 

Ja ja, det kan De nok ha' ret i; men De må 
vente alligevel. Jeg skal siden forklare Dem — 

(PETRA, i hat og kåbe og med en del skrivebøger under armen, kommer 
ind fra forstuen.) 

PETRA. 

Godaften. 

DOKTOR STOCKMANN. 

Godaften, Petra; er du der? 

(Geusidige hilsener; petra lægger tøjet og bøgeme fra sig på en stol 
ved døren.) 

PETRA. 

Og her sidder man og gør sig tilgode, mens jeg 
har været ude og Irællet. 

DOKTOR STOCKMANN. 

Nå, så gør dig tilgode, du også. 

BILLING. 

Skal jeg lave et hdet glas til Dem? 

PETRA 
(kommer hen til bordet). 

Tak, jeg vil heller selv; De laver det altid 
tor stærkt. Men det er sandt, far, jeg har et brev 
til dig. 

(går hen til stoleo, hvor tøjet ligger.) 
DOKTOR STOCKMANN. 

Et brev! Fra hvem? 

PETRA 
(søger i kåbelommen). 

Jeg fik det af postbudet just som jeg gik ud — 

DOKTOR STOCKMANN 
(rejser sig og går hen imod hende.) 

Og så bringer du det først nu! 

PETRA. 

Jeg havde virkelig ikke tid til at løbe op igen. 
Værs 'god, her er det. 

DOKTOR STOCKMANN 
(gnber brevet). 

Lad mig se; lad mig se, barn. (ser på udskrifien.) 
Jo, ganske rigtigt — ! 

FRU STOCKMANN. 

Er det det, du har ventet så på, Tomas? 

DOKTOR STOCKMANN. 

Ja netop; nu må jeg straks ind — . Hvor skal 
jeg finde et lys, Katrine? Er der nu ingen lampe i 
mit værelse igen! 

FRU STOCKMANN. 

Jo, lampen står og brænder på skrivebordet. 

DOKTOR STOCKMANN. 

Godt, godt. Undskyld et øjeblik — 

(han går ind i værelset til højre.) 
PETRA. 

Hvad kan det være for noget, mor? 

FRU STOCKMANN. 

Jeg véd ikke; i de sidste dage har han spurgt 
så tidt efter postbudet. 

BILLING. 

Formodenthg en udenbys patient — 

PETRA. 

Stakkers far; han får snart altfor meget at be- 
stille, (laver sit glas.) Ah, det skal smage! 

HOVSTAD. 

Har De læst i aftenskolen idag også? 

PETRA 
(nipper til glasset}. 

To timer. 

BILLING. 

Og i formiddags fire timer i institutet — 

PETRA 

(sætter sig ved døren). 

Fem timer. 

FRU. STOCKMANN. 

Og iaften har du stile at rette, ser jeg. 

PETRA. 

En hel bunke, ja. 

HORSTER. 



De har nok også fuldt op ai bestille, lader 
det til. 



PETRA 



Ja; men det er bra*. En blir så dejlig treet 
bagefter. 

BILLING. 

Synes De om det? 

PETRA. 

Ja, for så sover en så godt. 

MORTEN. 

Du må være svært syndig, du, Petra. 

PETRA. 

Syndig? 

MORTEN. 

Ja, når du arbejder så meget. Herr Rørlund 
siger, at arbejde er en straf for vore synder. 

EJLIF 
(blæser). 

Pyh, hvor dum du er, at du tror på sligt noget. 

FRU STOCKMANN. 

Nå, nå, Ejlif! 

BILLING 

(ler). 

Nej, det er udmærket. 

HOVSTAD. 

Vil ikke du gerne arbejde så meget, Morten? 

MORTEN. 

Nej, det vil jeg ikke. 

HOVSTAD. 

Ja. men hvad vil du da bli' til i verden? 

MORTEN. 

Jeg vil helst bli' viking, jeg. 

EJLIF. 

Men så måtte du jo være hedning da. 

MORTEN. 

Ja, så kunde jeg jo bli' hedning da. 

BILLING. 

Det holder jeg med dig i, Morten! Jeg siger 
akkurat det samme. 

FRU STOCKMANN 
(gør tegn). 

Nej visst gør De ikke, nej, herr Billing. 

BILLING. 

Jo, Gud døde mig — *! Jeg er en hedning, og 
det er jeg stolt af. Pas på, snart bhr vi hedninger 
allesammen. ^ 

MORTEN. 

Og kan vi da få lov at gøre alt det vi vil? 

BILLING. 

Ja, ser du. Morten — 

FRU STOCKMANN. 

Nu skal I gå ind med jer, gutter; 1 har visst 
noget at læse over til i morgen. 

EJLIF. 

Jeg kunde da gerne få bli' en stund — 

FRU STOCKMANN. 

Ikke du heller; gå så begge to. 

(Gutterne siger godnat og går ind i værelset til venstre.) 
HOVSTAD. 

Tror De virkelig, det kan skade gutterne at 
høre på sligt? 

FRU STOCKMANN. 

Ja, jeg véd ikke; men jeg synes ikke oni det. 

PETRA. 

Ja, men, mor, jeg tror det er rent galt af dig. 

FRU STOCKMANN. 

Ja, det kan gerne være; men jeg synes ikke 
om det; ikke her hjemme. 

PETRA. 

Der er så megen usand hed både i hjemmet og 
i skolen. I hjemmet skal der ties, og i skolen må 
vi stå og lyve for børnene. 

HORSTER. 

Må De lyve? 

PETRA. 

Ja, tror De ikke, vi må foredrage mangt og 
meget, som vi ikke selv tror på? 

BILLING. 

Jo, det er nok altfor visst. 

PETRA. 

Havde jeg bare midler til det, så skulde jeg 
selv oprette en skole, og der skulde det gå ander- 
ledes til. 

BILLING. 

A hvad, midler — 

HORSTER. 

Ja, tænker De på det, frøken Stockmann. så 
skal De geme få lokale hos mig. Salig fars gamle 
store hus står jo næsten tomt; der er en svært stor 
spisesal neden under — 

PETRA 

(ler). 

Ja, ja, tak skal De ha*; men det blir der nok 
ikke noget af. 

HOVSTAD. 

Å nej, frøken Petra går nok heller over til blad- 
skriverne, tænker jeg. Det er sandt, har De fåt tid 
til at se lidt på den engelske fortælling, som De 
lovte at oversætte for os? 

PETRA. 

Nej, ikke endnu; men De skal nok få den i 
rette tid. 

(doktor stockmann kommer fra sit værelse med det åbne brev i hånden.) 

DOKTOR STOCKMANN 

(svinger brevet). 

Jo, nu kan I tro, her skal spørges nyt i byen! 

BILLING. 

Nyt? 

FRU STOCKMANN. 

Hvad er det for noget nyt? 

DOKTOR STOCKMANN. 

En stor opdagelse, Katrine! 

HOVSTAD. 
Så? 

FRU STOCKMANN. 

Som du har gjort? 

DOKTOR STOCKMANN. 

Ja netop jeg. (g*r frem og tiibage.) Lad dem nu 
komme, som de plejer, og sige, at det er griller og 
gal mands påfund. Men de vogter sig nok! Haha, 
de vogter sig, tænker jeg! 

PETRA. 

Men, far, så sig da, hvad det er. 

DOKTOR STOCKMANN. 

Ja, ja, giv mig bare tid, så skal I få vide del 
altsammen. Tænk, om jeg nu havde havt Peter her! 
Ja, der ser man, hvorledes vi mennesker kan gk 
omkring og dømme som de blindeste muldvarper — 

HOVSTAD. 

Hvad mener De med det, herr doktor? 

DOKTOR STOCKMANN 
(btundser ved bordet). 

Er det ikke den almindelige mening, at vor by 
er et sundt sted? 

HOVSTAD. 

Jo, det forstår sig da vel. 

DOKTOR STOCKMANN. 

Et ganske overordentlig sundt sted endogså, — 
et sted, som fortjener at anbefales på det varmeste 
både for syge og for friske medmennesker — 

FRU STOCKMANN. 

Ja men, kære Tomas — 

DOKTOR STOCKMANN. 

Og anbefalet det og lovprist det har vi da også. 
Jég har skrevet og skrevet både i „ Folkebudet" og 
i flyveskrifter — 

HOVSTAD. 

Nu ja, og så? 

DOKTOR STOCKMANN. 

Denne badeanstalt, som kaldes for byens puls- 
åre, og byens livsnerve og — og fanden véd, hvad 
det er for noget altsammen — 

BILLING. 

„ Byens bankende hjerte" har jeg engang i en 
festlig stund tilladt mig at — 

DOKTOR STOCKMANN. 

Å ja, det også. Men véd De så, hvad det i 
virkeligheden er, dette store, prægtige, lovpriste bade- 
anlæg, som har kostet så mange penge, — véd De, 
hvad det er? 

HOVSTAD. 

Nej, hvad er det da for noget? 

FRU STOCKMANN.* 

Ja, hvad er det da? 

DOKTOR STOCKMANN. 

Hele badet er en pesthule. 

PETRA. 

Badet, far! 

FRU STOCKMANN 
(på samme tid). 

Vort bad! 

HOVSTAD 

(ligeså). 

Men, herr doktor — 

BILLING. 

Aldeles ulroligt! 

DOKTOR STOCKMANN. 

Hele badeanstalten er *en kalket forgiftig grav, 
siger jeg. Sundhedsfarljg i allerhøjeste grad! Alle 
disse uhumskhederne oppe i Mølledalen, — alt dette 
lier, som lugter så fælt, — det inficerer våndet i spis- 
ningsrørene til brøndhuset; og dette samme fordømte 
giftige smuds siver også ud i stranden — 

HORSTER. 

Der, hvor sjøbadene ligger? 

DOKTOR STOCKMANN. 

Nelop der. 

HOVSTAD. 

Hvoraf véd De nu alt dette så visst, herr 
doktor? 

DOKTOR STOCKMANN. 

Jeg har undorsøgt forholdene så samvittigheds- 
fuldt, som tænkes kan. Å, jeg gik længe og havde 
en mistanke om noget sligt. IQor indtraf her en del 
påfaldende sygdomstilfælder blandt badegæsterne, — 
både tyføse og gastriske tilfælder — 

FRU STOCKMANN. 

Ja, det gjorde der jo også. 

DOKTOR STOCKMANN. 

Dengang trode vi, at de fremmede havde ført 
smitten med sig; men siden, — ivinter, — kom jeg 

på andre tanker; og så gav jeg mig til at under- 
søge våndet, så godt det lod sig gøre. 

FRU STOCKMANN. 

Det er altså det, du har havt så travlt med! 

DOKTOR STOCKMANN. 

Ja, du kan nok sige jeg har havt travlt, Katrine. 
Men her mangled jeg jo de fornødne videnskabelige 
hjælpemidler; og så sendte jeg prøver både af drikke- 
vandet og af sjøvandet ind til universitetet for at få 
en exakt analyse af en kemiker. 

HOVSTAD. 

Og den har De nu fåt? 

DOKTOR STOCKMANN 
(viser brevet). 

Her har jeg den! Der er påvist tilstedeværelsen 
af forrådnede organiske stoffer i våndet, — infusorier 
i mængdevis. Det er absolut skadeligt for sundheden, 
enten det nu bruges indvortes eller udvortes. 

FRU STOCKMANN. 

Det var da en Guds lykke, at du kom efter 
det itide. 

DOKTOR STOCKMANN. 

Ja, det må du nok sige. 

HOVSTAD. 

Og hvad agter De nu at gøre, herr doktor? 

DOKTOR STOCKMANN. 

Naturligvis se at få rettet på sagen. 

HOVSTAD. 

Lar det sig altså gøre? 

HENRIK IBSENS SAMLEDE VÆRKER. VII. 3 

DOKTOR STOCKMANN. 

Det må la* sig gøre. Ellers er hele badeanstalten 
ubrugelig, — ødelagt. Men det har ingen nød. Jeg 
er ganske på det rene med, hvad der må forelages. 

FRU STOCKMANN. 

Men, snille Tomas, at du har holdt alt delte 
her så hemmeligt. 

DOKTOR STOCKMANN. 

Jo, jeg skulde kanske rendt ud i byen og snakket 
om del, før jeg havde fuld visshed? Nej tak; så 
gal er jeg ikke. 

PETRA. 

Nå, men til os her hjemme — 

DOKTOR STOCKMANN. 

Ikke til nogen levende sjæl. Men imorgen kan 
du løbe indom til „grævlingen" — 

FRU STOCKMANN. 

Nej men, Tomas — ! 

DOKTOR STOCKMANN. 

Nå, nå, til bedstefar da. Jo, nu skal han få 
noget at forundre sig over, den gamle; han tror jo, 
jeg er forrykt i hodet; å ja, der er nok flere, som 
tror det samme, har jeg mærket. Men nu skal de 
godtfolk få se — ; nu skal de bare få se — ! (går om- 
kring og gnider hænderne.) Her blir et sligt opslyr i byen, 
Katrine! Du kan aldrig lænke dig det. Hele vand- 
ledningen må lægges om. 

HOVSTAD 

(rejser sig). 

Hele vandledningen — ? 

DOKTOR STOCKMANN. 

Ja, det forstår sig. Indtaget ligger for lavt; det 
må flyttes til et sted meget højere oppe. 

PETRA. 

Så fik du altså dog ret alligevel. 

DOKTOR STOCKMANN. 

Ja, kan du huske det, Petra? jeg skrev imod 
dem, da de skulde til at bygge. Men dengang var 
der ingen, som vilde høre på mig. Nå, I kan tro*, 
jeg gir dem det glatte lag; — ja, for jeg har natur- 
ligvis skrevet en fremstilling til badebestyrelsen; den 
har ligget færdig en hel uge; jeg har bare gåt og 
ventet på dette her. (viser brevet.) Men nu skal den 

afsted straks på timen, (går ind i sit værelse og kommer til- 

båge med en pakke papirer.) Se her! Hele fire tætskrevue 
ark! Og brevet skal lægges ved. En avis, Katrine! 
Skaf mig noget til omslag. Godt; se så; giv det 
til — til — ; (stamper.) hvad fanden er det nu hun 
heder? Nå, giv det til pigen da; sig, hun skal 
straks bringe det ned til byfogden. 

(PKU STOcKMAN'N går med pakken ud gennem spisestuen.) 
PETRA. 

Hvad tror du onkel Peter vil sige, far? 

DOKTOR STOCKMANN. 

Hvad skulde han vel sige? Han må da vel 
sagtens bli' glad ved, at en så vigtig sandhed kom- 
mer for dagen, véd jeg. 

HOVSTAD. 

Må jeg få lov til at bringe en liden notits om 
Deres opdagelse i „ Folkebudet"? 

DOKTOR STOCKMANN. 

Ja, det skal De rigtig ha* tak for. 

HOVSTAD. 

Det er jo ønskeligt, at almenheden får vide be- 
sked jo før jo heller. 

DOKTOR STOGKMANN. 

Ja visst er det så. 

FRU STOCKMANN 
(kommer tilbage) 

Nu gik hun med det. 

BILLING. 

De blir, Gud døde mig, byens første mand, herr 
doktor ! 

DOKTOR STOCKMANN 
(går fornøjet omkring). 

Å hvad; igrunden har jeg jo ikke gjort andet 
end min pligt. Jeg har været en heldig skattegraver; 
det er det hele; men alligevel — 

BILLING. 

Hovstad, synes ikke De, at byen burde bringe 
doktor Stockmann et fanetog? 

HOVSTAD. 

Det vil jeg ialfald ta' ordet for. 

BILLING. 

Og jeg skal snakke med Aslaksen om det. 

DOKTOR STOCKMANN. 

Nej, kære venner, lad slig gøgl fare; jeg vil 
ikke vide af nogen slags tilstelninger. Og hvis bade- 
bestyrelsen skulde falde på at bevilge mig gagetil- 
læg, så tar jeg ikke imod det. Katrine, det siger 
jeg dig, — jeg tar det ikke. 

FRU STOCKMANN. 

Det gør du ret i, Tomas. 



PETRA 

(løfter sit glas). 



Skål, far! 



HO VST AD og BILLING. 

Skål, skål, herr doktor. 

HORSTER 
(klinker med doktoren). 

Gid De må få bare glæde af dette her. 

DOKTOR STOCKMANN. 

Tak, tak, mine kære venner! Jeg er så hjerte- 
lig glad — ; å, det er dog velsignet at vide med sig 
selv, at en har gjort sig fortjent af sin fødeby og 
af sine medborgere. Hurra, Katrine! 

(Han griber hende med begge hænder om halsen og snurrer sig rundt 

med hende, fbu stockmann skriger og stritter imod. Latter, hånd- 

klap og hurraråb for doktoren. Gutteme stikker hodet ind gennem 

dørene.) 

(Doktorens dagligstue. Døren til spiseværelset er lukket. Formiddag.) 

FRU STOCKMANN 

(med et forseglet brov i hånden kommer fra spiseværelset, går hen til 

den forreste dør til højre og kiger ind). 

Er du hjemme, Tomas? 

DOKTOR STOCKMANN 
(indenfor). 

Ja, jeg kom nu netop. (kommer ind.) Er der noget? 

FRU STOCKMANN. 

Brev fra din bror. 

(rækker ham det) 
DOKTOR STOCKMANN. 

Aha, lad os se. (åbner omslaget og læser:) „Det Over- 
sendte manuskript remitteres herved — " (læser mumlende 

videre.) Hm — 

FRU STOCKMANN. 

Hvad siger han så? 

POKTOR STOCKMANN 
(stikker pnpirerne i lommen). 

Nej, han skriver bare, at han vil selv komme 
herop henimod middag. 

FRU STOCKMANN. 

Så må du endelig huske på at holde dig hjemme. 

DOKTOR STOCKMANN. 

Ja, det kan jeg godt; for jeg er færdig med 



mine formiddagsbesøg. 

FRU STOCKMANN. 

Jeg er svært nysgærrig efter at vide, hvorledes 
han tar det. 

DOKTOR STOCKMANN. 

Du skal se, han vil ikke synes rigtig om, at 
det er mig og ikke ham selv, som har gjort den 
opdagelse. 

FRU STOCKMANN. 

Ja, er ikke du også bange for det? 

DOKTOR STOCKMANN. 

Nå, igrunden blir han jo glad, kan du skønne. 
Men alligevel — ; Peler er så forbandet ængstelig 
for, at andre folk, end han, skal udrette noget til 
byens bedste. 

FRU STOCKMANN. 

Men, véd du hvad, Tomas, — så skulde du 
være snil og dele æren med ham. Kunde det ikke 
hede sig, at det er ham, som har sat dig på spor — ? 

DOKTOR STOCKMANN. 

Jo, det kan det gerne for mig. Når jeg bare 
får rettet på sagen, så — 

GAMLE MORTEN KIIL 

(stikker bodet ind gennem forstuedøren, ser sig forskende om, ler ind 

vendig og spørger polidsk). 

Er det — er det sandt? 

FRU STOCKMANN 
(imod ham). 

Far, — er det dig! 

DOKTOR STOCKMANN. 

Nej se, svigerfar; godmorgen godmorgen! 

FRU STOCKMANN. 

Å, men så kom da ind. 

MORTEN KIIL. 

Ja, hvis det er sandt; for ellers går jeg igen. 

DOKTOR STOCKMANN. 

Hvad for noget er sandt? 

MORTEN KHL. 

Denne galskaben med vandværket. Er det 
sandt, det? 

DOKTOR STOCKMANN. 

Ja visst er det sandt. Men hvorledes har De 
fåt vide det? 

MORTEN KIIL 
(kommer ind). 

Petra fløj indom, da hun gik til skolen — 

DOKTOR STOCKMANN. 

Nej, gjorde hun det? 

MORTEN KIIL. 

Jaha; og så fortæller hun — . Jeg tænkte hun 
bare vilde holde mig for nar; men det ligner ikke 
Petra heller. 

DOKTOR STOCKMANN. 

Nej, hvor kunde De tænke sligt! 

MORTEN KIIL. 

Å, en skai aldrig lide på nogen; en kan bli' 
gjort til nar, før en véd af det. Men så er det altså 
sandt alligevel? 

DOKTOR STOCKMANN. 

Ja tilforladelig er det så. Sæt Dem nu bare, 
svigerfar, (nøder ham ned på sofaen.) Og er det ikke en 
sand lykke for byen — ? 

MORTEN KIIL 
(kæmper med latteren). 

Lykke for byen? 

DOKTOR STOCKMANN. 

Ja, at jeg gjorde den opdagelse så betimelig — 

MORTEN KIIL 
(som før). 

Jo, jo, jo! — Men aldrig havde jeg da tænkt, 
at De vilde drive abespil med Deres egen køde- 
lige, bror. 

DOKTOR STOCKMANN. 

Abespil ! 

FRU STOCKMANN. 

Nej men, kære far — 

\ MORTEN KUL 

(hviler hænderne og hagen på stokkekuappen og blinker polidsk til 
doktoren). 

Hvorledes var det nu? Var det ikke så, at der 
var kommet nogen dyr ind i vandrørene? 

DOKTOR STOCKMANN. 

Å ja, infusionsdyr. 

MORTEN KIIL. 

Og der skulde jo være kommet mange slige dyr 
derind. sa' Petra. En rent ustyrtelig mængde. 

DOKTOR STOCKMANN. 

Ja vel; de kan være der i hundrede-tusendvis. 

MORTEN KIIL. 

Men der er ingen, som kan se dem, — var det 
ikke så? 

DOKTOR STOCKMANN. 

Jo; se dem kan man ikke. 

MORTEN KIIL 

(med stille klukkende latter). 

Dette her er, fan' flytte mig, det bedste, jeg 
har hørt af Dem endnu. 

DOKTOR STOCKMANN. 

Hvorledes, mener De? 

MORTEN KUL. 

Men aldrig i verden får De bildt byfogden sligt 
noget ind. 

DOKTOR STOCKMANN. 

Nå, det skal vi nok få se. 

MORTEN KIIL. 

Tror De, han kunde være så gal? 

DOKTOR STOCKMANN. 

Jeg håber hele byen vil være så gal. 

MORTEN KIIL. 

Hele byen! Ja, det kan s'gu geine være. 
det. Men det er tilpns for dem; det har de godt 
af. De skulde nu være s4 meget klogere end vi 
gamle. De hundsvoterte mig ud af formandskabet. 
Ja, jeg siger så; for de voterte mig ud som en hund, 
gjorde de. Men nu får de det igen. Driv bare abe- 
spil med dem, Stockmann. 

DOKTOR STOCKMANN. 

Ja men, svigerfar — 

MORTEN KIIL. 

Bare abespil, siger jeg. (rejser sig.) Kan De få 
det til det, at byfogden og hans venner render med 
næsen i en klud, så gir jeg straks på timen hun- 
drede kroner til de fattige. 

DOKTOR STOCKMANN. 

Se, det var jo snildt af Dem. 

MORTEN KIIL. 

Ja, jeg har jo ikke stort at rutte med, kan De 
vide; men får De det til det, så skal jeg betænke 
de fattige med halvhundrede kroner til juleaften. 

(REDAKTØR HOVSTAD kommer fm forstuen.) 
HOVSTAD. 

Godmorgen! (standser.) Å undskyld — 

DOKTOR STOCKMANN. 

Nej kom De; kom De. 

MORTEN KIIL 

(klukker igen). 

Han! Er han også med på det? 

HOVSTAD. 

Hvad mener De? 

DOKTOR STOCKMANN. 

Ja visst er han med. 

MORTEN KIIL. 

Kunde jeg ikke næsten tænke det! Det skal 
stå i aviserne. Jo, De er rigtignok den rette, Stock- 
mann. Men læg nu bare over; nu vil jeg gå. 

DOKTOR STOCKMANN. 

Å nej, bliv nu lidt, svigerfar. 

MORTEN KIIL. 

Nej, nu vil jeg gå. Og find så på alt det abe- 
spil, De kan; De skal fan' ikke ha' gjort det for 
ingenting. 

(Han går; fru stockmann følger ud med ham.) 

DOKTOR STOCKMANN 
(ler). 

Tænk Dem bare. De, — den gamle tror ikke et 
ord af dette her med vandværket. 

HOVSTAD. 

Nå, var det den sagen — ? 

DOKTOR STOCKMANN. 

Ja, det var den, vi talte om. Og det er kanske 
for det samme. De kommer også? 

HOVSTAD. \ 

Ja det er det. Har De tid en liden stund, herr 
doktor? 

DOKTOR STOCKMANN. 

Så længe De vil, kære. 

HOVSTAD. » 

Har De hørt noget fra byfogden? 

DOKTOR STOCKMANN. 

Endnu ikke. Han kommer herhen siden. 

HOVSTAD. 

Jeg har tænkt en del på sagen siden igårkveld. 

DOKTOR STOCKMANN. 

Nå ja? 

HOVSTAD. 

For Dem, som er læge, og .som er en viden- 
skabsmand, står dette tilfælde med vandværket som 
noget for sig. Jeg mener, det falder ikke Dem ind, 
at dette hænger ihob med mange andre ting. 

DOKTOR STOCKMANN. 

Ja, hvorledes — ? Lad os sætte os, kære. — 
Nej, der i sofaen. 

(HOVSTAD sætter sig i sofaen, doktoren i en lænestol på den anden side 
af bordet.) 

DOKTOR STOCKMANN. 

Nå? De mener altså — ? 

HOVSTAD. 

De sagde igår, åt det fordærvede vand kom af 
urenligheder i jordbunden. 

DOKTOR STOCKMANN. 

Ja, det kommer ganske utvilsomt fra denne for- 
giftige sump oppe i MøUedalen. 

HOVSTAD. 

Undskyld, herr doktor, men jeg tror, det kom- 
mer fra en ganske anden sump. 

DOKTOR STOCKMANN. 

Hvad skulde det være for en sump? 

HOVSTAD. 

Den sump, som hele vort kommunale liv står 
og rådner i. 

DOKTOR STOCKMANN. 

Nej men for pokker, herr Ho vs tad, hvad er nu 
det for snak? 

HOVSTAD. 

Alle byens sager er lidt efter lidt kommet i 
hænderne på en flok embedsmænd — 

DOKTOR STOCKMANN. 

Nå, embedsmænd er de da ikke allesammen. 

HOVSTAD. 

Nej, men de, som ikke er embedsmænd, de er 
ialfald embedsmændenes venner og tilhængere; det 
er alle de rige, alle dem med de gamle ansete navne 
i byen; dem er det, som styrer og råder over os. 

DOKTOR STOCKMANN. 

Ja, men de folk har da virkelig både dygtighed 
og indsigt. 

HOVSTAD. 

Viste de dygtighed og indsigt, da de lagde vand- 
ledningen der, hvor den nu hgger? 

DOKTOR STOCKMANN. 

Nej, det var naturligvis en stor dumhed af dem. 
Men det blir der jo nu rettet på. 

HOVSTAD. 

Tror De, det vil gå så glat? 

DOKTOR STOCKMANN. 

Glat eller ikke glat, — gå skal det ialfald. 

HOVSTAD. 

Ja, dersom pressen får gribe ind. 

DOKTOR STOCKMANN. 

Blir aldrig nødvendigt, kære. Jeg er viss på, 
at min bror — 

HOVSTAD. 

Undskyld mig, herr doktor, men jeg vil sige 
Dem, at jeg agter at la' sagen under behandling. 

DOKTOR STOCKMANN. 

I avisen? 

HOVSTAD. 

Ja. Da jeg overtog ^Folkebudet", var det min 
tanke, at jeg skulde få sprængt denne ring af gamle 
envise stivstikkere, som sad inde med al magten. 

DOKTOR STOCKMANN. 

Men De har jo selv fortalt mig, hvad ende det 
tog; De havde jo nær ødelagt bladet på det. 

HOVSTAD. 

Ja, dengang måtte vi stikke piben i sæk, det 
er ganske sandt. For der var fare for, at bade- 
anstalten ikke skulde komme istand, hvis de mænd 
faldt. Men nu står den der, og nu kan de høje 
herrerne undværes. 

DOKTOR STOCKMANN. 

Undværes, ja; men vi skylder dem dog stor tak. 

HOVSTAD. 

Det skal også bli' erkendt, i al pyntelighed. 
Men en bladskriver af min folkelige retning kan 

ikke la' en slig lejlighed, som denne her, gå fra sig. 
Der må rygges ved den fabelen om de styrendes 
ufejlbarhed. Sligt noget må ryddes ud ligesom al 
anden slags overtro. 

DOKTOR STOCKMANN. 

Det er jeg enig med Dem i af hele mit hjerte, 
herr Hovstad; er det en overtro, så væk med det! 

HOVSTAD. 

Byfogden vilde jeg nu så nødig røre ved, siden 
han er Deres bror. Men De synes da visst som jeg, 
at sandheden går foran alle andre hensyn. 

DOKTOR STOCKMANN. 
Det forstår sig jo af sig selv. — (udbrydende.) Ja 

men — ! Ja men — ! 

HOVSTAD. 

De skal ikke tro ilde om mig. Jeg er hverken 
mere egennyttig eller mere magtbegærlig end de 
fleste mennesker. 

DOKTOR STOCKMANN. 

Men kære, — hvem falder også på det? 

HOVSTAD. 

Jeg er kommen af ringe folk, som De véd; og 
jeg har havt anledning nok til at se, hvad som mest 
trænges til i de lavere samfiindslag. Og det er, at 
få være med på at styre de almene anliggender, herr 
doktor. Det er det, som udvikler evnerne og kund- 
skaben og selvfølelsen — 

DOKTOR STOCKMANN. 

Det kan jeg så overmåde godt forstå — 

HOVSTAD. 

Ja, — Og så synes jeg, en journalist tar el tungt 
ansvar på sig, om hkn forsømmer en gunstig lejlig- 
hed til frigørelse for de mange, for de små, for de 
undertrykte. Jeg véd nok, — i de stores lejr vil de 
kalde det for opvigleri og sligt noget; men det får 
de gøre som de lyster. Når jeg bare har min sam- 
vittighed fri, så — 

DOKTOR STOCKMANN. 

Just det, ja! Just det, kære herr Hovstad. Men 
aliigevel — for fanden — ! (det banker.) Kom ind! 

(BOOTRYKKER ASLAKSEN i foFstuedøren. Han er tarveligt men austændigt 

klædt, i sort, med et hvidt, noget krøllet halstørklæde,'handskerogflos- 

hat i hånden.) 

ASLAKSEN 

(bukker). 

Om forladelse, herr doktor, at jeg er så dristig — 

DOKTOR STOCKMANN 

(rejser sig). 

Se, se, — der har vi jo høgtrykker Aslaksen! 

ASLAKSEN. 

Ja såmænd, herr doktor. 

HOVSTAD 

(står op). 

Er det mig. De vil ha' fat på, Aslaksen? 

ASLAKSEN. 

Nej, det er ikke det; jeg vidste ikke vi skulde 
træflfes her. Nej, det var nok doktoren selv — 

DOKTOR STOCKMANN. 

Nå, hvad står til tjeneste? 

HENRIK IBSENS SAULEDE VÆRKER. VIL 4 

ASLAKSEN. 

Er det sandt, som jeg hørte af herr Billing, at 
doktoren tænker på at skaffe os et bedre vand værk? 

DOKTOR STOCKMANN. 

Ja, til badeanstalten. 

ASLAKSEN. 

Ja vel; det skønner jeg nok. Nå, så kommer 
jeg for at sige, at den sagen vil jeg støtte af alle 
mine kræfter. 

HOVSTAD 
(til doktoren). 

Ser De! 

DOKTOR STOCKMANN. 

Det skal De ha* så hjertelig tak for; men — 

ASLAKSEN. 

For det kunde kanske nok trænges at ha' os 
småborgere i ryggen. Vi danner nu ligesom en kom- 
pakt majoritet her i byen, — når vi rigtig vil da. 
Og det er altid bra*, at ha* majoriteten med sig,. 
herr doktor. 

DOKTOR STOCKMANN. 

Det er unægtelig sandt; men jeg kan bare ikke 
begribe, at nogen særlige anstalter skulde være nød- 
vendige her. Jeg synes da, at en så grej og lige- 
frem sag — 

ASLAKSEN. 

Å jo, det kunde nok være bra' alligevel; for jeg 
kender de lokale myndighederne så godt; magthaverne 
går ikke gerne godvilligt ind på forslag, som kom- 
mer fra andre folk. Og derfor mener jeg, det kunde 
ikke være afvejen, om vi demonstrerte lidt. 

HOVSTAD. 

Netop det, ja. 

DOKTOR STOCKMANN. 

Demonstrerte, siger De? Ja, hvorledes vilde De 
da egentlig demonstrere? 

ASLAKSEN. 

Naturligvis med stort mådehold, herr doktor; 
jeg beflitter mig altid på mådehold; for mådehold, 
det er en statsborgers første dyd, — efter min me- 
ning da. 

DOKTOR STOCKMANN. 

Det er De jo også kendt for, herr Aslaksen. 

ASLAKSEN. 

Ja, jeg tror nok jeg tør sige det. Og denne 
sagen med vandværket, den er så svært vigtig for 
os småborgere. Badet -tegner jo til at bli* ligesom 
en liden guldgrube for byen. Det er badet, vi skal 
leve af allesammen, og mest da vi husejere. Derfor 
vil vi jo geme støtte anstalten alt det vi kan. Og 
da jeg nu er formand i husejerforeningen — 

DOKTOR STOCKMANN. 

Ja-? 

ASLAKSEN. 

— Og da jeg desforuden er agent for mådeholds- 
selskabet, — ja, doktoren véd vel, at jeg virker for 
mådeholdssagen ? 

DOKTOR STOCKMANN. 

Ja, det forstår sig. 

ASLAKSEN. 

Nå, — så er det jo begribeligt, at jeg kommer 
sammen med en hel del mennesker. Og da jeg er 

4'^ 

kendt for at være en sindig og lovlydig statsborger, 
som doktoren selv sa', så har jeg jo en viss ind- 
flydelse i byen, — en liden slags magtstilling, — om 
jeg selv skal sige det. 

DOKTOR STOCKMANN. 

Det véd jeg meget godt, herr Aslaksen. 

>, ASLAKSEN. 

Ja se — derfor vilde det være en smal sag for 
mig at få en adresse istand, om det skulde knibe. 

DOKTOR STOCKMANN. 

En adresse, siger De? 

ASLAKSEN. 

Ja, en slags takadresse fra byens borgere for 
at De har båret denne samfundsvigtige sag frem. 
Det siger sig selv, at den måtte være affattet med 
sømmeligt mådehold, så den ikke støder myndig- 
hederne og dem, som har magten forresten. Og 
passer vi bare nøje på det, så kan da vel ingen 
ta* os det ilde op, véd jeg? 

HOVSTAD. 

Nå, selv om de ikke likte det så svært godt, 
så — 

ASLAKSEN. 

Nej, nej, nej; ikke nogen nærgåenhed imod 
øvrigheden, herr Hovstad. Ikke nogen opposition 
imod folk, som står os så tæt indpå livet. Det har 
jeg fåt nok af i mine dage; og det kommer der al- 
drig noget godt ud af heller. Men en statsborgers 
sindige og frimodige ytringer må ikke være nogen 
mand forment. 

DOKTOR STOCKMANN 
(ryster hans hånd). 

Jeg kan ikke sige Dem, kære herr Aslaksen, 
hvor inderhgt det glæder mig at finde al denne til- 
slutning blandt mine medborgere. Jeg er så glad, — 
så glad! Hør; skal det ikke være et lidet glas 
sherry? Hvad ! 

ASLAKSEN. 

Nej mange tak; jeg nyder aldrig den slags 
spirituosa. 

DOKTOR STOCKMANN. 

Nå, men et glas øl da; hvad siger De til det? 

ASLAKSEN. 

Tak, ikke det heller, herr doktor; jeg nyder 
ingenting så tidligt på dagen. Men nu vil jeg gå 
ud i byen og snakke med en del af husejerne og 
forberede stemningen. 

DOKTOR STOCKMANN. 

Ja, det er så overmåde snildt af Dem, herr 
Aslaksen; men jeg kan umulig få i mit hode, at 
alle disse anstalter skulde bli* nødvendige; jeg synes 
sagen må kunne gå ganske af sig selv. 

ASLAKSEN. 

Autoriteterne arbejder noget tungvindt, herr 
doktor. Ja, gudbevares, jeg siger ikke det for at 
laste dem — 

HOVSTAD. 

Imorgen skal vi køre dem ivej i bladet, Aslaksen. 

ASLAKSEN. 

Men bare ikke voldsomt, herr Hovstad. Far 
frem med mådehold, ellers får De dem ikke af flæk- 
ken; De kan lide på mit råd; for jeg har sanket 

erfaringer i livets skole. — Nu ja, så vil jeg sige 
doktoren farvel. De véd nu, at vi småborgere ial- 
fald står bag Dem som en mur. De har den kom- 
pakte majoritet på Deres side, herr doktor. 

DOKTOR STOCKMANN. 

Tak for det, min kære herr Aslaksen, (rækker ham 
hånden.) Farvel, farvel! 

ASLAKSEN. 

Går De med indom på trykkeriet, herr Hovstad? 

HOVSTAD. 

Jeg kommer bagefter; jeg har endnu lidt at 
afgøre. 

ASLAKSEN. 

Godt, godt. 

(Han hilser og går; doktor stockmann følger ham ud i forstuen.) 

HOVSTAD 
(idet doktoren kommer ind igen). 

Nå, hvad siger De så, herr doktor? Synes De 
ikke, det er på tiden, at her luftes ud og rystes op 
i al denne slaphed og halvhed og fejghed ? 

DOKTOR STOCKMANN. 

Sigter De til bogtrykker Aslaksen? 

HOVSTAD. 

Ja, jeg gør. Han er en af dem, som står i 
sumpen — så bra* en mand han end kan være for- 
resten. Og slig er de fleste her hos os; de går og 
vipper og svingler til begge siderne; af bare hensyn 
og betænkeligheder tør de aldrig ta* fuldt skridt. 

DOKTOR STOCKMANN. 

Ja, men Aslaksen var da så inderlig velsindet, 
synes jeg. 

HO VST AD. 

Der er en ting, som jeg sælter liøjere ; og det 
er at stå som en tryg, selvsikker mand. 

DOKTOR STOCKMANN. 

Det gir jeg Dem så fuldstændig ret i. 

HOVSTAD. 

Derfor er det jeg nu vil gribe lejligheden og 
prøve, om jeg ikke skulde kunne få de velsindede 
til at mande sig op engang. Autoritetsdyrkelsen m^ 
udryddes her i byen. Dette uforsvarlig store fejl- 
greb med vandværfeet må gøres iridlysende for alle 
stemmeberettigede borgere. 

DOKTOR STOCKMANN. 

Godt; når De mener, det er til almenhedens 
bedste, så lad så ske; men ikke førend jeg har talt 
med min bror. 

HOVSTAD. 

Jeg skriver ialfald en redaktionsartikkel færdig 
imens. Og hvis byfogden så ikke vil fremme sagen — 

DOKTOR STOCKMANN. 

Å, men hvor kan De tænke Dem sligt? 

HOVSTAD. 

Det kunde nok tænkes. Og da — ? 

DOKTOR STOCKMANN. 

Ja, da lover jeg Dem — ; hør, — da kan De 
trykke min afhandling, — - ta' den ind hel og holden. 

HOVSTAD. 

Må jeg det? Er det et ord? 

DOKTOR STOCKMANN 
(rækker ham manuskriptet). 

Her har De den; ta' den med Dem; det kan 
jo ikke skade, at De læser den igennem: og så gir 
De mig den igen siden. 

HOVSTAD. 

Godt; godt; det skal jeg nok gøre. Og så far- 
vel, herr doktor. 

DOKTOR STOCKMANN. 

Farvel, farvel. Ja, for De skal se, det går så 
glat, herr Hovstad, — så glat! 

HOVSTAD. 

Hm, — vi får se. 

(han hilser og går ud gennem forstuen.) 

DOKTOR STOCKMANN 
(går hen og ser ind i spisestuen). 

Katrine — ! Nå, er du kommen hjem, Petra? 

PETRA 
(kommer ind). 

Ja, nu kom jeg netop fra skolen. 

FRU STOCKMANN 
(kommer). 

Har han ikke været her endnu? 

DOKTOR STOCKMANN. 

Peter? Nej. Men jeg har snakket en hel del 
med Hovstad. Han er ganske betaget af den op- 
dagelse, jeg har gjort. Ja, for den har en langt 
større rækkevidde, end jeg tænkte i førstningen, ser 
du. Og så har han stillet sit blad til min rådighed, 
hvis det skulde behøves. 

FRU STOCKMANN. 

Men tror du da det behøves? 

DOKTOR STOCKMANN-. 

Å sletikke. Men det er ialfald en stolt bevidst- 
hed, at man har den frisindede, uafhængige presse 
på sin side. Ja, og tænk — så har jeg havt besøg 
af formanden i husejerforeningen. 

FRU STOCKMANN. 

Så? Og hvad vilde han? 

DOKTOR STOCKMANN. 

Også støtte mig. De vil støtte mig allesammen, 
ifald det skulde knibe. Katrine, — véd du, hvad jeg 
har for noget bag mig? 

FRU STOCKMANN. 

Bag dig? Nej; hvad har du for noget bag 
dig da? 

DOKTOR STOCKMANN. 

Den kompakte majoritet. 

FRU STOCKMANN. 

Ja så. Er det godt for dig, det, Tomas? 

DOKTOR STOCKMANN. 

Ja, det skulde jeg mene, det er godt! (gnider 
hænderne og går op og ned.) Ja, Herregud, hvor fomøjeligt 
det er at stå således i broderlig forening sammen 
med sine medborgere! 

PETRA. 

Og så at udrette så meget godt og nyttigt, far! 

DOKTOR STOCKMANN. 

Ja, og det ovenikøbet for ens egen fødeby, du! 

FRU STOCKMANN. 

Nu ringte det. 

DOKTOR STOCKMANN. 

Så har vi ham visst. — — (det banker.) Vær 
så god ! 

BYFOGD STOCKMANN 
(kommer fra forstuen). 

Godmorgen. 

DOKTOR STOCKMANN. 

Velkommen, Peter! 

FRU STOCKMANN. 

Godmorgen, svoger. Hvorledes står det til? 

BYFOGDEN. 

Jo tak; så-så. (tu doktoren.) Jeg modtog igår efter 
kontortid en afhandling fra dig betræffende vandfor- 
holdene ved badeanstalten. 

DOKTOR STOCKMANN. 

Ja. Har du læst den? 

BYFOGDEN. 

Jo, jeg har. 

DOKTOR STOCKMANN. 

Og hvad siger du så til den sag? 

BYFOGDEN 
(med et sideblik). 

Hm- 

FRU STOCKMANN. 

Kom, Petra. 

(him og PETRA går ind i værelset til venstre.) 

BYFOGDEN 
(efter et ophold). 

Har det været nødvendigt at drive alle disse 
undersøgelser bag min ryg? 

DOKTOR STOCKMANN. 

Ja, så længe jeg ikke havde absolut visshed, 
så — 

BYFOGDEN. 

Og den, mener du altså, du nu har? 

DOKTOR STOCKMANN. 

Ja, det har du da vel selv overbevist dig om. 

BYFOGDEN. 

Er det din hensigt at fremlægge dette aktstykke 
for badebestyrelsen som et slags oflScielt dokument? 

DOKTOR STOCKMANN. 

Ja vel. Noget må der jo gøres ved sagen; og 
det fort. 

BYFOGDEN. 

Du bruger, som sædvanligt, stærke talemådér i 
din af handling. Du siger blandt andet, at det, vi 
byder vore badegæster, er en permanent forgiftelse. 

DOKTOR STOCKMANN. 

Ja men, Peter, kan det da betegnes anderledes? 
Tænk dig bare, — forgiftet vand både til ind vortes 
og udvortes! Og det til stakkers sygelige mennesker, 
som tyr til os i god tro, og som betaler os i dyre 
domme for at få sin sundhed igen! 

BYFOGDEN. 

Og så kommer du i din deduktion til det resul- 
tat, at vi må bygge en kloak, som kan optage de 

postulerede uhumskheder fra MøUedalen, og at vand- 
ledningen må lægges om. 

DOKTOR STOCKMANN. 

Ja, véd du da nogen anden udvej? Jeg véd 
ingen. 

BYFOGDEN. .- 

Jeg gjorde mig i formiddag et ærend ind til 
stadsingeniøren. Og så bragte jeg — sådan halvt i 
spøg — disse foranstaltninger på bane som noget, vi 
kanske burde tåge under overvejelse engang i frem- 
tiden. 

DOKTOR STOCKMANN. 

Engang i fremtiden! 

BYFOGDEN. 

Han smilte af min formentlige extravagance — 
naturligvis. Har du gjort dig den ulejlighed at tænke 
på, hvad de foreslåede forandringer vilde komme til 
at koste? Efter de oplysninger, jeg modtog, vilde 
udgifterne rimeligvis løbe op i flere hundrede tusend 
kroner. 

DOKTOR STOCKMANN. 

Skulde det bh* så dyrt? 

BYFOGDEN. 

Ja. Og så kommer det værs te. Arbejdet vilde 
medtage et tidsrum af mindst to år. 

DOKTOR STOCKMANN. 

To år, siger du? To hele år? 

BYFOGDEN. 

Mindst. Og hvad skal vi så gøre med badet 
imens? Skal vi lukke det? Ja, det vilde vi bli' 



Digitized by VjOOQIC 



61 

nødt til. Eller tror du kanske nogen vilde søge hid 
til os, når det rygte kom ud, at våndet skulde være 
sundhedsfarligt? 

DOKTOR STOCKMANN. 

Ja men, Peter, det er det jo. 

BYFOGDEN. 

Og så alt dette nu, — netop nu, da anstalten 
er i opkomst. Nabobyerue har også visse betingelser 
for at kunne bli' søgte som badesteder. Tror du 
ikke, at de straks vilde sætte sig i aktivitet for at 
drage hele strømmen af fremmede til sig? Jo, ganske 
upåtvilelig. Og så stod vi der; vi måtte rimeligvis 
nedlægg^ hele den kostbare anstalt; og så havde du 
ruineret din fødeby. 

DOKTOR STOCKMANN. 

Jeg — ruineret — ! 

BYFOGDEN. 

Det er blot og bart gennem badet, at byen har 
nogen nævneværdig fremtid for sig. Det indser du 
visst lige så godt som jeg. 

DOKTOR STOCKMANN. 

Men hvad har du da tænkt, at der skulde gøres? 

BYFOGDEN. 

Jeg har ikke af din afhandling kunnet over- 
bevise mig om, at vandforholdene ved badet er så 
betænkelige, som du fremstiller dem. 

DOKTOR STOCKMANN. 

De er snarere værre, du! Eller de blir det ial- 
fald til sommeren, når varmen kommer i vejret. 

Som sagt, jeg tror, du overdriver betydeligt. 
En duelig læge må vide at træffe sine forholdsregler, 
— han må forstå at forebygge skadelige ixidvirkninger 
og at afhjælpe dem, hvis de aldeles øjensynligt skulde 
gøre sig gældende. 

DOKTOR STOCKMANN. 

Og så — ? Hvad videre — ? 

BYFOGDEN. 

Den etablerede vandforsyning ved badet er nu 
engang et faktum og må selvfølgelig behandles som 
et sådant. Men rimeligvis vil direktionen i sin tid 
ikke være utilbøjelig til at ta* under overvejelse, 
hvorvidt det med overkommelige pekuniære offere 
skulde være muligt at få indført visse forbedringer. 

DOKTOR STOCKMANN. 

Og en sådan underfimdighed, tror du, jeg nogen- 
sinde går ind på! 

BYFOGDEN. 

Underfundighed ? 

DOKTOR STOCKMANN. 

Ja, det vilde være en underfundighed, — et be- 
drageri, en løgn, en ligefrem forbrydelse imod al- 
menheden, imod hele samfundet! 

BYFOGDEN. 

Jeg har, som før bemærket, ikke kunnet tilegne 
mig den overbevisning, at der er nogen egentlig 
overhængende fare påfærde. 

DOKTOR STOCKMANN. 

Jo, du har! Det er umuligt andet. Min frem- 
stilling er så slående sand og rigtig, det véd jeg! 



Digitized by VjOOQIC 



63 

Og du skønner det meget godt, Peter; men du vil 
bare ikke være ved det. Det var dig, som fik drevet 
igennem, at både badeby gningerne og vandværket 
blev lagt, hvor de nu ligger; og det er det, — det 
er dette forbandede misgreb, som du ikke vil ind- 
rømme. Pyt, — tror du ikke, jeg gennemskuer dig? 

BYFOGDEN. 

Og selv om så var? Dersom jeg maske med 
en viss ængstelighed våger over min anseelse, så 
sker det til gavn for byen. Uden moralsk autoritet 
kan jeg ikke styre og lede sagerne således, som jeg 
eragter det tjenligst for det heles vel. Derfor, — og 
af diverse andre grunde, — er det mig magtpålig- 
gende, at din forestilling ikke indleveres til bade- 
direktionen. Den må holdes tilbage for almenvellets 
skyld. Jeg skal så senere bringe sagen under dis- 
kussion og vi skal gøre vort bedste i stilhed; men 
der må ingenting, — ikke et eneste ord, komme til 
offentlighedens kundskab i dette fatale anliggende. 

DOKTOR STOCKMANN. 

Ja, det vil nu ikke kunne forhindres, min kære 
Peter. 

BYFOGDEN. 

Det må og det skal forhindres. 

DOKTOR STOCKMANN. 

Det går ikke, siger jeg; der er altfor mange,, 
som véd om det. 

BYFOGDEN. 

Véd om det! Hvem? Det er dog vel aldrig 
disse herrer i „Folkebudet", som — ? 

DOKTOR STOCKMANN. 

Å jo; de også. Den frisindede, uafhængige 
presse vil nok sørge for, at I gør eders skyldighed. 

BYFOGDEN 
(efter et kort ophold). 

Du er en overmåde ubesindig mand, Tomas. 
Har du ikke betænkt, hvad følger dette kan drage 
efter sig for dig selv? 

DOKTOR STOCKMANN. 

Følger? Følger for mig? 

BYFOGDEN. 

For dig og dine, ja. 

DOKTOR STOCKMANN. 

Hvad fanden skal det sige? 

BYFOGDEN. 

Jeg tror, at jeg al min tid har vist mig som 
on tjenstvillig og hjælpsom bror imod dig. 

DOKTOR STOCKMANN. 

Ja, det har du; og det takker jeg dig for. 

BYFOGDEN. 

Forlanges ikke. Jeg har jo også for en del 
været nødt til det — for min egen skyld. Det var 
altid mit håb, at jeg skulde kunne holde dig nogen- 
lunde i ave, når jeg hjalp til at forbedre din økono- 
miske stilling. 

DOKTOR STOCKMANN. 

Hvad for noget? Det var altså bare for din 
egen skyld — ! 

BYFOGDEN. 

Tildels, siger jeg. Det er penibelt for en em- 
bedsmand, når hans nærmeste pårørende går hen og 
kompromitterer sig gang efter gang. 

DOKTOR STOCKMANN. 

Og det synes du, at jeg gør? 

BYFOGDEN. 

Ja, desværre, det gør du, uden at du selv véd 
af det. Du har et uroligt, stridbart, oprørsk sind. 
Og så din ulyksalige hang til at skrive ofifentligt om 
alle mulige og umulige sager. Aldrig så snart får 
du et indfald, — straks skal du skrive en avisartikel 
eller en hel brochure om det. 

DOKTOR STOCKMANN. 

Ja, men er det da ikke en statsborgers pligt 
at meddele sig til almenheden, når han har fanget 
en ny tanke! 

BYFOGDEN. 

A, almenheden behøver slet ingen nye tanker. 
Almenheden er bedst tjent med de gamle, gode, 
anerkendte tanker, den allerede har. 

DOKTOR STOCKMANN. 

Og det siger du sådan ligefrem! 

BYFOGDEN. 

Ja, engang' må jeg dog tale ligefrem med dig. 
Hidtil har jeg søgt at undgå det, da jeg véd, hvor 
irritabel du er; men nu må jeg sige dig sandheden, 
Tomas. Du gør dig ingen forestilling om, hvormeget 
du skader dig selv ved din fremfusenhed. Du be- 
klager dig over autoriteterne, ja over selve regerin- 
gen, — river ned på den sågar, ~ påstår, at du er 

bleven tilsidesat, forfulgt. Men kan du vente dig 
andet, — en så besværlig mand, som du er. 

DOKTOR STOCKMANN. 

Hvad nu, — er jeg besværlig også? 

BYFOGDEN. 

Ja, Tomas, du er en meget besværlig mand at 
arbejde sammen med. Det har jeg fåt føle. Du 
sætter dig ud over alle hensyn; du synes rent at 
glemme, at det er mig, du kan takke for posten her 
som badelæge — 

DOKTOR STOCKMANN. 

Den var jeg selvskreven til! Jeg og ingen anden! 
Jeg var den første, som så, at byen kunde bli' et 
blomstrende badested; og jeg var den eneste, som 
så det dengang. Jeg stod alene og stred for tanken 
gennem mange år; og jeg skrev og skrev — 

BYFOGDEN. 

Unægtelig. Men dengang var endnu ikke det 
rette tidspunkt forhånden; nå, det kunde jo du der- 
oppe i din afkrog ikke bedømme. Men da så det 
betimelige øjeblik kom, da tog jeg — og de andre — 
sagen i vor hånd — 

DOKTOR STOCKMANN. 

Ja, og så forkludred I hele min herlige plan. 
Å jo, det viser sig rigtignok nu, hvilke kløgtige fyre 
I var! 

BYFOGDEN. 

Efter min formening viser det sig kun. at du 
igen trænger til et afløb for din stridslyst. Du vil 
dine foresatte tillivs; — det er jo din gamle vane. 
Du kan ikke tåle nogen autoritet over dig; du ser 

skævt til enhver, der beklæder en overordnet embeds- 
stilling; du betragter ham som en personlig fiende, 
— og straks er det ene angrebsvåben dig ligeså godt 
som det andet. Men nu har jeg gjort dig opmærk- 
som på, hvilke interesser der står på spil for hele 
byen, — og følgelig for mig også. Og derfor siger 
jeg dig, Tomas, at jeg er ubønhørlig i den fordring, 
jeg nu agter at stille til dig. 

DOKTOR STOCKMANN. 

Hvad er det for en fordring? 

BYFOGDEN. 

Da du har været åbenmundet nok til at omtale 
dette kildne anliggende for uvedkommende, omend- 
skønt det burde ha* været bevaret som en direkticjns- 
hemmehghed, så kan sagen naturligvis ikke dysses 
ned. Allehånde rygler vil sprede sig vidt omkring, 
og de ildesindede iblandt os vil nære rygterne ved 
alskens tilsætninger. Det vil derfor være nødvendigt, 
at du offentlig imødegår deslige rygter. 

DOKTOR STOCKMANN. 

Jeg! Hvorledes? Jeg forstår dig ikke. 

BYFOGDEN. 

Det tør forventes, at du ved fornyede under- 
søgelser kommer til det resultat, at sagen ikke på 
langt nær er så farlig eller betænkelig, som du i 
første øjeblik indbildte dig. 

DOKTOR STOCKMANN. 

Aha, — så det forventer du! 

BYFOGDEN. 

Endvidere forventer man, at du nærer og offent- 
lig ucltaler den tillid til bestyrelsen, at den grundigt 

5* 

og samvittighedsfiildt vil foranstalte det fornødne for 
at afhjælpe mulige ulæmper. 

DOKTOR STOCKMANN. 

Ja men det vil I aldrig i verden kunne gøre, 
sålænge I farer med fusk og flikværk. Jeg siger dig 
det, Peter; og det er min fuldeste og rammeste over- 
bevisning — ! 

BYFOGDEN. 

Som funktionær har du ikke lov til at nære 
nogen separat overbevisning. 

DOKTOR STOCKMANN 
(standser). 

Ikke lov til at — ? 

BYFOGDEN. 

Som funktionær, siger jeg. Som privatperson, 
— gudbevares, det er en anden sag. Men som under- 
ordnet tjenestemand ved badet har du ikke lov til at 
udtale nogen overbevisning, som står i strid med 
dine foresattes. 

DOKTOR STOCKMANN. 

Dette går for vidt! Jeg, som læge, som viden- 
skabsmand, skulde ikke ha' lov til — ! 

BYFOGDEN. 

Det anliggende, her handles om, er ikke noget 
rent videnskabeligt; det er et kombineret anliggende; 
det er både et teknisk og et økonomisk anliggende. 

DOKTOR STOCKMANN. 

Å lad det være for mig, hvad fanden det være 
vil! Jeg vil ha' frihed til at udtale mig om alle 
mulige anliggender i hele verden! 

BYFOGDEN. 

Vær så god. Men bare ikke om badets — Det 
forbyder vi dig. ' 

DOKTOR STOCKMANN 

(skriger). 

I forbyder — ! I ! Slige nogen — ! 

BYFOGDEN. 

Jeg forbyder dig det, — jeg» din øverste fore 
satte; og når jeg forbyder dig det, så har du 
lystre. 

DOKTOR STOCKMANN 
(betvinger sig). 

Peter, — var du såsandt ikke min bror — 

PETRA 
(river døren op). 

Far, dette skal du ikke tåle! 

FRU STOCKMANN 
(efter hende). 

Petra, Petra! 

BYFOGDEN. 

Ah, man har stat på lur. 

FRU STOCKMANN. 

Der er så lydt; vi kunde ikke undgå at — 

PETRA. 

Jo, jeg slod og hørte efter. 

BYFOGDEN. 

Nå, det er mig igrunden kært — 

DOKTOR STOCKMANN 
(går nærmere). 

Du talte til mig^om at forbyde og at lystre — ? 

BYFOGDEN. 

Du har nødsaget mig til at tale i den tone. 

DOKTOR STOCKMANN. 

Og så skal jeg i en offentlig erklæring slå mig 
selv på munden? 

BYFOGDEN. 

Vi eragter det uomgængelig nødvendigt, at du 
ofientliggør en erklæring, således, som jeg har for- 
langt den. 

DOKTOR STOCKMANN. 

Og hvis jeg nu ikke — lystrer? 

BYFOGDEN. 

Så udsteder vi selv en erklæring til beroligelse 
for publikum. 

DOKTOR STOCKMANN. 

Godt og vel; men så skriver jeg imod jer. Jeg 
holder på mit; jeg skal bevise, at jeg har ret og 
at I har uret. Og hvad vil I så gøre? 

BYFOGDEN. 

Da vil jeg ikke kunne forhindre, at du får din 
afsked. 

DOKTOR STOCKMANN. 

Hvad - ! 

PETRA. 

Far, — afsked! 

FRU STOCKMANN. 



Afsked! 



BYFOGDEN. 

Afsked som badelæge. Jeg vil se mig foranlediget 
til at andrage om øjeblikkelig opsigelse, ^erne dig 
fra enhver befatning med badets anliggender. 

DOKTOR STOCKMANN. 

Og det skulde I vove! 

BYFOGDEN. 

Det er dig selv, som her spiller det vovelige spil. 

PETRA. 

Onkel, dette er en oprørende fremfærd imod en 
mand som far! 

FRU STOCKMANN. 

Vil du bare tie stille, Petra! 

BYFOGDEN 
(ser på Petra). 

Aha, man indlader sig allerede på opinions- 
ytringer. Ja naturligvis, (til fruen.) Svigerinde, De er 
formentlig den besindigste her i huset. Anvend den 
indflydelse, De måtte ha' over Deres mand; få ham 
til at indse, hvad dette vil drage efter sig både for 
hans familje — 

DOKTOR STOCKMANN. 

Min familje kommer ingen anden ved end 
mig selv! 

BYFOGDEN. 

-- både for hans familje, siger jeg, og for den 
by, han lever i. 

DOKTOR STOCKMANN. 

Det er mig, som vil byens sande vel! Jeg vil 
afsløre de mangler, som sent eller tidligt må komme 
far dagens lys. Å, det skal nok vise sig, at jeg 
elsker min fødeby. 

BYFOGDEN. 

Du, som i forblindet trods går hen og afskærer 
byens vigtigste næringskilde. 

DOKTOR STOCKMANN. 

Den kilde er forgiftet, menneske! Er du gal! 
Vi lever her af at høkre med uhumskhed og rådden- 
skab! Hele vort opblomstrende samfundsliv suger 
sin næring af en løgn! 

BYFOGDEN. 

Indbildninger — eller noget endnu værre. Den 
mand, der udslynger så nærgående insinuationer imod 
sit eget hjemsted, han må være samfundets fiende. 

DOKTOR STOCKMANN 
(imod ham). 

Og det vover du — ! 

FRU STOCKMANN 
(kaster sig imellem). 

Tomas! 

PETRA 
(griber sin far om armen). 

Bare rolig, far! 

BYFOGDEN. 

Jeg vil ikke udsætte mig for voldsomheder. Du 
er nu ad varet. Betænk så, hvad du skylder dig og 
dine. Farvel. 

(han går.) 

DOKTOR STOCKMANN 
(går op og ned). 

Og en sådan behandling må jeg tåle! I mit 
eget hus, Katrine! Hvad siger du til det! 

FRU STOCKMANN. 

Ja visst er det både skam og spot, Tomas — 

PETRA. 

Kunde jeg såsandt komme onkel tillivs — ! 

DOKTOR STOCKMANN. 

Det er min egen skyld; jeg skulde ha* rejst 
børster imod dem for længe siden, — vist tænder, 
— bidt fra mig! — Og så kalde mig for en samfunds- 
fiende! Mig! Det lar jeg, min sæl og salighed, ikke 
sidde på mig! 

FRU STOCKMANN. 

Men, snille Tomas, din bror har nu engang 
magten — 

DOKTOR STOCKMANN. 

Ja, men jeg har retten, du! 

FRU STOCKMANN. 

Ak ja, retten, retten; hvad hjælper det, at du 
har retten, når du ikke har nogen magt? 

PETRA. 

Nej men mor da, — hvor kan du snakke slig? 

DOKTOR STOCKMANN. 

Så det skulde ikke hjælpe noget i et frit sam- 
fund at ha* retten på sin side? Du er løjerlig, 
Katrine. Og desuden, — har jeg da ikke den fri- 
sindede uafhængige presse foran mig, — og den 
kompakte majoritet bag mig? Det er vel magt god 
nok, det, skulde jeg mene! 

FRU STOCKMANN. 

Men Herregud, Tomas, du tænker da vel aldrig 
på —? 

DOKTOR STOCKMANN. 

Hvad for noget tænker jeg ikke på? 

FRU STOCKMANN. 

— at sætte dig op imod din bror, mener jeg. 

DOKTOR STOCKMANN. 

Hvad fanden vilde du, jeg ellers skulde gøre, 
når jeg ikke skulde holde på det, som ret og 
sandt er? 

PETRA. 

Ja, det spør' jeg rigtignok også om? 

FRU STOCKMANN. 

Men det nytter dig jo ingen verdens ting; når 
de ikke vil, så vil de ikke. 

DOKTOR STOCKMANN. 

Hoho, Katrine, giv du bare tid, så skal du se, 
jeg driver nok min krig igennem. 

FRU STOCKMANN. 

Ja, du driver kanske igennem, at du får din 
afsked, — det gør du. 

DOKTOR STOCKMANN. 

Så har jeg ialfald gjort min pligt imod almen- 
heden, — imod samfundet. Jeg, som kaldes for 'en 
samfundsfiende! 

FRU STOCKMANN. 

Men imod din familje, Tomas? Imod os her- 
hjemme? Synes du, det er at gøre din pligt imod 
dem, du skal forsørge? 

PETRA. 

Å tænk da ikke altid først og fremst på os, mor. 

FRU STOCKMANN. 

Ja, du har let for at snakke; du kan i nødsfald 
stå på egne ben. — Men husk på gutterne, Tomas; 
og tænk lidt på dig selv også, og på mig — 

DOKTOR STOCKMANN. 

Men jeg tror du er rent gal, Katrine! Hvis jeg 
så jammerlig fejgt faldt tilfode for denne Peter og 
for hans fordømte slæng, — vilde jeg da nogensinde 
få en lykkelig stund mere i mit liv? 

FRU STOCKMANN. 

Ja, det véd jeg ikke; men Vorherre bevare os 
for den lykke, vi vil få, allesammen, hvis du blir 
ved at trodse. Så står du der igen uden levebrød, 
uden faste indtægler. Jeg synes, vi har fåt nok af 
det i gamle dage; husk på det, Tomas; tænk på, 
hvad det har på sig. 

DOKTOR STOCKMANN 
(vrider sig kæmpende og knytter hænderne). 

Og sligt noget kan disse kontortrælle føre ned 
over en fri ærlig mand! Er det ikke forfærdeligt, 
Katrine? 

FRU STOCKMANN. 

Jo, det er syndigt handlet imod dig, det er 
visst og sandt. Men, Herregud, der er så meget 
uretfærdigt, en får bøje sig under her i verden. — 
Der er gutterne, Tomas! Se på dem! Hvad skal 
der bli' af dem? A nej, nej, du kan da aldrig 
nænne — 

(ejlif og MORTEN, uied skolebøgor, er imidlertid kommet ind.) 

DOKTOR STOCKMANN. 
Gutteme — ! <står med engang faat og fattet.) Ikke, OIH 

så hele verden faldl ned, bøjer jeg nakken under aget. 

(han går imod sit værelse.) 

FRU STOCKMANN 
(efter ham). 

Tomas, — hvad vil du gøre! 

DOKTOR STOCKMANN 
(yed døren). 

Jeg vil ha' ret til at se mine gutter i øjnene, 
når de engang blir voksne fri mænd. 

(han går ind.) 

FRU STOCKMANN 
(brister i grad). 

Å Gud hjælpe og trøste os allesammen! 

PETRA. 

Far er bra*, han! Han gir sig ikke. 

(Gutterne spør* forundret, hvad det er for noget; petra gir dem tegn 
til at tie.) 

(nFolkebudefs redakiionskontor. Til venstre i baggrunden er indgangs- 
døren; til højre på samme væg er en anden dør med glasruder, hvor- 
igennem man ser ind i trykkeriet. På væggen til højre en dør. Midt 
på gulvet et stort bord bedækket med papirer, aviser og bøger. Foran 
til venstre et vindu og ved dette en skrivepult med høj stol. Et par 
lænestole står ved bordet, nogle andre stole langs væggene. Værelset 
er skummelt og uhyggeligt, bohavet gammelt, lænestolene smudsige og 
forrevne. Inde i trykkeriet ses et par sættere i arbejde; længere borte 

er en håndpresse igang.) 

(redaktør hovstad sidder ved pulten og skriver. Lidt efter kommer 

BILLING ind fra højre med doktorens manuskript i hånden.) 

BILLING. 

Nå, det må jeg sige — ! 

HOVSTAD 

(skrivende). 

Har De læst det igennem? 

BILLING 

(lægger manuskriptet på pulten). 

Ja, det har jeg da rigtignok. 

HOVSTAD. 

Synes De ikke doktoren er bra'.hvas? 

BILLING. 

Hvas? Han er, Gud døde mig, knusende, er 
han. Hvert ord falder vægtfuldt, som — jeg vil sige 
— som slaget af en øksehammer. 

HOVSTAD. 

Ja, men de folk falder nu ikke for første slaget 
heller. 

BILLING. 

Det er sandt; men så blir vi ved at slå, — slag 
i slag, indtil hele stormandsvældet ramler sammen. 
Da jeg sad derinde og læste dette der, var det lige- 
som jeg øjned revolutionen komme på afstand. 

HOVSTAD 

(vender sig). 

Hys; sig bare ikke det så Aslaksen hører det. 

BILLING 

(dæmper stemmen). 

Aslaksen er en knæhøne, en fejg karl; der er 
ikke mands mod i ham. Men dennegang sætter De 
da vel Deres vilje igennem? Hvad? Doktorens op- 
sats kommer da vel ind? 

HOVSTAD. 

Ja, hvis bare ikke byfogden gir sig med det 
gode, så — 

BILLING. 

Det vilde være fanden så kedeligt. 

HOVSTAD. 

Nå, vi kan heldigvis gøre os stillingen nyttig, 
hvad der så sker. Går byfogden ikke ind på dok- 
torens forslag, så fiir han alle småborgerne på nak- 
ken, — hele husejerforeningen og de andre. Og går 
han ind på det, så lægger han sig ud med en hel 
hoh af de store aktionærer i badet, som hidtildags 
har været hans bedste støtter — 

BILLING. 

Ja. ja vel; for de kommer visst til at punge 
ud med en svær mængde penge — 

HOVSTAD. 

Ja, det kan De bande på. Og så er ringen 
brudt, ser De, og så skal vi i bladet dag ud og 
dag ind gøre det indlysende for almenheden, at by- 
fogden er ukyndig både i det ene og det andet, og 
at alle tillidsposterne i byen, hele kommunalstyret, 
bør lægges over i frisindede folks hænder. 

BILLING. 

Det er. Gud døde mig, så slående sandt! Jeg 
ser det, — jeg ser det; vi står lige ved begyndelsen 
til en revolution! 

(det banker.) 
HOVSTAD. 

Hys! (råber.) Kom iud! 

(doktor stockmann kommer gonnem døren lil venstre i baggrunden.) 

HOVSTAD 

(går imod ham). 

Å, der har vi doktoren. Nå? 

DOKTOR STOCKMANN. 

Tryk væk, herr Hovstad! 

HOVSTAD. 

Blev det altså til det? 

BILLING. 

Hurra ! 

DOKTOR STOCKMANN. 

Tryk væk, siger jeg. Ja visst blev det til det. 

Men nu skal de få det, som de vil ha' det. Nu 
blir her krig i byen, herr Billing! 

BILLING. 

Krig på kniven, vil jeg håbe! Kniven på struben, 
herr doktor! 

DOKTOR STOCKMANN. 

Afhandlingen er bare en begyndelse. Jeg går 
allerede med hodet fuldt af udkast til en fire — fem 
andre opsatser. Hvor har De Aslaksen henne? 

BILLING 

(råber ind i trykkeriet). 

Aslaksen, å kom her et øjeblik! 

HOVSTAD. 

Fire — fem andre opsatser, sa' De? Om den 
samme sag? 

DOKTOR STOCKMANN. 

Nej, — å langtfra, kære. Nej, det blir om 
ganske andre ting. Men det kommer altsammen fra 
vandværket og fra kloaken. Det ene drager det 
andet efter sig, skønner De. Det er som når en 
begjmder at rive på en gammel bygning, — akku- 
rat så. 

BILLING. 

Det er. Gud døde mig, sandt; en synes aldrig 
en blir færdig, før en har revet ned hele skramlet. 

ASLAKSEN 

(fra trykkeriet). 

Revet ned! Doktoren tænker da vel ikke på at 
rive ned badehuset? 

HOVSTAD. 

Langt ifra; vær bare ikke ræd. 

DOKTOR STOCKMANN. 

Nej, det gælder ganske andre ting. Nå, hvad 
siger De så om min afhandling, herr Hovstad? 

HOVSTAD. 

Jeg synes, den er et rent mesterstykke — 

DOKTOR STOCKMANN. 

Ja, ikke sandt — ? Nå, det glæder mig; det 
glæder mig. 

HOVSTAD. 

Den er så grej og så ligetil; en behøver slet- 
ikke at være fagmand for at skønne sammenhængen. 
Jeg tør sige. De vil få hver eneste oplyst mand på 
Deres side. 

ASLAKSEN. 

Og så alle besindige vel? 

BILLING. 

Både besindige og ubesindige, — ja, jeg mener 
næsten hele byen. 

ASLAKSEN. 

Nå, så tør vi nok trykke den. 

DOKTOR STOCKMANN. 

Ja, det skulde jeg mene. 

HOVSTAD. 

Den skal ind imorgen tidlig. 

DOKTOR STOCKMANN. 

Ja, død og plage, der må ikke spildes en eneste 
dag. Hør, herr Aslaksen, det var det, jeg vilde 
be' Dem om: De må ta* Dem personlig af manu- 
skriptet. 

HENRIK IBSENS SAMLEDR VÆRKER. VIL 6 

ASLAKSEN. 

Det skal jeg nok. 

DOKTOR STOCKMANN. 

Pas på det, som om det var guid. Ingen tryk- 
fejl; hvert ord er vigtigt. Og så kommer jeg indom 
igen siden; kanske jeg kunde få se lidt korrektur. 
— Ja, jeg kan ikke sige, hvor jeg tørster efter at 
få den sag på tryk, — slynget ud — 

BILLING. 

Slynget, — ja, som et lyn! 

DOKTOR STOCKMANN. 

— underkastet alle kyndige medborgeres dom. 
A, De kan aldrig forestille Dem, hvad jeg har været 
udsat for idag. Man har truet mig både med dit og 
med dat; man har villet ta' ifra mig mine sole- 
klareste menneskerettigheder — 

BILLING. 

Hvad! Deres menneskerettigheder! 

DOKTOR STOCKMANN. 

— man har villet fornedre mig, gøre mig til en 
usling, forlangt, at jeg skulde sætte personlig fordel 
over min inderste, helligste overbevisning — 

BILLING. 

Det er. Gud døde mig, for grovt. 

HOVSTAD. 

Å ja, en kan vente sig noget af hvert fra den 
kant. 

DOKTOR STOCKMANN. 

Men med mig skal de komme tilkort; det skal 
de få sort på hvidt for. Nu vil jeg hver evig eneste 

dag lægge mig ligesom for anker i ^Folkebudet" og 
bestryge dem med den ene exploderende opsats efter 
den anden — 

ASLAKSEN. 

Ja, men hør "nu — 

BILLING. 

Hurra; det blir krig, det blir krig! 

DOKTOR STOCKMANN. 

— jeg skal slå dem til jorden, jeg skal knuse 
dem, rasere deres fæstningsværker for hele den ret- 
sindige almenheds øjne! Det skal jeg gøre! 

ASLAKSEN. ' 

Men gør det endelig moderat, herr doktor; skyd 
med mådehold — 

BILLING. 

Nej da; nej da! Spar ikke på dynamiten! 

DOKTOR STOCKMANN 

(vedbliver uforstyrret). 

For nu er det ikke bare dette med vandværket 
og kloaken alene, ser De. Nej, det er hele sam- 
fundet, som skal renskes, desinficeres — 

BILLING. 

Der lød det forløsende ord! 

DOKTOR STOCKMANN. 

Alle flikværks-gubberne må føjses væk, forstår 
De. Og det på alle mulige områder! Der har åbnet 
si^ så uendelige synsvidder for mig idag. Det står 
ikke rigtig klart for mig endnu; men jeg skal nok 
få rede i det. Det er unge friske fanebærere, vi må 
ud og lede efter, mine venner; vi må ha' nye befa- 
lingsmænd på alle forposterne. 

BILLING. 

Hør, hør! 

DOKTOR STOCKMANN. 

Og lad os bare holde sammen, så går det så 
glat, så glat! Hele omvæltningen vil løbe af stabelen 
som et skib. Ja, tror De ikke det? 

HOVSTAD. 

Jeg for min del tror, at nu har vi al udsigt til 
at få lagt det kommunale styre der, hvor det rettelig 
bør ligge. 

ASLAKSEN. 

Og når vi bare farer frem med mådehold, så 
kan jeg da aldrig tænke mig, at dette her kunde 
være farligt. / 

DOKTOR STOCKMANN. 

Hvem fanden bryr sig om enten det er farligt 
eller ikke! Det, jeg gør, det gør jeg i sandhedens 
navn og for min samvittigheds skyld. 

HOVSTAD. 

De er en mand, som fortjener at støttes, herr 
doktor. 

ASLAKSEN. 

Ja, det står fast, doktoren er byens sande ven; 
en rigtig samfundsven er han. 

BILLING. 

Doktor Stockmann er. Gud døde mig, en folke- 
ven, Aslaksen! 

ASLAKSEN. 

Jeg tænker, husejerforeningen snart gør brug af 
det udtryk. 

DOKTOR STOCKMANN 
(bévæget, trykker deres hænder). 

Tak, tak, mine kære, trofaste venner; — dette 
her er mig så kvægende at høre; — min herr bror 
kaldte mig for noget ganske andet. Nå, det skal 
han min sæl få igen med renter! Men nu må jeg 
op og se til en stakkers djævel — . Jeg kommer 
igen, som sagt. Tag endelig godt vare på manu- 
skriptet, herr Aslaksen; — og, for alt i verden, stryg 
ikke nogen af udråbstegnene! Sæt heller et par 
stykker til! Godt, godt; farvel sålænge; farvel, 
farvel ! 

(Geosidige hilsener idet han følges til døren og går.) 
HOVSTAD. 

Han kan bli' en ubetalelig nyttig mand for os. 

ASLAKSEN. 

Ja, så længe han bare vil holde sig til dette 
her med badeanstalten. Men går han videre, så er 
det ikke rådeligt at slå følge med ham. 

HOVSTAD. 

Hm, det kommer nu alt an på — 

BILLING. 

De er da også så forbandet ræd, Aslaksen. 

ASLAKSEN. 

Ræd? Ja, når det gælder de lokale magthavere, 
så er jeg ræd, herr Billing; det er noget, jeg har 
lært i erfaringens skole, skal jeg sige Dem. Men 
sæt mig op i den store politik, ligeover for rege- 
ringen selv, og se så, om jeg er ræd. 

BILLING. 

Nej visst er De ikke, nej; men det er jo netop 
modsigelsen hos Dem. 

ASLAKSEN. 

Jeg er en mand med samvittighed, det er sagen. 
Ryger en løs på regeringen, så gør en ikke sam- 
fundet nogen skade ialfald; for de mænd bryr sig 
ikke om det, ser De; — de blir stående ligegodt, de. 
Men de lokale myndighederne, de kan kastes, og 
så kan en kanske få ukyndigheden ved roret, til 
ubodelig skade både for husejere og andre. 

HOVSTAD. 

Men borgeropdragelsen gennem selvstyret da, - 
tænker De ikke på den? 

ASLAKSEN. 

Når en mand har fåt noget mellem hænderne, 
som skal skøttes, så kan en ikke tænke på alting, 
herr Hovstad. 

HOVSTAD. 

Da gid jeg aldrig må få noget mellem hænderne! 

BILLING. 

Hør, — hør! 

ASLAKSEN 
(smiler). 

Hm. (peger mod pulten.) På den redaktør-krakken 
der har stiftamtmand Stensgård siddet før Dem. 

BILLING 

(spytter). 

Tvi! Slig en overløber. 

HOVSTAD. 

Jeg er ingen slingringsmand — og blir det 
heller aldrig. 

ASLAKSEN. 

En politiker skal ikke forsværge nogen ting i 

verden, herr Hovstad. Og De, herr Billing, skulde 
også ta' et rev eller to i sejlet nu om dagene, 
synes jeg; for De søger jo sekretærposten i magi- 
straten. 

BILLING. 



HOVSTAD. 

Gør De, Billing! 

BILLING. 

Nå ja, — De kan da for fanden skønne, at det 
bare er for at ærgre de velvise herrerne. 

ASLAKSEN. 

Ja, mig kommer det jo sletikke ved. Men når 
jeg sigtes for fejghed og for modsigelser i min hold- 
ning, så er det det, jeg vil ha' betonet: bogtrykker 
Aslaksens politiske fortid ligger åben for alle og 
enhver. Jeg har ikke undergåt anden forandring, 
end at jeg er ble*t mere mådeholden, ser De. Mit 
hjerte er fremdeles hos folket; men jeg nægter ikke 
for, at min forstand hælder noget over til magt- 
haverne, — ja, til de lokale da. 

(han går ind i trykkeriet.) 
BILLING. 

Skulde vi ikke se at bli* af med ham, Hovstad? 

HOVSTAD. 

Kender De nogen anden, som vil stå i forskud 
både for papir og trykningsomkostninger? 

BILLING. 

Det er forbandet, at vi ikke skal ha' den for- 
nødne driftskapital. 

HOVSTAD 
(sætter sig ved pulten). 

Ja, havde vi bare den, så — 

BILLING. 

End om De henvendte Dem til doktor Stock- 
mann? 

HOVSTAD 
(blader i papirerne). 

Å, hvad kan det nytte? Han ejer jo ingenting. 

BILLING. 

Nej; men han har en god mand i baghånden, 
gamle Morten Kiil, — „grævlingen", som de kalder 
ham. 

HOVSTAD 

(skrivende). 

Véd De da så sikkert, at han ejer noget? 

BILLING. 

Ja, Gud døde mig, gør han da vel det! Og en 
del af det må da vel tilfalde Stockmanns familje. 
Han må da vel tænke på at udstyre — børnene 
ialfald. 

HOVSTAD 
(vender sig halvt om). 

Bygger De på de.t? 

BILLING. 

Bygger? Jeg bygger naturligvis ikke på nogenting. 

HOVSTAD. 

Det gør De ret i. Og denne posten i magi- 
straten skulde De nu sletikke bygge på; for jeg kan 
forsikre Dem, — De får den ikke. 

BILLING. 

Nej, tror De ikke jeg véd det meget godt? Men 
det er mig netop kært, at jeg ikke får den. En så- 
dan tilsidesættelse ildner ens stridsmod; — en får 
ligesom en tilførsel af frisk galde, og det kan vel 
behøves i en ravnekrog som her, hvor der så sjelden 
sker noget rigtig æggende. 

HOVSTAD 

(som skriver). 

Å ja; å ja. 

BILLING. 

Nå, — de skal snart få høre fra mig! — Nu går 
jeg ind og skriver opråbet til husejerforeningen. 

(han går ind i værelset til højre.) 

HOVSTAD 

(sidder ved pulteu, tygger på penneskaftet og siger langsomt): 

Hm, — ja så da. — (det banker.) Kom ind! 

(PETRA kommer gennem døren til venstre i baggrunden.) 

HOVSTAD 

(rejser sig). 

Nej, er det Dem? Kommer De her? 

PETRA. 

Ja, De må undskylde — 

HOVSTAD 
(rykker en lænestol frem). 

Vil De ikke sætte Dem ned? 

PETRA. 

Nej tak; jeg går straks igen. 

HOVSTAD. 

Er det kanske noget fra Deres far, som — ? 

PETRA. 
Nej, det er fra mig selv. (tar en bog op af kåbe- 

lommen.) Her er den engelske fortælling. 

HOVSTAD. 

Hvorfor gir De den tilbage? 

PETRA. 

Jo, for jeg vil ikke oversætte den. 

HOVSTAD. 

Men De lovte mig da så visst — 

PETRA. 

Ja, dengang havde jeg ikke læst den. Og De 
har da visst heller ikke læst den? 

HOVSTAD. 

Nej; De véd jo, jeg forstår ikke engelsk; men — 

PETRA. 

Nej vel; derfor vilde jeg sige Dem, at De må 
se Dem om efter noget andet, dægger bogen på bordet.) 
Denne her kan sletikke bruges i „Folkebudet". 

HOVSTAD. 

Hvorfor ikke det? 

PETRA. 

Fordi den står aldeles i strid med Deres egne 
meninger. 

HOVSTAD. 

Nå, for den sags skyld — 

PETRA. 

De forstår mig nok ikke. Den handler om, 
hvorledes en overnaturlig styrelse tar sig af de så- 

kaldte gode mennesker her i verden og leder alting 
til det bedste for dem til slut, — og at alle de så- 
kaldte onde mennesker får sin straf. 

HOVSTAD. 

Ja men det er jo bare bra*, det. Det er jo 
netop sligt noget, folk vil ha*. 



Vil da De være den, som gir folk sligt noget? 
Selv tror De jo ikke et ord af det. De véd jo meget 
godt, at det ikke går så til i virkeligheden. 

HOVSTAD. 

De har så fuldkommen ret; men en redaktør 
kan ikke altid handle, som han helst vilde. En får 
ofte bøje sig for folks mening i det mindre vigtige. 
Politiken er jo dog hovedsagen i livet — eller for 
et blad ialfald; og vil jeg få folk med mig på fi-i- 
gørelse og fremskridt, så må jeg ikke skræmme dem 
ifra mig. Når de finder en slig moralsk fortælling 
nedenunder i bladkælderen, så går de villigere med 
på det, vi trykker ovenfor; — de blir ligesom mere 
trygge. 

PETRA. 

Fy; så lumsk går ikke De oi stiller snarer for 
Deres læsere; De er ikke nogen ædderkop. 

HOVSTAD 

(smiler). 

Tak, fordi De tror så godt om mig. Nej, det 
er jo rigtignok også bare Billings tankegang og 
ikke min. 

HOVSTAD. 

Ja, ialfald snakked han så her en af dagene. 
Det er jo Billing, som er så hidsig på at få den 
fortællingen ind; jeg kender jo ikke bogen. 

PETRA. 

Men hvor kan da Billing med sine frigjorte an- 
skuelser — ! 

HOVSTAD. 

Å, Billing er mangfoldig, han. Nu søger han 
sekretærposten i magistraten også, hører jeg. 

PETRA. 

Det tror jeg ikke, Hovstad. Hvor skulde han 
kunne bekvemme sig til sligt? 

HOVSTAD. 

Ja, det må De spørge ham om. 

PETRA. 

Aldrig havde jeg da tænkt det om Billing. 

HOVSTAD 
(ser fastere på hende). 

Ikke? Kommer det Dem så rent uventet? 

PETRA. 

Ja. Eller kanske nej alligevel. Å, jeg véd 
igrunden ikke — . 

HOVSTAD. 

Vi avisskrivere duer ikke stort, frøken. 

PETRA. 

Siger De virkelig det? 

HOVSTAD. 

En gang imellem tænker jeg det. 

PETRA. 

Ja, under det vanlige hverdags-kævl ; det kan 
jeg nok forstå. Men nu, da De har tåget hånd i en 
stor sag — . 

HOVSTAD. 

Dette her med Deres far, mener De? 

PETBA. 

Netop det, ja. Nu synes jeg. De må føle Dem 
som en mand, der duer fremfor de fleste. 

HOVSTAD. 

Ja, idag føler jeg noget sligt. 

PETRA. 

Ja, ikke sandt; gør De ikke det? Å, det er et 
herligt livskald. De har valgt. Således at bane vejen 
for miskendte sandheder og for nye modige syns- 
måder — ; ja bare det, at stå frygtløst frem og ta* 
ordet for en forurettet mand — 

HOVSTAD. 

Allerhelst når denne forurettede mand er — , 
hm, — jeg véd ikke rigtig, hvorledes jeg skal — 

PETRA. 

Når han er så retskaffen og så grundærlig, 
mener De? 

HOVSTAD 

(sagtere). 

Allerhelst når han er Deres far, mente jeg. 

PETRA 
(pludselig slået). 

Det? 

HOVSTAD. 

Ja, Petra, — frøken Petra. 

PETRA. 

Er det det, som står for Dem, som det første 
og fremste? Ikke sagen selv? Ikke sandheden; 
ikke fars store varme hjertelag? 

HOVSTAD. 

Jo, — jo begribeligvis, det også. 

PETRA. 

Nej tak; nu forsnakked De Dem, Hovstad; og 
nu tror jeg aldrig mere på Dem i nogen ting. 

HOVSTAD. 

Kan De da ta' mig så ilde op, at det mest er 
for Deres skyld — ? 

PETRA. 

Det, jeg er vred på Dem for, det er, at De 
ikke har været ærlig imod far. De har talt til ham, 
som om sandheden og samfundets vel lå Dem nær- 
mest på sinde; De har narret både far og mig; De 
er ikke den mand. De gav Dem ud for. Og det til- 
gir jeg Dem aldrig — aldrig! 

HOVSTAD. 

Det skulde De ikke sige .så hvast, frøken 
Petra; og allermindst nu. 

PETRA. 

Hvorfor ikke ligeså godt nu? 

HOVSTAD. 

Fordi Deres far ikke kan undvære min hjælp. 

PETRA 
(ser nedad ham). 

Er De en slig en også? Fy da! 

HOVSTAD. 

Nej, nej, jeg er ikke; det kom bare så ufor- 
varendes over mig; De skal ikke tro det. 

PETRA. 

Jeg véd, hvad jeg skal tro. Farvel. 

ASLAKSEN 
(fra trykkeriet, hurtigt og hemnielighedsfuldt). 

Død og plage, herr Hovstad — (ær petra). Au, 
det var slemt — 

PETRA. 

Der ligger altså bogen; De får gi' den til en 
anden. 

(går mod udgangsdøren.) 

HOVSTAD 

(følger efter). 

Men, frøken — 

PETRA. 

Farvel. 

(hun går.) 
ASLAKSEN. 

Herr Hovstad, hør her! 

' HOVSTAD. 

Nå, nå da; hvad er det så? 

ASLAKSEN. 

Byfogden står ude i trykkeriet. 

HOVSTAD. 

Byfogden, siger De? 

ASLAKSEN. 

Ja, han vil tale med Dem; han kom ind bag- 
vejen, — vilde ikke ses, kan De skønne. 

HOVSTAD. 

Hvad kan det være for noget? Nej vent, jeg 
skal selv — 

(han går til trykkeridøren, åbner, hilser og byder byfogden komme ind.) 
HOVSTAD. 

Hold udkig, Aslaksen, så at ingen — 

ASLAKSEN. 

Forstår — 

(går ud i trykkeriet.) 
BYFOGDEN. 

Herr Hovstad havde nok ikke ventet at se 
mig her. 

HOVSTAD. 

Nej, jeg havde egentlig ikke det. 

BYFOGDEN 
(ser sig om). 

Her har De jo indrettet Dem ganske hyggeligt; 
virkelig net. 

HOVSTAD. 

Å- 

BYFOGDEN. 

Og nu kommer jeg sådan uden videre og lægger 
beslag på Deres tid. 

HOVSTAD. 

Vær så god, herr byfogd; jeg er til tjeneste. 
Men må jeg ikke skille Dem af med — ? (i»gger by- 
FOGDENS hue og stok hen på en stol.) Og vil så ikke byfogden 
sidde ned? 

BYFOGDEN 
(sætter sig ved bordet). 

Tak. 

(hoystad sætter sig ligeledes ved bordet) 

BYFOGDEN. 

Jeg har havt en — rigtig en stor fortrædelighed 
idag, herr Hovstad. 

HOVSTAD. 

Så? Å ja; så mange gøremål, som byfogden 
har, så — 

BYFOGDEN. 

Dette her idag hidrører fra badelægen. 

HOVSTAD. 

Ja så; fra doktoren? 

BYFOGDEN. 

Han har forfattet en slags forestilling til bade- 
bestyrelsen angående en del formentlige mangler ved 
badet. 

HOVSTAD. 

Nej, har han det? 

BYFOGDEN. 

Ja, har han ikke sagt Dem — ? Jeg syntes, 
han fortalte — 

HOVSTAD. 

Å jo, det er sandt, han lod nogen ord falde — 

ASLAKSEN 
(fra trykkeriet). 

Jeg skulde nok ha* manuskriftet — 

HOVSTAD 

(ærgerlig). 

Hm; det ligger jo der på pulten. 

ASLAKSEN 

(Ender det). 

Godt. 

BYFOGDEN. 

Men se, der er jo netop — 

ASLAKSEN. 

Ja, det er doktorens opsats, herr byfogd. 

HOVSTAD. 

Nå, det er den, De taler om? 

BYFOGDEN. 

Den selvsamme. Hvad synes De om den? 

HOVSTAD. 

Jeg er jo ikke fågmand, og jeg har bare læst 
den så flygtigt. 

BYFOGDEN. 

Men De lar den dog trykke? 

HOVSTAD. 

En navngiven mand kan jeg ikke godt nægte — 

ASLAKSEN. 

Jeg har ingenting at sige i bladet, herr byfogd — 

BYFOGDEN. 

Forstår sig. 

ASLAKSEN. 

Jeg bare trykker, hvad jeg får i hændeme. 

BYFOGDEN. 

Ganske i sin orden. 

ASLAKSEN. 

Og derfor så må jeg — 

(går mod trykkeriet.) 

BYFOGDEN. 

Nej bliv et øjeblik, herr Aslaksen. Med Deres 
tilladelse, herr Hovstad — 

HOVSTAD. 

Jeg ber, herr byfogd — 

BYFOGDEN. 

De er en besindig og tænksom mand, herr As- 
laksen. 

ASLAKSEN. 

Det glæder mig, at byfogden synes det. 

BYFOGDEN. 

Og en mand med indflydelse i vide kredse. 

ASLAKSEN. 

Det er nu mest iblandt småfolk, det. 

BYFOGDEN. 

De små skatteydere er de talrigste — her som 
andetsteds. 

ASLAKSEN. 

Det er de rigtignok. 

BYFOGDEN. 

Og jeg tviler ikke på, at De kender stemningen 
hlandt de fleste af dem. Gør De ikke det? 

ASLAKSEN. 

Jo, det tør jeg nok sige, jeg gør, herr byfogd. 

BYFOGDEN. 

Ja, — når der altså råder en så prisværdig offer- 
villighed hos byens mindre bemidlede borgere, så — 

ASLAKSEN. 

Hvorledes det? 

HOVSTAD. 

OÉFervillighed? 

BYFOGDEN. 

Det er et smukt tegn på samfundsånd ; et over- 
måde smukt tegn. Jeg havde nær sagt, jeg havde 
ikke ventet det. Men De kender jo stemningen 
grundigere end jeg. 

ASLAKSEN. 

Ja men, herr byfogd — 

BYFOGDEN. 

Og det blir sandelig ikke noget ringe offer, 
byen kommer til at bringe. 

HOVSTAD. 

Byen? 

ASLAKSEN. 

Men jeg skønner ikke — . Det er jo badet — ! 

BYFOGDEN. 

Efter et foreløbigt overslag vil de forandringer, 
badelægen formener ønskelige, løbe op til et par 
hundrede tusend kroner. 

ASLAKSEN. 

Det er jo svære penge; men — 

BYFOGDEN. 

Naturligvis blir det nødvendigt, at vi optar et 
kommunallån. 

HOVSTAD 

(rejser sig). 

Det er da vel aldrig meningen, at byen — ? 

ASLAKSEN. 

SkuWe det gå af bykassen! Af småborgernes 
fattige lommer! 

BYFOGDEN. 

Ja, ærede herr Aslaksen, hvor skulde midlerne 
ellers komme fra? 

ASLAKSEN. 

Det får de herrer sørge for, som ejer badet. 

BYFOGDEN. 

Bade-ejerne ser sig ikke istand til at strække 
sig videre end sket er. 

ASLAKSEN. 

Er det ganske sikkert, det, herr byfogd? 

BYFOGDEN. 

Jeg har forvisset mig om det. Ønsker man 
altså disse omfattende forandringer, så får byen selv 
bekoste dem. 

ASLAKSEN. 

Men Guds død og pine — om forladelse! — 
men dette her er jo en ganske anden sag, herr 
Hovstad ! 

HO VST AD. 

Ja, det er det rigtignok. 

BYFOGDEN. 

Det fataleste er, at vi blir nødt til at lukke 
badet et par års tid. 

HOVSTAD. 

Lukke? Helt lukke! 

ASLAKSEN. 

I to år! 

BYFOGDEN. 

Ja, så længe vil arbejdet vare — mindst. 

ASLAKSEN. 

Nej men død og plage, det står vi aldrig ud, 
herr byfogd! Hvad skal da vi husejere leve af 
imens? 

BYFOGDEN. 

Det er des^ærre overmåde vanskeligt at svare 
på, herr Aslaksen. Men hvad vil De, vi skal gøre? 
Tror De vi får en eneste badegæst hid, når man 
går hen og bilder dem ind, at våndet er bedærvet, 
at vi lever på en pestgrund, at hele byen — 

ASLAKSEN. 

! 

Og det er alt ihob bare en indbildning? 

BYFOGDEN. 

Jeg har med min bedste vilje ikke kunnet over- 
bevise mig om andet. 

ASLAKSEN. 

Ja men så er det da også rent uforsvarligt af 
doktor Stockmann — ; ber om forladelse, herr by- 
fogd, men — 

BYFOGDEN. 

Det er en beklagelig sandhed, De der udtaler, 
herr Aslaksen. Min bror har desværre altid været 
en fremfusende mand. 

ASLAKSEN. 

Og endda så vil De støtte ham i sligt noget, 
herr Hovstad! 

HOVSTAD. 

Men hvem kunde da også tænke sig, at — ? 

BYFOGDEN. 

Jeg har affattet en kort redegørelse for sag- 
forholdet, således, som det fra et nøkternt synspunkt 
bor opfattes; og derhos har jeg antydet, hvorledes 
de mulige ulemper bør kunne forventes afhjulpne på 
en for badekassen overkommelig made. 

UOVSTAD. 

Har De den opsats hos Dem, herr byfogd? 

BYFOGDEN 
(fomler i lommen). 

Ja; jeg tog den med for det tilfælde, at De — 

ASLAKSEN 
(hurtigt). 

Død og plage, der er han! 

BYFOGDEN. 

Hvem? Min bror? 

HOVSTAD. 

Hvor, — hvor! 

ASLAKSEN. 

Han går gennem trykkeriet. 

BYFOGDEN. 

Fatalt. Jeg vilde nødig stødc sammen med ham 
her, og jeg havde endnu adskilligt at tale med 
Dem om. 

HOVSTAD 

(peger mod døren til iiøjre). 

Gå derind sålænge. 

BYFOGDEN. 

Men — ? 

HOVSTAD. 

De træffer bare Billing. 

ASLAKSEN. 

Fort, fort, herr byfogd; nu kommer han. 

BYFOGDEN. 

Ja, ja da; men se at få ham snart afsted igen. 

(han går ud gennem døren til højre, som aslaksbn åbner og lukker for 
hom.) 

HOVSTAD. 

Giv Dem noget at bestille, Aslaksen. 

(han sætter sig og skriver, aslaksen roder i en bunke aviser på en 
stol til højre.) 

DOKTOR STOCKMANN 
(kommer fra trykkeriet). 

Her har De mig igen. 

(sætter hat og stok fra sig.) 

HOVSTAD 
(skrivende). 

Allerede, herr doktor? Skynd Dem med det, 
vi talte om, Aslaksen. Tiden er svært knap for os 



DOKTOR STOCKMANN 

(til ASLAKSEN). 

Ingen korrektur at få endnu, hører jeg. 

ASLAKSEN 
. (uden at vende sig). 

Nej, hvor kunde da doktoren tænke det? 

DOKTOR STOCKMANN. 

Nej, nej; men jeg er utålmodig, kan De vel 
begribe. Jeg har ikke rist eller ro, før jeg ser det 
på tryk. 

HOVSTAD. 

Hm; det vil visst vare en god stund endnu. 
Tror De ikke det, Aslaksen? 

ASLAKSEN. 

Jo, jeg er næsten ræd for det. 

DOKTOR STOCKMANN. 

Godt, godt, mine kære venner; så kommer jeg 
igen; jeg kommer gerne to gange, om det behøves. 
En så stor sag, — hele byens velfærd — ; det er 
minsæl ikke tid at lægge sig på ladsiden. (vil gå, men 
standser og kommer tilbage.) Nej hør, — der er ondnu en 
ting, jeg må tale med Dem om. 

HOVSTAD. 

Undskyld; men kunde vi ikke en anden gang — ? 

DOKTOR STOCKMANN. 

Det er sagt i to ord. Det var bare det, ser 
De, — når man nu imorgen læser min opsats i 
bladet og altså får vide, at jeg har gåt her hele 
vinteren i stilhed og virket for byens bedste — 

HOVSTAD. 

Ja men, herr doktor — 

DOKTOR STOCKMANN. 

Jeg véd, hvad De vil sige. De synes ikke, det 
var mere end min forbandede skyldighed, -- simpel 
borgerpligt. Nej, naturligvis; det véd jeg lige så 
godt som De. Men mine medborgere , ser De — ; 
Herregud, de velsignede mennesker, de holder jo så 
meget af mig — 

ASLAKSEN. 

Ja, borgerne har holdt svært af Dem til denne 
dag, herr doktor. 

DOKTOR STOCKMANN. 

Ja, Og just derfor er det jeg frygter, at — ; det 
er det, jeg vilde sige: når nu dette kommer til 
dem — nærmest til de ubemidlede klasser — som et 
manende opråb om for fremtiden at ta' byens sager 
i egen hånd — 

HOVSTAD 

(rejser sig). 

Hm, herr doktor, jeg vil ikke dølge for Dem — 

DOKTOR STOCKMANN. 

Aha, — kunde jeg ikke tænke der var noget 
igære! Men det vil jeg ikke vide af. Hvis man går 
og forbereder sig på noget sligt — 

HOVSTAD. 

Hvilket da? 

DOKTOR STOCKMANN. 

Nå, på det ene eller det andet, — et fanetog 
eller en festmiddag eller en subskription til en 
hædersgave — eller hvad det nu kan være, så skal 
De love mig helligt og dyrt at få det forpurret. Og 
De også, herr Aslaksen; hører De det! 

HOVSTAD. 

Om forladelse, herr doktor; vi kan lige så godt 
først som sidst sige Dem rene sandheden — 

(fru STOCKMANN, i hilt Og kåbe, kommer ind geunem døren til venstre i 
baggrunden.) 

FRU STOCKMANN 
(ser doktoren). 

Jo, ganske rigtig! 

HOVSTAD 
(går hende imøde). 

Nej se, kommer fruen også? 

DOKTOR STOCKMANN. 

Hvad fanden vil du her, Katrine? 

FRU STOCKMANN. 

Det kan du da vel tænke dig, hvad jeg vil. 

HOVSTAD. 

Skal De ikke sætte Dem? Eller kanske — 

FRU STOCKMANN. 

Tak; bry' Dem ikke. Og De må ikke fortryde 
på, at jeg kommer og henter Stockmann; for jeg er 
mor til tre børn, skal jeg sige Dem. 

DOKTOR STOCKMANN. 

Snak, snak; det véd vi jo så godt. 

FRU STOCKMANN. 

Nå, det lader såmænd ikke til, at du iænker 
stort på kone og børn idag; for ellers gik du vel 
ikke således hen og styrted os allesammen i ulykke. 

DOKTOR STOCKMANN. 

. Men er du da rent gal, Katrine! Skal en mand 
med kone og børn ikke få lov til at forkynde sand- 
heden, — ikke få lov til at være en nyttig og virk- 
som statsborger, — ikke få lov til at tjene den by, 
han lever i! 



FRU STOCKMANN. 




Alting med made, Tomas! 




ASLAKSEN. 




Det siger jeg også. Mådehold i 


alting. 


FRU STOCKMANN. 





Og derfor gør De synd imod os, herr Hovstad, 
når De lokker min mand bort fra hus og hjem og 
narrer ham ind i alt dette her. 

HOVSTAD. 

Jeg~ narrer såvisst ingen md — 

DOKTOR STOCKMANN. 

Narrer! Tror du, jeg lar mig narre! 

FRU STOCKMANN. 

Ja, det gør du. Jeg véd nok, du er den klogeste 
mand i byen; men du er så svært let at narre, 
Tomas, (til hovstad.) Og tænk bare på, at han mister 
sin post ved badet, dersom De trykker det, han har 
skrevet — 

ASLAKSEN. 

Hvad for noget! 

HOVSTAD. 

Ja men véd De hvad, herr doktor — 

DOKTOR STOCKMANN 
Uer). 

Haha, lad dem bare prøve — ! Å nej, du, — 
de varer sig nok. For jeg har den kompakte majo- 
ritet bag mig, ser du! 

FRU STOCKMANN. 

Ja, det er just ulykken, at du har sådant noget 
fælt bag dig. 

DOKTOR STOCKMANN. 

Sniksnak, Katrine; — gå hjem og tag dig af 
dit hus og lad mig ta* mig af samfundet. Hvor kan 
du være så ræd, når jeg er så tryg og glad? (gnider 

hænderne og går op og ned.) Sandheden Og folket skal 

vinde slaget, det kan du bande på. Å, jeg ser hele 
den frisindede borgerstand fylke sig til en sejrende 
hær — ! (standser ved en stol.) Hvad — hvad fanden er 
det der for noget? 

ASLAKSEN 

(ser derhen). 

HOVSTAD 

(ligeså).- 



DOKTOR STOCKMANN. 

Her ligger jo autoritetens toppunkt. 

(han tar byfogdens hue varligt i fingerspidsene og holder den ivejret.) 
FRU STOCKMANN. 

Byfogdens hue! 

DOKTOR STOCKMANN. 

Og her er kommandostaven også. Hvordan i 
pokkers skind og ben — ? 

HOVSTAD. 

Nu vel da — 

DOKTOR STOCKMANN. 

Ah, jeg forstår! Han har været her for at be- 
snakke Dem. Haha, der kom han til den rette! 
Og da han så fik øje på mig i trykkeriet — . (brister 
i latter.) Løb han, herr Aslaksen? 

ASLAKSEN 

(hurtigt). 

Ja-gu' løb han, herr doktor. 

DOKTOR STOCKMANN. 

Løb ifra både stokken og — . Sliddersladder; 
Peter løber ikke ifra nogenting. Men hvor fanden 
har I gjort af ham? Ah, — derinde naturligvis. Nu 
skal du få se, Katrine! 

FRU STOCKMANN. 

Tomas, -- jeg ber dig — ! 

ASLAKSEN. 

Tag Dem ivare, herr doktor! ' 

DOKTOR STOCKMANN 

(har sat byfogdens hue på hodet og tåget hans stok ; derpå går han hen, 

slår døren op og hilser med hånden til hueskyggen). 

(byfogden kommer ind, rød af vrede. Bag ham kommer billikg.) 
BYFOGDEN. 

Hvad skal de optøjer betyde? 

DOKTOR STOCKMANN. 

Respekt, min gode Peter. Nu er det mig, som 
er autoriteten i byen. 

(han spadserer frem og tilbage.) 

FRU STOCKMANN 
(næsten grædende). 

Nej men Tomas da! 

BYFOGDEN 

(følger efter ham). 

Giv mig min hue og min stok! 

DOKTOR STOCKMANN 
(som før). 

Er du politimester, så er jeg borgermester, — 
jeg er mester for hele byen, jeg, ser du! 

BYFOGDEN. 

Læg huen fra dig, siger jeg. Husk på, det er 
en reglementeret uniformshue! 

DOKTOR STOCKMANN. 

Pyt; tror du den vågnende folkeløve lar sig 
skræmme af uniformshuer? Ja, for vi gør revolulion 
i byen imorgen, skal du vide. Du trued med at af- 
sætte mig; men nu afsætler jeg dig, — afsætter dig 

fra alle dine tillidsposter — . Tror du ikke jeg kan 
det? Jo, du; jeg har de sejrende samfundsmagter 
med mig. Hovstad og Billing vil tordne i „ Folke- 
budet", og bogtrykker Aslaksen rykker ud i spidsen 
for hele husejerforeningen — 

ASLAKSEN. 

Det gør jeg ikke, herr doktor. 

DOKTOR STOCKMANN. 

Jo visst gør De så — 

BYFOGDEN. 

Aha; herr Hovstad vælger kanske alligevel at 
slutte sig til agitationen? 

HOVSTAD. 

Nej, herr byfogd. 

ASLAKSEN. 

Nej, herr Hovstad er ikke så gal, at han skulde 
gå hen og ødelægge både sig selv og bladet for en 
indbildnings skyld. 

DOKTOR STOCKMANN 
(ser sig om). 

Hvad skal dette her sige? 

HOVSTAD. 

De har fremstillet Deres sag i et falskt lys, 
herr doktor; og derfor så kan jeg ikke støtte den. 

BILLING. 

Nej, efter det, herr byfogden var så artig at 
fortælle mig derinde, så — 

DOKTOR STOCKMANN. 

Falskt! Lad De mig om det. Bare tryk De 

min opsatsi; jeg skal nok være mand for at for- 
svare den. 

HOVSTAD. 

Jeg trykker den ikke. Jeg kan ikke og vil ikke 
og tor ikke trykke den. 

DOKTOR STOCKMANN. 

Tør De ikke? Hvad er det for snak? De er 
jo redaktør; og det er da vel redaktørerne, som re- 
gerer pressen, skulde jeg tro! 

ASLAKSEN. 

Nej, det er abonnenteme, herr doktor. 

BYFOGDEN. 

Heldigvis, ja. 

ASLAKSEN. 

Det er den offentlige mening, den oplyste almen- 
hed, husejerne og alle de andre; dem er det, som 
regerer bladene. 

DOKTOR STOCKMANN 

(fattet). 

Og alle disse magter har jeg imod mig? 

ASLAKSEN. 

Ja, det har De. Det vilde være borgerskabets 
rene ruin, om Deres opsats blev trykt. 

DOKTOR STOCKMANN., 

Ja så. — 

BYFOGDEN. 

Min hue og min stok! 

DOKTOR STOCKMANN 
(tar huen af og lægger den på bordet tiliigemed stokken). 

BYFOGDEN 
(tar begge dele til sig). 

Din borgermesterværdighed fik en brat ende. 

DOKTOR STOCKMANN. 

Enden er ikke endnu. (Ui hovstad.) Det er altså 
aldeles umuligt at få min opsats ind i ^Folkebudet"? 

HOVSTAD. 

Aldeles umuligt; også af hensyn til Deres familje. 

FRU STOCKMANN. 

Å, De skal såmænd sletikke bry' Dem om fa- 
miljen, herr Hovstad. 

BYFOGDEN 
(tar et papir op af lommeD). 

Til vejledning for publikum vil det være til- 
strækkeligt, når dette kommer ind; det er en auten- 
tisk forklaring. Vær så god. 

HOVSTAD 
(tar papiret). 

Godt; det skal bli' besørget indrykket. 

DOKTOR STOCKMANN. 

Men mit ikke. Man bilder sig ind, man kan 
tie mig og sandheden ihjæl! Men det går ikke så 
glat som I tror. Herr Aslaksen, vil De straks ta' 
mit manuskript og trykke det som flyveblad — på 
min egen bekostning, — på mit forlag. Jeg vil ha' 
fire hundrede exemplarer; nej, fem — sex hundrede 
vil jeg ha'. 

ASLAKSEN. 

Ikke, om De så bød mig guid for det, lør jeg 
låne mit officin til sligt noget, herr doktor. Jeg tør 

det ikke for den offentlige menings skyld. De får 
det ikke trykt noget steds i hele byen. 

DOKTOR STOCKMANN. 

Så giv mig det igen. 

HOVSTAD 
(rækker ham manuskriptet). 

Vær så god. 

DOKTOR STOCKMANN 
(henter hot og stok). 

Ud skal det nu alligevel. Jeg vil læse det op 
i en stor folkeforsamling; alle mine medborgere skal 
få høre sandhedens røst! 

BYFOGDEN. 

Ingen forening i hele byen låner dig lokale til 
sådant brug. 

ASLAKSEN. 

Ikke en eneste en; det véd jeg så visst. 

BILLING. 

Nej, Gud døde mig, om de gør! 

FRU STOCKMANN. 

Det vilde dog være aUfor skammeligt! Men 
hvorfor står de da således imod dig, alle mand? 

DOKTOR STOCKMANN 
(arrig). 

Jo, det skal jeg sige dig. Det er fordi at her 
i byen er alle mand kærringer — ligesom du; alle 
tænker de bare på familjen og ikke på samfundet. 

FRU STOCKMANN 
(griher ham i armen). 

Så skal jeg vise dem en — en kærring, som 

kan være mand — for en gangs skyld. For nu 
holder jeg med dig, Tomas! 

DOKTOR STOCKMANN. 

Det var bra* sagt, Katrine. Og ud skal det, 
min sæl og salighed! Kan jeg ikke få lejet noget 
lokale, så hyrer jeg en tambur til at gå igennem 
byen med mig, og så læser jeg det op på alle gade- 
hjørnerne. 

BYFOGDEN. 

Så topmålt gal er du da vel ikke! 

DOKTOR STOCKMANN. 

Jo, jeg er! 

ASLAKSEN. 

De får ikke en eneste mand i hele byen til at 
gå med Dem. 

BILUNG. 

Nej, Gud døde mig, om De får! 

FRU STOCKMANN. 

Bare ikke gi' dig, Tomas. Jeg skal be* gutterne 
gå med dig. 

DOKTOR STOCKMANN. 

Det er et ypperligt indfald! 

FRU STOCKMANN. 

Morten gør det så gerne; og Ejlif, han går nok 
med, han også. 

DOKTOR STOCKMANN. 

Ja, og så Petra da! Og du selv, Katrine! 

FRU STOCKMANN. 

Nej, nej, ikke jeg selv; men jeg skal stå i 
vinduet og se på dig; det skal jeg gøre. 

8* 

DOKTOR STOCKMANN 
(slår armene om hende og kysser hende). 

Tak for det! Jo, nu skal vi prøve en dyst, I 
gode herrer! Jeg vil dog se, om usseldommen har 
magt til at binde munden på den patriot, som vil 
renske samfundet! 

(han og fruen går ud gennem døren til venstre i baggruiiden.) 

BYFOGDEN 

(ryster betænkelig på hodet). 

Nu har han gjort hende gal også. 

(Ell stor gammeldags sal i skibskaptejn horsters hus. En åben fløjdør 
i baggrunden fører til et forværelse. På den venstre langvæg er tre 
vinduer; midt på den modsatte væg er hensat en forhøjning og på den 
et lidet bord med to lys, vandkaraffel, et glas og en klokke. Salen er 
forøvrigt oplyst med lampetter mellem vinduerne. Til venstre i for* 
grunden står et bord med lys på og en stol. Forrest til højre er en dør 
og ved denne et par stole.) 

(Stor forsamling af byens borgere af alle stænder. enkelte kvinder 

og NOGLE skolegutter ses biaudt mængden. Flere og flere mennesker 

strømmer efterhånden ind fra baggrunden, så at salen fyldes.) 

EN BORGER 
(til en anden, som han steder på). 

Er du også her ikveld, Lamstad? 

DEN TILTALTE. 

Jeg er med ved alle folkemøder, jeg. 

EN HOSSTÅENDE. 

De har da vei ta*t pibe med, véd jeg? 

DEN ANDEN BORGER. 

Jagu* har jeg da det. Har ikke De? 

DEN TREDJE. 

Jo da. Og skipper Evensen vilde ta* med sig 
en svær diger lur, sa* han. 

DEN ANDEN BORGER. 

Han er god, Evensen. 

(Latter i klyngen.) 

EN FJERDE BORGER 
(kommer til). 

Hør, sig mig, hvad er det for noget, som skal 
gå for sig her ikveld? 

DEN ANDEN BORGER. 

Det er jo doktor Stockmann, som vil holde et 
foredrag i mod byfogden. 

DEN NYKOMNE. 

Men byfogden er jo hans bror. 

DEN FØRSTE BORGER. 

Det er det samme; doktor Stockmann er ikke 
ræd, han. 

DEN TREDJE BORGER. 

Men han har jo uret; det stod i „ Folkebudet". 

DEN ANDEN BORGER. 

Ja, han må visst ha' uret dennegang; for de 
vilde ikke låne ham sal hverken i husejerforeningen 
eller i borgerklubben. 

DEN FØRSTE BORGER. 

Ikke engang badesalen kunde han få overladt. 

DEN ANDEN. 

Nej, det kan du vel vide. 

EN MAND 
(i en anden klynge). 

Hvem skal en nu holde med i denne her 
sagen, De? 

EN ANDEN MAND 
(sammesteds). 

Bare pas på bogtrykker Aslaksen, og gør, som 
han gør. 

BILLING 

(med en mappe under armen, baner sig vej gennem mængden). 

Om forladelse, mine herrer! Måtte jeg kanske 
få slippe frem? Jeg skal referere for ^Folkebudet". 
Tusend tak! 

(han sætter sig vei bordet til venstre.) 
EN ARBEJDER. 

Hvem var han der? 

EN ANDEN ARBEJDER. 

Kender du ikke han da? Det er jo den Billingen, 
som går for Aslaksens avis. 

(SKiBSKAPTEJN HORSTER fører FBU STOCKHANN Og PETRA ind gennem døren 
til højre i forgrunden. ejlip og morten følger med dem.) 

HORSTER. 

Her havde jeg tænkt familjen kunde sidde; 
en slipper så nemt ud her, om der skulde komme 
noget på. 

FRU STOCKMANN. 

Tror De da her blir allarm? 

HORSTER. 

En kan aldrig vide — ; mellem så mange men- 
nesker — . Men sæt De Dem ganske rolig. 

FRU STOCKMANN 
(sætter sig). 

Hvor det var snildt af Dem, at De tilbød Stock- 
mann salen. 

HORSTER. 

Når ingen anden vilde, så — 

PETRA 
(som også har sat sig). 

Og modigt var det også, Horster. 

HORSTER. 

Å, der skulde nu ikke så stort mod til det, 
synes jeg. 

(redaktør hovstad og B06TRTKKER ASLAKSEN Jcommer samtidlgt men hver 
for sig fremover gennem mængden.) 

ASLAKSEN 

(går hen til horster). 

Er ikke doktoren kommet endnu? 

HORSTER. 

Han venter derinde. 

(Bevægi^lse oppe ved døren i baggrunden.) 

HOVSTAD 
(til billing). 

Der har vi byfogden. Ser De! 

BILLING. 

Ja, Gud døde mig, møder han ikke frem alligevel ! 

(BYFOGD STocKHANN baner sig med lempe vej mellem de forsamlede, 
hiber høfligt og stiller sig ved væggen til venstre. Lidt efter kommer 
DOKTOR STOCKMANN ind gennem døren til højre i forgrunden. Han er 
sortklædt, i frakke, med hvidt halstørklæde. Enkelte klapper usikkert, 
men mødes af en dæmpet byssen. Det blir stille.) 

DOKTOR STOCKMANN 
(halvhøjt). 

Hvorledes har du det, Katrine? 

FRU STOCKMANN. 

Jo, jeg har det godt. (sagtere.) Bliv nu endelig 
ikke hidsig, Tomas. 

DOKTOR STOCKMANN. 

A, jeg véd nok at styre mig, du. (ser på sit ur, 

stiger op på forhøJDingen og bukker.) Klokken er et kvartCF 

over, — og så vil jeg da begynde — 

(tar sit manuskript from.) 
ASLAKSEN. 

Først må der vel vælges en ordstyrer. 

DOKTOR STOCKMANN. 

Nej; det er sletikke nødvendigt. 

NOGLE HERRER 
(råber). 

Jo, jo! 

BYFOGDEN. 

Jeg skulde også formene, at der bør vælges en 
dirigent. 

DOKTOR STOCKMANN. 

Men jeg har tillyst dette møde for at holde et 
foredrag, Peter! 

BYFOGDEN. 

Badelægens foredrag turde muligens gi' anled- 
ning til divergerende opinionsytringer. 

FLERE STEMMER 
(fra mængden). 

En ordstyrer! En dirigent! 

HOVSTAD. 

Den almene borgervilje synes at kræve en ord- 
styrer. 

DOKTOR STOCKMANN 
(behersket). 

Nu godt Og vel; lad borgerviljen få sin vilje da. 

ASLAKSEN. 

Skulde ikke herr byfogden ville påtage sig det 
hverv? 

TRE HERRER 

(klapper). 

Bravo ! Bravo ! 

BYFOGDEN. 

Af flere letforstålige grunde må jeg undslå mig. 
Men heldigvis har vi i vor midte en mand, som jeg 
tror alle kan akceptere. Jeg sigler til formanden i 
husejerforeningen, herr bogtrykker Aslaksen. 

MANGE STEMMER. 

Ja, ja! Aslaksen leve! Hurra for Aslaksen! 

DOKTOR STOCKMANN 
(tar sit manuskript og går ned fra forhøjningen). 

ASLAKSEN. 

Når mine medborgeres tillid kalder mig, så skal 
jeg ikke være uvillig — 

(Hdndklap og bifaldsråb. aslaksen stiger op på forhøJDingen.) 

BILLING 
(skriver). 

Altså — „herr bogtrykker Aslaksen valgt med 
akklamation — " 

ASLAKSEN. 

Og da jeg nu står på denne plads, må jeg få 
lov til at sige et par kortfattede ord. Jeg er en 
slilfærdig og fredsommelig mand, som holder på be- 
sindig moderation og på — og på moderat besindig- 
hed; det véd hver og en, som kender mig. 

MANGE RØSTER. 

Ja! Ja da, Aslaksen! 

ASLAKSEN. 

Jeg har i livets og erfaringens skole lært, at 
mådehold er den dyd, som bader en statsborger 
bed st — 

BYFOGDEN. 

Hør! 

ASLAKSEN. 

— Og at sindighed og mådehold er det, som 
samfundet er bed st tjent med også. Jeg skulde der- 
for henstille til den agtede medborger, som har kaldt 
mødet sammen, at han beflitter sig på at holde sig 
indenfor mådeholdets grænser. 

EN MAND 
(oppe ved døren) 

Mådeholdsforeningens skål! 

EN STEMME. 

Fy for fan' da! 

MANGE. 

Hys, hys! 

ASLAKSEN. 

Ingen afbrydelser, mine herrer! — Er der nogen, 
som forlanger ordet? 

BYFOGDEN. 

Herr dirigent! 

ASLAKSEN. 

Herr byfogd Stockmann har ordet. 

BYFOGDEN. 

I betragtning af det nære slægtskabsforhold, jeg, 
som formentlig bekendt, slår i til den fungerende 
badelæge, skulde jeg helst ønsket, ikke at ytre mig 

her iaften. Men min stilling til badeanstalten og 
hensynet til byens aller vigligste interesser tvinger 
mig til at fremsætte et forslag. Jeg tør vel suppo- 
nere, at ikke en eneste af de her tilstedeværende 
borgere finder det ønskellgt, at upålidelige og over- 
drevne fremstillinger af badets og byens sanitære 
forholde spredes ud i videre kredse. 

MANGE STEMMER. 

Nej, nej, nej! Ikke det! Vi protesterer! 

BYFOGDEN. 

Jeg vil derfor foreslå, at forsamlingen ikke til- 
steder badelægen at oplæse eller foredrage sin frem- 
stilling af sagen. 

DOKTOR STOCKMANN 
(opbrnsende). 

Ikke tilsteder — ! Hvad for noget! 

FRU STOCKMANN 
(hoster). 

Hm — hm! 

DOKTOR STOCKMANN 
(fatter sig). 

Nå; ikke tilsteder altså. 

BYFOGDEN. 

Jeg har i min redegørelse i „ Folkebudet" gjort 
almenheden bekendt med de væsentligste fakta, så 
alle velsindede borgere med Icthed kan opgøre sin 
dom. Man vil deraf se, at badelægens forslag, — 
foruden et mistillidsvotum imod stedets ledende 
mænd, — i grunden går ud på at påbyrde byens 
skattepligtige indvånere en ufornøden udgift af mindst 
hundrede tusend kroner. 

(Uvilje og nogle piber.) 

ASLAKSEN 

(ringer med klokken). 

Silentium, mine herrer! Jeg må få lov at støtte 
byfogdens forslag. Det er også min mening, at dok- 
torens agitation har en bagtanke. Han taler om 
badet; men det er en revolution, han efterstræber; 
han vil lægge styrelsen over i andre hænder. Ingen 
tviler om doktorens redelige hensigter; Gud bevares, 
dem kan der ikke være to meninger om. Jeg er 
også en ven af folkeligt selvstyre, når det bare ikke 
falder for dyrt for skatteborgerne. Men det vilde 
bli' tilfældet her; og derfor så — ; nej Guds død — 
med forlov — om jeg kan være med doktor Stock- 
mann dennegang. En kan også købe guid for dyrt; 
det er nu min mening. 

(Livlig tilslutning fra alle sider.) 
HOVSTAD. 

Også jeg føler mig opfordret til at gøre rede 
for min stilling. Doktor Stockmanns agitation lod til 
at vinde adskillig stemning for sig i førstningen, og 
jeg støtted den så upartisk jeg kunde. Men så kom 
vi undervejr med, at vi havde ladt os vildlede af 
en falsk fremstilling — 

DOKTOR STOCKMANN. 

Falsk — ! 

HOVSTAD. 

En mindre pålidelig fremstilling da. Byfogdens 
redegørelse har påvist det. Jeg håber, ingen her på 
stedet mistænker mit liberale sindelag; ^Folkebudets" 
holdning i de store politiske spørsmål er vel kendt 
af enhver. Men jeg har af erfarne og sindige mænd 
lært, at i rent lokale sager bør et blad gå frem med 
en viss varsomhed. 

Fuldkommen enig med taleren. 

HOVSTAD. 

Og i den foreliggende sag er det nu aldeles 
utvilsomt, at doktor Stockmann har den almene vilje 
i mod sig. Men hvad er en redaktørs første og for- 
nemste skyldighed, mine herrer? Er det ikke at 
virke i overensstemmelse med sine læsere? Har han 
ikke fåt ligesom et stiltiende mandat til ihærdigt og 
ufortrødent at fremme sine meningsfællers velfærd? 
Eller skulde jeg kanske ta' fejl i dette? 

MANGE STEMMER. 

Nej, nej, nej! Redaktør Hovstad har ret! 

HOVSTAD. 

Det har kostet mig en tung kamp at bryde 
med en mand, i hvis hus jeg i den senere tid har 
været en hyppig gæst, — en mand, som indtil denne 
dag har kunnet glæde sig ved sine medborgeres 
udelte velvilje, — en mand, hvis eneste — eller ial- 
fald væsentligste fejl er, at han mere spør' sit hjerte 
end sit hode tilråds. 

NOGLE SPREDTE RØSTER. 

Det er sandt! Hurra for doktor Stockmann! 

HOVSTAD. 

Men min pligt imod samfundet bød mig at 
bryde med ham. Og så er der et hensyn til, som 
driver mig til at bekæmpe ham og, om muligt, 
standse ham på den skæbnesvangre vej, han er slåt 
ind på; det er hensynet til hans familje — 

DOKTOR STOCKMANN. 

Hold Dem til vandledningen og kloaken! 

HOVSTAD. 

— hensynet til hans ægtefælle og hans ufor- 
sørgede børn. 

MORTEN. 

Er det os, det, mor? 

FRU STOCKMANN. 

Hys! 

ASLAKSEN. 

Jeg vil altså sætte herr byfogdens forslag under 
afstemning. 

DOKTOR STOCKMANN. 

Behøves ikke! Ikveld agter jeg ikke at tale om 
alt det svineriet nede i badehuset. Nej; I skal f& 
noget ganske andet at høre. 

BYFOGDEN 
(halvhøjt). 

Hvad er nu det for noget igen? 

EN DRUKKEN MAND 
(oppe ved udgangsdøren). 

Jeg er skatteberettiget! Og derfor så er jeg 
meningsberettiget også! Og jeg har den .fiilde — 
faste — ubegribelige mening, at — 

FLERE STEMMER. 

Vær stille derborte! 

ANDRE. 

Han er drukken! Kast ham ud! 

(den drukne mand Hæltes udenfor.) 
DOKTOR STOCKMANN. 

Har jeg ordet? 

ASLAKSEN 
(ringer med klokken). 

Herr doktor Stockmann har ordet! 

DOKTOR STOCKMANN. 

Det skulde bare ha* været for nogen få dage 
siden, at man havde vovet et sligt forsøg, som her 
ikveld, på at målbinde mig! Som en løve skulde 
jeg da ha* værget om mine hellige menneskerettig- 
heder! Men nu kan det være mig det samme; for 
nu har jeg større ting at udlale mig om. 

(Mængden Irængér sig tætiere sammen om ham. morten kul kommer 
tilsyne mellem de omstående.) 

DOKTOR STOCKMANN 

(fortsætter). 

Jeg har tænkt og jeg har grublet meget i disse 
sidste dage, — grublet så mangfoldigt, så det tilslut 
begyndte ligesom at løbe surr i mit hode — 



Hm 



BYFOGDEN 

(hoster). 



DOKTOR STOCKMANN. 

— men så fik jeg rede i tingene; da øjned jeg 
sammenhængen så grangiveligt. Og derfor står jeg 
her iaften. Jeg vil gøre store afsløringer, mine med- 
borgere! Jeg vil meddele eder en opdagelse af 
ganske anden rækkevidde, end den småting, at vor 
vandledning er forgiftet og at vort sundhedsbad 
ligger på en pestsvanger grund. 

MANGE STEMMER 
(skrigende). 

Ikke tal om badet! Vi vil ikke høre det. Ingen- 
ting om det. 

DOKTOR STOCKMANN. 

Jeg har sagt, jeg vilde tale om den store op- 
dagelse, jeg har gjort i disse sidete dage, — den 
opdagelse, at alle vore åndelige livskilder ere for- 
giftede og at hele vort borgersamfund hviler på løg- 
nens pestsvangre grund. 

FORBLØFFEDE RØSTER 
(halvhøjt). 

Hvad er det han siger? 

BYFOGDEN. 

En sådan insinuation — ! 

ASLAKSEN 

(med hånden på klokken). 

Taleren opfordres til at moderere sig. 

DOKTOR STOCKMANN. 

Jeg har elsket min fødeby så højt, som nogen 
mand kan elske sine unge års hjemstavn. Jeg var 
ikke gammel, da jeg rejste herfra, og afstanden, 
savnet og erindringen kasted ligesom en øget glans 
både over stedet og over menneskene. 

(Nogle håiidklap og bifaldsråb høres.) 
DOKTOR STOCKMANN. 

Så sad jeg i mange år inde i en forskrækkelig 
afkrog langt der nordpå. Når jeg kom sammen med 
nogen af de folk, som leved hist og her mellem 
stenrøsene, så syntes jeg mangen gang, det havde 
været tjenligere for de stakkers forkomne skabninger, 
om de havde f åt en dyrlæge derop istedetfor en 
mand som jeg. 

(Mumien i salen.) 

HENRIK IBSENS SAMLEDE VÆRKER. VIL 9 

BILLING 
(lægger pennen). 

Nu har jeg da Gud døde mig aldrig hørt — ! 

HOVSTAD. 

Dette er forhånelser imod en agtværdig almuef 

DOKTOR STOCKMANN. 

Bi bare lidt! — jeg tror ikke nogen skal kunne 
sige mig på, at jeg glemte min fødeby deroppe. Jeg 
lå på æg ligesom en ærfugl; og det, jeg ruged ud» 
— det var planen til badeanstalten her. 

(Håndklap og indsigelser.) 
DOKTOR STOCKMANN. 

Og da så skæbnen endelig langt om længe føjed 
det så godt og velsignet for mig, at jeg kunde 
komme hjem igen, — ja, mine medborgere, da syntes 
jeg ikke jeg havde flere ønsker i verden. Jo, jeg 
havde det ønske, ivrigt, utrættelig, brændende at 
være virksom til hjemmets og til almenhedens l)edste- 

BYFOGDEN 

(ser hen i luften). 

Måden er noget underlig — hm. 

DOKTOR STOCKMANN. 

Og så gik jeg her og svælged i forblindelsens 
lykke. Men igår formiddag, — nej, det var egentlig 
iforgårs aftes — da åbned sig mine åndelige øjne på 
vid væg. og det første, jeg fik syn på, det var auto- 
riteternes umådelige dumhed — 

(Larm, rAb og latter, fru stockmann hoster ivrigt) 
BYFOGDEN. 

Herr dirigent! 

ASLAKSEN 
(ringer). 

I kraft af min myndighed — ! 

DOKTOR STOCKMANN. 

Det er småligt at hænge sig i et ord, herr As- 
laksen! Jeg mener bare, at jeg kom undervejr med 
det umådelige svineri, som de ledende mænd havde 
gjort sig skyldige i dernede i badet. Ledende mænd 
kan jeg ikke udstå for min død; — jeg har fåt nok 
af den slags folk i mine dage. De er som gede- 
bukker i en ung træ plantning; de gør ugagn over- 
alt; de står en fri mand ivejen, hvor han så snor 
og vender sig, — og jeg skulde helst se, vi kunde 
få dem ud rydd et ligesom andre skadedyr — 

(Uro i salen.) 
BYFOGDEN. 

Herr dirigent, kan sådanne ytringer passere? 

ASLAKSEN 
(med hånden på klokken). 

Herr doktor — ! 

DOKTOR STOCKMANN. 

Jeg begriber ikke, at jeg først nu har fåt et 
rigtig årvågent syn på de herrer; for jeg har dog 
næsten dagstøt havt et så ypperligt exemplar for øje 
her i byen, — min bror Peter, — sen i vendingen 
og sejg i fordømme — 

(Latter, larm og piber. fbu stockmann sidder og hoster.) 

ASLAKSEN 

(ringer voldsomt). 

DEN DRUKNE MAND 
(som er kommen ind igen). 

Er det mig De sigter til? Ja, for rigtignok 
heder jeg Pettersen; men nej så fan* hente mig — 

9* 

VREDE STEMMER. 

Ud med den drukne mand! På døren med ham! 

(Maoden kastes atter ud.) 
BYFOGDEN. 

Hvem var den person? 

EN NÆRSTÅENDE. 

Kendte ham ikke, herr byfogd. 

EN ANDEN. 

Han er ikke her fra byen. 

EN TREDJE. 

Det skal nok være en lasthandler borte fra — 

resten uhørligt.) 

ASLAKSEN. 

Manden var øjensynlig beruset af bajerøl. — 
Bliv ved, herr doktor; men beflit Dem endelig på 
mådehold. 

DOKTOR STOCKMANN. 

Nu vel da, mine medborgere; jeg skal ikke 
nærmere udtale mig om vore ledende mænd. Der- ^ 
som nogen, af det, jeg nys har sagt, skulde indbilde 
sig, at jeg vil disse herrer tillivs her iaften, så tar 
han feji, — ganske betydeligt fejl. For jeg nærer 
den velgørende fortrøstning, at efterliggerne , alle 
disse gamlinger fra en hendøende tankeverden, de 
besørger så ypperligt sig selv tåget afdage; der be- 
høves ingen doktors hjælp til at påskynde deres 
dødelige afgang. Og det er heller ikke den slags 
folk, som er samfundets overhændigste fare; det er 
ikke dem, som er de virksomste til at forgifte vore 
åndelige livskilder og til at forpeste grunden under 
os; det er ikke dem, som er sandhedens og fri- 
hedens farligste fiender i vort samfund. 

RÅB FRA ALLE KANTER. 

Hvem da? Hvem er det? Nævn dem? 

DOKTOR STOCKMANN. 

Ja, I kan lide på, at jeg skal nævne dem! For 
det er netop den store opdagelse, jeg har gjort igår. 
(hæver stemmen.) Sandhedens og frihedens farhgste fiender 
ihlandt os, det er den kompakte majoritet. Ja, den 
forbandede, kompakte, liberale majoritet, — den er 
det! Nu véd I det. 

(Umådelig larm i salen. De fleste skriger, tramper og piber. Nogle 
ældre herrer veksler stjålne øjekast og lader til at gotte sig. fru stock- 
MANN rejser sig ængstelig; ejlif og morten går truende hen til skole* 
gutterne, der gør optøjer. aslaksen ringer med klokken og formaner 
til ro. HovsTAD og BILLING taler begge, men kan ikke høres. Endelig 
blir der stiihed.) 

ASLAKSEN. 

Ordstyreren forventer, at taleren kalder sine 
ubesindige ytringer tilbage. 

DOKTOR STOCKMANN. 

Aldrig i verden, herr Aslaksen. Det er det 
store flertal i vort samfund, som berøver mig min 
frihed og som vil forbyde mig at udtale sandheden. 

HOVSTAD. 

Flertallet har altid retten på sin side. 

BILLING. 

Og det har sandheden også; Gud døde mig! 

DOKTOR STOCKMANN. 

Flertallet har aldrig retten på sin side. Aldrig, 
siger jeg! Det er en af disse samfiindsløgne, som 
en fri, tænkende mand må gøre oprør imod. Hvem 
er det, som udgør flertallet af beboerne i et land? 
Er det de kloge folk, eller er det de dumme? Jeg. 

tænker, vi får være enige om, at dumme mennesker 
er tilstede i en ganske forskrækkelig overvældende 
majoritet rundt omkring på den hele vide jord. Men 
det kan da vel, for fanden, aldrig i evighed være 
ret, at de dumme skal herske over de kloge! 

(Larm og skrig.) 
DOKTOR STOCKMANN. 

Ja, ja; I kan nok overskrige mig; men I kan 
ikke modsige mig. Flertallet har m a gt en — des- 
værre — ; men retten har det ikke. Retten har 
jeg og de andre få, de enkelte. Minoriteten har 
al tid retten. 

(Stor larm igen.) 
HOVSTAD. 

Haha; doktor Stockmann er altså ble't aristo- 
krat siden iforgårs! 

DOKTOR STOCKMANN. 

Jeg har sagt, at jeg ikke gider spilde et ord 
på den hile, trangbrystede, stakåndede flok, som 
ligger agterud. Med dem har det pulserende liv 
ikke længer noget at bestille. Men jeg tænker på 
de få, de enkelte iblandt os, som har tilegnet sig 
alle de unge, fremspirende sandheder. Disse mænd 
står ligesom ude mellem forposterne, så langt frem- 
skudt, at den kompakte majoritet endnu ikke har 
rukket did, — og der kæmper de for sandheder, 
som endnu er for nybårne i bevidsthedens verden 
til at ha* fåt noget flertal for sig. 

HOVSTAD. 

Nå, så er doktoren ble*t revolutionsmand da! 

DOKTOR STOCKMANN. 

Ja, så pine død er jeg så, herr Hovstad! Jeg 
«gter at gøre revolution imod den løgn, at flertallet 

DigitizeclbyV^OOgie 



135 

sidder inde med sandheden. Hvad er det for sand- 
heder, som flertallet plejer flokke sig om? Det er 
de sandheder, som er så vidt tilårs, at de er på 
vejen til at bli' affældige. Men når en sandhed er 
ble't så gammel, så er den også på gode veje til 
at bli' en løgn, mine herrer. 

(Latter og udtryk af hån.) 
DOKTOR STOCKMANN. 

Ja ja, De kan tro mig, om De vil; men sand- 
hederne er sletikke nogen sådanne sejglivede Metu- 
salemmer, som folk bilder sig ind. En normalt 
bygget sandhed lever — lad mig sige — i regelen 
en 17 — 18, højst 20 år; sjelden længer. Men slige 
alderstegne sandheder er altid forskrækkelig skind- 
magre. Og alligevel er det først da, at flertallet gir 
sig ifærd med dem og anbefaler dem til samfundet 
som sund åndelig føde. Men der er ikke stor nærings- 
værdi i den slags kost, kan jeg forsikre jer; og det 
må jeg som læge forstå. Alle disse flertals-sandheder 
er at sammenligne med fjorgammel spegemad; de er 
ligesom harske, ulne, grønsaltede skinker. Og deraf 
kommer al den moralske skørbug, som grasserer 
rundt om i samfund ene. 

ASLAKSEN. 

Det forekommer mig, at den ærede taler skejer 
vel langt ud fia teksten. 

BYFOGDEN. 

Jeg må i det væsentlige tiltræde dirigentens 
mening. 

DOKTOR STOCKMANN. 

Nej, men jeg tror du er rent gal, Peter! Jeg 
holder mig jo så tæt ind til teksten, som jeg kan. 
For det, jeg vil tale om, det er jo netop det, at 

massen, flertallet, denne fandens kompakte majoritet, 
— at det er den, siger jeg, som forgifter vore ånde- 
lige livskilder og forpester gninden under os. 

HOVSTAD. 

Og det gør folkets store frisindede flertal, fordi 
det er sindigt nok til bare at hylde de sikre og 
godkendte sandheder? 

DOKTOR STOCKMANN. 

Ak, min snille herr Hovstad, snak ikke om 
sikre sandheder! De sandheder, som massen og 
mængden godkender, det er de sandheder, som for- 
postfægterne holdt for sikre i vore bedstefædres dage. 
Vi forpostfægtere, som lever nutildags, vi godkender 
dem ikke længer; og jeg tror sletikke, der er nogen 
anden sikker sandhed til, end den, at intet samfund 
kan leve et sundt liv på slige gamle margløse sand- 
heder. 

HOVSTAD. 

Men istedetfor at stå her og tale sådan hen i 
det blå, så kunde det være morsomt at få høre, 
hvad det er for nogen gamle margløse sandheder, 
vi lever på. 

(Tilslutning fra flere kanter.) 
DOKTOR STOCKMANN. 

Å, jeg kunde regne op en hel bob af sligt 
noget styggetøj; men for det første vil jeg holde 
mig til én godkendt sandhed, som igrunden er en 
fæl løgn, men som alligevel både herr Hovstad 
og „Folkebudet" og alle „Folkebudet"s tilhængere 
lever på. 

HOVSTAD. 

Og det er — ? 

DOKTOR STOCKMANN. 

Det er den lære, som I har tåget i arv fra 
forfedrene og som I tankeløst forkynder både vidt 
og bredt, — den lære, at almuen, hoben, massen, er 
folkets keme, — at den er folket selv, — at menig- 
mand, at disse ukyndige og ufærdige i samfundet, 
har den samme ret til at fordømme og godkende, 
til at stjrre og råde, som de enkelte åndeligt for- 
nemme personligheder. 

BILLING. 

Nu har jeg da, Gud døde mig — 

HOVSTAD 
(samtidigt, råber). 

Borgere, læg mærke til dettQ her! 

FORBITTREDE STEMMER. 

Hoho, er ikke vi folket? Er det bare de for- 
nemme, som skal styre! 

EN ARBEJDER. 

Ud med den manden, som står og snakker så! 

ANDRE. 

Hiv ham på porten! 

EN BORGER 
(skriger). 

Tud i luren, Evensen! 

(Vældi);e lurtoner høres; pibei«og rasende larm i salen.) 

DOKTOR STOCKMANN 

(når støjen har lagt sig noget). 

Men så vær da rimelige! Kan I da ikke tåle 
at høre sandhedens røst for én gangs skyld? Jeg 
forlanger jo sletikke, at I allesammen straks på timen 

skal være enige med mig. Men jeg havde jo rigtig- 
nok ventet, at herr Hovstad vilde gi* mig ret, når 
han bare fik summet sig lidt. Herr Hovstad gør jo 
fordring på at være fritænker — 

STUDSENDE SPØRSMÅL 
(dæmpet). 

Fritænker, sa' han? Hvad? Er redaktør Hov- 
stad fritænker? 

HOVSTAD 
(råber). 

Bevis det, doktor Stockmann! Når har jeg sagt 
det på tryk? 

DOKTOR STOCKMANN 
• (tænker sig om). 

Nej, det har De død og plage ret i; — den fri- 
modighed har De aldrig havt. Nå, jeg vil såmænd 
ikke sætte Dem i kattepine, herr Hovstad. Lad det 
være mig selv, som er fritænkeren da. For nu vil 
jeg af naturvidenskaben gøre det indlysende for jer 
allesammen, at ^Folkebudet" trækker jer skammelig 
efter næsen, når det fortæller jer, at J, at almuen, 
at massen og mængden er folkets rette kerne. Det 
er bare en avisløgn, ser I! Almuen er ikke andet 
end det råstof, som folket skal gøre folk af. 

(Knurren, latier og uro i snien.) 
DOKTOR STOCKMANN. 

Ja, er det da ikke så det går til i hele den 
øvrige levende verden? Hvilken forskel er der ikke 
mellem en kultiveret og en ukultiveret dyrefamilje? 
Se bare på en gemen bondehøne. Hvad kødværdi 
har slig en forkrøblet hønseskrot? Det er ikke storf, 
det! Og hvad er det for slags æg den lægger? En 
nogenlimde ordentlig kråke eller korp kan værpe 

omtrent ligeså gode æg. Men tag så for jer en 
kuHiveret spansk eller japanesisk høne, eller tag en 
fornem fasan eller kalkun; — jo, da ser I nok for- 
skellen! Og så vil jeg nævne hundene, som vi 
mennesker er så overmåde nær i slægt med. Tænk 
jer nu først en simpel almuehund, — jeg vil sige, 
slig en ækkel, ragget, pøbelagiig køter, som bare 
render gadelangs og sviner husvæggene til. Og stil 
så køteren sammen med en puddelhund, som gennem 
flere slægtsled stammer fra et fornemt hus, hvor den 
har fåt fin føde og havt anledning til at høre har- 
moniske stemmer og musik. Tror I ikke, al kraniet 
hos puddelen er ganske anderledes ud viklet end hos 
køteren? Jo, det kan I lide på! Det er slige kul- 
tiverte puddelhvalpe , som gøglerne afretter til at 
gøre de allerutroligste kunststykker. Sligt noget kan 
en gemen bondekøter aldrig lære, om den så stod 
på sit hode. 

(Larm og løjer høres rundt omkring.) 

EN BOBGER 
(råber). 

Vil De nu gøre os til hunde også? 

EN ANDEN MAND. 

Vi er ikke dyr, herr doktor! 

DOKTOR STOCKMANN. 

Jo så min sæl og salighed er vi dyr, far! Vi 
er så gode dyr, allesammen, som nogen mand vil 
forlange. Men fornemme dyr findes der rigtignok 
ikke mange af iblandt os. Å, der er en ganske for- 
skrækkelig afstand mellem puddelmennesker og køter- 
mennesker. Og det er det løjerlige ved tingen, at 
redaktør Hovslad er ganske enig med mig. sålænge 
talen er om de firbenede dyr — 

HOVSTAD. 

Ja, lad dem gå for dem de er. 

DOKTOR STOCKMANN. 

Ja vel; men såsnart jeg udvider loven til de 
tobenede, så stopper herr Hovstad op; så tør han 
ikke mene sine egne meninger længer, ikke tænke 
sine egne tanker tilende; så stiller han hele læren 
på hodet og forkynder i y, Folkebudet", at bondehanen 
og gadekøteren — det er just de rigtige pragtexem- 
plarer i menageriet. Men slig går det altid, så længe 
det almueagtige sidder i kroppen på en, og så længe 
en ikke har arbejdet sig ud til åndelig fornenihed. 

HOVSTAD. 

Jeg gør ikke fordring på nogen slags fornemhed. 
Jeg stammer fra simple bønder; og jeg er stolt af, 
at jeg har min rod dybt nede i den almue, som 
her forhånes. 

MANGE ARBEJDERE. 

Hurra for Hovstad! Hurra, hurra! 

DOKTOR STOCKMANN. 

Den slags almue, som jeg taler om, den findes 
ikke dybt nede alene; den kryr og mylrer rundt 
omkring os, — lige op til samfundshøjderne. Se 
bare på jeres egen, pene, pyntelige byfogd! Min 
bror Peter er såmænd så god en alrouesmand, som 
nogen. der går i to sko — 

(Latter og byssen.) 
BYFOGDEN. 

Jeg protesterer mod deslige personlige henvis- 
ninger. 

DOKTOR STOCKMANN 

(uforstyrret). 

— Og det er han ikke, fordi han, ligesom jeg, 
stammer ned fra en gammel, fæl sjørøver nede fra 
Pommern eller deromkring, — ja, for det gør vi — 

BYFOGDEN. 

Absurde traditioner. Benasgtes! 

DOKTOR STOCKMANN. 

— men han er det, fordi han tænker sine fore- 
sattes tanker og fordi han mener sine foresattes 
meninger. De folk, som det gør, de er åndelige 
almuesmænd; se, derfor er min stadselige bror Peter 
så forskrækkelig lidet fornem igrunden, — og følgelig 
også så lidet frisindet. 

BYFOGDEN. 

Herr dirigent — ! 

HOVSTAD. 

Så det er de fornemme, som er frisindede her- 
tillands? Det var en ganske ny oplysning. 

(Latter i forsamlingen.) 
DOKTOR STOCKMANN. 

Ja, det hører også med til min nye opdagelse. 
Og der hører også det med, at frisind er omtrent 
præcist det samme som moralitet. Og derfor så siger 
jeg, at det er rent uforsvarligt af „Folkebudet", når 
det dag ud og dag ind forkynder den vranglære, at 
det er massen og mængden, den kompakte majoritet, 
som sidder inde med frisindet og moralen, — og at 
laster og fordærvelse og alskens åndeligt svineri, det 
er noget, som siver ud af kulturen, ligesom alle 
uhumskhederne siver ned til badet fra garverierne 
oppe i Mølledalen! 

(Larm og afbrydelser.) 

DOKTOR STOCKMANN 
(uforstyrret, ler i sin ivrighed). 

Og endda så kan dette samme ^Folkebudet" 
præke om, at massen og mængden skal løftes op til 
højere livsvilkår! Men, i pokkers skind og ben, — 
dersom „ Folkebudet "s lære holdt stik, så vilde jo 
det, at løfte massen, være akkurat det samme, som 
at vippe den lige lukt ind i fordærv eisen ! Men hel- 
digvis så er det bare en gammel arvtagen folkeløgn, 
dette, at kulturen demoraliserer. Nej, det er for- 
dummelsen, fattigdommen, styghed over livsvilkårene, 
som forretter den fandens gerning! I et hus, hvor 
der ikke luftes og fejes gulv hver dag — ; min hustru 
Katrine påstår, at gulvet bør skylles også; men det 
kan der nu disputeres om; — nå, — i et sligt hus, 
siger jeg, dér mister folk inden en 2 — 3 år evnen 
til at tænke og handle moralsk. Mangel på surstof 
afkræfter samvittigheden. Og det er nok svare knapt 
med surstofiFet i mange, mange huse her i byen, 
lader det til, siden hele den kompakte majoritet kan 
være samvittighedsløs nok til at ville bygge byens 
opkomst på et hængedynd af løgn og bedrag. 

ASLAKSEN. 

En så grov beskyldning må ikke udslynges mod 
et helt borgersamfund. 

EN HERRE. 

Jeg henstiller til dirigenten at ta* ordet fra 
taleren. 

IVRIGE RØSTER. 

Ja, ja! Det er rigtigt! Ta' ordet fra ham! 

DOKTOR STOCKMANN 

(opbrusendel. 

Så skriger jeg sandheden ud på alle gadehjørner! 

Jeg skriver i udenbys aviser! Hele landet skal få 
vide, hvorledes det her er fat! 

HOVSTAD. 

Det lader næsten til, at doktoren har til hensigt 
at ødelægge byen. 

DOKTOR STOCKMANN. 

Ja, så meget holder jeg af min fødeby, at jeg 
heller vil ødelægge den end se den blomstre op på 
en løgn. 

ASLAKSEX. 

Det er stærkt sagt. 

(Larm og piber. fbu stockmann hosler forgæves; doktoren hører det 
ikke læuger.) 

HOVSTAD 

(råber under larmen). 

Den mand må være en borgerfiende, som kan 
ville ødelægge et helt samfund! 

DOKTOR STOCKMANN 
(i stigende ophidselse). 

Der ligger ingen magt på, at et løgnagtigt sam- 
fund ødelægges! Det bør jævnes med jorden, siger 
jeg! Udryddes som skadedyr bør de, alle de, som 
lever i løgnen! I forpester hele landet tilslut; I 
bringer det derhen, at hele landet fortjener at lægges 
øde. Og kommer det så vidt, da siger jeg af mit 
fulde inderste hjerte: lad hele landet lægges øde; 
lad hele dette folk udryddes! 

EN MAND 
(i mængden). 

Det er at snakke som en ren folkefiende! 

BILLmC. 

Der lød, Gud døde mig, folkets røst! 

HELlE MÆNGDEN 

(skriger). 

Ja, ja, ja! Han er en folkefiende! Han hader 
sit land! Han hader hele folket! 

ASLAKSEN. 

Jeg er både som statsborger og som menneske 
dybt rystet ved hvad jeg her har måttet høre på. 
Doktor Stockmann har afsløret sig på en made, som 
jeg aldrig havde drømt om. Jeg må desværre tiltræde 
den mening, som nys blev udtalt af agtværdige 
borgere; og jeg holder for, at vi bør gi' denne me- 
ning udtryk i en resolution. Jeg foreslår følgende: 
„ Forsamlingen udtaler, at den anser badelægen, 
doktor Tomas Stockmann for en folkefiende". 

(Slormende hurraråb og bifald. Mange slår kreds om doktoren og piber 

iniod ham. fru stockmann og pbtba har rejst sig. mortsn og ejlif 

slås med de andre skolegutter, som også har pebet. Nogle voksne skiller 

dem ad.) 

DOKTOR STOCKMANN 
(til piberne). 

Å, I dårer, som I er, — jeg siger jer, at — 

ASLAKSEN 

(ringer) 

Doktoren har ikke ordet længer. En formelig 
afstemning bør finde sted; men for at skåne person- 
lige følelser bør det ske skriftligt og uden navn. 
Har De noget rent papir, herr Billing? 

BILLING. 

Her er både blåt og hvidt papir — 

ASLAKSEN 
(stiger ned). 

Det er bra*; på den vis går det fortere. Klip 
i stykker — ; se så, ja. (til forsamlingen.) Blåt betyder 

nej; hvidt betyder ja. Jeg vil selv gå omkring og 
samle stemmerne. 

(byfogden forlader salen, aslaksen og et par andre borgere går med 
papirstykkerne i hatte omkring i forsamlingen.) 

EN HERRE 
(til uovstad). 

Hvorledes er det fat med doktoren, De? Hvad 
skal en tænke om sligt? 

HOVSTAD. 

De véd jo, hvor fremfusende han er. 

EN ANDEN HERRE 
(til billing). 

Hør; De vanker jo der i huset. Har De mærket 
om manden drikker? 

BILLING. 

Jeg véd, Gud døde mig, ikke hvad jeg skal sige. 
Toddyen er altid på bordet, når der kommer nogen. 

EN TREDJE HERRE. 

Nej, jeg tror heller, han er forrykt iblandt. 

DEN FØRSTE HERRE. 

Ja, mon der ikke er nogen arvelig galskab i 
familjen? 

BILLING. 

Det kan s*gu gerne være, det. 

EN FJERDE HERRE. 

Nej, det er bare pure ondskaben, er det; det 
er hævn over et eller andet. 

BILLING. 

Han talte rigtignok en af dagene om gagetillæg; 
men det fik han da ikke. 

HENRIK IBUEhS SAMLRUE VÆRKEF. VII. 10 

ALLE HERRERNE 

(istemmer). 

Aha; da er det jo let at forstå! 

DEN DRUKNE MAND 

(in de i mængden). 

Jeg vil ha* en blå en, jeg! Og så vil jeg ha' 
en hvid en også! 

RÅB. 

Der er den drukne mand igen! Ud med ham! 

MORTEN KHL 

(nærmer sig doktoren). 

Nå, Stockmann, ser De nu, hvad der kommer 
ud af sligt noget abespil? 

DOKTOR STOCKMANN. 

Jeg har gjort min skyldighed. 

MORTEN KIIL. 

Hvad var det. De sa* om garverierne i Mølle- 
dalen? 

DOKTOR STOCKMANN. 

Det hørte De jo; jeg sa*, at det var fra dem 
alt griseriet kom. 

MORTEN KIIL. 

Fra mit garveri også? 

DOKTOR STOCKMANN. 

Desværre, Deres garveri er nok det allerværste. 

MORTEN KIIL. 

Vil De sætte det på tryk i aviseme? 

DOKTOR STOCKMANN. 

Jeg stikker ingenting under stol. 

MOHTEN KIIL. 

Det kan bli* Dem dyrt, det, Stockmann. 

(han går.) 

EN FED HERRE 
(går ben til hor.ster, hilser ikke på damerne). 

Nå, kaptejn, De låner altså Deres hus ud til 
folkefiender? 

HORSTER. 

Jeg tænker, jeg kan gøre med min ejendom, 
hvad jeg vil, herr grosserer. 

GROSSEREREN. 

Så har De vel ikke noget imod, at jeg gør det 
samme med min. 

HORSTER. 

Hvad mener grossereren? 

GROSSEREREN. 

Imorgen skal De høre fra mig. 

(han vender sig og går.) 
PETRA. 

Var ikke det Deres reder, Horster? 

HORSTER. 

Jo, det var grosserer Vik. 

ASLAKSEN 
(med stemmesedlerrie i hånden, stiger op på forhøjningen og ringer). 

Mine herrer, må jeg gøre Dem bekendt med 
udfaldet. Med alle stemmer imod én — 

EN YNGRE HERRE. 

Den ene er den drukne mands! 

10* 

ASLAKSEN. 

Med alle stemmer imod en beskænket mands har 
denne borgerforsamling erklæret badelægen, doktor 
Tomas Stockmann for en folkefiende, (råb og~bifaids. 
tegn.) Leve vort gamle hæderlige borgersamfund ! (atter 
bifaidsråb.) Leve voF dygtige og virksomme byfogd, 
som så lojalt har undertrykt blodets røst! (hurra.) 
Mødet er hævet. 

(han stiger ned.) 
BILLIXG. 

Leve dirigenten! 

HELE MÆNGDEN. 

Hurra for bogtrykker Aslaksen! 

DOKTOR STOCKMANN. 

Min hat og min frakke, Petra! Kaptejn, har 
De plads for passagerer til den nye verden? 

HORSTER. 

For Dem og Deres skal der skaffes plads, herr 
doktor. 

DOKTOR STOCKMANN 
(mens petba hjælper ham frakken på). 

Godt. Kom, Katrine! Kom, gutter! 

(han tar sin hustru under armen.) 

FRU STOCKMANN 

(sagte). 

Snille Tomas, lad os gå bagvejen. 

DOKTOR STOCKMANN. 

Ingen bagveje, Katrine, (med hævet rest.) I skal få 
høre fra folkefienden, før han ryster støvet af sine 
fødder! Jeg er ikke så godslig som en viss person; 
jeg siger ikke: jeg tilgiver eder; thi I véd ikke, 
hvad I gør. 

ASLAKSEN 

(råber). 

Det er en bespottelig sammenligning, doktor 
Stockmann ! 

BILLING. 

Det er, Gud dø . Sligt er drøjt at høre 

på for en alvorlig mand. 

EN GROV STEMME. 

Og så truer han også! 

OPHroSENDE RÅB. 

Lad os slå ruderne ind hos ham! Dyp ham i 
-orden ! 

EN MAND 
(i mængdenl. 

Blæs i luren, Evensen! Tud, tud! 

(Lurtoner, piber og vilde skrig. Doktoren går med sine mod udgangen. 
HORSTER baner vej for dem.) 

HELE MÆNGDEN 

(hyler efter de bortgående). 

Folkefiende! Folkefiende! Folkefiende! 

BILLING, 

(idet han ordner sine notitser). 

Nej Gud døde mig, om jeg vil drikke toddy 
hos Stockmanns ikveld! 

(De forsamlede stimler mod udgangen; larmen forplanter sig udenfor; 
fra gaden høres råhet: «Folkefiende 1 Folkefiende!") 

(doktor stockmanns arbejdsvflprelse. Boghylder og skabe med forskel- 
lige præparater langs væggene. I baggrunden er udgang til forstuen; i 
forgrunden til venstre dør til dagligstuen. På væggen til højre er to 
vinduer, hvori alle ruderne er kniiste. Midt i væreket står doktorens 
skrivebord, bedækket med bøger og papirer. Værelset er i uorden. Det 
er formiddag.) 

(doktor stockhann, i slåbrok og tøfler og med kalot. står krumbøjet og 

rager med en paraply under et af skabene; tilsidst haler han en sten 

frem.) 

DOKTOR STOCKMANN 

(taler gennem den åbne dagligstuedør). 

Katrine, her fandt jeg en til. 

FRU STOCKMANN 
(inde i dagligstuen). 

Å, du finder visst en hel del endnu. 

DOKTOR STOCKMANN 

(lægger stenen hen lil en hob andre på bordet). 

De stenene skal jeg gemme som en helligdom. 
Ejlif og Morten skal få se på dem hver dag, og når 
de er ble't voksne, skal de få dem i arv efter mig. 
(rager under en boghyide.) Har ikke — hvad fanden heder 
hun nu, — hun, tøsen, — har hun ikke været efter 
glasmesteren endnu? 

FRU STOCKMANN 
(kommer ind). 

Jo, men han svarte, han vidste ikke, om han 
kunde komme idag. 

DOKTOR STOCKMANN. 

Du skal gerne se, han tør ikke. 

FRU STOCKMANN. 

Nej, Randine trode også, han tør ikke for na- 
boerne. (taler ind i dagligstuen.) Hvad er det du vil, Ran- 
dine? Nå så. (går ind og kommer straks tilbage.) Her er et 

brev til dig, Tomas. 

DOKTOR STOCKMANN. 
Lad mig se. (ålmer det og læser.) Ja så. 

FRU STOCKMANN. 

Hvem er det fra? 

DOKTOR STOCKMANN. 

Fra husværten. Han siger os op. 

FRU STOCKMANN. 

Er det virkelig sandt? Han, som er så skik- 
kelig en mand — 

DOKTOR STOCKMANN 
(ser i brevet). 

Han tør ikke andet, siger han. Han gør det 
så nødig; men han tør ikke andet — for sine med- 
borgeres skyld — af hensyn til den offentlige mening 
—- er afhængig — tør ikke støde visse formående 
mænd for hodet — 

FRU STOCKMANN. 

Der 'kan du bare se, Tomas. 

DOKTOR STOCKMANN. 

Ja, ja, jeg ser det nok; de er fejge, allesam- 
men, her i byen; intet menneske tør noget af hen- 
syn til alle de andre mennesker, (siænger brevet på bordet) 
Men det kan jo være os det samme, Katrine. Nu 
rejser vi til den nye verden, og så — 

FRU STOCKMANN. 

Ja men, Tomas, er det rigtig vel betænkt, dette 
med at rejse? 

DOKTOR STOCKMANN. 

Skulde jeg kanske bli' her, hvor de har sat 
mig i gabestokken som en folkefiende, brændemærket 
mig, slåt mine vinduer istykker! Og vil du se her, 
Katrine; de har revet en flænge i mine sorte buxer 
også. 

FRU STOCKMANN. 

Å nej da; og det er de bedste du har! 

DOKTOR STOCKMANN. 

En skulde aldrig ha* sine bedste buxer på, når 
en er ude og strider for frihed og sandhed. Ja, jeg 
bryder mig ikke så stort om buxerne, skønner du; 
for de kan du altid snurpe sammen for mig. Men 
det er det, at mobben og massen vover at gå mig 
ind på livet, som om de var mine ligemænd, — det 
er det, som jeg ikke kan fordøje for min død! 

FRU STOCKMANN. 

Ja, de har været svært grove imod dig her i 
byen, Tomas; men behøver vi da at rejse helt ud 
af landet for det? 

DOKTOR STOCKMANN. 

Tror du kanske ikke plebejerne er ligeså næse- 
vise i de andre byer som her? Å jo, du,^ det blir 

nok omtrent hip som hap. Nå, skidt; lad køterne 
glæfse; det er ikke det værste; det værste er, at 
alle mennesker er parti-trælle hele landet udover. 
Ikke for det, — det er kanske ikke ligere i det fri 
vesten heller; der grasserer jo også den kompakte 
majoritet og den liberale offentlige mening og alt det 
andet djævelskab. Men forholdene er storslagne der, 
ser du; de kan dræbe, men de sejgpiner ikke; de 
klyper ikke en fri sjæl med skruestikker ligesom 
herhjemme. Og i nødsfald så kan en jo holde sig 
undaf. (går henad gulvet.) Dersom jeg bare vidste, hvor 
der var en urskog eller en liden sydhavsø at få 
købt for en billig pris — 

FRU STOCKMANN. 

Ja men gutterne da, Tomas? 

DOKTOR STOCKMANN 

(stand ser). 

Hvor du er underlig, Katrine! Vilde du heller,^ 
at gutterne skulde vokse op i et sligt samfund som 
vort? Du så jo selv igåraftes, at halvparten af be- 
folkningen er bindegal; og når den anden halvpart 
ikke har mistet forstanden, så er det, fordi de er 
fæhunde, som ikke har nogen forstand at miste. 

FRU STOCKMANN. 

Nej men, snille Tomas, du er da også så ufor- 
sigtig i din mund. 

DOKTOR STO€KMANN. 

Nå! Er det kanske ikke sandt, hvad jeg siger? 
vender de ikke op og ned på alle begreber? Rører 
de ikke ret og uret sammen i én vælling? Kalder de 
ikke alt det for løgn, som jeg véd er sandhed? Men 
det aller ravgaleste er, at her går voksne liberale 
mennesker omkring i hobetal og indbilder både sig 

selv og andre, at de er frisindede! Skulde du ha* 
liørt sligt, Katrine! 

FRU STOCKMANN. 

Ja, ja, det er visst rent galt, men — 

(PETBA kommer ind fra dagligstuen.) 
FRU STOCKMANN. 

Er du alt kommen fra skolen nu? 

PETRA. 

Ja; jeg er ble*t opsagt. 

FRU STOCKMANN. 

Opsagt! 

DOKTOR STOCKMANN. 

Du Også! 

PETRA. 

Fru Busk sa' mig op; og så syntes jeg, det 
var bedst, jeg gik straks. 

DOKTOR STOCKMANN. 

Det gjorde du, min sæl, ret i! 

FRU STOCKMANN. 

Hvem skulde da tænkt, at fru Busk var et så 
slet menneske! 

PETRA. 

Å, mor, fru Busk er såmænd ikke slet; jeg så 
tydeligt, hvor ondt det gjorde hende. Men hun turde 
ikke andet, sa* hun; og så blev jeg opsagt. 

DOKTOR STOCKMANN 
(ler og giiider hænderne). 

Hun turde ikke andet, hun, heller! Å, det er 
^ejligt. 

FRU STOCKMANN. 

Å nej, efter de fæle spektakler igåraftes, så — 

PETRA. 

Det var ikke det alene. Nu skal du bare 
høre, far! 

DOKTOR STOCKMANN. 

Nå da? 

PETRA. 

Fru Busk viste mig ikke mindre end tre breve, 
som hun havde f åt im orges — 

DOKTOR STOCKMANN. 

Uden navn vel? 

PETRA. 

Ja. 

DOKTOR STOCKMANN. 

Ja, for de tør ikke vove navnet, Katrine! 

PETRA. 

0|^ i to af dem stod der, at en herre, som 
vanker her i huset, havde fortalt i klubben i nat, at 
jeg havde sådanne overmåde frie meninger om for- 
skellige ting — 

DOKTOR STOCKMANN. 

Og det nægted du da vel ikke for? 

PETRA. 

Nej, det kan du jo vide. Fru Busk har selv 
så temmelig fri meninger, når vi er på tomands- 
hån(lf men da nu dette var kommet ud om mig, så 
turde hun ikke beholde mig. 

FRU STOGKMANN. 

Og tænk, — det er en, som vanker her i huset! 
Der ser du, hvad du har for din gæstffihed, Tomas. 

DOKTOR STOGKMANN. 

Sligt griseri vil vi ikke leve i længer. Pak ind 
så fort du kan, Katrine; lad os komme væk jo før 
jo heller. 

FRU STOGKMANN. 

Vær stille; jeg synes, der er nogen ude i gangen. 
Se efter, Petra. 

PETRA 
(åbner døren). 

Å, er det Dem, kaptejn Horster? Vær så god 
og kom ind. 

KAPTEJN HORSTER 

(fra forstuen). 

Goddag. Jeg syntes, jeg måtte indom og høre 
hvorledes det står til. 

DOKTOR STOGKMANN 
(ryster hans hånd). 

Tak; det var rigtig snildt af Dem. 

FRU STOGKMANN. 

Og tak, fordi De hjalp os igennem, kaptejn 
Horster. 

PETRA. 

Men hvorledes slåp De så hjem igen? 

HORSTER. 

Å jo, det gik; jeg har jo så temmelige krefter; 
og de folk er nu mest for at bruge munden. 

DOKTOR STOCKMANN. 

Ja, er det ikke mærkeligt, De, med denne svin- 
agtige fejgheden? Kom, her skal jeg vise Dem noget! 
Se, her ligger alle stenene, som de hev ind til os. 
Se bare på dem ! Der er, min sæl, ikke mere end 
to ordentlige, digre kampestene i hele haugen; resten 
er ikke andet end puksten, — rent småpluk. Og 
endda så stod de derude og skråled og svor på, at 
de vilde slå mig fordærvet; men handling — hand- 
ling — nej, det ser en ikke stort til her i byen! 

HORSTER. 

Det var nu også det bedste for Dem denne 
gang, herr doktor. 

DOKTOR STOCKMANN. 

Visst var det så. Men det er ærgerligt allige- 
vel; for kommer det engang til et alvorligt, lands- 
vigtigt håndgemæng, så skal De se, den ofifentlige 
mening vil være for at ta* benene på nakken, og så 
sætter den kompakte majoritet tilskogs som en saue- 
flok, kaptejn Horster. Det er det, som er så sørge- 
ligt at tænke på; det gør mig så inderlig ondt — . 
Nej, men for fanden, — igrunden så er det jo bare 
dumheder, dette her. Har de sagt, at jeg er en 
folkefiende, så lad mig være en folkefiende da. 

FRU STOCKMANN.- 

Det blir du såmænd aldrig, Tomas. 

DOKTOR STOCKMANN. 

Det skal du sletikke bande på, Katrine. Et 
stygt ord kan virke som et knappenålsrisp i lungen. 
Og dette fordømte ord — ; jeg kan ikke bli* det kvit; 
det har sat sig fast her under hjertekulen; det ligger 
og graver og suger ligesom sure safter. Og det 
hjælper der ingen magnesia imod. 

PETRA. 

Pyt; du skal bare le af dem, far. 

HORSTER. 

Folk kommer nok engang på andre tanker, herr 
doktor. 

FRU STOCKMANN. 

Ja, Tomas, det kan du være så sikker på, som 
du står her. 

DOKTOR STOCKMANN. 

Ja, kanske når det er forsent. Men så kan de 
ha' det så godt! Så kan de gå her i sit griseri og 
angre på, at de har drevet en patriot i landflygtig- 
hed. Når sejler De, kaptejn Horster. 

HORSTER. 

Hm, — det var egentlig det, jeg kom for at tale 
med Dem om — 

DOKTOR STOCKMANN. 

Nå, er der kommet noget ivejen med skibet? 

HORSTER. 

Nej ; men det blir nok så, at jeg ikke går med^ 

PETRA. 

De er da vel ikke ble't opsagt? 

HORSTER 

(smiler). 

Jo, jeg er rigtignok det. 

PETRA. 

De også. 

FRU STOCKMANN. 

Der ser du bare, Tomas. 

DOKTOR STOCKMANN. 

Og det for sandhedens skyld! Å, dersom jeg- 
havde kunnet tænkt mig noget sligt — 

HORSTER. 

Det skal De ikke ta* Dem videre nær af; jeg 
finder nok en post hos et eller andet udenbys rederi. 

DOKTOR STOCKMANN. 

Og det er denne grosserer Vik, — en formuende 
mand, uberoende af alle og enhver — ! Tvi, for 
fanden ! 

HORSTER. 

Han er ellers ganske retsindig; og han sa' selv, 
han vilde gerne ha' beholdt mig, hvis han bare 
turde — 

DOKTOR STOCKMANN. 

Men han turde ikke? Nej, det forstår sig! 

HORSTER. 

Det er ikke så grejt, sa' han, når en hører til 
et parti — 

DOKTOR STOCKMANN. 

Det var et sandt ord af den hædersmand. Et 
parti, der er ligesom en kødkværn, det; det maler 
alle hodeme sammen til en grød; og derfor så blir 
de også grødhoder og kødhoder, alle ihob! 

FRU STOCKMANN. 

Nej, men Tomas da! 

PETRA 
(til horster). 

Havde De bare ikke fulgt os hjem, så kanske^ 
ikke det var kommet så vidt. 



Digitized by VjOOQIC 



160 

HORSTER. 

Jeg angrer ikke på det. 

PETRA 

(rækker ham hånden). 

Tak for det! 

HORSTER 

(til dukioren). 

Og så var det det, jeg vilde sige, at når De 
endelig vil rejse, så har jeg tænkt på et andet råd — 

DOKTOR STOCKMANN. 

Det var bra*; bare vi kan komme fort afsted — 

FRU STOCKMANN. 

Hys; banked det ikke? 

PETRA. 

Det er visst onkel. 

DOKTOR STOCKMANN. 

Aha! (råber.) Kom ind! 

FRU STOCKMANN. 

Snille Tomas, lov mig nu endelig — 

(byfogd STOCKMANN kommer fra forstuen.) 

BYFOGDEN 

(i døren). 

Å, du er optaget. Ja, så vil jeg heller — 

DOKTOR STOCKMANN. 

Nej, nej; kom du bare. 

BYFOGDEN. 

Men jeg ønsked at tale med dig under fire øjne. 

FRU STOCKMANN. 

Vi skal gå ind i dagligstuen sålænge. 

HORSTER. 

Og jeg vil komme igen siden. 

DOKTOR STOCKMANN. 

Nej, gå De ind med, kaptejn Horster; jeg må 
få vide nærmere besked — 

HORSTER. 

Ja, ja, så venter jeg da. 

(Han følger fru stockmann og petra ind i dagligatuen.) 

BYFOGDEN 
(siger intet men skotter mod vinduerne). 

DOKTOR STOCKMANN. 

Du finder kanske, her er vel luftigt idag? Sæt 
huen på. 

BYFOGDEN. 

Tak, hvis jeg måtte det. (gor så.) Jeg tror, jeg 
har forkølet mig igår; jeg stod og frøs — 

DOKTOR STOCKMANN. 

Så? Da syntes jeg s*gu det var varmt nok. 

BYFOGDEN. 

Jeg beklager, at det ikke stod i min magt at 
forhindre disse natlige excesser. 

DOKTOR STOCKMANN. 

Har du ellers noget særdeles at sige mig? 

BYFOGDEN 

(tager et stort brev frem). 

Jeg har dette aktstykke til dig fra badedirek- 
tionen. 

HENRIK IBSENS SAMLEDE VÆRKER. VIL U 

DOKTOR STOCKMANN. 

Er jeg opsagt? 

BYFOGDEN. 
Ja, fra dags dato. (lægger brevet pil bordet.) Det gør 

OS ondt; men — rent ud sagt — vi turde ikke andet 
for den almene opinions skyld. 

DOKTOR STOCKMANN 
(smiler). 

Turde ikke? Det ord har jeg hørt før idag. 

BYFOGDEN. 

Jeg be'r, du vil gøre dig din stilling klar. Du 
må ikke for fremtiden regne på nogensomhelst praxis 
her i byen. 

DOKTOR STOCKMANN. 

Fanden ivold med praxisen! Men hvoraf véd 
du det så visst? 

BYFOGDEN. 

Husejerforeningen har sat igang en liste, som 
bæres fra hus til hus. Alle velsindede borgere op- 
fordres til ikke at benjrtte dig; og jeg tør indestå 
for, at ikke en eneste husfader vover at nægte sin 
underskrift; man tør det ikke, simpelt hen. 

DOKTOR STOCKMANN. 

Nej, nej; det tviler jeg ikke på. Men hvad så? 

BYFOGDEN. 

Hvis jeg måtte gi' dig et råd, så skulde det 
være det, at du fraflytted stedet for nogen tid — 

DOKTOR STOCKMANN. 

Ja, jeg tænker netop så småt på at fraflytte 
stedet. 

BYFOGDEN. 

Vel. Og når du så havde fåt sådan et halvt 
års tid til at betænke dig i, og du da efter moden 
overvejelse kunde bekvemme dig til i et par be- 
klagende ord at erkende din vildfarelse — 

DOKTOR STOCKMANN. 

Så kunde jeg kanske få min post igen, mener du? 

BYFOGDEN. 

Kanske; sletikke ganske umuligt. 

DOKTOR STOCKMANN. 

Ja, men den ofifentlige mening da? I tør jo 
ikke for den ofifentlige menings skyld. 

BYFOGDEN. 

Opinionen er en overmåde variabel ting. Og, 
oprigtig talt, det er os af særdeles vigtighed at få 
en sådan indrømmelse fra din hånd. 

DOKTOR STOCKMANN. 

Ja, den slikker I jer nok om næsen efter! Men 
du husker da vel, for fanden, hvad jeg før har sagt 
dig om den slags rævekunster! 

BYFOGDEN. 

Dengang var din position ganske anderledes 
favorabel; dengang turde du supponere, at du havde 
hele byen i ryggen — 

DOKTOR STOCKMANN. 

Ja, og nu får jeg føle, at jeg har hele byen på 
nakken — . (bruser op.) Men ikke, om jeg så havde 
selve fanden og hans oldemor på nakken — ! Aldrig, 
— aldrig, siger jeg! 

11'^ 

BYFOGDEN. 

En familieforsørger tør ikke handle således, som 
du gør. Du tør det ikke, Tomas. 

DOKTOR STOCKMANN. 

Tør jeg ikke ! Der er bare en eneste ting i 
verden, som en fri mand ikke tør; og véd du, hvad 
det er? 

BYFOGDEN. 

Nej. 

DOKTOR STOCKMANN. 

Naturligvis; men jeg skal fortælle dig det. En 
fri mand tør ikke svine sig til som en lurv; han tør 
ikke bære sig ad slig, at han måtte spytte sig selv 
i øjnene. 

BYFOGDEN. 

Dette her klinger jo overmåde plausibelt; og 
dersom der ikke forelå en anden forklaringsgrund 
for din halstarrighed — ; men det gør der jo rigtig- 
nok — 

DOKTOR STOCKMANN. 

Hvad mener du med det? 

BYFOGDEN. 

Det forstår du visst meget godt. Men som din 
bror og som en besindig mand råder jeg dig til, 
ikke at bygge altfor trygt på forhåbninger og ud- 
sigter, som kanské så såre let kunde slå fejl. 

DOKTOR STOCKMANN. 

Men hvad i alverden skal det sigte til? 

BYFOGDEN. 

Vil du virkelig bilde mig ind, at du skulde være 

uvidende om de testamentariske dispositioner, som 
garvermester Kiil har truffet? 

DOKTOR STOCKMANN. 

Jeg véd, at den smule, han ejer, skal gå til en 
stiftelse for gamle trængende håndværksfolk. Men 
hvad kommer det mig ved? 

BYFOGDEN. 

For det første er det nu ikke smuler, her er 
tale om. Garvermester Kiil er en temmelig formuende 
mand. 

DOKTOR STOCKMANN. 

Det har jeg aldrig havt en anelse om — ! 

BYFOGDEN. 

Hm, — virkelig ikke? Du har altså heller ikke 
en anelse om, at en ikke ubetydelig del af hans for- 
mue skal tilfalde dine børn, således at du og din 
hustru skal nyde renterne for livstid. Har han ikke 
sagt dig det? 

DOKTOR STOCKMANN. 

Nej så min sæl om han har! Tvert imod; han 
har støt og stadig gåt og raset over, at han var så 
urimelig højt skatlagt. Men véd du da også dette 
her så ganske visst, Peter? 

BYFOGDEN. 

Jeg har det fra en aldeles pålidelig kilde. 

DOKTOR STOCKMANN. 

Nej, Herregud, så blir jo Katrine sikret, — og 
børnene også! Det må jeg da rigtignok fortælle — 
(råbcr.) Katrinc, Katrine! 

BYFOGDEN 

(holder ham tilbuge). 

Hys, sig ikke et ord endnu! 

FRU STOCKMANN 

(jibnpr duren). 

Hvad er der påfærde? 

DOKTOR STOCKMANN. 

Ingen ting, du; gå bare ind igen. 

(fru stockman.v lukker. i 

DOKTOR STOCKMANN 
(driver om på gulvet). 

Sikret! Nej, tænk, — de er sikret allesammen I 
Og (let lor livstid! Det er dog en velsignet følelse 
at vide sig sikret! 

BYFOGDEN. 

Ja, men det er netop det, du ikke er. Garver- 
mester Kiil kan annullere testamentet hvad dag og 
time han vil. 

DOKTOR STOCKMANN. 

Men det gør han ikke, min gode Peter. Græv- 
lingen er altfor kisteglad over, at jeg tar fat på dig 
og dine velvise venner. 

BYFOGDEN 

(atudser og ser forskende pji hum). 

Aha, dette kaster lys over adskilHgt. 

DOKTOR STOCKMANN. 

Hvilket adskilligt? 

BYFOGDEN. 

Det hele har altså været en konibineret manøvre. 
Disse voldsomme, hensynsløse attentater, som du — 

i sandhedens navn — har rettet mod stedets ledende 
mænd — 

DOKTOR STOCKMANN. 

Hvad de; hvad de? 

BYFOGDEN. 

De var altså ikke andet, end et aftalt vederlag 
for denne gamle hævnsyge Morten Kiils testamente. 

DOKTOR STOCKMANN 
(n.-esten målløs). 

Peter, — du er da den fæleste plebejfer, jeg har 
kendt alle mine levedage. 

BYFOGDEN. 

Mellem os er det forbi. Din afsked er uigen- 
kaldelig; — for nu har vi våben imod dig. 

(hun går.) 
DOKTOR STOCKMANN. 

Tvi, tvi, tvi! (råber.) Katrine! Gulvet skal skylles 
efter ham! Lad hende komme ind med en balje, 
hun, — hun — hvad fanden — , hun, som altid er 
sodet om næsen — 

FRU STOCKMANN 

(i dagligstuedøren). 

Hys, hys da, Tomas! 

PETRA 

(også i døren). 

Far, bedstefar er her og spør, om han kan få 
tale med dig alene. 

DOKTOR STOCKMANN. 

Ja, visst kan han så. (ved døren.) Kom De, svigerfar. 

(morten khl kommer ind. Doktoren lukker døren efter ham.) 

DOKTOR STOCKMANN. 

Nå, hvad er det så? Sæt Dem ned. 

MORTEN KIIL. 

Ikke sidde, (ser sig om.) Her ser pent ud hos Dero 
idag, Stockmann. 

DOKTOR STOCKMANN. 

Ja, synes De ikke det? 

MORTEN KUL. 

Rigtig- pent ser her ud; og frisk luft er her 
også; idag har De da nok af det' sure stoffet, somt 
De snakked om igår. De må ha* en svært fin sam- 
vittighed idag, kan jeg tænke. 

DOKTOR STOCKMANN. 

Ja, det har jeg. 

MORTEN KIIL. 

Kan tænke mig det. (banker sig på brystet.) Men véd 
De, hvad det er for noget, jeg har her? 

DOKTOR STOCKMANN. 

Det er vel også en fin samvittighed, håber jeg^ 

MORTEN KIIL. 

Pyt! Nej, det er noget, som er bedre end 
som så. 

(linn tar en tyk tegnebog frem, åbner don og viser en del papirer. > 

DOKTOR STOCKMANN 

(ser forundret på hom). 

Aktier i badeanstalten? 

MORTEN KIIL. 

De var ikke vanskelige at få idag. 

DOKTOR STOCKMANN. 

Og De hat været ude og købt — ? 

MORTEN KIIL.- 

Så mange, jeg havde penge til. 

DOKTOR STOCKMANN. 

Men,, kære svigerfar, — så fortvilet, som det 
står til med badet nu! 

MORTEN KIIL. 

Hvis De bær' Dem ad som et fornuftigt men- 
neske, så får De nok badet på fode igen. 

DOKTOR STOCKMANN. 

Ja, De ser jo selv, jeg gør alt, hvad jeg kan; 
men — . Folk er jo gale her i byen! 

MORTEN KIIL. 

De sa' igår, at det værste griseriet kom fra mit 
garveri. Men hvis om det var sandt, så måtte jo 
min bedstefar, og min far før mig, og jeg selv i 
mangfoldige år ha' gåt og griset byen til, ligesom 
tre morderengler. Tror De, jeg lar deii skam sidde 
på mig? 

DOKTOR STOCKMANN. 

Desværre, det blir De s'gu nok nødt til. 

MORTEN KIIL. 

Nej tak. Jeg holder på mit gode navn og rygtev 
Folk kalder mig for „grævlingen", har jeg hørt sige. 
En grævling, det er jo en slags gris, det; men det 
skal de aldrig i verden få ret i. Jeg vil leve og dø 
som et rensligt menneske. 

DOKTOR STOCKMANN. 

Og hvorledes vil De bære Dem ad med det? 

MORTEN KIIL. 

D e skal gøre mig ren, Stockmann. 

DOKTOR STOCKMANN. 

Jeg! 

MORTEN KIIL. 

Véd De, livad det er for penge, jeg har købt 
disse her aktierne for? Nej, det kan De ikke vide; 
men nu skal jeg sige Dem det. Det er de penge, 
som Katrine og Petra og smågutterne skal ha' efler 
mig. Ja, for jeg har nu lagt mig lidt tilbedste al- 
ligevel, ser De. 

DOKTOR STOCKMANN 
(Uruaer ap). 

Og så går De hen og tar Katrines penge 
til sligt! 

MORTEN KIIL. 

Ja, de pengene står nu i badet allesammen. Og 
nu vil jeg rigtig se, om De er så binde — pine — 
gal alligevel, Stockmann. Lar De endnu komme dyr 
og sligt stygt noget fra mit garveri, sk er det ak- 
kurat det samme, som at skære brede remmer af 
Katrines hud, og af Pelras også, og af smågutternes ; 
men det gør ingen skikkelig husfar, — hvis han ikke 
er en gal mand da. 

DOKTOR STOCKMANN 
(som går op og iied>. 

Ja, men jeg er en gal mand; jeg er en gal 
mand ! 

MORTEN KIIL. 

Så rent ravruskende gal er De vel ikke, når 
det gælder kone og børn. 

DOKTOR STOCKMANN 
(stanciser foran liam). 

Hvorfor kunde De ikke talt med mig, før De 
gik hen og købte alt det kram! 

MORTEN KIIL. 

Det, som er gjort, det har bedst klem, det. 

DOKTOR .3T0GKMANN 

(driver urolig omkring). 

Dersom jeg endda ikke var så viss i min sag — ! 
Men jeg er så inderlig overtydet om, at jeg har ret. 

MORTEN KIIL 

(v«'jrer le^iifboireii i hauden). 

Holder De på med den galskaben, så er de ikke 
stort værd, disse her. 

(haD stikker tfguebogen i lommen.) 
DOKTOR STOCKMANN. 

Men, for fanden, viden skaben måtte da vel også 
kunne finde på forebyggelsesmidler, synes jeg; et 
eller andet præservativ — 

MORTEN KIIL. 

Mener De noget til at dræbe dyrene med? 

DOKTOR STOCKMANN. 

Ja, eller til at gøre dem uskadelige. 

MORTEN KIIL. 

Kunde De ikke probere med noget rottekrudt? 

DOKTOR STOCKMANN. 

A, snak, snak! — Men alle folk siger jo, at det 
bare er en indbildning. Kan det så ikke være en 
indbildning da! Lad dem ha' det så godt! Har 

ikke de uvidende tranghjertede køtere skældt mig ud 
for en folkefiende; — og så var de færdig at rive 
klæ'rne af kroppen på mig også! 

MORTEN KUL. 

Og så alle ruderne, som de har slåt istykker 
for Dem da! 

DOKTOR STOCKMANN. 

Ja, og så dette her med pligter imod familjenf 
Det må jeg snakke med Katrine om; hun er så nøje 
inde i de sager. 

MORTEN KIIL. 

Det er bra'; lyd De bare en fornuftig kones råd. 

DOKTOR STOCKMANN 
(farer imod ham). 

At De også kunde bære Dem så bagvendt ad! 
Sætte Katrines penge på spil; sætte mig i denne 
græsselige pinefulde vånde! Når jeg ser på Dem, så 
er det, som jeg så fanden selv — ! 

MORTEN KIIL. 

Så er det bedst jeg går da. Men inden klokken 
to vil jeg ha' besked fra Dem. Ja eller nej. Blir 
det nej, så går aktierne til stiftelsen, — og det den 
dag idag. 

DOKTOR STOCKMANN. 

Og hvad får så Katrine? 

MORTEN KIIL. 

Ikke en snus. 

(Døren til forstuen blir åbnet. redaktør hovstad og bogtrykker aslaksek 
kommer tilsyne derude.) 

MORTEN KIIL. 

Nej se de to der? 

DOKTOR STOCKMANN 
(stirrer på dem). 

Hvad for noget! Vover De.endnu at komme 
her ind til mig! 

HOVSTAD. 

Ja såmænd gør vi så. 

ASLAKSEN. 

Vi har noget at snakke med Dem om, ser De. 

MORTEN KIIL 
(hvisker). 

Ja eller nej — inden klokken to. 

ASLAKSEN 

(med et øjekust til hovstad). 

Aha! 

(morten KIIL går.) 
DOKTOR STOCKMANN. 

Nå, hvad er det så De vil mig? Gør det kort. 

HOVSTAD. 

Jeg kan godt begribe, at De har imod os for 
vor holdning under mødet igår — 

DOKTOR STOCKMANN. 

Og det kalder De holdning? Jo, det var en 
dejlig holdning! Jeg kalder det holdningsløst, kærring- 
agtigt — . Fy for fanden! 

HOVSTAD. 

Kald det for hvad det så skal være; men vi 
kunde ikke andet. 

DOKTOR STOCKMANN. 

De turde vel ikke andet? Er det ikke så? 

HOVSTAD. 

Ja, om De så vil. 

ASLAKSEN. 

Men hvorfor lod De ikke et lidet ord falde i 
forvejen? Bare sligt et lidet vink til herr Hovstad 
eller mig. 

DOKTOR STOCKMANN. 

Et vink? Om hvad? 

ASLAKSEN. 

Om det, som stak bagved. 

DOKTOR STOCKMANN. 

Jeg forstår Dem aldeles ikke. 

AKLAKSEN 

(nikker fortrolig). 

A jo så gu* gør De så, doktor Stockmann. 

HOVSTAD. 

Det er da ikke noget at lægge dølgsmål på 
længer nu. 

DOKTOR STOCKMANN 
(ser afveksleiide på dem). 

Ja, men i pokkers skind og ben — ! 

ASLAKSEN. 

Må jeg spørge, — går ikke Deres svigerfar om- 
kring i byen og køber op alle badeaktierne? 

DOKTOR STOCKMANN. 

Jo, han har været ude og købt badeaktier idag; 
men — ? 

ASLAKSEN. 

Det havde været klogere, om De havde fåt en 

anden til at gøre det, — en, som ikke stod Dem fuldt 
så nær. 

HOVSTÅD. 

Og så skulde De ikke ha* trådt op under navn. 
Der behøvte jo ingen at vide, at angrebet på bade- 
anstalten kom fra Dem. De skulde ha' ta*t mig med 
på råd, doktor Stockmann. 

DOKTOR STOCKMANN 

(ser frem fVir sig; et lys synes at gå op for ham og hnn siger som 

himmelfalden): 

Kan sligt være tænkeligt? Kan sligt noget gøres? 

ASLAKSEN 

(smiler). 

Det viser sig jo, at det kan gøres. Men det bør 
helst gøres fint, skønner De. 

HO VST AD. 

Og så bør der helst være flere med om det; 
for det er jo altid så, at ansvaret mindsker for den 
enkelte, når han har andre med sig. 

DOKTOR STOCKMANN 

(fattet). 

Kort og godt, mine herrer, — hvad er det. 
De vil? 

ASLAKSEN. 

Det kan herr Hovstad bedst — 

HOVSTAD. 

Nej, sig De det, Aslaksen. 

ASLAKSEN. 

Nå ja, det er det, at nu, da vi véd, hvorledes 
det hele hænger sammen, så tror vi nok, at vi tør 
stille ^Folkebudet" til Deres rådighed. 

DOKTOR STOCKMANN. 

Nu tør De det? Men den offentlige mening 
<la? Frygter De ikke for, at der vil rejse sig en 
storm imod os? 

HOVSTAD. 

Vi får se at ride stormen af. 

ASLAKSEN. 

Og så får doktoren se at være kvik i vendingen. 
Så fort Deres angreb har gjort sin nytte — 

DOKTOR STOCKMANN. 

Så fort min svigerfar og jeg har fåt aktierne 
ihænde for en billig pris, mener De — ? 

HOVSTAD. 

Det er vel nærmest videnskabelige hensyn, som 
-river Dem til at bli' den styrende ved badet. 

DOKTOR STOCKMANN. 

Forstår sig; det var af videnskabelige hensyn, 
at jeg fik han gamle grævlingen til at gå med på 
flette her. Og så flikker vi lidt på vandledningen 
og roder lidt op i stranden uden at det koster by- 
kassen en halv krone. Tror De ikke, det går? 
Hvad? 

HOVSTAD. 

Jeg tænker det, — når De har „Folkebudet" 
med Dem. 

ASLAKSEN. 

I et frit samfund er pressen en magt, herr 
-doktor. 

DOKTOR STOCKMANN. 

Ja vel; og det er jo den offentlige mening også; 

og De, herr Aslaksen, De tar da vel husejerforen ingen 
på Deres samvittighed? 

ASLAKSEN. 

Både husejerforeningen og mådeholdsvennerne. 
Vær tryg for det. 

DOKTOR STOCKMANN. 

Men, mine herrer — ; ja, jeg skammer mig ved 
at spørge om det; men, hvad vederlag — ? 

HOVSTAD. 

Helst vilde vi jo hjælpe Dem for rent ingenting, 
kan De skønne. Men „ Folkebudet" står på svage 
fødder; det vil ikke rigtig gå; og at standse bladet 
nu, da her er så mangt at virke for i den store 
politik, det vilde jeg så inderlig nødig. 

DOKTOR STOCKMANN. 

Forstår sig; det måtte jo falde svært hårdt for 
en folkeven som De. (bruser ud.) Men jeg er en folke- 
fiende, jeg! (farer om i værelset) Hvor har jeg kæppeu 
henne? Hvor fanden har jeg kæppen? 

HOVSTAD. 

Hvad skal det sige? 

ASLAKSEN. 

De vil da vel aldrig — ? 

DOKTOR STOCKMANN 

(standser). 

Og hvis jeg nu ikke gav Dem en eneste øre af 
alle mine aktier? Mynten sidder ikke løs hos os 
rige folk, må De huske på. 

HOVSTAD. 

Og De må huske på, at den sag med aktierne 
kan fremstilles på to måder. 

HENRIK IBSElfa SAMLEDE VÆBKCR. VII. i'2 

DOKTOR STOGKMANN. 

Ja, det er De nok mand for; hvis jeg ikke kom- 
mer „ Folkebudet" til hjælp, så får De visst et fælt 
syn på den sagen ; De gør vel jagt på mig, kan jeg 
tænke, — sætter efter mig, — prøver på at kværke 
mig, som hunden kværker haren! 

HOVSTAD. 

Det er efter naturens lov; ethvert dyr vil liv- 
nære sig. 

ASLAKSEN. 

En får ta' føden, hvor en kan finde den, skøn- 
ner De. 

DOKTOR STOCKMANN. 

Så se I kan finde jer noget ude i rendestenen; 
(farer om i værelset.) for nu skal det, pine død, vise sig, 
hvem der er det stærkeste djrr af os tre. (finder para- 
plyen og svinger den.) Hej, SC her — ! 

HOVSTAD. 

De vil da ikke forgribe Dem på os! 

ASLAKSEN. 

Tag Dem ivare med den paraplyen! 

DOKTOR STOCKMANN. 

Ud af vinduet med Dem, herr Hovstad! 

HOVSTAD 
(ved forstuedøren). 

Er De rent forrykt! 

DOKTOR STOCKMANN. 

Ud af vinduet, herr Aslaksen! Spring, siger jeg! 
Ligeså godt først som sidst. 

ASLAKSEN 
(leber rundt om skrivebordet). 

Mådehold, herr doktor ; jeg er en svagelig mand ; 
jeg tåler så lidet — (skriger.) Hjælp, hjælp! 

(fbu stockmann, petba og HORSTER koiiiiner fra dagligstuen.) 
FRU STOCKMANN. 

Men Gud bevare mig, Tomas, hvad er her på 
f ær de ! 

DOKTOR STOCKMANN 
(svinger paraplyen). 

Hop ud, siger jeg! Ned i rendestenen! 

HOVSTAD. 

Overfald på sagesløs mand! Jeg skyder Dem 
til vidne, kaptejn Horster. 

(han skynder sig ud genneni forstuen.) 

ASLAKSEN 

(rådvild). 

Den, som bare kendte de lokale forholde — 

(smutter ud gennem dagligstuen.) 

FRU STOCKMANN 
(holder på doktoren). 

Men så styr dig da, Tomas! 

DOKTOR STOCKMANN 
(kaster paraplyen). 

Ja så min sæl slåp de fra det alligevel. 

FRU STOCKMANN. 

Men hvad var det da, de vilde dig? 

DOKTOR STOCKMANN. 

Det skal du få vide siden; nu har jeg andre 

ting at tænke på. (går Ul bordet og skriver på et visitkorL) 

Se her, Katrine; hvad står her? 

VI* 

FRU STOCKMANN. 

Tre store Nej; hvad er det? 

DOKTOR STOCKMANN. 
Det skal du også få vide siden, (rækker kortet.) 

Der, Petra; lad den sodede løbe op til grævlingen 
med det, så fort hun kan. Skynd dig! 

(PETRA går med kortet ud gennem forstuen.) 
DOKTOR STOCKMANN. 

Ja, har ikke jeg idag havt besøg af alle fan- 
dens sendebud, så véd jeg ikke. Men nu skal jeg 
også spidse min pen imod dem, så den blir som en 
syl; jeg skal dyppe den i ædder og galde; jeg skal 
kyle mit blækhorn lige i skallen på dem! 

FRU STOCKMANN. 

Ja, men vi rejser jo, Tomas. 

(PETRA kommer tilbage.) 
DOKTOR STOCKMANN. 

Nå? 

PETRA. 

Besørget. 

DOKTOR STOCKMANN. 

Godt. — Rejser, siger du? Nej så pine død om 
vi gør; vi blir, hvor vi er, Katrine! 

PETRA. 

Blir vi! 

FRU STOCKMANN. 

Her i byen? 

DOKTOR STOCKMANN. 

Ja netop her; her er valpladsen; her skal slaget 
stå; her vil jeg sejre! Når jeg nu bare har fåt mine 

buxer sy'd sammen, så går jeg iid i byen og søger 
efter hus; vi må jo ha* tag over hodet til vinteren. 

HORSTER. 

Det skal De få hos mig. 

DOKTOR STOCKMANN. 

Kan jeg det? 

HORSTER. 

Ja, det kan De så godt; jeg har rum nok, og 
jeg er jo næsten aldrig hjemme. 

FRU STOCKMANN. 

Å hvor det er snildt af Dem, Horster. 

PETRA. 

Tak! 

DOKTOR STOCKMANN 
(ryster hans hånd). 

Tak, tak! Så er altså den sorg slukt. Og så 
tar jeg fat for alvor endnu i denne dag. Å, her blir 
en uendeJighed at rode op i, Katrine! Men det er 
bra*, at jeg nu får tiden så ganske til min rådig- 
hed; ja, for se her; jeg er opsagt fra badet, skal 
du vide — 

FRU STOCKMANN 

(aukket*). 

Ak ja, det vented jeg jo. 

DOKTOR STOCKMANN. 

— Og så vil de ta' min praxis fra mig også. 
Men lad dem det! Fattigfolk beholder jeg ialfald — 
de, som ingenting betaler; og Herregud, det er jo 
dem, som mest trænger til mig også. Men høre på 
mig skal de, pine død, få lov til; jeg skal præke 

for dem både i tide og i utide, som der står skrevet 
etsteds. 

FRU STOCKMANN. 

Men, snille Tomas, jeg synes, du har set, hvad 
det nytter at præke. 

DOKTOR STOCKMANN. 

Du er virkelig løjerlig, Katrine. Skulde jeg 
kanske Ja* mig slå af marken af den offentlige me- 
ning og den kompakte majoritet og sligt noget djævel- 
skab? Nej tak, du! Og det, jeg vil, det er jo så 
simpelt og grejt og ligetil. Jeg vil bare få banket 
ind i hodet på køterne, at de liberale er de fri 
mænds lumskeste fiender, — at partiprogrammerne 
vri*er halsen om på alle unge levedygtige sandheder, 
— at hensigtsmæssighedshensynene vender op og ned 
på moral og retfærdighed, så at det blir rent grue- 
ligt at leve her tilslut. Ja, syqes ikke De, kaptejn 
Horster, at jeg måtte kunne få folk til at begribe 
det? 

HORSTER. 

Kan gerne være; jeg skønner mig ikke rigtig 
på sligt. 

DOKTOR STOCKMANN. 

Jo, ser De, — nu skal De høre! Det er parti- 
høvdingerne, som må udryddes. For en parti-høvding 
er ligesom en ulv, ser De, — han er ligesom en for- 
slugen gråben; — han behøver så og så mange 
stykker småfæ om året, hvis han skal bestå. Se nu 
bare Hovstad og Aslaksen! Hvor mange småfæ gør 
ikke de ende på; eller de skamferer dem og river 
dem fordærvet, så de aldrig blir til andet end hus- 
-ejere og abonnenter på „ Folkebudet" ! (sætter sig haWi 
op på bordet.) Nej, kom her, du Katrine, — se, hvor 

vakkert solen falder ind idag. Og så den velsignede 
friske vårluft, som jeg har fåt ind til mig. 

FRU STOCKMANN. 

Ja, når vi bare kunde leve af solskin og vår- 
luft, Tomas. 

DOKTOR STOCKMANN. 

Nå, du må spinke og spare ved siden af, — så 
går det nok. Det er min mindste bekymring. Nej, 
det, som værre er, det er det, at jeg ikke véd nogen 
så fri og fornem mand, at han tør ta' min geming 
op efter mig. 

PETRA. 

Å, tænk ikke på det, far; du har tiden for dig. 
— Nej se, der er alt gutterne. 

(ejlif og MORTEN kommer ind fra dagligstuen.) 
FRU STOCKMANN. 

Har I fåt lov idag? 

MORTEN. 

Nej; men vi slo*s med de andre i frikvarteret — 

EJLIF. 

Det er ikke sandt; det var de andre, som slo*s 
med os. 

MORTEN. 

Ja, Og så sa* herr Rørlund, at det var bedst vi 
blev hjemme i nogen dage. 

DOKTOR STOCKMANN 
(knipser med fingrene og springer ned fra bordet). 

Nu har jeg det! Nu har jeg det, min sæl! I 
skal aldrig sætte jer fod i skolen mere! 

GUTTER NE. 

Ikke i skolen! 

FRU STOCKMANN. 

Nej men, Tomas — 

DOKTOR STOCKMANN. 

Aldrig, siger jeg! Jeg vil selv lære jer op; — 
ja, det vil sige, 1 skal ikke lære nogen Guds skabte 
ting — 

MORTEN. 

Hurra ! 

DOKTOR STOCKMANN. 

— men jeg vil få jer til at bli' fri, fornemme 
mænd. — Hør, det må du hjælpe mig med, Petra. 

PETRA. 

Ja, far, det kan du lide på. 

DOKTOR STOCKMANN. 

Og skolen, den skal holdes i salen, hvor de 
skældte mig ud for en folkefiende. Men vi må være 
flere; jeg må ha' mindst tolv gutter til at begynde med. 

FRU STOCKMANN. 

^ Dem får du såmænd ikke her i byen. 

DOKTOR STOCKMANN. 

Det skal vi få se. (til gutterne.) Kender I ikke 
nogen gadelømler, — nogen rigtige lurver — ? 

MORTEN. 

Jo, far, dem kender jeg mange af! 

DOKTOR STOCKMANN. 

Så er det bra'; få fat på nogen stykker til mig. 

Jeg vil experimentere med køterne for én gangs 
skyld; der kan sidde mærkværdige hoder på dem 
iblandt. 

MORTEN. 

Men hvad skal vi gøre, når vi er ble't iri og 
fornemme mænder da? 

DOKTOR STOCKMANN. 

Da skal I jage aJle gråbenene over til det fjerne 
vesten, gutter! 

(ejlif ser noget betæakelig ud; mobten hopper og råber hurra.) 
FRU STOCKMANN. 

Akf^ bare det ikke blir disse her gråbenene, som 
jager dig, Tomas. 

DOKTOR STOCKMANN. 

Er du rent gal, Katrine! Jage mig! Nu, da 
jeg er byens stærkeste mand! 

FRU STOCKMANN. 

Den stærkeste — nu? 

DOKTOR STOCKMANN. 

Ja, jeg tør 'sige så stort et ord, at nu er jeg 
en af de stærkeste mænd i hele verden. 

MORTEN. 

A nej da! 

DOKTOR STOCKMANN 
(sænker stemmen). 

Hys; I skal ikke tale om det endnu; men jeg 
har gjort en stor opdagelse. 

FRU STOCKMANN. 

Nu igen? 

DOKTOR STOCKMANN. 
Ja visst) ja visst! (samler dem om sig og siger fortrolig.) 

Sagen er den, ser I, at den stærkeste mand i verden, 
det er han, som står mest alene. 

FRU STOCKMANN 
(smiler og ryster på hodet). 

Å du Tomas — ! 

PETRA 
(trøstig, griber hans hænder). 

Far! 



--0!ft— 

PERSONERNE: 

GROSSERER vvERLE, værkscjer o. s. v. 
GREGERS WERLE, hans søn. 

GAMLE EKDAL. 

HJALMAR EKDAL, dcii gamlcs SØ II, fotograf. 

GINA EKDAL, HJALMARS hustrU. 

HEDVIG, deres datter, 14 år. 

FRU SØRBY, grossererens husbestyrerinde. 

RELLiNG, læge. 

MOLviK, forhenværende teolog. 

BOGHOLDER GRÅBERG. 

PETTERSEN, grosserercns tjener. 

LEJETJENER JENSEN. 
EN BLEGFED HERRE. 
EN TYNDHÅRET HERRE. 
EN NÆRSYNT HERRE. 

SEX ANDRE HERRER, middagsgæster hos grossereren. 

FLERE LEJETJ ENERE. 



(Forste akt foregår hos grosserer werle, de fire følgende akter hos 

fotograf EKDAL.) 



Digitized by VjOOQIC 



Digitized by VjOOQIC 



FØRSTE AKT. 



(I grosserer werles hns. Kostbart og bekvemt indrettet arbejds værelse; 
bogskabe og stoppede møbler; skrivebord med papirer og protokoller 
midt på gulvet; tændte lamper med grønne skærme, s&ledes at værelset 
er dæmpet belyst Åben fløjdør med fratrukne forhæng på bagvæggen. 
Indenfor ses en stor elegant stue, stærkt oplyst af lamper og armstager. 
Foran til bøjre i arbejdsværelset fører en liden tapetdør ind ti] kon- 
torerne. Foran til venstre en kamin med glødende kul i, og længere til* 
båge en dobbeltdør til spisesalen.) 

(Grossererens tjener, Pettersen, i livré, og lejetjener jensen, i sort, 
sætter tilrette i arbejdsværelset I den større stue går to— tre andre 
LEJETJENERE Omkring, ordner og tænder flere lys. Inde fra spisesalen høres 
summende samtale og latter af mange stemmer; der bankes med kniven 
på et glas; stilhed indtræder; en skåltale holdes; bravoråb og så atter 
summende samtale.) 

PETTERSEN 
(tænder en lampe på kaminen og sætter skærm over). 

Nej hør bare, De, Jensen; nu står gamlingen 
ved bordet og proppenerer en lang skål for fru Sørby. 

LEJETJENER JENSEN 
(flytter en lænestol frem). 

Er det kanske sandt, som folk siger, at der 
er noget imellem dem? 

PETTERSEN. 

Fan' véd. 

JENSEN. 

For han har nok vær't en svær buk i sine dage. 

PETTERSEN. 

Kanske det. 

JENSEN. 

Det er jo for sønnen, at han holder dette her 
middagsselskabet, siger de. 

PETTERSEN. 

Ja. Sønnen kom hjem igår. 

JENSEN. 

Aldrig vidste jeg før, at grosserer Werle havde 
nogen søn. 

PETTERSEN. 

Jo da, han har en søn. Men han holder stødt 
og stadig til der oppe på Højdals-værket. Han har 
ikke været i byen i alle de år jeg har tjent her i 
huset. 

EN LEJETJENER 
(i døren til den anden stue). 

De, Pettersen, her er en (gammel fyr, som — 

PETTERSEN 

(mumler). 

Hvad fan', kommer her nu nogen! 

-GAMLE EKDAL kommer tilsyne fra højre i stuen. Han er klædt i en luv- 

slidt kavaj med høj krave; uldne vanter; i hånden en stok og en skind- 

hue; under armen en pakke i kardusomslag. Rødbrun, smudsig paryk 

og en lid en gni knebelsbart.) 

PETTERSEN 
(går imod ham). 

Jøss', — hvad vil De her inde? 

ERDAL 

(i døren). 

Må så nødvendigt ind på kontoret, Pettersen. 

PETTERSEN. 

Kantoret er stængt for en time siden, og — 

EKDAL. 

Hørte det i porten, far. Men Gråberg sidder 
der endnu. Vær snil, Pettersen, og lad mig få slippe 
ind den vejen. (peger mod tapetdøren.) Har gåt den 
vejen før. 

PETTERSEN. 

Ja, De får så gøre da. (åbner døren.) Men sans 
endelig på, at De kommer ud igen den rigtige vejen; 
for vi har fremmede. 

EKDAL. 

Véd det nok, — hm! Tak, Pettersen-far ! Gam- 
mel god ven. Tak. (mumler sagte.) Torsk! 

(han går ind i kontoret; Pettersen lukker døren efter ham.) 

JENSEN. 

Hører han også til kantorfolkene? 

PETTERSEN. 

Nej, han er bare en, som skriver udenom, når 
de har det nødig. Men han har såmænd vær't en 
fin fyr i sin tid, gamle Ekdal. 

JENSEN. 

Ja, han så ud som noget af hvert. 

HENRIK IBSENB SAMLEDE VÆRKEB. VII. 13 

PETTERSEN. 

Ja da; han har vær't løjtnant, kan De tænke. 

JENSEN. 

A fan', — har han vær't løjtnant! 

PETTERSEN. 

Ja gu har han så. Men så slog han sig nok 
på skoghandel eller hvad det var. De siger, at han 
skal ha' gjort grossereren et fælt stygt puds engang. 
For de to var sammen om Højdals-værket dengang, 
skønner De. Å, jeg kender godt gamle Ekdal, jeg. 
Vi drikker mangen god gang en bitter og en flaske 
bajersk sammen inde hos madam Eriksen. 

JENSEN. 

Han kan da ikke ha' stort at spandere for, han. 

PETTERSEN. 

Jøss', Jensen, De kan da vel skønne, at det er 
mig, som spanderer. For jeg synes, en skal være 
sjangtil imod bedre folk, som det er gåt så ilde med. 

JENSEN. 

Har han spillet bankerot da? 

PETTERSEN. 

Nej, det var nok værre end som så. 'For han 
kom på fæstningen. 

JENSEN. 

På fæstningen! 

PETTERSEN. 

Eller kanske det var i bodsfængslet — dytter. > 
Hys, nu går de fra bordet. 

(Døren til spisesalen slås op af et par tjenere derinde fra. fru sørbv, 

konverseret af et par herrer, kommer ud. Lidt efter følger hele bord- 

tfELSKABET, hvoriblandt grosserer werle. Sidst kommer hjalmar ekdal 

og gregers werle.) 

FRU SØRBY 

(i forbigående til tjeneren). 

Pettersen, vil De la' kaffeen servere inde i 
miisiksalen. 

PETTERSEN. 

Ja vel, fru Sørby. 

(liun og de to lierrer går ind i stuen og derfra ud til højre. Pettersen 
og LEJETJRNER JENSEN går ud samme vej.) 

EN BLEGFED HERRE 

(til en tyndhåret). 

Puh, — den diner — det var et drøjt stykke 
arbejde! 

DEN TYNDHÅREDE. 

Å, med en smule god vilje kan en udrette ganske 
utroligt i tre timer. 

DEN FEDE HERRE. 

Ja, men bagefter, bagefter, min kære kammer- 
herre ! 

EN TREDJE HERRE. 

Jeg hører, mokkaen og maraschinoen skal kre- 
dentses i musiksalen. 

DEN FEDE HERRE. 

Bravo! Så kanske fru Sørby spiller os et stykke. 

DEN TYNDHÅREDE 

(dæmpet). 

Bare ikke fru Sørby snart blæscr os et stykke, du. 

DEN FEDE HERRE. 

Å nej såmænd; Berta slår ikke hånden af sine 
gamle venner. 

(de ler og går ind i stuen.) 

IS* 

GROSSERER WERLE 
(dæmpet og forstemt). 

Jeg tror ikke nogen la' mærke til det, Gregers. 

GREGERS 

(ser på ham). 

Hvilket? 

WERLE. 

La* ikke du heller mærke til det? 

GREGERS. 

Hvad skulde jeg lægge mærke til? 

WERLE. 

Vi var tretten til bords. 

GREGERS. 

Så? Var vi tretten? 

WERLE 
(med et blik mod hjalmar ekdal). 

Vi er ellers altid vant til at være tolv. (til de 
øvrige.) Vær så artig-, mine herrer! 

(han og de lilbageblevne, undtagen hjalmar og gregers, går ud i bag- 
grunden til højre.) 

HJALMAR 

(som har hørt samtalen). 

Du skulde ikke sendt mig den indbydelse, 
Gregers. 

GREGERS. 

Hvad! Det heder jo, at selskabet skal være for 
mig. Og så skulde jeg ikke be' min eneste og 
bedste ven — 

HJALMAR. 

Men jeg tror ikke, din far liker det. Jeg kom- 
mer jo ellers aldrig her i huset. 

GREGERS. 

Nej, det hører jeg. Men jeg måtte da se dig 
og tale med dig; for jeg rejser visst snart igen. — 
Ja, vi to gamle skolekammerater, vi er rigtignok 
kommet langt bort ifra hinanden, du; vi har nu ikke 
set hinanden på sexten — sytten år. 

HJALMAR. 

Er det så længe siden? 

GREGERS. 

Ja, det er det rigtignok. Nå, hvorledes har du 
det så? Du ser godt ud. Du er næsten ble't fyldig 
og svær. 

HJALMAR. 

Hm, svær kan man vel ikke kalde det; men 
jeg ser rimeligvis noget mandigere ud end dengang. 

GREGERS. 

Ja, det gør du; dit ydre har ikke lidt noget. 

HJALMAR 

(i dystrere tone). 

Men det indre, du! Der kan du tro, det ser 
anderledes ud! Du véd jo, hvor forfærdelig alting 
er styrtet sammen for mig og mit siden vi to sås. 

GREGERS 

(sagtere). 

Hvorledes går det din far nu? 

HJALMAR. 

Kære, lad os ikke tale om det. Min stakkers 
ulykkelige far lever naturligvis hjemme hos mig. 
Han har jo ingen anden i hele verden at holde sig 
til. Men dette her er så knusende tungt for mig 

at tale om, ser du. — Sig mig heller, hvorledes du 
har havt det der oppe på vjærket. 

GREGERS. 

Dejlig ensomt har jeg havt det, — havt god an- 
ledning til at gruble over mangt og meget. — Kom 
her; lad os gøre os det hyggeligt. 

(han sætter sig i en lænestol ved kaminen og nøder hjalmar ned i en 
anden ved siden af.) 

HJALMAR 

(blødt). 

Du skal dog ha' tak alligevel, Gregers, at du 
bad mig til din fars bord; for nu skønner jeg da, at 
du ikke længer ha,r noget imod mig. 

GREGERS 

(forundret). 

Hvor kunde du falde på, at jeg skulde ha' noget 
imod dig? 

HJALMAR. 

I de første årene havde du det dog. 

GREGERS. 

Hvilke første år? 

HJALMAR. 

Efter at den store ulykke var sket. Og det var 
jo så naturligt, at du havde. Det var jo på et hæn- 
gende hår, at din far selv var ble't trukket med ind 
i disse her — å, disse her skrækkelige hislorierne! 

GREGERS. 

Og derfor skulde jeg ha' noget imod dig? Hvem 
har bildt dig det ind? 

HJALMAR. 

Jeg véd, du havde det, Gregers; for det er din 
far selv, som har sagt mig det. 

GREGERS 
(stiidsor). 

Far! Ja så. Hm. — Var det derfor, at du 
aldrig siden lod mig høre fra dig, — ikke med et 
eneste ord. 

HJALMAR. 

Ja. 

GREGERS. 

Ikke en gang i den tid du gik hen og blev 
fotograf? 

HJALMAR. 

Din far sa', det var ikke værdt jeg skrev til 
dig om nogen som helst ting. 

GREGERS 

(ser hen for sig). 

Nej, nej, kanske han kunde ha' ret i det. — 
Men sig mig nu, Hjalmar, — finder du dig nu nogen - 
lunde tilfreds i din stilling? 

HJALMAR 

(sukker let). 

Å jo såmænd gør jeg så; kan egentlig ikke sige 
andet. I førstningen kan du jo vide, at det var lige- 
som lidt underligt for mig. Det var jo så rent for- 
andrede forholde, jeg kom ind i. Men alt det andet 
var jo også så rent forandret. Den store ruinerende 
ulykke med far, — skammen og skændselen, Gregers — 

GREGERS 

(rystet). 

Ja vel, ja. Ja vel. 

HJALMAR. 

Jeg kunde jo ikke tænke på at bli' ved med 

studeringerne; der var ikke en skilling tilovers; tvert 
imod; snarere gæld; mest til din far, tror jeg — 



GREGERS. 



Hm- 



HJALMAR. 

Nå, så syntes jeg det var bedst — sådan med 
et ryk, ser du — at komme ud af alle gamle forhold 
og forbindelser. Det var især din far, som råded 
mig til det ; og da han tog sig så hjælpsomt af mig — 

GREGERS. 

Gjorde far? 

HJALMAR. 

Ja, du véd da vel det? Hvor skulde jeg ta* 
penge fra til at lære fotograferingen og til at ind- 
rette et atelier og etablere mig? Det koster, det, 
kan du tro. 

GREGERS. 

Og alt det har far kostet? 

HJALMAR. 

Ja, kære, véd du ikke det? Jeg forstod ham 
så, at han havde skrevet det til dig. 

GREGERS. 

Ikke et ord om at det var ham. Han må ha* 
glemt det. Vi har aldrig vekslet andet end forret- 
ningsbreve. Så det var altså far — ! 



Ja, det var det riglignok. Han har aldrig villet, 
at folk skulde få vide det; men ham var det. Og 
ham var det jo også, som satte mig istand til at 
gifte mig. Eller kanske — véd du ikke det heller? 

GREGERS. 

Nej, det vidste jeg rigtignok ikke. — (ryster ham i 
armen.) Men, kære Hjalmar, jeg kan ikke sige dig, 
hvor alt dette her glæder mig — og nager mig. Jeg 
har kanske dog gjort far uret alligevel — i enkelte 
stykker. Ja, for dette her viser jo hjertelag, ser du. 
Det er ligesom et slags samvittighed — 

HJALMAR. 

Samvittighed — ? 

GREGERS. 

Ja, ja, eller hvad du vil kalde det da. Nej, jeg 
har ikke ord for, hvor glad jeg er ved at høre dette 
om far. — Ja, du er gift, du, Hjalmar. Det er 
længere end jeg nogensinde bringer det til. Nå, jeg 
håber da, du finder dig lykkelig som gift mand? 

HJALMAR. 

Ja, rigtig gør jeg det. Hun er så flink og så 
bra* en kone, som nogen mand kan forlange. Og 
hun er aldeles ikke uden al dannelse. 

GREGERS 
(lidt forundret). 

Nej, det er hun da vel ikke. 

HJALMAR. 

Nej, livet opdrager, ser du. Den daglige om- 
gang med mig — ; og så kommer der jo jævnlig et 
par begavede mennesker til os. Jeg forsikkrer dig, 
du vilde ikke kende Gina igen. 

GREGERS. 

Gina? 

HJALMAR. 

Ja, kære, husker du ikke, at hun hed Gina? 

GREGERS. 

Hvem hed Gina? Jeg véd jo aldeles ikke — 

HJALMAR. 

Men husker du da ikke, at hun konditionerte 
her i huset en tid? 

GREGERS 
(ser på ham). 

Er det Gina Hansen — ? 

HJALMAR. 

Ja, naturligvis er det Gina Hansen. 

GREGERS. 

— som styred huset for os det sids te år mor 
lå syg? 

HJALMAR. 

Ja visst er det så. Men, kære ven, jeg véd 
da bestemt, at din far skrev dig til, at jeg havde 
giftet mig. 

GREGERS 

(som har rejst sig). 

Ja, det gjorde han rigtignok; men ikke at — 
(går om pA gulvet) Jo, bi lidt; — kanske dog alligevel 
— når jeg tænker mig om. Men far skriver altid 

så kort til mig. (sætler sig halvt på stolarmen.) Hør, sig 

mig, du, Hjalmar — ; dette her er morsomt — ; hvor- 
ledes gik det til, at du blev kendt med Gina — med 
din hustru? 

HJALMAR. 

Jo, det gik ganske ligefrem. Gina blev jo ikke 
længe her i huset; for her var så megen forstyrrelse 
den tid; din mors sygdom — ; alt det kunde ikke 
Gina slå i, og så sa' hun op og flytted. Det var 

året før din mor døde. — eller kanske det var 
samme år. 

GREGERS. 

Det var samme år. Og jeg var oppe på værket 
dengang. Men så bagefter? 

HJALMAR. 

Ja, så bodde Gina hjemme hos sin mor, en 
madam Hansen, en svært flink og strævsom kone, 
som holdt et lidet spisekvarter. Og så havde hun 
et værelse at leje ud også; et rigtig pent og hygge- 
ligt værelse. 

GREGERS. 

Og det var du kanske så heldig at komme over? 

HJALMAR. 

Ja, det var såmænd din far, som gav mig an- 
slag på det. Og der, — ser du, — der var det 
egentlig jeg lærte Gina at kende. 

GREGERS. 

Og så blev det til forlovelse? 

HJALMAR. 

Ja. Unge folk kommer jo så let til at holde af 
hinanden — ; hm — 

GREGERS 

(rejser sig og driver lUM om). 

Sig mig, — da du var ble't forlovet — var det 
da, at far lod dig — ; je^ mener, — var det d a , 
at du begyndte at lægge dig efter fotografering? 

HJALMAR. 

Ja netop. For jeg vilde jo gerne komme ivej 
og sætte bo jo før jo heller. Og så fandt både din 

far og jeg, at dette med fotografering var det nem- 
meste. Og det syntes Gina også. Ja, og så var der 
én grund til, ser du; det traf sig så heldigt,-at Gina 
havde lagt sig efter at retouchere. 

GREGER3. 

Det passed da vidunderlig godt sammen. 

HJALMAR 

(fornøjet, rejser sig). 

Ja, ikke sandt, du? Synes du ikke, at det 
passed vidunderlig godt sammen? 

GREGERS. 

Jo, det må jeg tilstå. Far har nok næsten været 
som et slags forsyn for dig, han. 

HJALMAR 

(bevæget). 

Han svigted ikke sin gamle vens søn i træng- 
selens dage. For han har hjertelag, ser du. 

• FRU SØRBY 
(kommer ind med grosserer wehle under armen). 

Ikke nogen snak, snille grosserer; De skal ikke 
gå længer derinde og stirre på alle lysene; De har 
ikke godt af det. 

WERLE 

(slipper hendes arm og fører hånden over øjnene). 

Jeg tror næsten, De har ret i det. 

(PETTERSEN Og LEJETJENER JENSEX kommer mcd præsentørbrætter.) 

FRU SØRBY 
(til gæsterne i den anden stuø). 

Vær så god, mine herrer; hvis nogen vil ha' 
et glas puns€h, så må han umage sig her ind. 

DEN FEDE HERRE 
(kommer hen til fru sørby). 

Men Herregud, er det sandt, at De har op- 
hævet den velsignede røgefrilied? 

FRU SØRBY. 

Ja, her, på grossererens enemærker, er den for- 
budt, herr kammerherre. 

DEN TYNDHÅREDE HERRE. 

Når har De indført disse skærpede bestemmelser 
i cigarloven, fru Sørby? 

FRU SØRBY. 

Efter forrige diner, herr kammerherre; for da 
var her visse personer, som tillod sig at gå over 
stregen. 

DEN TYNDHÅREDE. 

Og det tillades ikke at gå en liden smule over 
«tregen, fru Berta? Virkelig aldeles ikke? 

FRU SØRBY. 

Ikke i nogen henseende, kammerherre Balle. 

^De fleste af gæsterne har samlet sig i grossererens værelse; tjenerne byder 
punschglussene om.) 

WERLE 
(til HJALVAR, henne ved et bord). 

Hvad er det, De står og studerer på, Ekdal? 

HJALMAR. 

Det er bare et album, herr grosserer. 

DEN TYNDHÅREDE 
(som driver omkring). 

Aha, fotografier! Ja, det er sagtens noget for 
Dem. 

DEN FEDE HERRE 
(i en lænestol). 

Har De ikke tåget nogen med af Deres egne? 

HJALMAR. 

Nej, jeg har ikke. 

DEN FEDE HERRE. 

Det skulde De ha* gjort; det er så godt for for- 
døjelsen således at sidde og se på billeder. 

DEN TYNDUÅREDE. 

Og så gir det jo altid en skærv til underhold- 
ningen, ser De. 

EN NÆRSYNT HERRE. 

Og alle bidrag modtages med taknemmelighed. 

FRU SØRBY. 

Kammerherrerne mener, at bedes man til mid- 
dag, så skal man også arbejde for føden, herr Ekdal. 

DEN FEDE HERRE. 

I et godt madhus er det en ren fornøjelse. 

DEN TYNDHÅREDE. 

Herregud, når det gælder kampen for tilværel- 
sen, så — 

FRU SØBBY. 

Det har De ret i! 

(de fortsætter under latter og spøg.) 

GREGERS 

(sagte). 

Du må snakke med, Hjalmar. 

HJALMAR • 

(med en vridning). 

Hvad skal jeg snakke om. 

DEN FEDE HERRE. 

Tror ikke De, herr grosserer, at Tokayer må 
anses som en forholdsvis sund drik for maven? 

WERLE 
(ved kaminen). 

Den Tokayer, De fik idag, tør jeg i al fald trygt 
indestå for; den er fra en af de aller-aller fineste 
årgange. Ja, det forstod De da vel også. 

DEN FEDE HERRE. 

Ja, den smagte mærkværdig delikat. 

HJALMAR 

(usikker). 

Er der nogen forskel på årgangene? 

DEN FEDE HERRE 

(ler). 

Nej, De er god! 

WERLE 

(smiler). 

Dem lønner det sig virkelig ikke at sætte ædel 
vin for. 

DEN TYNDHÅREDE HERRE. 

Det er med Tokayeren som med fotografier, 
herr Ekdal. Solskin må der til. Eller er det kanske 
ikke så? 

HJALMAR. 

Jo, lyset gør visst sit. 

FRU SØRBY. 

Men så er det jo akkurat som med kammer- 
herrerne da; for de trænger også svært til solskin, 
som der siges. 

DEN TYNDHÅREDE. 

Uf, uf; der begik De en udslidt spydighed! 

DEN NÆRSYNTE HERRE. 

Fruen producerer sig — 

DEN FEDE HERRE. 

— Og det på vor bekostning, (truer.) Fru Berta, 
fru Berta! 

FRU SØRBY. 

Ja, men det er nu visst og sandt, at årgangene 
kan være højst forskellige. De gamle årgange er de 
fineste. 

DEN NÆRSYNTE HERRE. 

, Regner De mig til de gamle! 

FRU SØRBY. 

A, langt ifra. 

DEN TYNDHÅREDE. 

Ser man det! Men jeg da, søde fru Sørby — ? 

DEN FEDE HERRE. 

Ja, og jeg! Hvad årgange regner de os til? 

FRU SØRBY. 

Dem regner jeg til de søde årgange, mine herrer. 

(Iiun nipper til et glas punsch; keunmerherrerne ler og Qaser med hende.) 
WERLE. 

Fru Sørby finder altid en udvej — når hun vil. 
Stik dog på glassene, mine herrer; — Pettersen, å, 



Digitized by VjOOQ IC 



209 

sørg for — ! Gregers, jeg tænker vi drikker et glas 
sammen. (0HEr,ER» rører sig ikke.) Vil ikke De være med, 
Ekdal? Jeg fik ikke anledning til at erindre Dem 
ved bordet. 

(bogholder grIbebg ser iud gennem tapetdøren.) 
GRÅBERG. 

Om forladelse, herr grosserer, men jeg kan ikke 
slippe ud. 

WERLE. 

Nå, er De nu ble't låset inde igen? 

GRÅBERG. 

Ja, og Flakstad er gåt med nøglerne — 

WERLE. 

Nå, så gå De bare ber igennem. 

GRÅBERG. 

Men der er én til — 

WERLE. 

Ja kom, kom begge to; gener Dem ikke. 

(grIberg og GAMLE EKDAL koiiimer ud fra kontoret.) 

WERLE 

(uvilkårligt). 

Uf da! 

^Latter og passiar forstummer mellem gæsterne. Hjalmar farer sammen 
ved synet af sin far, sætter sit glas fra sig og vender sig mod knmiiieu.) 

EKDAL 

(ser ikke op, men ger korte buk til siderue idet han går og mumler) : 

Ber om forladelse. Er kommen den gale vejen. 
Porten lukket; — porten lukket. Ber om forladelse. 

(han og grIuekg går ud i baggrunden til højre.) 

HENRIK IBSENS SAMLEDE VÆRKER. VIL 14- 

WERLE 
(mel lem tænderne). 

Den forbistrede Gråberg! 

GREGERS 
(med åbeti muud og stirrende øjne, til hjalmar). 

Men det var da vel aldrig — ! 

DEN FEDE HERRE. 

Hvad er det for noget? Hvem var det? 

GREGERS. 

Å, det var ingen; bare bogholderen og én tiL 

DEN NÆRSYNTE HERRE 
(til Hjalmar) 

Kendte De den manden? 

HJALMAR. 

Jeg véd ikke — ; jeg la' ikke mærke til — 

DEN FEDE HERRE 

(rejser sig). 

Hvad pokker er der dog i vejen? 

(hnn gar hi-n til nojile andre, som taler dæmpet) 

FRU SØRBY 
(hvisker til tjeneren). 

Stik noget til ham derude; noget rigtig godt. 

PETTERSEN 

(nikker). 

Skal så gøre. 

(går ud.) 

GREGERS 

(sagte og rystet, til Hjalmar). 

Det var altså virkelig ham! 

HJALMAR. 

Ja. 

GREGERS. 

Og endda så stod du her og nægted, at du 
kendte ham! 

HJALMAR 

(hvisker heftigt). 

Men kunde jeg da — ! 

GREGERS. 

— kendes ved din far? 

HJALMAR 

(smerteligt). 

Å, hvis du var i mit sted, så — 

(Samtalerne mellem gæsierne, som har været ført med lavt mæle, slår 
nu over i en tvungen højrøstethed.) 

DEN TYNDHÅREDE 
(nærmer sig vcnskabeligt til hjalmar og gregers). 

Aha, står man her og frisker op gamle minder 
fra studenterårene? Hvad? Røger De ikke, herr 
Ekdal? Vil De ha' ild? Nå, det er sandt, vi må 
jo ikke — 

HJALMAR. 

Tak, jeg skal ikke ha' — 

DEN FEDE HERRE. 

Har De ikke et lidet net digt at deklamere for 
os, herr Ekdal? Før i tiden gjorde De det så nydeligt. 

HJALMAR. 

Jeg kan desværre ikke huske noget. 

DEN FEDE HERRE. 

Å, det var skade. Ja, hvad skal vi så finde 
på, Balle? 

(begge herrerne går hen over gulvet og ud i den anden stue.) 

14* 

HJALMAR 

(dystert). 

Gregers, — jeg vil gå! Når en mand har følt 
skæbnens knusende slag på sit hoved, ser du — . 
Sig din far farvel fra mig. 

GREGERS. 

Ja, ja. Går du lige hjem? 

HJALMAR. 

Ja. Hvorfor det? 

GREGERS. 

Jo, for så kommer jeg kanske hen til dig siden. 

HJALMAR. 

Nej, det skal du ikke. Ikke hjem til mig. Min 
bolig er trist, Gregers, — især ovenpå et strålende 
gilde, som dette her. Vi kan altid træflFes et steds 
ude i byen. 

FRU SØRBY 
(har nærmet sig, dæmpet). 

Går De, Ekdal? 

HJALMAR. 

Ja. 

FRU SØRBY. 

Hils Gina. 

HJALMAR. 

Tak. 

FRU SØRBY. 

Og sig, at jeg ser op til hende en af dagene. 

HJALMAR. 

Jo, tak. (til GREGERS.) Bliv her. Jeg vil forsvinde 
ubemærket. 

(han driver hen over gulvet, derefter ind i den anden stue og ud til højre.) 



Digitized by VjOOQIC 



213 

FRU SØRBY 
(sagte til tjeneren, som er kommen tilbage). 

Nå, fik så den gamle noget med? 

PETTERSEN. 

Ja da; jeg stak til ham en flaske konjak. 

FRU SØRBY. 

Å, De kunde da fundet på noget bedre. 

PETTERSEN. 

Nej da, fru Sørby; konjak er det bedste, han véd. 

DEN FEDE HERRE 

(i døren med et nutehæfte i hånden). 

Skal vi kanske spille lidt sammen, fru Sørby? 

FRU SØRBY. 

Ja nok; lad os det. 

GÆSTERNE. 

Bravo, bravo! 

{Hun og alle de fremmede går genneni stuen ud til højre. gregers blir 

stående ved kaminen, grosserer werle søger noget på skrivebordet og 

synes at ønske, ut gregers skal gå; da denne ikke rører sig, går gros* 

sereren mod udgungsdøren.) 

GREGERS. 

Far, vil du ikke vente lidt? 



Hvad er det? 



W^ERLE 

(standser). 



GREGERS. 

Jeg må tale et ord med dig. 

WERLE. 

Kan ikke det vente til vi blir alene? 

GREGERS. 

Nej, det kan ikke; for det turde kanske hænde, 
at vi slet ikke blir alene. 

WERLE 

(kommer nærmere). 

Hvad skal det sige? 

(Under det følgende høres fjernt pianofortespil fra musiksalen.) 
GREGERS. 

Hvorledes har man her kunnet la' den familje 
så ynkeligt forkomme? 

WERLE. 

Du mener formodentlig Ekdals, kan jeg tænke. 

GREGERS. 

Ja, jeg mener Ekdals. Løjtnant Ekdal stod dig 
dog engang så nær. 

W^ERLE. 

Ja, desværre, han stod mig nok altfor nær. Det 
fik jeg føle og svie for i mange år. Det er ham, 
jeg kan takke for, at j^g fik en slags klik på mit 
gode navn og rygte, jeg også. 

GREGERS 

(sagte). 

Var han virkelig den eneste skyldige. 

WERLE. 

Hvem ellers, mener du! 

GREGERS. 

Han og du var dog hegge sammen om det store 
skogkøb — 

WERLE. 

Men var det ikke Ekdal, som optog kortet over 

strækningeme, — dette uefterrettelige kort? Ham var 
det, som drev al den ulovlige hugst på statens grund. 
Det var jo ham, som stod for hele driften deroppe. 
Jeg havde ikke rede på, hvad løjtnant Ekdal fore- 
tog sig. 

GBEOERS. 

Løjtnant Ekdal havde nok ikke selv rede på, 
hvad han foretog sig. 

WERLE. 

Kan gerne være. Men kendsgerningen er nu 
den, at han blev dømt og jeg frifunden. 

GREGERS. 

Ja, jeg véd nok, at der ingen beviser var. 

WERLE. 

Frifindelse er frifindelse. Hvorfor ripper du op 
i disse gamle uhyggelige sager, som gav mig grå 
hår før tiden? Er det sligt noget, du har gåt og 
grublet på i alle disse år der oppe? Jeg kan for- 
sikre dig, Gregers, — her i byen er de historier 
glemt for længe siden — for mit vedkommende. 

GREGERS. 

Men den ulykkelige ekdalske familje da! 

WERLE. 

Hvad vilde du da egentlig, jeg skulde gøre for 
de folk? Da Ekdal kom på fri fod igen, var han en 
nedbrudt mand, rent uhjelpelig. Der gives mennesker 
her i verden, som dukker til hunds, bare de får et 
par hagel i kroppen, og så kommer de aldrig op 
igen mere. Du kan tro mig på mit ord, Gregers; 
jeg har strakt mig så langl, som jeg kunde, når jeg 
ikke ligefrem skulde blotstille mig og gi' næring til 
alskens mistanke og folkes nak — 

GREGERS. 

Mistanke — ? Nå så, ja. 

WERLE. 

Jeg har skaffet Ekdal arkskrift fra kontoret, og 
jeg betaler ham langt, langt mere for det, end hans 
arhejde er værd — 

GREGERS 

(udeii nt se pil ham). 

Hm; tviler ikke på det. 

WERLE. 

Ler du? Tror du kanske ikke det er sandt, hvad 
jeg siger? I mine bøger står der rigtignok ikke noget 
om det; for slige udgifter bogfører jeg aldrig. 

GREGERS 

(smiler koldtl. 

Nej, der gives vel visse udgifter, som det er 
bedst ikke at bogføre. 

WERLE 
(studser). 

Hvad mener du med det? 

GREGERS 

(med tilkæmpet mod). 

Har du bogført, hvad det kosted dig at la* 
Hjalmar Ekdal lære fotografering? 

WERLE. 

Jeg? Hvorledes bogført? 

GREGERS. 

Jeg véd nu, at det vnr dig, som bekosted det. 
Og nu véd jeg også, at det var dig, som satte ham 
så rundelig istand til at etablere sig. 

WERLE. 

Nå, Og så heder det endda, at jeg ingen ting 
har gjort for Ekdals! Jeg kan forsikre dig, de men- 
nesker har sandelig voldt mig udgifter nok. 

GREGERS. 

Har du bogført nogen af de udgifter? 

WERLE. 

Hvorfor spør' du om det? 

GREGERS. 

Å, det har så sine årsager. Hør, sig mig, — 
den tid, da du tog dig så varmt af din gamle vens 
søn, — var ikke det netop just som han skulde til 
at gifte sig! 

WERLE. 

Ja, hvor pokker, — hvor kan jeg efter så mange 
års forløb — ? 

GREGERS. 

Du skrev mig den gang et brev til, — et for- 
retningsbrev naturligvis; og i en efterskrift stod der, 
ganske kort, at Hjalmar Ekdal havde giftet sig med 
en frøken Hansen. 

WERLE. 

Ja, det var jo ganske rigtig; hun hed så. 

GREGERS. 

Men du skrev ikke noget om, at den frøken 
Hansen var Gina Hansen, — vor forhenværende hus- 
jomfru. 

WERLE 

(ler spolslc, men tvungent). 

Nej, for jeg tænkte såmænd ikke, at du inter- 
esserte dig så særligt for vor forhenværende husjomfru. 

6RE6ERS. 

Det gjorde jeg heller ikke. Men — (sænker stemmen.) 
her var nok andre i huset, som interesserte sig sær- 
ligt for hende. 

WERLE. 

Hvad mener du med det? (bruser imod ham.) Du 
sigter da vel aldrig til mig! 

GREGERS 

(sagte, men fast). 

Jo, jeg sigter til dig. 

V\rERLE. 

Og det vover du — ! Det understår du dig — ! 
Hvor kau han, den utaknemmelige, han, fotografen — ; 
hvor tør han driste sig til at komme med slige sig- 
telser ! 

GREGERS. 

Hjalmar har ikke med et ord rørt ved dette 
her. Jeg tror ikke, han har så meget som en anelse 
om noget sligt. 

WERLE. 

Men hvor har du det da fra? Hvem har kunnet 
sige noget sådant? 

GREGERS. 

Det har min stakkers ulykkelige mor sagt. Og 
det var sidste gang jeg så hende. 

W^ERLE. 

Din mor! Ja, kunde jeg ikke næsten tænke 
det! Hun og du, — I holdt altid sammen. Det var 
hende, som fra først af fik dit sind vendt bort 
ifra mig. 

6REGERS. 

Nej, det var alt det. hun måtte lide og døje, 
til hun bukked under og gik så ynkelig til grunde. 

WERLE. 

Å, hun måtte slet ingen ting lide og døje; ikke 
mere, end så mange andre, i al fald! Men sygelige, 
overspændte mennesker er der ikke noget udkomme 
med. Det har nok jeg fåt føle. — Og så går du og 
bærer på en slig mistanke, — går og roder dig ned 
i alskens gamle rygter og bagvaskelser imod dia 
egen far. Hør nu, Grcgers, jeg synes sandelig, du 
i din alder kunde ta* dig noget nyttigere til. 

GREGERS. 

Ja, det turde nok være på tiden. 

WERLE. 

Så vilde kanske også dit sind bli' lettere, end 
det nu lader til at være. Hvad skal det føre til. at 
du går år ud og år ind der oppe på værket, sidder 
og trapller som en simpel kontorbetjent, ikke vil 
oppebære en skilling over den almindelige måneds - 
løn? Det er jo ren dårskab af dig. 

GREGERS. 

Ja, dersom jeg var så ganske viss på det. 

WERLE. 

Jeg forstår dig jo nok. Du vil være uafhængig, 
vil ikke skylde mig noget. Men nu er der netop 
anledning for dig til at bli' uafhængig, din egen 
herre i et og alt. 

GREGERS. 

Så? Og på hvad made -? 

WERLE. 

Da jeg skrev dig til, at du så nødvendig måtte 
komme ind til byen nu straks — hm — 

GREGERS. 

Ja, hvad er det egentlig, du vil mig? Jeg har 
hele dagen gåt og ventet på at få vide det. 

WERLE. 

Jeg vil foreslå dig, at du går ind som deltager 
i firmaet. 

GREGERS. 

Jeg! I dit firma? Som kompagnon? 

WERLE. 

Ja. Vi behøvte jo ikke stadig at være sammen 
for det. Du kunde jo overtage forretningerne her i 
byen, og så flytted jeg op til værket. 

GREGERS. 

Vilde du? 

WERLE. 

Ja, ser du, jeg er ikke længere så arbejdsfør, 
som jeg tidligere var. Jeg blir nødt til at skåne 
øjnene, Gregers; for de er begyndt at bli' noget 
svage. 

GREGERS. 

Det har de jo alt id været. 

WERLE. 

Ikke som nu. Og så desuden, — omstændig- 
hederne kunde kanske gøre det ønskeligt for mig at 
bo der oppe — i al fald for en tid. 

GREGERS. 

Noget sligt havde jeg aldrig fænkt mig. 

WERLE. 

Hør nu, Gregers; der er jo så mangt og meget, 
som skiller imellem os. Men vi er jo dog far og 
søn alligevel. Jeg synes, vi måtte kunne komme til 
en slags forståelse med hinanden. 

GREGERS. 

Sådan i det ydre, mener du vel? 

WERLE. 

Nå, det var jo i al fald noget. Tænk over det, 
Gregers. Synes du ikke, det måtte kunne la' sig 
gøre? Hvad? 

GREGERS 
(ser på ham med kolde øjne). 

Her stikker noget under. 

WERLE. 

Hvorledes det? 

GREGERS. 

Der må være noget, som du har brug for 
mig til. 

WERLE. 

I så nært et forhold som vort har den ene vel 
alt id brug for den anden. 

GREGERS. 

Ja, man siger jo så. 

WERLE. 

Jeg vilde gerne ha* dig hjemme hos mig nu en 
tid. Jeg er en ensom mand, Gregers; har altid følt 
mig ensom, — hele mit liv igennem; men mest nu, 
da jeg begynder at drage på alderen. Jeg trænger 
til at ha* nogen om mig. — 

GREGERS. 

Du har jo fru Sørby. 

WERLE. 

Ja, det har jeg; og hun er, så at sige, ble*t 
mig næsten uundværlig. Hun er kvik, har et jævnt 
sind; hun liver op i huset; — og det kan jeg så sårt 
trænge til. 

GREGERS. 

Nå ja; men så har du det jo altså, som du 
ønsker det. 

WERLE. 

Ja, men jeg er bange, det kan ikke bli* ved. 
En kvinde i slige forhold kommer let i en skæv stil- 
ling lige over for verden. Ja, jeg havde nær sagt, 
at en mand er heller ikke tjent med det. 

GREGERS. 

Å, når en mand gir slige middagsselskaber som 
du, så kan han visst vove adskilligt. 

WERLE. 

Ja, men hun, Gregers? Jeg er bange for, at 
hun ikke længer vil fmde sig i det. Og selv om 
hun gjorde det, — selv om hun af hengivenhed for 
mig satte sig ud over folkesnak og bagvaskelse og 
sligt noget — ? Synes da du, Gregers, du med din 
stærkt udprægede retfærdighedsfølelse — 

GREGERS 

(af bry der ham). 

Sig mig kort og godt én ting. Tænker du på 
at gifte dig med hende? 

WERLE. 

Og hvis jeg nu tænkte på sådant noget? Hvad så? 

GREGERS. 

Ja, det spør* jeg også. Hvad så? 

WERLE. 

Vilde det være dig så aldeles uovervindelig imod? 

GREGERS. 

Nej, aldeles ikke. Ikke på nogen made. 

WERLE. 

Ja, for jeg kunde jo ikke vide, om det kanske 
af hensyn til din afdøde mors minde — 

GREGERS. 

Jeg er ikke overspændt 

WERLE. 

Nå, hvad du end er eller ikke er, så har du i 
al fald lettet en tung sten fra mit bryst. Det er 
mig overmåde kært, at jeg tør gøre regning på din 
tilslutning i denne sag. 

GREGERS 

(ser ulravendt på ham). 

Nu skønner jeg, hvad det er, du vil bruge 
mig til. 

WERLE. 

Bruge dig til? Hvad er dog det for et udtrykf 

GREGERS. 

Å, lad os ikke være kræsne i valg af ord; — 
ikke på to mands hånd i al fald. der kort) Ja så da! 
Derfor var det altså, at jeg, død og plage, måtte 
indfinde mig i byen i egen person. I anledning af 
fru Sørby skal der arrangeres familjeliv her i huset. 
Tablå mellem far og søn! Det blir noget nyt, dett 

WERLE. 

Hvor tør du tale i den tone! 

GREGERS. 

Når har her været familjeliv? Aldrig så længe 
jeg kan mindes. Men nu har man saglens behov 
for en smule af den slags. For det vil jo unæglelig 
ta' sig godt ud, når det kan fortælles, at sønnen — 
på pietetens vinger — er ilet hjem til den aldrende 
faders brudgomsfest. Hvad blir der så igen af alle 
rygterne om, hvad den stakkers afdøde måtte lide 
og døje? Ikke et fnug. Hendes søn slår dem jo til 
jorden. 

WERLE. 

Gregers, — jeg tror ikke, der findes den mand 
i verden, der er dig så meget imod som jeg. 

GREGERS 

(sagte). 

Jeg har set dig på for nært hold. 

WERLE. 

Du har set mig med din mors øjne. (sænker stom. 
meil lidt.» Men du skulde huske på, at de øjne var — 
omtåget en gang iblandt. 

GREGERS 

(bævende). 

Jeg forstår, hvad du sigter til. Men hvem bær' 
skylden for mors ulykkelige svaghed? Det gør du 
og alle disse — ! Den sidste af dem var dette fruen- 
timmer, som Hjalmar Ekdal blev makket sammen 
med, da du ikke længer — å! 

WERLE 

(Irækker på skuldrene). 

Ord til andet, som om jeg hørte din mor. 

GREGERS 

(uden at agte på hani). 

— Og der sidder han nu, han med sit store 
troskyldige barnesind midt i bedraget, — lever under 
tag sammen med en slig en, og véd ikke, at det, 
han- kalder sit hjem, er bygget på en løgn! (et skridt 
nærmere.) Når jeg ser tilbage på al din færd, da er 
det, som om jeg så ud over en slagmark med knuste 
menneskeskæbner langs alle vejene. 

WERLE. 

Jeg tror néesten, at kløften er for bred imellem 
os to. 

GREGERS 

(bukker behersket). 

Det har jeg observeret; og derfor tar jeg også 
min hat og går. 

WERLE. 

Går du! Ud af huset? 

GREGERS. 

Ja. For nu øjner jeg endelig én gang en op- 
gave at leve for. 

W^ERLE. 

Hvad er det for en opgave? 

GREGERS. 

Du vilde bare le, ifald du hørte det. 

WERLE. 

En ensom mand ler ikke så let, Gregers. 

HENRIK IBSENR SAMLEDE VÆRKER. VII. 15 

GREGERS 
(peger iid mod baggrunden). 

Se, far, — der leger kammerherrerne blindebuk 
med fru Sørby. — God nat og far vel. 

(Han går ud i baggrunden til højre. Latter og løjer høres fra selskabet, 
der kommer til syne i den ydre stue.) 

WERLE 
(mumler hånligt efter greoers). 

He — ! Stakker, — og så siger han, at han 
ikke er overspændt! 

ANDEN AKT. 



(HJALMAR EKDALS atelier. Rummet, der er temmelig stort, ses at være et 
loftværelse. Til højre er der skråtag med store glasruder, halvt til- 
deekkede af et blåt forhæng. Oppe i hjørnet til højre er indgangsdøren 
foran på samme side en dør til dagligstuen. På væggen til venstre er 
ligeledes to døre og mellem disse en jernovn På bagvæggen er en bred 
dobbeltdør, indrettet til at skyde til siderne. Atelieret er tarveligt men 
hyggeligt iudrettet og udstyret. Mellem dørene til højre, lidt fra væggen, 
står en sofa med et bord og nogle stole; på bordet en tændt lampe med 
skærm; i ovnskrogen en gammel lænestol. Forskellige fotografiske appa- 
rater og instrumenter står opstillet hist og her i rummet. Ved bag- 
væggen, til venstre for dobbeltdøren, står en reol, hvori nogle bøger, 
æsker og flasker med kemi»ke stoffer, forskellige slags redskaber, værktøj 
og andre genstaude. Fotografier og småting, som pensler, papir og lig- 
nende, ligger på bordeL) 

(gina ekdal sidder på en stol ved bordet og syr. hedvig sidder i sofaen 
med hænderne foran øjnene og tommelfingrene i øreme og læser i en bog.) 

GINA 

(skotter et par gange, ligesom med dulgt bekymring, hen til hende; derpå 

siger hun): 



Hedvig! 



Hedvig! 



HEDVIG 

(hører det ikke). 

GINA 

(højere). 



15* 

HEDVIG 

(tar hænderne fra og ser op). 

Ja, mor? 

GINA. 

Snille Hedvig, nu må du ikke sidde og læse 
længer. 

HEDVIG. 

Å men, mor, kan jeg da ikke få læse lidt til? 
Bare lidt! 

GINA. 

Nej, nej, nu skal du lægge den bogen ifra dig. 
Din far liker det ikke; han selv læser aldrig om 
kvelleme. 

HEDVIG 

(lukker bogen). 

Nej, far bryr sig nu ikke så stort om at 
læse, han. 

GINA 

(lægger sytøjet til side og tar en blyant og et lidet hæfte på bordet). 

Kan du huske, hvor meget vi gav ud for smør- 
ret idag? 

HEDVIG. 

Det var 1 krone og 65 øre. 

GINA. 

Det er rigtig. (noterer.) Det er svært, hvad her 
bruges af smør her i huset. Og så var det til spege- 
pølse og til ost, — lad mig se — (noterer.), — og så var 
det til skinke — hm — (summerer.) Ja, der har vi 
straks — 

HEDVIG. 

Og så kommer øUet til. 

GIXA. 

Ja, det forstår sig. (noterer.) Det løber op; men 
det må jo til. 

HEDVIG. 

Og så behøvte jo ikke du og jeg noget varmt 
til middag, siden far var ude. 

GINA. 

Nej; og det var jo bra'. Nå, og så tog jeg jo 
også ind otte kroner og femti for fotografierne. 

HEDVIG. 

Tænk, — blev det så meget! 

GINA. 

Akkurat otte kroner og femti. 

(Taushed. ai^x tar atter sit sytøj. hedyig tar papir og blyant og gir 
sig til at tegne noget, med den venstre hånd skyggende for øjnene.) 

HEDVIG. 

Er det ikke morsomt at tænke sig, at far er i 
stort middagsselskab hos grosserer Werle? 

GINA. 

Du kan da ikke sige, at det er hos grossereren, 
han er. Det var jo sønnen, som sendte bud efter 
ham iiidt etter.) Vi har jo ikke noget med den gros- 
sereren at gøre. 

HEDVIG. 

Jeg glæder mig så umådelig til, at far skal 
komme hjem. For han lovte, at han skulde be* fru 
Sørby om noget godt til mig. 

GINA. 

Ja, der vanker såmænd nok af gode ting i det 
huset, kan du tro. 

HEDVIG 

(tegner fremdeles). 

Lidt sulten er jeg næsten også. 

GAMLE EKDAL, med papirpakken under armen og en anden pakke i frakke» 
lommen, kommer ind gennem gangdøren.) 

GINA. 

Hvor sent bedstefar kommer hjem idag. 

EKDAL. 

De havde stængt kontoret. Måtte vente hos 
Gråberg. Og så fik jeg gå igennem — hm. 

HEDVIG. . 

Gav de dig noget nyt at skrive af, bedstefar? 

EKDAL. 

Hele pakken her. Vil du bare se. 

GINA. 

Det var jo bra*. 

HEDVIG. 

Og i lommen har du også en pakke. 

EKDAL. 

Så? Snak; det er ikke noget. (sætter stokken fra 
sig i krogen.) Det bhr arbejde for lang tid, dette her, 

Gina. (trækker den ene halvdør på bagvæggen lidt tilside.) HvS ! 
(kikker en stund ind i rummet og skyder atter døren forsigtigt for.) 

He— he! De sover såmænd alle i bob. Og hun selv 
har lagt sig i kurven. He — he! 

HEDVIG. 

Er du viss på, at hun ikke fryser i den kurven, 
bedstefar? 

EKDAL. 

Kan du tænke sligt! Fryser? I alt det strå? 

(går mod den øverste dor til venstre.) Jeg finder Vel fyrstikker? 

GINA. 

Fyrstikkerne står på kommoden. 

(ekdai. går ind i sit værelse.) 
HEDVIG. 

Det var rigtig godt, at bedstefar fik alt det a! 
skrive igen. 

GINA. 

Ja, stakkers gamle far; så tjener han sig da en 
liden lommeskilling. 

HEDVIG. 

Og så kan han ikke sidde hele formiddagen der 
nede på den fæle madam Eriksens restauration. 

GINA. 

Det også, ja. 

(kort taushed.) 
HEDVIG. 

Tror du, de sidder ved middagsbordet endnu? 

GINA. 

Vorherre véd ; det kan såmænd gerne hænde, det. 

HEDVIG. 

Tænk, al den dejlige mad, som far får at spise! 
Jeg er viss på, at han er glad og fornøjet, når han 
kommer. Tror du ikke det, mor? 

GINA. 

Jo; men tænk, om vi nu kunde fortælle ham, 
at vi havde fåt værelset lejet bort. 

HEDVIG. 

Men det behøves ikke ikveld. 

GINA. 

A, det kunde nok komme godt med, du. Og 
det står jo der til ingen nytte. 

HEDVIG. 

Nej, jeg mener, det behøves ikke, for ikveld er 
far godt oplagt alligevel. Det er bedre, at vi har 
det med værelset til en anden gang. 

GINA 

(ser over til bende). 

Er du glad, når du har noget godt at fortælle 
far, når han kommer hjem om kvellerne? 

HEDVIG. 

Ja, for så blir her mere fornøjeligt. 

GINA 

(tæuker hen for sig). 

Å ja, der er noget i det. 

(gamle ekdal kommer ind igen og vil gå ud gennem den forreste der 
til venstre.) 

GINA 
(vender sig halvt på stolen). 

Skal bedstefar ha' noget i køkkenet? 

EKDAL. 

Skulde så, ja. Bliv bare siddende. 

(går ud.) 
GINA. 

Han roder da vel ikke med gløderne derude? 
(venter en stund.) Hedvig, SC du oftor, hvad hau tar 
.sig til. 

(ekdal kommer ind igen med en liden mugge med dampende vand.) 

HEDVIG. 

Henter du varmt vand, bedstefar? 

EKDAL. 

Ja, jeg gør. Skal bruge det til noget. Jeg må 
skrive; og så er blækket ble't jørmet som en grød, 
— hm. 

GINA. 

Men bedstefar skulde da spise kveldsmaden først. 
Den er jo sat ind. 

EKDAL. 

Det får være det samme med kveldsmaden, 
Gina. Har svært travlt, siger jeg. Jeg vil ikke ha' 
nogen ind på kammerset til mig. Ikke nogen, — hm. 

(Han går ind i sit værelse, gina og hedvig ser på hiuanden.) 

GINA 

(sugte). 

Kan du skønne, du, hvor han har fet penge fra? 

HEDVIG. 

Han har visst fåt af Gråberg. 

GINA. 

Å langt ifra. Gråberg sender jo altid pengene 
til mig. 

HEDVIG. 

Så må han ha' fåt sig en flaske på borg et 
steds. 

GINA. 

Stakkers gamlefar, de borger nok ikke ham 
noget. 

, HJALMAR EKDAL, overfrakke og med en grå filthatt kommer ind fra højre. 

GINA 

(kaster sytøjet og rejser sig). 

Nej men, Ekdal, er du alt der igen! 

HEDVIG 
(samtidigt, springer op). 

Tænk, at du kommer nu, far! 

HJALMAR 
(sætter hatten fra sig). 

Ja, nu gik nok de fleste. 

HEDVIG. 

Så tidlig? 

HJALMAR. 

Ja, det var jo et middagsselskab. 

(vil trække yderfrakken af.) 
GINA. 

Lad mig hjælpe dig. 

HEDVIG. 

Jeg også. 

(De trækker frakken af ham; gina hænger den op på bagvæg^en.) 
HEDVIG. 

Var der mange der, far? 

HJALMAR. 

Å nej, ikke mange. Vi var så en 12—14 per- 
soner til bords. 

GINA. 

Og du fik vel snakke med dem alle sammen? 

HJALMAR. 

Å ja, lidt; men det var nu især Gregers, som 
la' beslag på mig. 

GINA. 

Er Gregers lige styg endnu? 

HJALMAR. 

Nå, han ser jo ikke videre godt ud. — Er ikke 
den gamle kommet hjem? 

HEDVIG. 

Jo, bedstefar sidder inde og skriver. 

HJALMAR. 

Sa' han noget? 

GINA. 

Nej, hvad skulde han sige? 

HJALMAR. 

Nævnte han ikke noget om — ? Jeg synes, jeg 
hørte, at han havde været hos Gråberg. Jeg vil gå 
lidt ind til ham. 

GINA. 

Nej, nej, det er ikke værdt — 

HJALMAR. 

Hvorfor ikke det? Sa' han, at han ikke vilde 
ha' mig ind? 

GINA. 

Han vil nok ikke ha* nogen ind i kveld — 

HEDVIG 

(gør tegn). 

Hm — hm! 

GINA 

(mærker det ikke). 

— han har været her og hentet sig varmt vand 

HJALMAR. 

Aha, sidder han og — ? 

GINA. 

Ja, han gør nok det. 

HJALMAR. 

Herregud, — min slakkers gamle hvidhårede 
far — ! Ja, lad ham så bare sidde og gøre sig rigtig 
dygtig tilgode. 

(CAHLE EKDAL, i husfrakke og med tæiidt tobakspibe, kommer fra sit 
værelse.) 

EKDAL. 

Kommen hjem? Syntes nok, jeg hørte, det var 
dig, som snakked. 

HJALMAR. 

Jeg kom nu netop. 

EKDAL. 

Du så mig nok ikke, du? 

HJALMAR. 

Nej; men de sa', du var gåt igennem — ; og 
så vilde jeg følge dig. 

EKDAL. 

Hm, snilt af dig, Hjalmar. — Hvad var det for 
nogen, alle de folk? 

HJALMAR. 

Å, det var forsk ellige. Der var kammerherre 
Flor og kammerherre Balle og kammerherre Kasper- 
sen og kammerherre — så og så; jeg véd ikke — 

EKDAL 

(nikker). 

Hører du det. Gina! Han har været sammen 
med bare kammerherrer. 

GINA. 

Ja, det er nok svært fint i det huset nu. 

HEDVIG. 

Sang de kammerherrerne, far? Eller læste de 
noget op? 

HJALMAR. 

Nej, de bare vrøvled. Så vilde de ha' mig til 
at deklamere for sig; men det fik de mig ikke til. 

EKDAL. 

Fik de dig ikke til det, du? 

GINA. 

Det kunde du da gerne ha* gjort. 

HJALMAR. 

Nej; en skal ikke straks stå på pinde for alle 
og enhver. (spadserer om på gulvet.) Jeg gør det i al 
fald ikke. 

EKDAL. 

Nej, nej; Hjalmar er ikke så lige til, han. 

HJALMAR. 

Jeg véd ikke, hvorfor jeg just skal sørge for 
underholdningen, når jeg er ude engang iblandt. Lad 
de andre anstrænge sig. Der går de fyrene fra det 
ene inadhus til det andet og æder og drikker dag 
ud og dag ind. Lad dem så værs'go' gøre nytte for 
al den gode mad, de får. 

GINA. 

Men det sa'' du da vel ikke? 

HJALMAR 
(nynner). 

Hå — hå — hå — ; de fik såmænd høre noget af hvert. 

EKDAL. 

Og det var til kammerherreme selv! 

HJALMAR. 

Det er ikke frit for det. (henkastende.) Siden kom 
vi i en liden dispyt om Tokayervin. 

EKDAL. 

Tokayervin, du? Det er en fin vin, det. 

HJALMAR 
(standser). 

Den kan være fin. Men jeg skal sige dig, ikke 
alle årgangene er lige fine; det kommer alt an på, 
hvor meget solskin druerne har fåt. 

GINA. 

Nej, du véd da også al tingen, du, Ekdal. 

EKDAL. 

Og det gav de sig til at disputere om? 

HJALMAR. 

De vilde prøve på det; men så fik de den be- 
sked, at det var ligedan med kammerherrer. Af 
dem var heller ikke alle årgange lige fine — blev 
der sagt. 

GINA. 

Nej, hvad du kan finde på! 

EKDAL. 

He— he! Og det fik de på sin tallerken? 

HJALMAR. 

Lige op i øjnene fik de det. 

EKDAL. 

Du, Gina, han sa' det lige op i øjnene på 
kammerherreme. 

GINA. 

Nej, tænk, lige op i øjnene. 

HJALMAR. 

Ja, men jeg vil ikke ha*, at der skal tales om 
det. Sligt fortæller man ikke. Det hele gik jo også 
af i al venskabelighed, naturligvis. Det var jo hygge- 
lige, gemytlige mennesker; hvorfor skulde jeg så såre 
dem? Nej! 

EKDAL. 

Men lige op i øjnene — 

HEDVIG 

(indsniigrende). 

Hvor morsomt det er at se dig i kjole. Du tar 
dig godt ud i kjole, far! 

HJALMAR. 

Ja, synes du ikke det? Og denne her sidder 
virkelig meget upåklageligt. Den passer næsten som 
om den var sydd til mig; — lidt trang i armhuUerne 
kanske — ; hjælp mig, Hedvig, (trækker kjolen af.i Jeg 
tar heller jakken på. Hvor har du jakken. Gina? 

GINA. 

Her er den. 

(bringer jakken og hjælper ham.) 
HJALMAR. 

Se så! Husk endelig på, at Molvik får kjolen 
igen straks imorgen tidlig. 

GINA 

(lægger den hen). 

Det skal nok bli' besørget. 

HJALMAR 

(strækker sig). 

Ah, det kendes dog ligesom mere hjemligt. Og 
en sådan løs og ledig husdragt passer også bedre 
til min hele skikkelse. Synes ikke du det, Hedvig? 

HEDVIG. 

Jo, far! 

HJALMAR. 

Når jeg således slår halstørklædet ud i et par 
flagrende ender — ; se her! Hvad? 

HEDVIG. 

Ja, det tar sig så godt ud til knebelsbarten og 
til det store krøllede håret. 

HJALMAR. 

Krøllet vil jeg ikke egentlig kalde det; jeg vil 
snarere sige lokket. 

HEDVIG. 

Ja, for det er så storkrøllet. 

HJALMAR. 

Egentlig lokket. 

HEDVIG 
(lidt efter, trækker ham i jakken). 

Far! 

HJALMAR. 

Nå, hvad er det? 

HEDVIG. 

Å, du véd godt, hvad det er. 

HJALMAR. 

Nej visst véd jeg ikke, nej. 

HEDVIG 
(ler ojr klynker). 

Å jo, far; nu skal du ikke pine mig længer! 

HJALMAR. 

Men hvad er det da? 

HEDVIG 
(rusker i ham). 

Å snak; kom nu med det, far! Du véd jo alt 
det gode, du lovte mig. 

HJALMAR. 

Å — nej tænk, at jeg skulde glemme det! 

HEDVIG. 

Nej, du vil bare narre mig, far! Å, det er 
skam af dig! Hvor har du det henne? 

HJALMAR. 

Jo, så sandelig glemte jeg det ikke. Men bi 
lidt! Jeg har noget andet til dig, Hedvig. 

(går hen og søger i kjolelominerne.) 

HEDVIG 

(hopper og klapper i hæaderne). 

Å mor, mor! 

GINA. 

Ser du; når du bare gir tid, så — 

HJALMAR 

(med et papir). 

Se, her har vi den. 

HEDVIG. 

Det der? Det er jo bare et papir. 

HBNRIK IBSENS SAMLEDE TÆRKCR. VIL 16 

HJALMAR. 

Det er spiseseddelen, du; hele spiseseddelen. 
Her står „Menu"; det betyder spiseseddel. 

HEDVIG. 

Har du ikke noget andet? 

HJALMAR. 

Jeg har jo glemt det andet, hører du. Men du 
kan tro mig på mit ord: det er en dårlig fornøjelse 
med det slikkeri. Sæt dig nu bort til burdet og læs 
på den seddelen, så skal jeg siden beskrive dig, 
hvorledes retterne smager. Se der, Hedvig. 

HEDVIG 

(svælger ^ådan). 

Tak. 

(Hun sætter sig, men uden at læse: gina gør tegn til hende; hjalmar 
niærker det) 

HJALMAR 

(driver om på gulvet*. 

Det er da også de utroligste ting, en familje- 
forsørger har at tænke på; og glemmer en bar*e det 
aller ringeste, — straks skal en se sure miner. Nå, 

en Vænner sig til det også. istandser vfd ovnen hos den 

gamle.) Har du kikket der ind i aften, far? 

EKDAL. 

Ja, du kan vel tænke dig det. Hun er gåt i 
kurven. 

HJALMAR. 

Nej, er hun gåt i kurven! Hun begynder altså 
at vænne sig til den. 

EKDAL. 

Ja, du; det var jo det, jeg spade. Men nu, ser 
du, nu er der nogen små grejer til — 

HJALMAR. 



Nogen forbedringer, ja. 

EKDAL. 

Men de må gøres, du. 

HJALMAR. 

Ja, lad os snakke lidt om de forbedringerne, 
far. Kom her, så sætter vi os i sofaen. 

EKDAL. 

Ja nok! Hm, tror, jeg vil stoppe piben først; 
— må nok renske den også. Hm. 

(han går ind i sit værelse.) 

GINA 

(smiler til ujalmab). 

Renske piben, du. 

HJALMAR. 

A ja, ja. Gina, lad ham bare — ; den stakkers 
skibbrudne gubbe. — Ja, de forbedringerne, — dem 
er det bedst, vi får fra hånden imorgen. 

GINA. 

Imorgen får du nok ikke tid, Ekdal. 

HEDVIG 

(indfaldende). 

Å jo visst, mor! 

GINA. 

— for husk på de kopierne, som skal retuseres; 
her har nu været så mange bud efter dem. 

HJALMAR. 

Se så; er det nu de kopierne igen? De skal 
nok bli' færdige. Er her kanske kommet nye be- 
stillinger også? 

16* 

GrNA. 

Nej desværre; imorgen har jeg ikke andet end 
de to portrætterne, som du véd. 

HJALMAR. 

Ikke noget andet? Å nej, når man ikke griber 
sig an, så — 

GINA. 

Men hvad skal jeg da gøre? Jeg saetter jo i 
aviserne alt det jeg arker, synes jeg. 

HJALMAR. 

Ja, aviserne, aviserne; du ser, hvad det hjælper 
til. Og så har der vel ikke været nogen og set på 
værelset heller? 

GINA. 

Nej. endnu ikke. 

HJALMAR. 

Det var jo at vente. Når man ikke er om sig, 
så — . Man må ta' sig rigtig sammen. Gina! 

HEDVIG 

(går imod ham). 

Skal jeg ikke ta' fløjten til dig, far? 

HJALMAR. 

Nej; ingen fløjte; jeg behøver ingen glæder her 
i verden, (driver om.) Jo, jeg skal såmænd arbejde 
imorgen; det skal ikke mangle på det. Jeg skal 
visst arbejde så længe mine kræfter strækker til — 

GINA. 

Men, kære snille Ekdal, det var da ikke så, 
jeg mente. 

HEDVIG. 

Far, skal jeg ikke sætte ind en flaske øl? 

HJALMAR. 

Nej, aldeles ikke. Der behøves ingen ting for 
mig. (standser.) 01? — Var det øl, du talte om? 

HEDVIG 
(Uvlig). 

Ja, far; dejlig friskt øl. 

HJALMAR. 

Nå, — når du endelig vil, så kan du jo gerne 
sætte ind en flaske. 

GINA. 

Ja, gør det; så skal vi ha' det hyggeligt. 

(hedtig løber mod køkkendøren.) 

HJALMAR 

(ved ovnen, standser hende, ser på liende, griber hende om hodet og 

trykker hende op til sig). 

Hedvig! Hedvig! 

HEDVIG 

(glad og i tårer). 

Å du snille far! 

HJALMAR. 

Nej, kald mig ikke så. Der har jeg siddet og 
ta*t for mig ved den rige mands bord, — siddet og 
svælget ved det bugnende taffel — ! Og så kunde 
jeg endda — ! 

GINA 

(sidder ved bordet). 

Å snak, snak, Ekdal. 

HJALMAR. 

Jo! Men I må ikke regne det så nøje med 
mig. I véd jo, at jeg holder af jer alligevel. 

HEDVIG 
(slår armene om ham). 

Og vi holder så umådelig af dig, far! 

HJALMAR. 

Og skulde jeg være urimelig en gang imellem, 
så — Herregud — husk på, at jeg er en mand, som 
bestormes af sorgernes hær. Nå ! (tørrer ejnene.) Ikke 
øl i en sådan stund. Giv mig fløjten. 

(HEDVIG løber til reolen og henter den.) 
HJALMAR. 

Tak! Sådan, ja. Med fløjten i hånd, og med 
jer to omkring mig — å! 

(UEDVIG sætter sig ved bordet hos gina; hjalmar går frem og tilbage, 

sætter stærkt i og spiller en bøhmisk folkedans, men i et langsomt elegisk 

tempo og med følsomt foredrag.) 

HJALMAR 
(afbryder melodien, rækker gina den venstre hånd og siger bevæget): 

Lad det kun være trangt og tarveligt under 
voit tag, Gina. Det er dog hjemmet. Og det siger 
jeg: her er godt at være. 

(Han begynder atter at spille; straks efter banker det på gangdøren.) 

GINA 

(rejser sig). 

Hys, Ekdal, — jeg tror der kommer nogen. 

HJALMAR 
(læ^er fløjten i reolen). 

Se så igen! 

(gina går hen og åbner døren.) 

GREGERS WERLE 
(ude i gangen). 

Om forladelse — 



Å! 



GINA 
(viger lidt tilbage). 



GREGERS. 

— er det ikke her, fotograf Ekdal bor? 

GINA. 

Jo, det er. 

HJALMAR 

(går hen imod døren). 

Gregers! Er du der alligevel? Nå, så kom 
ind da. 

GREGERS 

(kommer ind). 

Jeg sa* dig jo, at jeg vilde se op til dig. 

HJALMAR. 

Men ikveld — ? Er du gåt fra selskabet? 

GREGERS. 

Både fra selskabet og fra familjehjemmet. — 
God aften, fru Ekdal. Jeg véd ikke, om De kan 
kende mig igen? 

GINA. 

Å, jo; unge herr Werle er ikke så svær at 
kende igen. 

GREGERS. 

Nej, jeg ligner jo min mor; og hende mindes 
De sagtens. 

HJALMAR. 

Er du gåt fra huset, siger du? 

GREGERS. 

Ja, jeg er flyttet hen på et hotel. 

HJALMAR. 

Ja så. Nå, siden du er kommen, så ta' af dig 
og slå dig ned. 

GREGERS. 

Tak. 

(trækker yderfrakken af. Han er nu ooiklædt, i en simpel grå klædes- 
dragt af landligt snit.) 

HJALMAR. 

Her, i sofaen. Gør dig det mageligt. 

(GREGERS sætter sig i sofaen, hjalmar på en stol ved bordet.) 

GREGERS 
(ser sig omkring). 

Så her er det altså du holder til, Hjalmar. 
Her bor du altså. 

HJALMAR. 

Dette her er atelieret, som du vel ser — 

GINA. 

Men her er nu rummeligere; og derfor så holder 
vi os helst her ude. 

HJALMAR. 

Vi hode bedre før; men denne lejligheden har 
én stor fordel: her er sådanne prægtige ydre rum — 

GINA. 

Og så har vi et værelse på den andre siden af 
gangen, som vi kan leje ud. 

GREGERS 

(til HJALMAR). 

Se, SC, — du har logerende også. 

HJALMAR. 

Nej, ikke endnu. Det går ikke så fort, ser 
du; man må være om sig. (til hedvig.) Men det var 
det øllet, du. 

HEDVIG 

(nikker og går ud i køkkenei). 

GREGERS. 

Det er altså din datter? 

HJALMAR. 

Ja, det er Hedvig. 

GREGERS. 

Og hun er jo eneste barn? 

HJALMAR. 

Hun er det eneste, ja. Hun er vor højeste 
glæde i verden, og — (sæiiker slemmen.) hun er også vor 
dy beste sorg, Gregers. 

GREGERS. 

Hvad er det, du siger! 

HJALMAR. 

Ja du; for der er al truende fare for, at hun 
kommer til at miste synet. 

GREGERS. 

Blir blind! 

HJALMAR. 

Ja. Endnu er bare de første tegn at spore; og 
det kan jo gå bra* en tid endnu. Men lægen har 
varslet os. Det kommer ubønhørligt. 

GREGERS. 

Dette her er jo en skrækkelig ulykke. Hvor- 
ledes har hun fåt det? 

HJALMAR 

(sukker). 

Arveligt, rimeligvis. 

GBEGERS 

(studseade). 

Arveligt? 

GINA. 

Ekdals mor havde også svagt syn. 

HJALMAR. 

Ja, det siger far; jeg kan jo ikke huske hende. 

GREGERS. 

Stakkers barn. Og hvorledes tar hun det? 

HJALMAR. 

Å, du kan da tænke, vi nænner ikke at sige 
hende sligt. Hun aner ingen fare. Glad og sorgløs 
og kviddrende som en liden fugl flagrer hun ind i 
livets evige nat. (overvæidet.) A, det er så knusende 
svært for mig, Gregers. 

(HEDVIG bringer et bræt med øl og glasse, som hun sætter på bordet.) 

HJALMAR 

(stryger hende over hodet). 

Tak, tak, Hedvig. 

HEDVIG 
(lægger armen om hans hals og hvisker ham i øreti. 

HJALMAR. 

Nej. Ikke smørrebrød nu. (ser hen.) Ja, kanske 
Gregers tar et stykke? 

GHEGERS 
(afværgende). 

Nej, nej tak. 

HJALMAR 
(fremdeles vemodig). 

Nå, du kan jo sætte lidt ind alligevel. Skulde 
du ha' en skalk, så var det bra'. Og så la' det 
være tilstrækkelig smør på, du. 

HEDVIG 

(nikker fornojet og går ud i køkkenet igen). 

GREGERS 

(som har fulgt hende med øjnene). 

Hun ser da ellers nok så frisk og sund ud. 
synes jeg. 

GINA. 

Ja, ellers mankerer hun. Gud ske lov. ingen 
tingen. 

GREGERS. 

Hun kommer visst til at ligne Dem med tiden, 
fru Ekdal. Hvor gammel kan hun nu være? 

GINA. 

Hedvig er nu snart akkurat fjorten år; hun har 
jebursdag i overmorgen. 

GREGERS. 

Temmelig stor for sin alder da. 

GINA. 

Ja, hun er skudt svært op i det sidste året. 

GREGERS. 

På dem, som vokser op, ser en bedst, hvor 
gammel en selv blir. — Hvor længe er det nu De 
har været gift? 

GINA. 

Nu har vi været gift i — ; jaha, snart i femten år. 

GBEGERS, 

Nej, tænk, er det så længe! 

GINA 
(blir opmærksom; ser på ham). 

Ja det er det da rigtignok. 

HJALMAR. 

Ja visst er det så. Femten år på nogen få 
måneder nær. (slår over.» Det må ha' været lange år 
for dig der oppe på værket, det, Gregers. 

GREGERS. 

De var lange så længe jeg leved dem; — nu 
bagefter véd jeg næsten ikke, hvor den tiden er 
ble't af. 

(GAMLE EKDAL Icomnier fra sit værelse, uden piben, men med sin gammel- 
dagse uniformshue på hodet; hans gang er lidt ustø.) 

EKDAL. 

Se så, du, Hjalmar, nu kan vi sætte os og 
snakke om dette her — hm. Hvad var det nu for 
noget? 

HJALMAR 
(går imod hum). 

Far, her er nogen. Gregers Werle — . Jeg véd 
ikke, om du kan huske ham. 

EKDAL 

(ser på GREGEKS, som hur rejst sig). 

. Werle? Er det sønnen, det? Hvad er det, 
han vil mig? 

HJALMAR. 

Ingen ting; det er til mig, han kommer. 

EKDAL. 

Nå, så der er ikke noget på færde? 

HJALMAR. 

Nej visst ikke, nej. 

EKDAL 
(svinger med armen). 

Ikke for det, ser du ; jeg er ikke ræd, men — 

GREGEBS 

(går hen til ham). 

Jeg vilde bare hilse Dem fra de gamle jagt- 
tomterne, løjtnant Ekdal. 

EKDAL. 

Jagttomterne? 

GREGERS. 

Ja, deroppe rundt omkring Højdalsværket. 

EKDAL. 

Nå, der oppe. Ja, der var jeg godt kendt før 
i tiden. 

GREGERS. 

Den gang var De slig en vældig jæger. 

EKDAL. 

Var så, ja. Kan nok være, det. De ser på 
munduren. Jeg spør ikke nogen om lov til at bære 
den her inde. Bare jeg ikke går i gaderne med 
den, så — 

(HEDVIG bringer en tallerken smørrebrød, som hun sætter på bordet) 
HJALMAR. 

Sæt dig nu, far, og få dig et glas øl. Vær så 
god, Gregers. 

(ekoal mumler og stavrer hen til sofaen, gregers sætter sig på stolen 

nærmest ved ham, hjalmar på den anden side af gregers. gina sidder 

lidt fra bordet og syr; hedvig står hos sin far.) 

GREGERS. 

Kan De mindes det, løjtnant Ekdal, når Hjal- 
mar og jeg var oppe og besøgte Dem om sommeren 
og i juletiden. 

EKDAL. 

Var De? Nej, nej, nej, det sanser jeg ikke. 
Men tør nok sige, jeg har været en glup jæger, jeg. 
Bjørn har jeg også skudt. Har skudt hele ni. 

GREGERS 

(ser deltagende på ham). 

Og nu jager De aldrig mere. 

EKDAL. 

Å, skal ikke sige det, far. Jager nok en gang 
iblandt. Ja, ikke på den måden, da. For skogen, 
ser De, — skogen, skogen — ! (drikker.) Står skogen 
bra' deroppe nu? 

GREGERS. 

Ikke så gild som i Deres tid. Den er hugget 
svært ud. 

EKDAL. 
Hugget ud? (sagtere og ligesom ræd.) Det er farlig 

gerning, det. Det dra*r efter sig. Der er hævn i 
skogen. 

HJALMAR 

(fylder i hans glas). 

Vær så god; lidt til, far. 

GREGERS. 

Hvorledes kan en mand som De, — slig en fri- 
luftsmand, — leve midt i en kvalm by, her inde 
mellem fire xægge? 

EKDAL 

(ler småt og skotter til Hjalmar). 

Å, her er ikke så ilde her. Slet ikke så ilde. 

GREGERS. 

Men alt det, som Deres sind er vokset sammen 
med? Denne svale strygende luftningen, dette fri 
livet i skog og på vidder, mellem dyr og fugl — ? 

EKDAL 

(smiler). 

Hjalmar, skal vi vise ham det? 

HJALMAR 

(hurtig og lidt forlegen). 

Å nej, nej, far; ikke i aften. 

GREGERS. 

Hvad vil han vise mig? 

HJALMAR. 

Å, det er bare noget sådant — ; du kan få se 
det en anden gang. 

GREGERS 
(fortsætter til den gamle). 

Ja, det var det, jeg mente, løjtnant Ekdal, at 
nu skulde De følge med mig opover til værket; for 
jeg rejser visst snart igen. De kunde sagtens få 
noget skriveri deroppe også. Og her har De jo 
ingen verdens ting, som kan hygge Dem og kvikke 
Dem op. 

EKDAL 

(stirrer forbauset på ham). 

Har jeg ingen verdens ting, som — ! 

GREGERS. 

Ja, De har Hjalmar; men han har jo sine igen. 

Og en mand som De, der altid har kendt sig så 
dragen til det, som frit og vildt er — 

EKDAL 
(slår i bordet). 

Hjalmar, nu skal han se det! 

HJALMAR. 

Nej men, far, er nu det værdt? Det er jo 
mørkt — 

EKDAL. 

Snak; det er jo månelyst, (rejser sig.) Han skal 
se det, siger jeg. Lad mig slippe frem. Kom så og 
hjælp mig, Hjalmar! 

HEDVIG. 

Å ja, gør det, far! 

HJALMAR 

(rejser sig) 

Ja — ja da. 

GREGERS 
(til gina). 

Hvad er det for noget? 

GINA. 

Å, De må såmænd ikke tro, det er nogel 
videre rart. 

(ekdal og HJALMAR er gåt hen til bagvæggen og sky der hver sin halv> 
dør til siden; hedvig hjælper den gamle; gregers blir stående ved 
sofaen; gina sidder uforstyrret og syr. Gennem døråbningen ses et stort, 
langstrakt, uregelmæssigt loftsrum med krinkelkroge og et par fritstående 
skorstenspiber. Der er tag-glugger, hvorigennem et klart månelys falder 
ind over enkelte dele af det store rum; andre ligger i dyb skygge.) 

EKDAL 

(til gregers). 

Må gerne komme helt hen. De. 

GREGERS 

(går hen til dem). 

Hvad er det så egentlig? 

ERDAL. 

De kan jo se efter. Hm. 

HJALMAR 

(ooget forlegen). 

Dette her hører far til, skønner du. 

GREGERS 
(ved døren, ser ind i loftsrumraet). 

De holder jo høns, løjtnant Ekdal! 

EKDAL. 

Skulde mene det, at vi holder høns. De er 
fløjet op nu. Men De skulde bare se de høns ved 
dagsens lys, De! 

HEDVIG. 

Og så er der — 

EKDAL. 

Hys — hys; sig ikke noget endnu. 

GREGERS. 

Og duer har De også, ser jeg. 

EKDAL. 

Å jo; kunde nok være, det, at vi har duer! De 
har rugekasserne sine der oppe under tagskægget, 
de; for duerne vil helst ligge højt, kan De skønne. 

HJALMAR. 

Det er ikke almindelige duer alle sammen. 

HENRIK IBSENS SAMLEDE VÆRKER. VIL 17 



Digitized by VjOOQIC 



258 



ERDAL. 

Almindelige! Nej, skulde da vel tro det! Vi 
har tumlere; og et par kropduer har vi også. Men 
kom så her! Kan De se den bingen der borte ved 
væggen? 

GREGEBS. 

Ja; hvad bruger De den til? 

EKDAL. 

Der ligger kaninerne om natten, far. 

GREGERS. 

Nå; så De har kaniner også? 

EKDAL. 

Ja, De kan da vel for fanden tænke, at vi har 
kaniner! Han spør, om vi har kaniner, du Hjalmar! 
Hm! Men nu kommer det rigtige, ser De! Nu 
kommer det! Flyt dig, Hedvig. Stil Dem her; så 
ja; og se så der ned. — Ser De ikke der en kurv 
med strå i? 

GREGERS. 

Jo. Og jeg ser, der ligger en fugl i kurven. 

EKDAL. 

Hm — „en fugl" — 

GREGERS. 

Er det ikke en and? 

EKDAL 

(stødt). 

Jo, begribeligvis er det en and. 

HJALMAR. 

Men hvad slags and, tror du? 

HEDVIG. 

Det er ikke nogen simpel and — 

EKDAL. 

Hys! 

GREGEBS. 

Og en tyrkisk and er det heller ikke. 

EKDAL. 

Nej, herr — Werle; det er ikke nogen tyrkisk 
and; for det er en vildand. 

GR EGERS. 

Nej, er det virkelig? En vild and? 

EKDAL. 

Jaha, det er det. Den „ fugl en", som De sa*, — 
det er vildanden, det. Det er vor vildand, far. 

HEDVIG. 

Min vildand. For jeg ejer den. 

GBEGERS. 

Og den kan leve her oppe på loftet? Og 
trives her? 

EKDAL. 

De kan da vel forstå, at hun har et traug med 
vand til at plaske i. 

HJALMAR. 

Friskt vand hver anden dag. 

GINA 

, (vender sig mod hjalmar). 

Men, snille Ekdal, nu blir her så isende 
koldt, du. 

EKDAL. 

Hm, lad os så lukke da. Er ikke værdt vi for- 
styrrer dem i natteroen heller. Ta' i, du Hedvig. 

(HJALMAR Og HEDVIG skyver loftsdøren sammen.) 
EKDAL. 

En anden gang kan De få se hende rigtig. 

(sætter sig i lænestolen ved ovnen.) A, de er SVært mærk- 

værdige, de vildænderne, kan De tro. 

GREGERS. 

Men hvorledes fik De fanget den, løjtnant Ekdal? 

EKDAL. 

Har ikke fanget den, jeg. Der er en viss mand 
her i byen, som vi kan takke for den. 

GREGERS 

(siudser lidt). 

Den mand skulde da vel aldrig være min far? 

EKDAL. 

Jo så sandelig. Akkurat Deres far. Hm. 

HJALMAR. 

Det var da løjerligt, at du kunde gættc det, 
G negers. 

GREGERS. 

Du fortalte jo før, at du skyldte far så mangt 
og mangfoldigt; og så tænkte jeg som så — 

GINA. 

Men vi har da ikke fåt anden af grossereren 
selv — 

EKDAL. 

Det er Håken Werle vi kan takke for hende 
lige godt, Gina. (til (juegers.) Han var ude i håd. 



Digitized by VjOOQIC 



261 

skønner De; og så skød han på hende. Men han 
ser nu så kleint, far Deres. Hm; så blev hun bare 
skamskudt. 

GREGERS. 

Nå så; hun fik sig et par haggel i kroppen. 

HJALMAR. 

Ja, hun fik sådan en to — tre stykker. 

HEDVIG. 

Hun fik det under vingen, og så kunde hun 
ikke flyve. 

GREGERS. 

Nå, så dukked hun vel til hunds da? 

EKDAL 

(søvnig, med tykt mæle). 

Kan vide det. Gør altid så vildænderne. Stik- 
ker til hunds — så dybt de kan vinde, far; — hider 
sig fast i tang og i tarre — og i alt det fandenskah, 
som dernede find*s. Og så kommer de aldrig 
op igen. 

GREGERS. 

Men, løjtnant Ekdal, Deres vildand kom da 
op igen. 

EKDAL. 

Han havde slig en urimelig glup hund, Deres 
far. — Og den hunden — den dukked efter og hented 
anden op igen. 

GREGERS 
(vendt til hjalmar). 

Og så fik I den her? 

HJALMAR. 

Ikke straks; først kom den hjem til din far; 
men der vilde den ikke trives; og så fik Pettersen 
besked, at han skulde gøre ende på den — 

EKDAL 
(halvt i søvne). 

Hm — ja, Pettersen — den torsken — 

HJALMAR 

(taler sagtere). 

På den måden var det, at vi fik den, ser du; 
for far kender noget til Pettersen; og da han hørte 
dette her med vildanden, så maged han det så, at 
han fik den overlad t. 

GREGERS. 

Og der inde på loftet trives den nu så inder- 
lig vel. 

HJALMAR. 

Ja, så utrolig vel, du. Den er ble't fed. Nå, 
den har jo nu også været så længe der inde, at den 
har glemt det rigtige vilde liv; og det er bare det, 
som det kommer an på. 

GREGERS. 

Du har visst ret i det, Hjalmar. Lad den bare 
aldrig få se himmel og hav — . Men jeg tør nok 
ikke bli* længer; for jeg tror, din far sover. 



Å, for den sags skyld 



GREGERS. 

Men, det er sandt, — du sa*, du havde et 
værelse at leje ud, — et ledigt værelse? 

HJALMAR. 

Ja vel; hvad så? Véd du kanske nogen — ? 

GREGERS. 

Kan jeg få det værelset? 

HJALMAR. 

Du? 

GINA. 

Nej men De, herr Werle — 

GREGERS. 

Kan jeg få værelset? Så flytter jeg ind straks 
imorgen tidlig. 

HJALMAR. 

Ja, med den største fornøjelse — 

GINA. 

Nej men, herr Werle, det er slettes ikke noget 
værelse for Dem, det. 

HJALMAR. 

Men, Gina, hvor kan du da sige det? 

GINA. 

Jo, for det værelset er hverken stort nok eller 
lyst nok, og — 

GREGERS. 

Det kommer det ikke så nøje an på, fru Ekdal. 

HJALMAR. 

Jeg synes såmænd det er et ganske pent værelse; 
og slet ikke så ilde møhleret heller. 

GINA. 

Men husk på de to, som bor nedenunder. 

GREGERS. 

Hvad er det for to? 

GINA. 

Å, det er en, som har været huslærer — 

HJALMAR. 

Det er en kandidat Molvik. 

GINA. 

— og så er det en doktor, som heder Relling. 

GREGERS. 

Relling? Ham kender jeg lidt til; han prak- 
tiserte en tid oppe i Højdal. 

GINA. 

Det er rigtig et par vidtløftige mandspersoner. 
De er så tidt udesvævendes om aftningerne; og så 
kommer de svært sent hjem om nætterne, og da er 
de ikke altid så — 

GREGERS. 

Sligt vænner en sig snart til. Jeg håber, det 
skal gå med mig som med vildanden — 

GINA. 

Hm, jeg synes nok De skulde sove på det først 
alligevel. 

GREGERS. 

De vil nok svært nødig ha* mig ind i huset, 
fru Ekdal. 

GINA. 

Nej kors; hvor kan De da tro det? 

HJALMAR. 

Jo, dette her er virkelig besynderlig af dig, 
Gina. (til gregers.) Men sig mig, tænker du altså at 
bli' her i byen for det første? 

GREGERS 

(tar sin overfrakke på). 

Ja, nu tænker jeg at bli' her. 

HJALMAR. 

Men ikke hjemme hos din far? Hvad agter du 
da at ta' dig til? 

GREGERS. 

Ja, vidste jeg bare det, du — da var jeg ikke 
så ilde faren endda. Men når en har det kors på 
sig, at hede Gregers —. „ Gregers" — og så „Werle" 
bagefter; har du hørt noget så fælt, du? 

HJALMAR. 

A, det synes jeg slet ikke. 

GREGERS. 

Huf! Isch! Jeg kunde ha' lyst til at spytte på 
den fyren, som heder sligt noget. Men når en nu 
engang har det kors på sig at være Gregers — 
Werle her i verden, således som jeg er det — 

HJALMAR 

(ler). 

Ha — ha, hvis du ikke var Gregers Werle, hvad 
vilde du så være for noget? 

GREGERS. 

Kunde jeg vælge, så vilde jeg allerhelst være 
en flink hund. 

GINA. 

En hund! 

HEDVIG 

(uvilkårligt). 

Å nej da! 

GREGERS. 

Ja, en rigtig urimelig flink hund; en slig en, 
som går til bunds efter vildænder, når de dukker 
under og bider sig fast i tang og tarre nede i mud- 
deret. 

HJALMAR. 

Nej, véd du hvad, Gregers, — dette her skøn- 
ner jeg ikke et ord af. 

GREGERS. 

Å nej, der er sagtens ikke rar mening i det 
heller. Men imorgen tidhg altså — så flytter jeg 
ind. (til GINA.) De skal ikke få noget bryderi af mig; 
for jeg gør alting selv. (lii hjalmar.) Resten snakker 
vi om imorgen. — Godnat, fru Ekdal. (nikker til hedvig.) 
Godnat! 

GINA. 

Godnat, herr Werle. 

HEDVIG. 

Godnat. 

HJALMAR 
(som har tæudt et lys). 

Bi lidt; jeg må lyse dig; der er visst mørkt 
på trapperne. 

(gregers og HJALMAR går Ull genneni gangdøren.) 

GINA 
(ser hen for sig, med sytøjet i fanget). 

Var ikke det en underlig snak, at han gerne 
vilde være en hund? 

HEDVIG. 

Jeg skal sige dig en ting, mor, — jeg tror, at 
han mente noget andet med det. 

GINA. 

Hvad skulde det være for noget? 

HEDVIG. 

Nej, jeg véd ikke; men det var ligesom han 
mente noget andet, end det han sa' — hele tiden. 

GINA. 

Tror du det? Ja underlig var det. 

HJALMAR 
(kommer tilbuge). 
Lampen brændte endnu. (slukker lyset og sætter det fra 

sig.) Ah, endehg kan man da få sig en bid mad i 

livet, (begynder at spise smørrebrød.) Nå, Ser du det, Gina, 

— når man bare er om sig, så — 

GINA. 

Hvorledes om sig? 

HJALMAR. 

Ja, for det var da heldigt alligevel, at vi ende- 
lig fik det værelset lejet bort en gang. Og så, tænk, 

— til et menneske som Gregers, — en gammel 
god ven. 

GINA. 

Ja, jeg véd ikke, hvad jeg skal sige, jeg. 

HEDVIG. 

A mor, du skal se, det blir så morsomt 

HJALMAR. 

Du er da også besynderlig. Før var du så for- 
hippet på at få lejet ud; og nu liker du det ikke. 

GINA. 

Jo, Ekdal; hvis det bare havde været til en 
anden en, så — . Men hvad tror du, grossereren 
vil sige? 

HJALMAR. 

Gamle Werle? Det rager da ikke ham. 

GINA. 

Men du kan da vel skønne, at der er kommet 
noget på tvers imellem dem igen, siden den unge 
flytter ud af huset. Du véd jo, hvorledes de to har 
det med hinanden. 

HJALMAR. 

Ja, det kan gerne være, men — 

GINA. 

Og nu kanske grossereren tror, det er dig, som 
har stat bag ved — 

HJALMAH. 

Så lad ham tro det længe nok ! Grosserer Werle 
har gjort overmåde meget for mig; Gud bevar*s, — 
det erkender jeg. Men derfor kan jeg da ikke til 
evig tid gøre mig afhængig af ham. 

GINA. 

Men, snille Ekdal, det kan komme til at gå ud 
over gamle-far; kanske mister han nu den stakkers 
lille fortjenesten, han har hos Gråberg. 

HJALMAR. 

Jeg havde nær sagt: gid det var så vel! Er 
det ikke noget ydmygende for on mand, som jeg, 
at se sin gråhærdede far gå som et skumpelskud? 
Men nu kommer snart tidens fyld^, tænker jeg. itar 
et nyt stykke smorrebrød.) Har jeg så sandt en opgave i 
livet, så skal jeg også udføre den! 

HEDVIG. 

Å ja far! Gør det! 

GINA. 

Hys; væk ham bare ikke! , 

HJALMAR 

(sagtere). 

Jeg skal udføre den, siger jeg. Der skal nok 
engang komme den dag, da — . Og derfor er det 
godt, vi fik værelset lejet ud; for så er jeg mere 
uafhængig stillet. Og det må den mand være, som 
har en opgave i livet, (henne ved lænestoien. bevæget) Stak- 
kers gamle hvidhårede far. — Lid på din Hjalmar, 
du. — Han har brede skuldre, han; — kraflfulde 
skuldre i al fald. — Du skal nok en vakker dag vågne 
op og — . (ta GINA.) Tror du det kanske ikke? 

GINA 
(rejser sig). 

Jo visst gør jeg så; men lad os først se at få 
ham til køjs. 

HJALMAB. 

Ja, lad os det. 

(De tar varligt fat på den gamle.) 

^HJALMAR EKDALS atelier. Det er morgen; dagslyset falder ind gennem 
det store vindu i skråtaget: forhænget er fratrukket.) 

(hjalmab sidder ved bordet beskæftiget med at retoucfaere et fotografi; 

flere andre billeder ligger foran ham. Lidt efter kommer GUfA i hat og 

kåbe ind gennem gangdøren; hun har en lågkurv på armen.) 

HJALMAR. 

^ Er du alt der igen. Gina? 

GINA. 

Å ja, en får nok rappe sig. 

(sætter kurven på en stol og tar tejet af.) 
HJALMAR. 

Så du indom til Gregers? 

GINA. 

Jaha, jeg gjorde det. Det ser rigtig vakkert ud 
derinde; han har fåt det svært pent hos sig med 
det samme han kommer. 

HJALMAR. 

Nå da? 

GINA. 

Jo, han vilde jo hjælpe sig selv, sa' han. Så 

skulde han nu lægge i ovnen også; og så har han 
skruet spjeldet for, så hele værelset er bleH fuldt 
af røg. Uf, der var en stank, slig at — 

HJALMAR. 

Å nej da. 

GINA. 

Men så kommer det bedste; for så skal han 
nu slukke, og så slår han alt vaskevandet ind i 
ovnen, så gulvet driver over af det værste svineri. 

HJALMAR. 

Det var da kedeligt. 

GINA. 

Jeg har nu fåt portkonen op til at skure efter 
ham, den grisen; men der blir ikke værendes der 
inde før i eftermiddag. 

HJALMAR. 

Hvor har han så gjort af sig imens? 

GINA. 

Han gik ud Hdt, sa* han. 

HJALMAR. 

Jeg var også inde hos ham et øjeblik — efter 
du var gåt. 

GINA. 

Jeg hørte det. Du har jo bedt ham ind til 
frokost. 

HJALMAR. 

Bare sådan en liden smule formiddagsfrokost, 
forstår du. Det er jo første dagen — ; vi kan ikke 
godt undgå det. Du har vel altid noget i huset. 

GINA. 

Jeg får jo se at finde lidt. 

HJALMAR. 

Men lad det endelig ikke bli* for knapt. For 
Relling og Molvik kommer nok også heiop, tror jeg. 
Jeg traf just Relling på trappen, ser du, og så 
måtte jeg jo — 

GINA. 

Nå, skal vi ha* de to også? 

HJALMAR. 

Herregud, — et par stykker mere eller mindre; 
det gør da hverken fra eller til. 

GAMLE EKDAL 
(åbner sin dor og ser ind). 

Hør her, du Hjalmar — (bemæiker gixa.) Nå så. 

GINA. 

Er det noget, som bedstefar vil ha*? 

EKDAL. 

Å nej; det kan være det samme. Hm! 

(går ind i gen.) 

GINA 

(tar kurven). 

Pas endelig godt på ham, så han ikke går ud. 

HJALMAR. 

Ja, ja, det skal jeg nok. — Hør du. Gina; lidt 
sildesalat vilde være svært bra*; for Relling og 
Molvik har nok været ude på rangel inat. 

GINA. 

Bare de ikke kommer for snart over mig, så — 

HJALMAR. 

Nej visst ikke; gi* du dig tid. 

GINA. 

Ja ja da; og så kan du jo få arbejde lidt imens. 

HJALMAR. 

Jeg sidder jo og arbejder! Jeg arbejder jo all, 
livad jeg arker! 

GINA. 

For så har du det fra hånden, ser du. 

(hun går med kurvon ud i køkkenet.) 

H.TALMAR 
(sidder en stund og pensler på fotografiet; det går trægt og med ulyst) 

EKDAL 
(kikker ind, ser rundt om i atelieret og siger dæmpet): 

Har du det travlt, du? 

HJALMAR. 

Ja, jeg sidder jo ber og stræver med disse 
billederne — 

EKDAL. 

Ja ja, Gud bevares* — når du har det så travlt, 
så — . Hm! 

(i^år ind igen; deren blir stående åben.) 

HJALMAR 

(fortsætler on stund i taushed; derpå lægger han penselen fra sig og 

går hen til døren). 

Har du det travlt, far? 

EKDAL 

(brummer indenfor). 

Når du har det travlt, så har jeg det også 
travlt. Hm! 

HJALMAR. 

Ja ja da. 

(går til sit arbejde igen.) 

EKDAL 

(lidt efter, kommer atter frem i døren). 

Hm; ser du, Hjalmar, så svært travlt har jeg 
det jo ikke. 

HJALMAR. 

Jeg synes du sad og skrev. 

EKDAL. 

For fanden, kan ikke han, Gråberg, vente en 
dags tid eller to? Det står da ikke om livet, 
ved jeg. 

HJALMAR. 

Nej; og du er da ikke nogen træl heller. 

EKDAL. 

Og så var det dette her andet derinde — 

HJALMAR. 

Ja, det var just det. yil du kanske derind? 
Skal jeg lukke op for dig? 

EKDAL. 

Vilde rigtig ikke være af vejen. 

HJALMAR 
(rejser sig). 

For så havde vi det fra hånden. 

EKDAL. 

Just så, ja. Skal jo være færdig til imorgen 
lidhg. For det er jo imorgen? Hm? 

HJALMAR. 

Ja visst er det imorgen. 

(HJALMAR Og EKDAL skyver hyer sin halvdor til side. Morgensolen skinner 

«lerind gennem taggluggerne; nogle duer flyver frem og tilbage, andre 

pår og kurrer på stilladserue; hønsene kagler engang iinellum længere 

inde på loftet.) 

HJALMAR. 

Nå, så får du gå ivej da, far. 

EKDAL 
(går indenfor). 

Kommer ikke du med? 

HJALMAR. 

Jo, véd du hvad, — jeg tror næsten — (ser gina i 
køkkendøren.) Jeg? Nej, jeg har ikke tid; jeg må ar- 
bejde. — Men så var det mekam*smen — 

(Han trækker i en snor; indefra glider ned et forhæng, hvis nedre del 

består af en stribe gammel sejldug, resten, oventil, af et stykke udspændt 

fiskegarn. Loftsgulvet er .således ikke længer synligt.) 

HJALMAR 

(går hen til bordet). 

Se så; nu kan jeg da vel få sidde i fred en 
stund. 

GINA. 

Skulde han nu der ind og grassere igen? 

HJALMAR. 

Var det kanske bedre, om han havde rendt ned 
til madam Eriksen? (sætter sig.) Er det noget, du vil? 
Du sa* jo — 

GINA. 

Jeg vilde bare spørge, om du tror, vi kan 
dække frokostbordet her? 

IS* 

HJALMAR. 

Ja, her har da vel ikke meldt sig nogen så 
tidlig? 

GINA. 

Nej, jeg venter ikke andre end de to kæresterne, 
som skal sidde sammen. 

HJALMAR. 

Fanden, at ikke de kunde sidde sammen en 
anden dag! 

GINA. 

Nej, snille Ekdal, dem har jeg bestilt til efter 
middag, når du sover. 

HJALMAR. 

Nå, så er det jo bra*. Ja, så spiser vi her. 

GINA. 

Ja ja da; men det haster ikke med at dække 
endnu; du kan godt bruge bordet en stund til. 

HJALMAR. 

Å jeg synes, du ser, jeg sidder her og bruger 
bordet alt det jeg kan! 

GINA. 

For så er du fri siden, ser du. 

(går ud i køkkenet igeu.) 
(kort ophold.) 

EKDAL 

(i loftsdøren, indenfor garnet). 

Hjalmar ! 

HJALMAR. 

Nå? 

EKDAL. 

Er ræd, vi kommer til at flytte vandtrauget 
lige vel. 

HJALMAR. 

Ja, det er jo det, jeg har sagt hele tiden. 

EKDAL. 

Hm — hm — hm. 

(går fra døren igen.) 

HJALMAR 

(arbejder lidt, skotter mod loftet og rejser sig halvt). 

(HEDVIG kommer ind fra køkkeaet.) 

HJALMAR 
(sætter sig hurtig ned igen). 

Hvad er det du vil? 

HEDVIG. 

Jeg vilde bare ind til dig, far. 

HJALMAR 

(lidt efter). 

Jeg synes, du går sådan og snuser omkring. 
Skal du passe på kanske? 

HEDVIG. 

Nej slet ikke det. 

HJALMAR. 

Hvad tar mor sig lil derude nu? 

HEDVIG. 

Å, mor står midt oppe i sildesalaten, hun. (g^r 
hen til bordef.) Er det ikke en liden ting, som jeg 
kunde hjælpe dig med, far? 

HJALMAR. 

Å nej. Det er bed st, jeg bliV alene om det alt 
sammen, — så længe kræfterne slår til. — Det har 
ingen nød, Hedvig; når bare din far må få beholde 
sin helse, så — 

HEDVIG. 

Å nej, far; nu skal du ikke snakke så stygt. 

(Hun går lidt omkring, standser ved døråbningen og ser ind i lofts- 
rummet.) 

HJALMAR. 

Hvad er det, han tar sig for, du? 

HEDVJG. 

Det skal visst bli* en ny vej op til vandt rauget. 

HJALMAR. 

Aldrig i verden klarer han det på egen hånd! 
Og så skal jeg være fordømt til at sidde her — ! 

HEDVIG 

(går hen til ham). 

Lad mig få penselen, far; jeg kan nok. 

HJALMAR. 

A snak; du bare fordærver øjnene med det. 

HEDVIG. 

Langt ifra. Kom her med penselen. 

HJALMAR 

(rejser sig). 

Ja, det vilde jo ikke vare mere end et minut 
eller to. 

HEDVIG. 

Pyt, hvad skulde det så gøre? (tar penselen.) Se 
så. (sætter sig.) Og her har jeg et at se efter. 

HJALMAR. 

Men ikke fordærv øjnene! Hører du det? Jeg 
vil ikke ha' noget ansvar; du må selv ta* ansvaret 
på dig, — det siger jeg dig. 

HEDVIG 

(reloucherer). 

Ja ja, det skal jeg nok. 

HJALMAR. 

Du er svært flink, Hedvig. Bare et par minutter 
forstår du. 

(Han smyger sig geonem kanten af forhænget ind på loftet, hedvig 
sidder ved sit arbejde. hjalhar og ekdal høres at disputere derinde.) 

HJALMAR 
(kommer frem indenfor garnet). 

Hedvig, å ræk mig den knibetangen, som ligger 

på hylden. Og så hugjernet, du. (vender sig indover.) Jo. 

nu skal du bare se, far. Lad mig da først få lov 
til at vise dig, hvorledes jeg mener det! 

HEDVIG 
(har hentet det forlangte værktøj fra reolen og stikker det ind til liair) 

HJALMAR. 

Så tak. Jo, det var nok godt, jeg kom, du. 

(går fra døråboingen; de snedkrer og passiarer derinde.) 

HEDVIG 

(blir stående og ser på dem. En stund efter banker det på gangdøren 

hun lægger ikke mærke til det). 

GREGERS WERLE 
(barhodet og uden overtøj, kommer ind og standser lidt ved doren). 

Hm -! 

HEDVIG 
^vender sig og går imod ham)^ 

God morgen. Vær så god, kom nærmere. 

GREGERS. 

Tak. (wr mod loiiet.) De lader til at ha* arbejds- 
lolk i huset. 

HEDVIG. 

Nej, det er bare far og bedstefar. Nu skal jeg 
sige til. 

GREGERS. 

Nej, nej, gør ikke det; jeg vil heller vente lidt. 

(sætter sig i sofaeo.) 
HEDVIG. 

Her er så uryddigt — 

(vil ta* folografierne bort.) 
GREGERS. 

Å, lad bare ligge. Er det billeder, som skal 
gøres i stand? 

HEDVIG. 

Ja, det er lidt, jeg skulde hjælpe far med. 

GREGERS. 

Lad endelig ikke mig forstyrre Dem. 

HEDVIG. 

A nej. 

(Hun flyiter sngeme hen til sig og sætter sig til at arbejde; greoers ser 
imens på hende i taushed.) 

GREGERS. 

Har vildanden sovet godt i nat? 

HEDVIG. 

Jo tak, jeg tror visst det. 

GREGERS 
(vendt mod loftsrumme 

Ved dagslys ser det ganske anderledes ud end 
i^år i måneskin. 

HEDVIG. 

Ja, det kan være så svært forskelligt. Om 
morgenen ser det anderledes ud end om eftermid- 
dagen; og når det regner, ser det anderledes ud, 
end når det er godt vejr. 

GREGERS. 

Har De lagt mærke til det? 

HEDVIG. 

Ja, for det ser en jo. 

GREGERS. 

Holder De også gerne til der inde hos vild- 
anden? 

HEDVIG. 

Ja, når det lar sig gøre, så -— 

GREGERS. 

Men De har sagtens ikke så megen fritid; De 
går vel på skolen? 

HEDVIG. 

Nej, ikke nu længer; for far er ræd, jeg skal 
fordærve øjnene. 

GREGERS. 

Nå, så læser han altså selv med Dem. 

HEDVIG. 

Far har lovet, at han vilde læse med mig; 
men han har ikke fåt tid til det endnu. 

GREGERS. 

Men er der da ikke nogen anden, som hjælper 
Dem lidt? 

HEDVIG. 

Jo, det er kandidat Molvik; men han er ikke 
iJtid slig, rigtig — sådan —- 

GREGERS. 

Er han fuld da? 

HEDVIG. 

Han er visst det. 

GREGERS. 

Nå, så har De jo tid til noget af hvert. Og 
der inde, der er det vel som en verden for sig selv, 
<ler, — kan jeg tænke? 

HEDVIG. 

Så rent for sig selv. Og så er der så mange 
underhge ting. 

GREGERS. 

Så? 

HEDVIG. 

Ja, der er store skabe med bøger i; og i mange 
af de bøgerne er der billeder. 

GREGERS. 

Aha! 

HEDVIG. 

Og så er der et gammelt skatol med skuffer 
og klaffer i, og et stort ur med figurer, som er til 
at komme frem. Men det uret går ikke længer. 

GREGERS. 

Tiden er altså gåt istå derinde — hos vildanden. 

HEDVIG. 

Ja. Og så er der gamle farveskrin og sligt 
noget; og så alle høgcrne. 

GREGBRS. 

Og de bøgerne læser De vel i? 

HEDVIG. 

Å ja, når jeg kan komme til. Men de fleste 
er på engelsk; og det skønner jeg ikke. Men så 
ser jeg på billederne. — Der er en svært stor bog, 
som heder „Harrysons History of London"; den er 
visst 100 år gammel; og den er der så umådelig 
mange billeder i. Foran står afbildet døden med et 
timeglas, og en jomfru. Det synes jeg er fælt. Men 
så er der alle de andre billederne med kirker og 
slotte og gader og store skibe, som sejler på havet. 

GREGERS. 

Men sig mig, hvor har De fåt alle de rare 
sagerne fra? 

HEDVIG. 

Å, her har engang bodd en gammel sjøkaptejn, 
og han har ført dem hjem. De kaldte ham „den 
fly vendes Hollænderen". Og det er underligt; for 
det var ikke nogen Hollænder. 

GREGERS. 

Ikke det? 

HEDVIG. 

Nej. Men så blev han borte tilsidst; og så er 
alt det bleH stående efter ham. 

GREGERS. 

Hør, sig mig nu, — når De sidder der inde og 
ser på billeder, får De så ikke lyst til at komme 
ud og se på den store rigtige verden selv? 

HEDVIG. 

Nej da! Jeg vil allid bh' her hjemme og hjælpe 
far og mor. 

GREGERS. 

Med at gøre fotografier istand? 

HEDVIG. 

Nej, ikke med det alene. Aller helst vilde jeg 
lære at gravere slige billeder, som de, der står i de 
engelske bøgerne. 

GREGERS. 

Hm; hvad siger Deres far til det? 

HEDVIG. 

Jeg tror ikke far liker det; for far er så under- 
lig i sligt. Tænk, han snakker om, at jeg skal lære 
kurvfletning og stråfletning! Men det synes jeg da 
ikke kan være noget. 

GREGERS. 

Å nej, det synes ikke jeg heller. 

HEDVIG. 

Men far har jo ret i det, at havde jeg lært at 
flette kurve, så kunde jeg nu ha' gjort den nye 
kurven til vildanden. 

GREGERS. 

Det kunde De, ja; og De var jo også nærmest 
til det. 

HEDVIG. 

Ja; for det er min vildand. 

GREGERS. 

Ja, det er jo det. 

HEDVIG. 

Jaha; jeg ejer den. Men far og bedstefar får 
lånt den så tidt de vil. 

GREGERS. 

Så; hvad bruger de den da til? 

HEDVIG. 

Å, de steller med den og bygger for den, og 
sådant noget. 

^ GREGERS. 

Kan lænke det; for vildanden er vel den aller 
fornemste der inde. 

HEDVIG. 

Ja, det er hun da; for det er jo en rigtig, 
vild fugl. Og så er det så synd i hende; hun har 
ingen at holde sig til, hun, stakker. 

GREGERS. 

Har ingen familje hgesom kaninerne. — 

HEDVIG. 

Nej. Hønsene har jo også så mange, som de 
har været kyllinger sammen med; men hun er kom- 
men så rent bort fra alle sine, hun. Og så er det 
jo alt det svært forunderlige ved vildanden. Der er 
ingen, som kender hende; og ingen, som véd, hvor 
hun er fra heller. 

GREGERS. 

Og så har hun været på havsens hund. 

HEDVIG 

(ser flygtig hen på ham, undertrykker et smil og spøi): 

Hvorfor siger De havsens hund? 

GREGERS. 

Hvad skulde jeg ellers sige? 

HEDVIG. 

De kunde sige havets hund — eller havbunden. 

GRCGERS. 

Å, kan jeg ikke lige så godt sige havsens bund? 

HEDVIG. 

Jo; men for mig høres det så underligt, når 
andre mennesker siger havsens bund. 

GREGERS. 

Hvorfor det da? Sig mig hvorfor. 

HEDVIG. 

Nej, jeg vil ikke; for det er noget så dumt. 

GREGERS. 

Å nej visst ikke. Sig mig nu, hvorfor De smilte. 

HEDVIG. 

Det er fordi, at altid, når jeg sådan med én 
gang — i en fart — kommer til at huske på det 
der inde, så synes jeg altid, at hele rummet og alt 
sammen heder „havsens bund". — Men det er jo 
så dumt. 

GREGERS. 

Det skal De slet ikke sige. 

HEDVIG. 

Jo, for det er jo bare et loft. 

GREGERS 
(ser fast på hende). 

Er De så viss på det? 

HEDVIG 

(forbauset). 

At det er et loft! 

GREGERS. 

Ja, véd De det så sikkert? 

HEDVIG 
(tier og ser på ham med åben mimd). 

(gina kommer med dækketøj fra køkkenet.) 

GREGERS 

(rejser sig). 

Jeg er nok kommet for tidlig over Dem. 

GINA. 

Å, etsteds må De jo være; og nu er det snart 
færdig også. Ryd af bordet, Hedvig. 

(HEDVIG ryder op; hun og gina dækker under det følgende, gregers 
sætter sig i lænestolen og blader i et album.) 

GREGERS. 

Jeg hører, De kan retouchere, fru Ekdal. 

GINA 

(med et sideblik). 

Jaha, jeg kan det. 

GREGERS. 

Det traf sig da rigtig heldigt. 

GINA. 

Hvorledes heldig? 

GREGERS. 

Siden Ekdal blev fotograf, mener jeg. 

HEDVIG. 

Mor kan også fotografere. 

GINA. 

Å ja, jeg har nok fåt lære mig til den kunsten. 

GREGERS. 

Så er det kanske Dem, som driver forretningen? 

GINA. 

Ja, når ikke Ekdal har tid selv, så — 

GREGERS. 

Han er sagtens så opta't af sin gamle far, han, 
kan jeg tænke. 

GINA. 

Ja, og så er det da ikke noget for en slig 
mand, som Ekdal, at gå her og ta* portrætter af 
kreti og preti. 

GREGERS. 

Det synes jeg også; men når han nu engang 
er slåt ind på den vejen, så — 

GINA. 

Herr Werle kan da vel tænke sig det, at Ekdal 
ikke er som en af de almindelige fotograferne. 

GREGERS. 

Nå så alligevel! Men — ? 

(Et skud fyres af iode på loftet.) 

GREGERS 

(farer op). 

Hvad er det! 

GINA. 

Uf, nu skyder de igen! 

GREGERS. 

Skyder de også? 

HEDVIG. 

De går på jagt. 

GREGERS. 
Hvad for noget! (henne ved loftsdøren.) Går du på 

jagt, Hjalmar? 

HJALMAR 
(iodenfor garnet). 

Er du komrnen? Det vidste jeg ikke af; jeg 
var så opta't — . (til hedvig.) Og du, som ikke siger 
os til! 

(kommer ind i atelieret.) 
GREGERS. 

Går du og skyder iiide på loftet? 

HJALMAR 

(viser en dobbeltløbet pistol). 

Å, det er bare med denne her. 

GINA. 

Ja, du og gamle-far kommer nok engang til at 
gøre en ulykke med den pigstolen. 

HJALMAR 

(argerlig). 

Jeg tror, jeg har sagt, at et sådant skydevåben 
heder en pistol. 

GINA. 

Å. det er da ikke stort bedre, det, synes jeg. 

GREGBRS. 

Så du er altså ble't jæger, du også, Hjalmar? 

HJALMAR. 

Bare lidt kaninjagt en gang imellem. Det er 
mest for fars skyld, kan du skønne. 

GINA. 

Mandfolk er nu så underlige, de; de skal altid 
ha' noget at dividere sig med. 

HJALMAR 

(arrig). 

Ja riglig, ja; vi skal altid ha' noget at diver- 
tere os med. 

GINA. 

Ja, det er jo akkurat det jeg siger. 

HJALMAR. 

Nå; hm! (til gregers.) Jo, ser du, og så træffer 
det sig så heldigt, at loftet ligger slig til, at ingen 

kan høre det, når vi skyder. (lægger pistolen på den øverste 

reoihyide.) Ikke TØT pistolen, Hedvig! Det ene løbet 
er ladt; husk på det. 

GREGERS 

(ser ind gennem garnet). 

Jagtgevær har du også, ser jeg. 

HJALMAR. 

Det er fars gamle gevær. Det kan ikke skydes 
med længer; for der er noget galt fat med låsen. 
Men det er ganske morsomt at ha' det alligevel; 
for vi kan ta' det fra hinanden og gøre det rent en 
gang imellem og smøre det med benfedt og skrue 
det sammen igen — . Ja, det er jo mest far, som 
pusler med sligt noget. 

HEDVIG 

(henne ved gregers). 

Nu kan De da rigtig se vildanden. 

GREGERS. 

Jeg står just og ser på den. Hun hænger lidt 
med den ene vingen, synes jeg. 

HJALMAR. 

Nå, det er da ikke så underligt; hun har jo 
været skamskudt. 

6REGERS. 

Og så slæber hun lidt på foden. Eller er det 
ikke så? 

HJALMAR. 

Kanske en bitte liden smule. 

HEDVIG. 

Ja, for det var den foden, som hunden bed 
hende i. 

HJALMAR. 

Men hun har slet ingen lyde og mén for resten; 
og det er virkelig mærkværdigt for en, som har fåt 
en ladning haggel i kroppen og som har været 
mellem hundetænder — 

GREGERS 
(med et øjekast til hedvig). 

— Og som har været på havsens hund — så 
længe. 

HEDVIG 

(smiler). 

Ja. 

GINA 
(steller ved bordet). 

Den velsignede vildanden, ja. Den gøres der 
da krusifikser nok for. 

HJALMAR. 

Hm; — er det snart dækket kanske? 

GINA. 

Ja straks på timen. Hedvig, nu må du komme 
og hjælpe mig. 

(gina og HEDVIG g&r ud i køkkenei) 

19* 

HJALMAR 
(halv højt). 

Jeg tror ikke, det er værdt, du står der og ser 
på far; han liker det ikke. 

GREGERS 
(går fra loftsdøren). 

HJALMAR. 

Og så er det bedst jeg stænger, før de andre 

kommer ind. (skræmm<ir med hændeme.) Hysch — hysch; 
vil I Vaek med jer! (i det han hejser forhænget op og trækker 

døren sammen.) Disse her remedierne er min egen op- 
findelse. Det er virkelig ganske morsomt at ha' 
sligt noget at stelle med og gøre i stand, når det 
går i stykker. Og så er det desuden aldeles nød- 
vendigt, ser du; for Gina vil ikke gerne ha' kaniner 
og høns ind i atelieret. 

GREGERS. 

Nej, nej; og det er kanske din kone, som står 
for styret her? 

HJALMAR. 

Jeg overlader hende i almindelighed de løbende 
forretninger; for så kan jeg imens ty ind i daglig- 
stuen og tænke over de ting, som vigtigere er. 

GREGERS. 

Hvad er det egentlig for ting, du Hjalmar? 

HJALMAR. 

Jeg undrer mig over, at du ikke har spurgt 
om det før. Eller kanske du ikke har hørt iale om 
opfindelsen? 

GREGERS. 

Opfindelsen? Nej. 

HJALMAR. 

Så? Du har ikke det? Å nej, der oppe i 
skogtrakterne og ødemarkerne — 

GREGERS. 

Du har altså gjort en opfindelse! 

HJALMAR. 

Ikke ganske gjort den endnu; men jeg holder 
på med det. Du kan jo nok tænke dig, at da jeg 
beslutted at ofifre mig for fotografien, så var det ikke 
for at gå her og ta' portrætter af alskens hverdags- 
mennesker. 

GREGERS. 

Nej, nej. det sa' også din kone nu nylig. 

HJALMAR. 

Jeg svor, at skulde jeg vie mine kræfter til den 
håndtering, så skulde jeg også hæve den så højt, 
at den blev både til en kunst og til en videnskab. 
Og så beslutted jeg at gøre den mærkelige op- 
findelsen. 

GREGERS. 

Og hvad består så den opfindelsen i? Hvad 
går den ud på? 

HJALMAR. 

Ja, kære, du må ikke spørge således om enkelt- 
heder endnu. Det tar tid, ser du. Og så skal du 
ikke tro det er forfængelighed, som driver mig. Jeg 
arbejder visselig ikke for min egen skyld. Å nej, 
det er livsopgaven, som står for mig nat og dag. 

GREGERS. 

Hvilken livsopgave da? 

HJALMAR. 

Glemmer du gubben med sølvhåret? 

GREGERS. 

Din stakkers far; ja, men hvad kan du egentlig 
gøre for ham? 

HJALMAR. 

Jeg kan opvække hans selvfølelse fra de døde, 
i det jeg hæver det ekdalske navn til ære og vær- 
dighed igen. 

GREGERS. 

Det er altså din livsopgave. 

HJALMAR. 

Ja. Jeg vil redde den skibbrudne mand. For 
skibbrud led han allerede da uvejret brød løs over 
ham. Da disse forfærdelige undersøgelserne stod på, 
var han ikke længer sig selv. Pistolen der henne, 
du, — den, som vi bruger til at skyde kaniner med, 
— den har spillet en rolle i den ekdalske slægts 
tragedie. 

GREGERS. 

Pistolen! Så? 

HJALMAR. 

Da dommen var afsagt og han skulde sættes 
fast, — da havde han pistolen i sin hånd — 

GREGERS. 

Havde han — ! 

HJALMAR. 

Ja; men han turde ikke. Han var fejg. Så 
forkommet, så ruineret på sjælen var han ble't alle- 
rede dengang. Å, kan du begribe det? Han, en 

militær, han, som havde skudt ni hjørne, og som 
stammed ned fra to oherstiøjtnanter, — ja, fra den 
ene efter den anden, naturligvis — . Kan du hegrihe 
det, Gregers? 

GREGERS. 

Ja, jeg hegriher det godt. 

HJALMAR. 

Jeg ikke. Og så greh pistolen atter ind i vor 
slægts historie. Da han havde fat den grå klædning 
på og sad under lås og lukke, — å, det var forfær- 
delige tider for mig, kan du tro. Jeg havde ruUe- 
gardinerne nede for begge mine vinduer. Når jeg 
kikked ud, så jeg, at solen skinned som den plejer. 
Jeg begreb det ikke. Jeg så menneskene gå på 
gaden og le og snakke om ligegyldige ting Jeg 
begreb det ikke. Jeg syntes, at hele tilværelsen 
måtte stå stille ligesom under en solformørkelse. 

GREGERS. 

Slig følte jeg det også, da mor var død. 

HJALMAR. 

I en sådan stund havde Hjalmar Ekdal pistolen 
rettet mod sit eget bryst. 

GREGERS. 

Du tænkte også på at — ! 



HJALMAR. 



Ja. 



GREGERS. 

Men du skød ikke? 

HJALMAR. 

Nej. I det afgørende øjeblik vandt jeg sejr over 

mig selv. Jeg blev i live. Men du kan tro, der 
hører mod til at vælge livet under de vilkår. 

GREGERS. 

Ja, det er som man tar det. 

HJALMAR. 

Jo, ubetinget, du. Men det var bedst så: for 
nu nu gør jeg snart opfindelsen; og da tror doktor 
Relling, ligesom jeg, at far kan få lov til at bære 
uniformen igen. Jeg vil fordre det som min eneste løn. 

GREGERS. 

Så det er det med uniformen, som han — ? 

HJALMAR. 

Ja, det er det, han mest higer og stunder 
efter. Du kan ikke forestille dig, hvorledes det 
skærer mig i hjertet for ham. Hver gang vi fejrer 
en liden familjefest — som Ginas og min bryllups- 
dag, eller hvad det nu kan være — da træder oldingen 
her ind iført sin løjtnantsuniform fra lykkens dage. 
Men banker det så bare på gangdøren, — for han 
tør jo ikke vise sig for fremmede, véd du, — da piler 
han ind i sit kammers igen, så fort som de gamle 
ben vil bære ham. Sligt er sønderslidende for et 
sønnehjerte at se på, du! 

GREGERS. 

Hvad tid omtrent tror du den opfindelsen ka a 
bli* færdig? 

HJALMAR. 

Nej, Herregud, du må ikke spørge mig om 
sådanne enkeltheder som tiden. En opfindelse, det 
er noget, som en ikke helt og holdent er herre over 
selv. Det kommer for en stor del an på inspira- 

tionen, — på en indskydelse, — og det er næsten 
umulig på • forhånd at beregne, hvad tid den ind- 
træder. 

GREGERS. 

Men fremad går det da vel? 

HJALMAR. 

Ja visst går det fremad. Jeg tumler hver eneste 
dag med opfindelsen; den fylder mig. Hver efter- 
middag, når jeg har spist, lukker jeg mig inde i 
dagligstuen, hvor jeg kan gruble i ro. Men man må 
bare ikke jage på mig; for det nytter ikke til noget; 
det siger Relling også. 

GREGERS. 

Og du synes ikke, at alle de anstalterne der 
inde på loftet dra'r dig bort og spreder dig for meget? 

HJALMAR. 

Nej, nej, nej; tvert imod. Du må ikke sige 
noget sådant. Jeg kan da ikke evig og altid gå her 
og hænge over de samme anstrængende tankerne. 
Jeg må ha' noget ved siden af, som kan fylde vente- 
tiden ud. Inspirationen , indskydelsen , ser du, — 
når den kommer, så kommer den alligevel. 

GREGERS. 

Min kære Hjalmar, jeg tror næsten, du har 
noget af vildanden i dig. 

HJALMAR. 

Af vildanden? Hvorledes det, mener du? 

GREGERS. 

Du har dukket under og bidt dig fast i bund- 
græsset. ^ 

HJALMAR. 

Sigter du kanske til det næsten dødbringende 
skud, som har rammet far i vingen — og mig også? 

GREGERS. 

Ikke nærmest til det. Jeg vil ikke sige, at du 
er skamskudt; men du er kommet ud i en forgiftig 
sump, Hjalmar; du har fåt en snigende sot i krop- 
pen, og så er du gåt tilbunds for at dø i mørke. 

HJALMAR. 

Jeg? Dø i mørke! Nej, véd du hvad, Gregers, 
du skal virkelig la* véere med slig snak. 

GREGERS. 

Vær bare rolig; jeg skal nok se at få dig op 
igen. For jeg har også fåt en livsopgave nu, ser 
du; jeg fik den igår. 

HJALMAR. 

Ja, det kan gerne være; men du skal bare la' 
mig bli udenfor. Jeg kan forsikkre dig, at — fra- 
regnet min let forklarlige melankoli naturligvis — så 
befinder jeg mig så vel, som noget menneske kan 
ønske det. 

GREGERS. 

At du det gør, det kommer også af forgiften. 

HJALMAR. 

Nej, kære snille Gregers, snak nu ikke mere 
om sot og forgift; jeg er slet ikke vant til den slags 
samtaler; i mit hus snakker man aldrig til mig om 
uhyggelige ting. 

GREGERS. 

Nej, det skal du nok få mig til at tro. 

HJALMAR. 

Nej, for jeg har ikke godt af det. Og her er 
ingen sumpluft, som du udtrykker dig. I den fattige 
fotografs hjem er tåget lavt, det véd jeg nok, — og 
mine kår er ringe. Men jeg er en opfinder, du, — 
og jeg er familjeforsørger tillige. Det bærer mig 
oppe over de små vilkår. — Ah, der kommer de 
med frokosten! 

(gina og HEDVIG brlneer ølflasker, brændevinskarafiTel, glasse og andet 

tilbehør. I det samme kommer belling og molyik ind fra gangen; de er 

begge uden hat og overtøj; molyik er sortklædt.) 

<;iNA 

(sætter sugerne på bordet). 

Nå, de to kommer da rigtig til rette tid. 

RELLING. 

Molvik bildte sig ind, at han kunde lugte silde- 
salat, og så var han ikke til at holde. — Godmorgen 
for anden gang, Ekdal. 

HJALMAR. 

Gregers, må jeg forestille dig kandidat Molvik; 
doktor — , ja, Relling kender du jo? 

GREGERS. 

Ja, så løselig. 

RELLING. 

Å, det er herr Werle junior. Ja, vi to har 
været i totterne på hinanden oppe på Højdalsværket. 
De er nok netop flyttet ind? 

GREGERS. 

Jeg flytted ind nu imorges. 

RELLING. 

Og nedenunder bor Molvik og jeg, så De har 

ikke langt til doktor og prest, om De skulde få 
brug for slige nogen. 

GREGERS. 

Tak, det kunde nok hænde; for igår var vi 
tretten til bords. 

HJALMAR. 

Å, kom nu ikke ind på det uhyggelige igen! 

BELLING. 

Du kan ta' det med ro, Ekdal; for dig træfifer 
det s'gu ikke. 

HJALMAR. 

Det vil jeg ønske for min familjes skyld. Men 
la' os nu sætte os og spise og drikke og være glade. 

GREGERS. 

Skal vi ikke vente på din far? 

HJALMAR. 

Nej, han vil ha' sit ind til sig siden. Kom så! 

(Herreroe sætter sig til frokostbordet, spiser og drikker, gina og medyig 
går ud og ind og varter op.) 

RELLING. 

Igår var Molvik slygt på stovlerne, fru Ekdal. 

GINA. 

Så? Igår igen? 

RELLING. 

Hørte De ham ikke, da jeg kom hjem med 
ham i nat? 

GIXA. 

Nej, jeg kan ikke sige det. 



Digitized by VjOOQIC 



301 

RELLING. 

Det var bra'; for inat var Molvik fæl. 

GINA. 

Er det sandt, Molvik? 

MOLVIK. 

La* os slå en streg over nattens hændelser. 
Sligt afhænger jo ikke af mit bedre jeg. 

RELLING 

(til GREGERS). 

Det kommer over ham som en indskydelse; og 
så må jeg ud med ham på rangel. For kandidat 
Molvik er dæmonisk, ser De. 

GREGERS. 

Dæmonisk ? 

RELLING. 

Molvik er dæmonisk, ja. 

GREGERS. 

Hm. 

RELLING. 

Og dæmoniske naturer er ikke skabt til at gå 
lige på benene gennem verden; de må ud på afveje 
en gang iblandt. — Nå, og De holder altså ud der 
oppe på det fæle svarte værket endnu? 

GREGERS. 

Jeg har holdt ud indtil nu. 

RELUNG. 

Og fik De så inkasseret den fordringen. De gik 
omkring med? 

GREGERS. 

Fordringen? (forstår ham.) Nå så. 

HJALMAR. 

Har du inkasseret fordringer, Gregers? 

GREGERS. 

Å snak. 

RELLING. 

Jo såmænd har han så; han gik omkring i alle 
husmandshytterne og præsenterte noget, som han 
kaldte „den ideale fordring". 

GREGERS. 

Jeg var ung dengang. 

RELLING. 

De har ret i det; De var svært ung. Og den 
ideale fordringen — den fik De da aldrig honoreret 
så længe jeg var der oppe. 

GREGERS. 

Ikke siden heller. 

RELLING. 

Nå, så er De vel ble't så klog at slå lidt af 
på beløbet da, kan jeg tænke. 

GREGERS. 

Aldrig når jeg står foran et ægte, virkeligt 
menneske. 

HJALMAR. 

Nej, det synes jeg jo er ganske rimeligt. — 
Lidt smør. Gina. 

RELLING. 

Og så et stykke flæsk til Molvik. 

MOLVIK. 

Uh, ikke flæsk! 

(det banker på loftsdøreu.) 
HJALMAR. 

Luk op, Hedvig; far vil ud. 

(hedyig går hen og åbner på klem; gamle ekdal kommer ind med et 
friskt kaninskind; hun lukker efter ham.) 

EKDAL. 

God morgen, mine herrer! Har havt god jagt 
idag. Har skudt en stor en. 

HJALMAR. 

Og så har du flådd den før jeg kom — ! 

EKDAL. 

Har saltet den også. Det er godt, mørt kød, 
det kaninkødet; og så er det sødt; smager som 
sukker. God appetit, mine herrer! 

(går ind i sit værelse.) 

MOLVIK 

(rejser sig). 

Undskyld — ; jeg kan ikke — ; jeg må ned som 
snarest — 

RELLING. 

Drik sodavand, menneske! 

MOLVIK 

(skynder sig). 

Uh - uh! 

(ud genuem gangdøren.) 
RELLING 

(til HJALMAR). 

Lad os tømme en dram for den gamle jægers- 
mand. 

HJALMAR 

(kimker med ham). 

For idrætsmanden på gravens bred, ja. 

BELLING. 

For den gråhærdede — . (drikker.) Ja, sig mig, — 
er det gråt hår, han har, eller er det hvidt? 

HJALMAR. 

Det er visst så midt imellem; for resten har 
han nok ikke ret mange hårstrå igen på sin isse. 

RELLING. 

Nå, med forlorent kommer man også igennem 
verden. Ja, du er da i grunden en lykkelig mand, 
du Ekdal; du har denne vakkre livsopgaven at 
stræve for — 

HJALMAR. 

Og jeg slræver også, kan du tro. 

RELLING. 

Og så har du din flinke kone, som lunter så 
lunt ud og ind på filtsko og vagger i hofterne og 
hygger og steller for dig. 

HJALMAR. 

Ja, Gina — (nikker til hende.) du er en bra' led- 
sagerinde, at ha' med på livsvejen, du. 

GINA. 

Å, sid nu ikke der og ressensér om mig. 

RELLING. 

Og så din Hedvig, du Ekdal? 

HJALMAR 

(bevæget) 

Barnet, ja! Barnet først og fremst. Hedvig, 

kom hid til mig. (stryger hende over håret.) Hvad er det 

for en dag imorgen, du? 

HEDVIG 

(rusker i hani). 

Å nej, du skal ikke sige noget, far! 

HJALMAR. 

Det stinger mig som en kniv igennem hjertet, 
når jeg tænker på, at det skal bli' så ringe; bare 
en liden festlig tilstelning inde på loftet — 

HEDVIG. 

Å, men det blir just dejligt, det! 

BELLING. 

Og vent så bare til den mærkelige opfindelsen 
kommer til verden, Hedvig! 

HJALMAR. 

Ja da — da skal du se! Hedvig, jeg har be- 
sluttet at sikkre din fremtid. Du skal få det godt 
så længe du lever. Jeg vil forlange noget for dig, 
et eller andet. Det skal være den fattige opfmders 
eneste løn. 

HEDVIG 

(hvisker med armen om hans hals). 

A, du snille, snille far! 

BELLING 

(til GREGERS). 

Nå, synes De ikke ganske bra* om det, til en 
forandring, at sidde ved et godt besat bord i en 
lykkelig familjekreds? 

HJALMAR. 

Ja, disse timer ved bordet sætter jeg virkelig 
pris på. 

HENRIK IBSENS SAMLEDE VÆRKER. VII 20 

GREGERS. 

Jeg, for min del, trives ikke i sumpluft. 

RELLING. 

Sumpluft? 

HJALMAR. 

Å, kom nu ikke med den snak igen! 

GINA. 

Her er, ved Gud, ingen sumplugt, herr Werle; 
for jeg lufter såmænd ud hver evige dag. 

GREGERS 

(går fra bordet). 

Den stank, jeg mener, den lufter De visst 
ikke ud. 

HJALMAR. 

Stank! 

GINA. 

Ja, h vad synes du, Ekdal! 

RELLING. 

Om forladelse, — det skulde vel ikke være Dem 
selv, som bringer stanken med der oppe fra gruberne? 

GREGERS. 

Det kunde ligne Dem at kalde for stank, hvad 
jeg bringer ind i huset. 

RELLING 

(går hen til ham). 

Hør, herr Werle junior, jeg har Dem stærkt 
mistænkt for, at De går med „den ideale fordring" 
uforkortet i baglommen endnu. 

GREGERS. 

I brystet går jeg med den. 

RELLING. 

Ja, hvor fanden De så har den, så vil jeg ikke 
rå* Dem til at spille inkassator her, så længe jeg 
er inde. 

GREGERS. 

Og hvis jeg gør det alligevel? 

RELLING. 

Så kommer De på hodet ned over trapperne; 
nu véd De det. 

HJALMAR 

(rejser sigl. 

Nej men, Relling! 

GREGERS. 

Ja, kast De mig bare ud — . 

GINA 
(går imellem dem). 

Det får De ikke lov lil, Relling. Men det må 
jeg sige Dem, herr Werle, at De, som gjorde alt 
det fæle inde i kakkelovnen Deres, De skulde ikke 
komme til mig og snakke om stank. 

(det banker på gangdøren.) 
HEDVIG. 

Mor, der er nogen, som banker. 

HJALMAR. 

Se så; nu skal vi ha' det rend også! 

GINA. 
La* bare mig — . (går hen og åbner døren, studser, farer 
sammen og viger tiibage.) Ah! Uf da! 

(GROSSERER WERLE, i peisfrakke, træder et skridt indenfor.) 

20* 

Be'r undskylde; men min søn skal nok bo her 
i huset. 

GINA 

(svælfjer vejret). 

Ja. 

H. I ALM AR 

(går im rmcre). 

Vil ikke herr grossereren være så artig — ? 

WERLE. 

Tak; jeg ønsker blot at tale med min søn. 

GREGERS. 

Ja, hvad godt? Her står jeg. 

WERLE. 

Jeg ønsker at tale med dig i dit værelse. 

GREGERS. 

1 mit værelse — nå — 

(vil gå.) 
GINA. 

Nej, der er, ved Gud, ikke i den stand at - 

W^ERLE. 

Nå, så ude på gangen da; jeg ønsker en sam- 
tale under fire øjne. 

HJALMAR. 

Det kan ske her, herr grosserer. Kom ind i 
dagligstuen, Rolling. 

(HJALMAR Og RELLiNG guF itid til liøjre; GINA tai* HEDVIG med sig ud i 
køkkeuet.) 

GREGERS 
(efter et kort ophold). 

Ja, nu er vi altså under fire øjne. 

WERLE. 

Du lod falde nogen y ti ringer igår aftes — . Og 
såsom du nu har lejet dig ind hos Ekdals, så må 
jeg næsten formode, at du har et eller andet i sinde 
imod mig. 

GREGERS. 

Jeg har i sinde at åbne Hjalmar Ekdals øjne. 
Han skal se sin stilling, som den er; — det er 
det hele. 

WERLE. 

Er det den livsopgaven, du talte om igår? 

GREGERS. 

Ja. Du har ikke levnet mig nogen anden. 

WERLE. 

Er det da mig, som har forkvaklet dit sind, 
Gregers. 

GREGERS. 

Du har forkvaklet hele mit liv. Jeg tænker ikke 
på alt det med mor . Men det er dig, jeg kan 
takke for, at jeg går og jages og nages under en 
skyldbetynget, samvittighed. 



Aha, det er samvittigheden, som det er galt 
fat med. 

GREGERS. 

Jeg skulde ha' trådt op imod dig dengang, der 
blev stillet snarer for løjtnant Ekdal. Jeg skulde ha' 
advaret ham; for jeg aned nok, hvor det vilde 
bære hen. 

W^ERLE. 

Ja, da burde du sandelig ha' talt. 

GREGERS. 

Jeg voved mig ikke til det; så fejg og for- 
skræmt var jeg. Jeg var så usigelig ræd for dig — 
både dengang og længe bagetter. 

WERLE. 

Den rædsel er gåt over nu, lader det til. 

GREGERS. 

Det er den heldigvis. Hvad der er forbrudt 
imod gamle Ekdal, både af mig og af — andre, det 
kan aldrig bødes på; men Hjalmar kan jeg fri ud 
af al den løgn og fortielse, som han her holder på 
at gå til grunde i. 

WERLE. 

Tror du, at du vilde gøre en god gerning 
med det? 

GREGERS. 

Det tror jeg da så trøstig. 

W^ERLE. 

Du mener kanske, at fotograf Ekdal er den 
mand, at han vilde takke dig til for en slig venskabs- 
tj enes te? 

GREGERS. 

Ja! Den mand er han. 

WERLE. 

Hm, — vi får se. 

GREGERS. 

Og desuden — skal jeg bli' ved at leve længer, 
så må jeg se at fmde helsebod for min syge sam- 
vittighed. 

WERLE. 

Den blir aldrig frisk. Din samvittighed har 

været sygelig lige fra barneårene. Det er en arve- 
lod fra din mor, Gregers; — den eneste arv, hun 
efterlod dig. 

GREGERS 
(med et hånsk halvsmil). 

Har du endnu ikke kunnet fordøje den tort, at 
du regned galt, da du trode, du skulde få formue 
med hende? 

WERLE. 

Lad os ikke komme ind på uvedkommende 
ting. — Holder du altså fast ved det forsæt, at lede 
fotograf Ekdal ind på et spor, som du formoder er 
det rigtige? 

GREGERS. 

Ja; det forsæt holder jeg fast ved. 

WERLE. 

Nå, så kunde jeg jo ha* sparet min gang her 
op. For da nytter det vel ikke at spørge dig, om 
du vil flytte hjem til mig igen? 

GREGERS. 

Nej. 

WERLE. 

Og ind i firmaet går du vel ikke heller? 

GREGERS. 

Nej. 

WERLE. 

Godt. Men da jeg nu agler at indgå nyt ægte- 
skab, så vil boet bli' skiftet imellem os. 

GREGERS 

(hurtigt). 

Nej; det ønsker jeg ikke. 

WERLE. 

Du ønsker det ikke? 

GREGERS. 

Nej, jeg tør ikke det for min samvittigheds 
skyld. 

WERLE 

(lidt efter). 

Rejser du op til værket igen? 

GREGERS. 

^®j' j^8 betragter mig som udtrådt af din 
tjeneste. 

WERLE. 

Men hvad vil du da slå ind på? 

GREGERS. 

Bare løse min livsopgave; ikke noget andet. 

WERLE. 

Nå, men siden da? Hvad vil du så leve af? 

GREGERS. 

Jeg har lagt lidt op af min løn. 

WERLE. 

Ja, hvor længe vil det forslå! 

GREGERS. 

Jeg tænker, det forslår min tid ud. 

WERLE. 

Hvad skal det sige? 

GREGERS. 

Nu svarer jeg ikke på mere. 

WERLE. 

Farvel da. Gregers. 

GREGERS. 

Farvel. 

(grosserer WERLE j^år.) 

HJALMAR 

(kikker ind|. 

Nu gik han jo? 

GREGERS. 

Ja. 

(HJALMAR Og RELLiNG kommer ind. gina og hedvig kommer også, fra 
kokkenet). 

RELLING. 

Den frokosten, den gik da i vasken. 

GREGERS. 

Tag på dig, Hjalmar; du må gå en lang tur 
med mig. 

H.IALMAR. 

Ja gerne det. Hvad var det, din far vilde? 
Var det noget om mig? 

GREGERS. 

Kom bare. Vi må snakke lidt sammen. Jeg 
går ind og trækker frakken på. 

(ud gennem gangdøren.) 
GINA. 

Du skulde ikke gå ud med ham, Ekdal. 

RELLING. 

Nej, gør ikke det, du; bliv hvor du er. 

HJALMAR 

(tar sin hat og yderfrakke). 

Hvad for noget! Når en ungdomsven føler det 
behov at åbne sig for mig i enrum — ! 

RELLING. 

Men, for fanden, — skønner du da ikke, at 
fyren er gal, forrykt, forstyrret! 

' GINA. 

Ja, der kan du bare høre, Hans mor havde 
også slige fysiske raptusser iblandt. 

HJALMAR. 

Desto mere trænger han til en vens årvågne 
øje. (til GINA.) Lad endelig middagsmaden være færdig 
i god betids. Farvel så længe. 

(går ud gennem gangdøren.) 
RELLING. 

Det er da også en ulykke, at ikke det menneske 
gik til helvede ned i en af Højdalsgruberne. 

GINA. 

Jøss', — hvorfor siger De det da? 

RELLING 
(mumler). 

Å jo, for jeg har nu så mine funderinger. 

GINA. 

Tror De, at unge Werle er rigtig gal? 

RELLING. 

Nej desværre; han er ikke galere end folk plejer 
være. Men en sygdom har han rigtignok i kroppen, 

GINA. 

Hvad er det for noget, som fejler ham da V 



Jo, det skal jeg sige Dem, fru Ekdal. Han 
lider af en akut retskaflFenhedsfeber. 

GINA. 

■ Retskaffenhedsfeber? 

HEDVIG, 

Er det en slags sygdom, det? 

RELLING. 

Jaha; det er en national sygdom; men den op- 
træder kun sporadisk, (nikker tu gina.) Tak for maden! 

(han går ud gennem gangdøren.) 

GINA 
(driver i uro hen over gulvet). 

Uf, den Gregers Werle, — det har altid vær't 
en fæl fisk. 

HEDVIG 

(står ved bordet og ser forskende på hende). 

Dette her synes jeg er underligt. 

(HJALMAR EKDAL9 atelier. Der har nylig været fotograferet; et apparat 

med klæde over, et stativ, eJ pur stolo, en konsol og deslige står fremme 

på gulvet. Eftermiddagsbelysning; solen er ved at gå bort; noget senere 

begynder det at morkne.) 

(gina står i den åbne gangdør med en liden kasse og en våd glasplade 
i handen og taler med nogen ndenfor.) 

GINA. 

Ja, ganske bestemt. Når jeg lover noget, så 
holder jeg det også. På mandag skal det første 
dusinet være færdig. — Farvel, farvel ! 

(Man hører nogen gå ned af trapperue. gina lukker døren, stikker 
pladen ind i kassen og sættor denne ind i det tildækkede apparat.) 

HEDVIG 

(kommer ind fra køkkenet). 

Gik de nu? 

GINA 

(rydder op). 

Ja, Gud ske lov, nu blev jeg da endelig af 
med dem. 

HEDVIG. 

Men kan du skønne, at ikke far er kommet 
hjem endnu? 

GINA. 

Er du viss på, at han ikke er nede hos Relling? 

HEDVIG. 

Nej, der er han ikke; jeg fløj ned køkkenvejen 
og spurte nu nylig. 

GINA. 

Og så står vel maden og blir kold for ham også. 

HEDVIG. 

Ja tænk, — far, som altid passer så rigtig på 
at komme hjem til middag! 

GINA. 

Å, nu kommer han snart, skal du se. 

HEDVIG. 

Ja, gid han bare vilde komme ; for jeg synes, 
her er ble't så underligt. 

GINA 

(råber). 

Der er han! 

(HJALMAR EKDAL komnier iiid genuein gangdøren.) 

HEDVIG 

(imod liani). 

Far! A nej, slig, som vi har ventet på dig! 

GINA 

(skotter hen). 

Du blev da svært længe borte, Ekdal. 

HJALMAR 

(uden at se på hende). 

Jeg blev noget længe, ja. 

(Han trækker yderfrakken af; gina og hedvig vil hjælpe ham; han af- 
værger det.) 

GINA. 

Har du kanske spist med Werle? 

HJALMAR 

(hænger frakken op). 

Nej. 

GINA 
(går mod køkkendøren). 

Så skal jeg sætte maden ind til dig. 

HJALMAR. 

Nej; lad maden være. Jeg spiser ikke nu. 

HEDVIG 
(går nærmere). 

Er det ikke bra' med dig, far? 

HJALMAR. 

Bra'? Å jo, så tålelig. Vi gik en anstrængende 
tur sammen, Gregers og jeg. 

GINA. 

Det skulde du ikke gøre, Ekdal; for det er du 
ikke vant til. 

HJALMAR. 

Hm; der er mangt og meget, som en mand får 
vænne sig til i denne verden, (driver lidt omkring.) Har 
her været nogen, mens jeg var ude? 

GINA. 

Ikke andre end de to kæresterne. 

HJALMAR. 

Ingen nye bestillinger? 

GINA. 

Nej, idag ikke. 

HEDVIG. 

Du skal se, der kommer nok nogen imorgen, far. 

HJALMAR. 

Gid det var så vel; for imorgen tænker jeg at 
ta' fat med hele mit alvor. 

HEDVIG. 

Imorgen! Nej men husker du da ikke, hvad 
det er for en dag imorgen? 

H.rALMAR. 

Nå, det er jo sandt — . Ja, så iovermorgen da. 
Herefter vil jeg gøre alting selv; jeg vil være ganske 
alene om hele arbejdet. 

GINA. 

Nej men hvad skal da det være til, Ekdal? Det 
er jo bare at gøre dig livet surt. Jeg passer nok 
fotograferingen, jeg; og så blir du ved at stelle med 
opfindelsen. 

HEDVIG. 

Og så med vildanden, far, — og med alle 
hønsene og kaninerne og — ! 

HJALMAR. 

Snak ikke til mig om det tøjeri! Fra imorgen 
af sætter jeg aldrig mere min fod der inde på loftet. 

HEDVIG. 

Ja men, far, du lovte mig jo, at imorgen skulde 
der bli' tilstelning — 

HJALMAR. 

Hm, det er sandt. Nå, så fra iovermorgen da. 
Den fordømte vildanden skulde jeg helst ha' lyst til 
at vri* halsen om på! 

HEDVIG 

(sk riger). 



GINA. 

Nu har jeg da aldrig hørt shgt! 

HEDVIG 

(rusker i ham). 

Nej men, far, — det er jo min vildand! 

HJALMAR. 

Derfor gør jeg det heller ikke. Jeg har ikke 
hjerte til det, — ikke hjerte til det for din skyld, 
Hedtig. Men jeg føler så inderlig dybt, at jeg burde 
gøre det. Jeg hurde ikke tåle under mit tag en 
skabning, som har været i de hænder. 



Men, Herregud, fordi om gamlefar har fåt den 
af denne her sjofle Pettersen, så — 

HJALMAR 

(driver omkring). 

Der er visse krav — . Hvad skal jeg kalde de 
krav? Lad mig sige — ideale krav, — visse for- 
dringer, som en mand ikke kan sætte til side, uden 
at han tar skade på sin sjæl. 

HEDVIG 

(går efter ham). 

Men tænk, vildanden, — den stakkers vildanden! 

HJALMAR 

(staudser). 

Du hører jo, jeg skåner den — for din skyld. 
Der skal ikke krummes et hår på — ; nå, som sagt, 
jeg skåner den. For der er jo også større opgaver. 

end som så, at la' fat på. Men nu skulde du gå 
ud lidt, som du plejer, Hedvig; nu er det så passe- 
lig skummert for dig. 

HEDVIG. 

Nej, jeg bryr mig ikke om at gå ud nu. 

HJALMAR. 

Jo, gør det; jeg synes, du myser så med øjnene; 
du har ikke godt af alle disse dampene her inde. 
Her er dump luft under dette tag. 

HEDVIG. 

Ja, ja da, så løber jeg ned køkkentrappen og 
går indover en liden stund. Kåben og hatlen — ? Å, 
det ligger inde hos mig selv. Far, — du må da 
endelig ikke gøre vildanden noget ondt, mens jeg 
er ude. 

HJALMAR. 

Ikke en ^ær skal der ribbes af dens hode. (trykker 
hende til sig.) Du Og jeg, Hedvig, — vi to — ! Nå, gå 
bare, du. 

(HEDVIG nikker til forældren<^ og g&r ud gennem køkkenet.) 

HJALMAR 

(går omkring uden at se op). 

Gina. 

GINA. 

Ja? 

HJALMAR. 

Fra imorgen af — eller, lad os sige fra iover- 
inorgen af — kunde jeg ha' lyst til at føre hushold- 
ningsbogen selv. 

GINA. 

Vil du nu føre husholdningsbogen også? 

HBNRIK IBSENS SAMLEDE VÆBKER. VU. 21 

HJALMAR. 

Ja, eller ta' rede på indkomsterne i al fald. 

GINA. 

Å Gud hjælpe os, det er nok snart bestilt. 

HJALMAF. 

En skulde ikke tro det; for jeg synes, du får 
pengene til at strække så mærkværdig langt, (standser 
og ser på hende.) Hvorledes går det til? 

GINA. 

Det er fordi jeg og Hedvig behøver så lidet. 

HJALMAR. 

Er det sandt, at far blir så rundelig betalt for 
den arkskrivningen hos grosserer Werle? 

GINA. 

Jeg véd ikke, om det er så rundelig. Jeg kender 
ikke prisen på sligt noget. 

HJALMAR. 

Nå, hvad får han da så omtrent? Lad mig høre! 

GINA. 

Det er så forskelligt; det blir vel omtrent det^ 
han koster os, og så en liden lommeskilling. 

HJALMAR. 

Det han koster os! Og det har du ikke sagt 
mig før! 

GINA. 

Nej, det kunde jeg da ikke; du var jo så glad^ 
fordi du trodde, at han fik altingen af dig. 

HJALMAR. 

Og så får han det fra grosserer Werle! 

GINA. 

A ja, grossereren har da nok at ta' af, han. 

HJALMAR. 

Lad mig få lampen tændt! 

GINA 

(tænder). 

Og så kan vi jo ikke vide, om det er grosse- 
reren selv; det kan jo godt være Gråberg — 

HJALMAR. 

Hvorfor kommer du med den udflugten om 
Gråberg? 

GINA. 

Nej. jeg véd ikke; jeg tænkte bare — 

HJALMAR. 

Hm! 

GINA. 

Det var jo ikke mig, som skaffed gamlefar det 
skriveriet. Det var jo Berta, den tid hun kom i 
huset. 

HJALMAR. 

Jeg synes, du skælver så i stemmen. 

GINA 
(sætter skærmen på). 

Gør jeg? 

HJALMAR. 

Og så ryster du på hænderne. Eller er det 
ikke så? 

GINA 

(fast). 

Sig det bent ud, Ekda]. Hvad er det for noget, 
han har gåt og snakket om mig? 

21* 

HJALMAR. 

Er det sandt, — kan det være sandt, at — at 
der var et slags forhold mellem dig og grosserer, 
Werle, den gang du tjente der i huset? 

GINA. 

Det er ikke sandt. Ikke dengangen, ikke. Gros- 
sereren la' sig efler mig; det gjorde han. Og fruen 
trodde, der var noget i det; og så gjorde hun hok- 
kuspokkus og hurlomhej, og hun både slog mig og 
hun drog mig; det gjorde hun; — og så gik jeg af 
tjenesten. 

HJALMAR. 

Men siden altså! 

GINA. 

Ja, så kom jeg jo hjem. Og mor — hun var 
ikke så real, som du tænkte, Ekdal; og hun gik der 
og snakked for mig både om det ene og det andre; 
for grossereren var jo ble't enkemand da. 

HJALMAR. 

Nå, og så! 

GINA. 

Ja, det er vel bedst, du får vide det. Han gav 
sig ikke, før han fik sin vilje. 

HJALMAR 
(slår hændeme sammen). 

Og det er mit barns mor! Hvor kunde du 
fortie sligt noget for mig! 

GINA. 

Ja, det var galt gjort af mig; jeg skulde visst 
ha' sagt dig det for længe siden. 

HJALMAR. 

Straks skulde du ha* sagt mig del; — så havde 
jeg da vidst, hvad du var for en. 

GINA. 

Men vilde du da ha* giftet dig med mig alligevel? 

HJALMAR. 

Hvor kan du tænke dig det! 

GINA. 

Nej; men derfor så turde jeg ikke sige dig 
noget dengangen. For jeg kom jo til at holde så 
svært af dig, som du véd. Og jeg kunde da ikke 
gøre mig selv rent ulykkelig — 

HJALMAR 
(går om). 

Og det er min Hedvigs mor! Og så at vide, 
at alt, hvad jeg her ser for mine øjne — (sparker til 
en stol.) — hele mit hjem, — det skylder jeg en be- 
gunstiget forgænger! A, denne forføreriske grosserer 
Werle! 

GINA. 

Angrer du på de fjorten — femten årene, som vi 
har levet sammen? 

HJALMAR 

(stiller sig foran hende). 

Sig mig, om ikke du hver dag, hver time, har 
angret på den væv af fortielse, som du, ligesom en 
ædderkop, har spundet mig ind i? Svar mig på 
det! Har du virkelig ikke gat her og våndet dig i 
anger og nag? 

GINA. 

Å, snille Ekdal, jeg har havt så rundelig nok 
med at tænke på huset og alt det daglige bestyret — 

HJALMAR. 

Du kaster altså aldrig et prøvende blik på din 
fortid! 

GINA> 

Nej, jeg havde, ved Gud, næsten glemt disse 
her gamle intrigerne, du. 

HJALMAR. 

A, denne sløve, følesløse ro! Den har for mig 
noget så oprørende ved sig. Tænk, — ikke angre 
engang ! 

GINA. 

Men sig mig nu, Ekdal, — hvad havde der 
ble't af dig, hvis du ikke havde fåt en slig kone, 
som jeg? 

HJALMAR. 

En slig — ! 

GL\A. 

Ja, for jeg har da altid været ligesom lidt mere 
kontant og suffisant end du. Nå, det forstår sig, 
jeg er jo også de par år ældre. 

HJALMAR. 

Hvad der var ble't af mig! 

GINA. 

For du var da på alskens gale veje, den tiden 
du traf mig først; det kan du vel ikke nægte for. 



Så det kalder du gale veje? Å, du forstår 
ikke, hvorledes en mand har det, når han sørger 
og fortviler; — navnlig en mand med mit ildfulde 
gemyt. 

GINA. 

Nej, nej; kan så være, det. Og jeg regalerer 
jo slettes ikke på det heller; for du blev jo så 
inderlig bra' en mand, straks du havde fåt hus og 
hjem. — Og nu havde vi fåt det så hyggeligt og 
koseligt hos os; og nu skulde Hedvig og jeg også 
snart begynde at koste lidt på os både med mad 
og med klæ*r. 

HJALMAR. 

I fortielsens sump, ja. 

GINA. 

Uf, den vederstyggelige fyren, som skulde få 
sin passasje her i huset! 

HJALMAR. 

Også jeg syntes, at hjemmet var godt at være 
i. Det var en vildfarelse. Hvor henter jeg nu den 
fornødne spænstighed fra, til at føre opfindelsen over 
i virkelighedens verden? Kanske dør den med mig; 
og da er det din forgangenhed. Gina, som har 
dræbt den. 

GINA 

(nær ved at græde). 

Nej, du må da ikke sige noget sligt noget, £k- 
dal. Jeg, som alle mine dage bare vilde gøre altingen 
til det bedste for dig! 

HJALMAR. 

Jeg spør, — hvad blir der nu af familieforsør- 
gerens drøm? Når jeg lå der inde på sofaen og 
grubled over opfindelsen, da aned jeg nok, at den 
vilde sluge min sidste livskraft. Jeg følte jo nok, 
at den dag, da jeg havde fåt patentet i mine hæn- 
der, — den dag vilde bli min — afskedsdag. Og så 

var del min drøm, at da skulde du sidde igen som 
den hedengangne opfinders velhavende enke 

GINA 
(tørrer tårerne af). 

Nej. du må ikke snakke sh*g, Ekdal. Vorherre 
lad mig da aldrig leve den dag, da jeg skulde sidde 
som enke! 

HJALMAR. 

Å, det ene som det andet. Nu er jo alt forbi 
alligevel. Alt! 

(gregers werle åbner varsomt gangdøren og ser ind.) 
GREGERS. 

Tør jeg komme? 

HJALMAR. 

Ja; kom. 

GREGERS 
(går frem med strålende, fornøjet ansigt og vil række dem hænderne). 
Nå , I kære mennesker — ! (ser nfvekslende på dom 

og hvisker tu HJALMAR): Altså ikke sket endnu? 

HJALMAR 

(lydeligt). 

Det er sket. 

GREGERS. 

. Det er? 

HJALMAR. 

Jeg har levet den bittreste stund i mit liv. 

GREGERS. 

Men også den mest løftede, tænker jeg. 

HJALMAR. 

Nå, foreløbig har vi det i al fald fra hånden. 

GI.^A. 

Gud forlade Dem, herr Werle. 

GREGERS 

(i stor forundrmg). 

Men jeg forstår ikke dette. 

HJALMAR. 

Hvad forstår du ikke? 

GREGERS. 

Så stort et opgør, — et opgør, som en hel ny 
livsførelse skal grundes på, — en livsførelse, et sam- 
liv, i sandhed og uden al fortielse — 

HJALMAR. 

Ja, jeg véd det nok; jeg véd det så godt. ^ 

GREGERS. 

Jeg havde ventet så visst, at når jeg kom ind 
af døren, så skulde der slaa mig imøde et forklarel- 
sens lys både fra mand og fra hustru. Og så ser jeg 
ikke andet for mig end dette dumpe, tunge, triste — 

GINA. 

Nå så. 

(tar lampe&kærmen af.) 
GREGERS. 

De vil ikke forslå mig, fru Ekdal. Nej, nej; 
for Dem skal der vel tid til — . Men du selv da, 
Hjalmar? Du må da vel ha* ta*t en højere indvielse 
af det store opgør. 

HJALMAR. 

Ja, naturligvis har jeg det. Det vil sige, — så- 
dan på en made. 

GRE6ERS. 

For der er da vel ikke noget i verden, som 
kan lignes med del, at ha' tilgivelse for en fejlende 
og løfte hende op til sig i kærlighed. 

HJALMAR. 

Tror du en mand så let forvinder den hedske 
drik, jeg nys har tømt? 

GR EGERS. 

Nej, en almindelig mand; det kan så være. 
Men en mand som du — ! 

HJALMAR. 

Ja, Herregud, jeg véd det nok. Men du må 
jage på mig, Gregers. Der skal tid til, ser du. 

GREGERS. 

Du har meget af vildanden i dig, Hjalmar. 

(belling er kommen ind genoem gaogdøren.) 
RELUNG. 

Se så; er nu den vildanden på færde igen? 

HJALMAR. 

Grosserer Werles vingeskudte jagthytte, ja. 

RELLING. 

Grosserer Werles — ? Er det ham, I snak- 
ker om? 

HJALMAR. 

Om ham og — os andre. 

RELLING 

(halvhøjt til GREGERS). 

Gid fanden havde Dem 



Digitized by VjOOQIC 



331 

HJALMAR. 

Hvad er det, du siger? 

RELLING. 

Jeg yttrer et inderligt ønske om, at kvaksalveren 
vilde forføje sig på hjemvejen. Blir han her, så er 
han mand for at forkluddre jer begge to. 

GREGERS. 

De to forkluddres ikke, herr Relling. Om Hjal- 
mar vil jeg nu ikke tale. Ham kender vi. Men 
også hun har visselig på bunden af sit væsen noget 
troværdigt, noget vederhæftigt — 

GINA 

(grædefærJig). 

Så skulde De bare lad't mig gå for den jeg 
var da. 

RELLING 

(til GREGERS). 

Er det næsevist at spørge om, hvad det er. De 
egentlig vil her i huset? 

GREGERS. 

Jeg vil grundlægge et sandt ægteskab. 

RELLING. 

Så De synes ikke, Ekdals ægteskab er godt 
nok, som det er? 

GREGERS. 

Det er visst et lige så godt ægteskab, som så 
mange andre, desværre. Men et sandt ægteskab er 
det endnu ikke ble't. 

HJALMAR. 

Du har aldrig havt øje for det ideale krav, du 
Relling. 

RFXLING. 

Sludder, gutten min! — Med forlov, herr Werle; 
hvor mange — bare så på en slump — hvor mange 
sande ægteskaber har De set i Deres liv? 

GREGERS. 

Jeg tror knapt, jeg har set et eneste et. 

BELLING. 

Ikke jeg heller. 

GREGERS. 

Men jeg har set så utallige ægteskaber af den 
modsatte slags. Og jeg har havt anledning til på 
nært hold at se, hvad et sligt ægteskab kan bryde 
ned i et menneskepar. 

HJALMAR. 

En mands hele moralske grundlag kan svigte 
under hans fødder; det er det forfærdelige. 

RELLING. 

Ja, jeg har jo aldrig sådan egentlig været gift; 
så jeg tør ikke dømme om de ting. Men det véd 
jeg da, at til et ægteskab hører barnet også. Og 
barnet skal I la* være i fred. 

HJALMAR. 

A, — Hedvig! Min stakkers Hedvig! 

RELLING. 

Ja, Hedvig får I værs*go' se at holde udenfor. 
I to er voksne mennesker; I får i Guds navn kluddre 
og klusse med jeres forhold, hvis I har lyst til det. 
Men Hedvig skal I fare varsomt med, siger jeg; 
ellers kan I komme til at gøre en ulykke på hende. 

HJALMAR. 

En ulykke! 

HELLING. 

Ja, eller hun kan komme til at gøre en ulykke 
på sig selv — og kanske på andre med. 

GINA. 

Men hvor kan De da vide sligt, Relling? 

HJALMAR. 

Der er da vel aldrig nogen nær fare for øjnene? 

RELLING. 

Detle her har ikke noget med øjnene at skaffe. 
Men Hedvig er i en vanskelig alder. Hun kan finde 
på alt det, som galt er. 

GINA. 

Ja tænk, — det gør hun også! Hun er begyndt 
at hussere så stygt med varmen ude i køkkenet. 
Det kalder hun at lege ildebrand. Jeg er mangen 
gang ræd, hun skal sætte fyr på huset. 

RELLING. 

Ser De bare; jeg vidste det nok. 

GR EGERS 

(til RELLING). 

Men hvorledes forklarer De sådant noget? 

RELLING 

(mut). 

Hun er i stemmeskiftningen, far. 

HJALMAR. 

Så længe barnet har mig — ! Så længe mit 
hode er oven mulde — ! 

(det banker på døren.) 

GINA. 

Hys, Ekdal; der er folk på gangen, (råber.i Vær 
så god! 

(fru sørby, i yderloj, kommer ind.) 
FRU SØRBY. 

God aften! 

GINA 
(går imod hende). 

Nej, er det dig, Berta! 

FRU SØRBY. 

Ja såmænd er det mig. Men jeg kommer kanske 
til ulejlighed? 

HJALMAR. 

Nej bevar's; et sendebud fra det hus — 

FRU SØRBY 

(ill gina). 

Oprigtig talt havde jeg håbet, jeg ikke skulde 
træffe dine mandfolk hjemme på denne tid; og så 
løb jeg opom for at snakke lidt med dig og sige 
dig farvel. 

GINA. 

Så? Rejser du da? 

FRU SØRBY. 

Ja, imorgen tidlig; — op til Højdal. Grossereren 
er rejst i eftermiddag. (henkastende til gregers.) Kan hilse 
så meget fra ham. 

GINA. 

Nej tænk — ! 

HJALMAR. 

Så grosserer Werle er rejst? Og nu rejser De 
efter ham? 



Digitized by VjOOQIC 



335 

FRU SØRBY. 

Ja, hvad siger De til del, Ekdal? 

HJALMAR. 

Vogt Dem, siger jeg. 

GREGERS. 

Jeg skal forklare dig det. Min far gifter sig 
med fru Sørby, 

HJALMAR. 

Gifter han sig med hende! 

GINA. 

Å nej, Berta; blev det da endelig! 

RELLING 
(dirrer lidt i stemmen). 

Dette her er da vel aldrig sandt? 

FRU SØRBY. 

Jo, snille Relling, det er rigtignok sandt. 

RELLINGi 

Vil De gifte Dem nu igen? 

FRU SØRBY. 

Ja, det blir nok til det. Werle har løst konge- 
brev, og så turer vi brylluppet i al stilhed oppe på 
værket. 

GREGERS. 

Så får jeg vel ønske Dem til lykke da som en 
god stedsøn. 

FRU SØRBY. 

Tak skal De ha', hvis De mener noget med 
det. Og jeg håber da det, at det skal bli* til lykke 
både for W^erle og for mig. 

RELLING. 

Det kan De trøstig håbe. Grosserer Werlé drik- 
ker sig aldrig fuld, — så vidt jeg véd da; og han 
bruger visst ikke at skamslå sine koner heller, slig, 
som salig hestedoktoren gjorde. 

FRU SØRBY. 

Å, lad nu Sørby ligge, der han ligger. Han 
havde såmænd sine gode sider, han også. 

RELLING. 

Grosserer Werle har vel de sider, som bedre 
er, kan jeg tro. 

FRU SØRBY. 

Han har i al fald ikke sløset bort det bed ste i sig 
Den mand, som det gør, han får ta' følgerne. 

RELLING. 

Ikveld går jeg ud med Molvik. 

FRU SØRBY. 

Det skulde De ikke, Relling. Gør ikke det; — 
for min skyld. 

RELLING. 

Der er ikke andet for. itii hjalmar.) Vil du være 
med, så kom. 

GINA. 

Nej tak. Ekdal går ikke med på den slags 
apartementer. 

HJALMAR 

(nrrig, halvhøjt). 

Å, så ti da! 

HELLING. 

Farvel, fru — Werle. 

(går ud gennem gangdøren.) 

GREGERS 

(til FRU Sørby). 

Det lader til, at De og doktor Helling kender 
hinanden temmelig nøje. 

FRU SØRBY. 

Ja, vi har kendt hinanden i mange år. Det 
kunde såmænd engang ha' bleH til noget af hvert 
imellem os to. 

GREGERS. 

Det var sagtens godt for Dem, at det ikke blev. 

FRU SØRBY. 

Ja, det må De nok sige. Men jeg har altid 
ta't mig i vare for at gå efter indskydelser. En 
k vinde kan da ikke kaste sig rent væk heller. 

GREGERS. 

Er De slet ikke det mindste ræd for, at jeg 
skal la' min far få et nys om dette gamle bekendl- 
skab? 

FRU SØRBY. 

De kan da vel tænke, at jeg har sagt ham 
det selv. 

GREGERS. 

Så? 

FRU SØRBY. 

Deres far véd hver eneste smule, som folk 
med nogen sandhed kunde falde på at sige om mig. 
Alt sligt har jeg sagt ham; det var det første, jeg 

gjorde, da han lod sig mærke med, at han havde 
hensigter. 

6REGERS. 

Da er De mere end almin delig åbenhjertig, 
synes jeg. 

FRU SØRBY. 

Åbenhjertig har jeg altid været. Det kommer 
vi fruentimmer længst med. 

HJALMAR. 

Hvad siger du til det, Gina. 

GINA. 

Å, vi fruentimmer er nu så forskellige, vi. 
Nogen har det på én vis og andre på en anden. 

FRU SØRBY. 

Ja, Gina, jeg tror nu, det er klogest at indrette 
sig på den vis, som jeg har gjort. Og Werle har 
heller ikke lagt dølgsmål på noget for sit vedkom- 
mende. Se, det er det, som nærmest har knyttet 
os sammen. Nu kan han sidde og snakke med mig 
så åbent som et barn. Det har han aldrig havt lej- 
lighed til før. Han, den sunde livskraftige mand, 
fik hele sin ungdom og alle sine bedste år igennem 
ikke høre andet end strafiFeprækener. Og mangen 
gang drejed de prækener sig om de mest indbildte 
forgåelser, — efter hvad jeg har ladH mig sige. 

GINA. 

Ja, det er rigtignok så sandt, som det er sagt. 

GREGERS. 

Hvis fr uerne vil ind på de enemærker, så er 
det bedst jeg går. 

FRU SØRBY. 

De kan gerne bli' for den sags skyld. Jeg skal 
ikke sige et ord mere. Men jeg vilde, De skulde 
ha' rede på, at jeg ikke har faret med fortielser 
eller nogen slags underfundighed. Det kan kanske 
synes, at det er en svært stor lykke, jeg gør; og 
det er det jo også på en made. Men jeg mener al- 
ligevel, at jeg ikke tar imod mere end jeg gir. Jeg 
skal visst aldrig svigte ham. Og tjene og nytte ham 
som ingen anden, det kan jeg nu, da han snart blir 
hjælpeløs. 

HJALMAR. 

Blir han hjælpeløs? 

GREGERS 
(til FRU sørby). 

Ja, ja, tal nu ikke om det her. 

FRU SØRBY. 

Det n3rtter ikke at skjule det længer, så gerne 
han end vil. Han blir blind. 

HJALMAR 

(studser). 

Blir han bUnd? Det var da besynderligt. Blir 
han blind, han også? 

GINA. 

Det blir jo så mange. 

FRU SØRBY. 

Og en kan vel tænke sig, hvad det vil sige 
for en forretningsmand. Nå, jeg skal prøve på at 
bruge mine øjne for ham så godt jeg kan. Men nu 
tør jeg ikke bli' længer; jeg er så opkavet i denne 
tid. — Ja, det var det, jeg skulde sige Dem, Ekdal, 

at hvis der var noget, som Werle kunde tjene Dem 
med, så skulde De bare henvende Dem til Gråberg. 

GREGERS. 

Det tilbud vil Hjalmar Ekdal visst betakke 
sig for. 

FRU SØRBY. 

Ja så; jeg synes da ikke, at han før i tiden — 

GINA. 

Jo, Berta, nu behøver ikke Ekdal at ta* nogen 
tingen fra grosserer Werle. 

HJALMAR 

(langsomt og med vægt). 

Vil De hilse Deres tilkommende mand fra mig 
og sige, at jeg i den nærmeste fremtid agter at gå 
til bogholder Gråberg — 

GREGERS. 

Hvad! Kan du ville det? 

HJALMAR. 

— gå til bogholder Gråberg, siger jeg, og for- 
lange en konto over det beløb, jeg skylder hans prin- 
cipal. Jeg vil betale denne æresgæld — ; ha-ha-ha, 
det skal kaldes en æresgæld! Men nok om det. Jeg 
vil betale alt, med fem procent renter. 

GINA. 

Men, snille Ekdal, det har vi, ved Gud, ikke 
penger til. 

HJALMAR. 

vil De sige Deres forlovede, at jeg arbejder 
ufortrødent på min opfindelse. Vil De sige ham, at 
det, som holder mine åndskræfter oppe under denne 

anstrængende beskæftigelse, det er ønsket om at bli' 
en pinlig gældsbyrde kvit. Derfor gør jeg opfindel- 
sen. Hele udbyttet skal anvendes til at frigøre mig 
for Deres vordende ægtefælles pekuniære udlæg. 

FRU SØRBY. 

Her er nok sket et eller andet her i huset. 

HJALMAR. 

Ja, det er det. 

FRU SØRBY. 

Nå, så farvel da. Jeg havde endnu havt lidt 
at snakke med dig om, Gina; men det får være til 
en anden gang. Farvel. 

(HJALMAR Og GREGRRS hilser stumt; GINA følger FRU SØRBY til døren.) 
HJALMAR. 

Ikke ud over tærskelen, Gina! 

(fru sørbt går; gina lukker efter hende.) 
HJALMAR. 

Se så, Gregers; nu har jeg da denne trykkende 
gældspost fra hånden. 

GREGERS. 

Snart i al fald. 

HJALMAR. 

Jeg tror, min holdning må kaldes korrekt. 

GREGERS. 

Du er den mand, jeg altid har holdt dig for. 

HJALMAR. 

I visse tilfælde er det umuligt at sætte sig ud 
over de ideale krav. Som familjeforsørger må jeg jo 
vri' og vånde mig under det. For du kan tro, det 

er sandelig ikke spøg for en ubemidlet mand at 
skulle indfri en mangeårig gældsfordring, som der, 
så at sige, havde lagt sig glemselens støv over. 
Men det får være det samme; mennesket i mig 
kræver også sin ret. 

GREGERS 
(læg^r hånden pil hans skulder). 

Kære Hjalmar, — var det så ikke godt, at jeg 
kom? 

HJALMAR. 

Jo. 

GREGERS. 

At du fik fuld klarhed over alle forhold, — var 
ikke det godt? 

HJALMAR 
(lidt utålmodig). 

Jo visst var det godt. Men der er én ting, som 
oprører min retfærdighedsfølelse. 

GREGERS. 

Og hvad er det for noget? 

HJALMAR. 

Det er dette her, at — ; ja, jeg véd ikke, om 
jeg tør yttre mig så uforbeholdent om din far. 

GREGERS. 

Tag ikke noget som helst hensyn til mig. 

HJALMAR. 

Nå vel. Jo, ser du, jeg synes, det er noget så 
oprørende at tænke sig til, at nu blir det jo ikke 
mig, men ham, som realiserer det sande ægteskab. 

GREGERS. 

Nej men hvor kan du da sige sligt! 

HJALMAR. 

Jo visst blir det så. Din far og fru Sørby ind- 
går jo nu en ægtepagt, som er bygget på fuld for- 
trolighed, bygget på hel og ubetinget åbenhjertighed 
fra begge sider; de stikker ingen ting under stol for 
hinanden; der er ingen fortielse bag ved forholdet; 
der er forkyndt, om jeg så må udtrykke mig, en 
gensidig syndernes forladelse imellem dem. 

GREGERS. 

Nå ja, hvad så? 

HJALMAR. 

Ja, men så er det der jo alt sammen. Det 
var jo alt dette her vanskelige, som du selv sa', 
hørte til, for at grunde det sande ægteskab. 

GREGERS. 

Men det er jo på en ganske anden made, Hjal- 
mar. Du vil da vel ikke sammenligne hverken dig 
eller hende med disse to — ? Nå, du forstår mig nok. 

HJALMAR. 

Men jeg kan dog ikke komme fra, at der i alt 
dette er noget, som sårer og krænker min retsbevidst- 
hed. Det ser jo akkurat ud, som om der slet ingen 
retfærdig verdensstyrelse var til. 

GINA. 

Uf nej, Ekdal, sligt må du da, ved Gud, ikke 
sige. 

GREGERS. 

Hm; lad os ikke komme ind på de spørsmål. 



Digitized by VjOOQIC 



344 



HJALMAR. 

Men på den anden side er det jo rigtignok som 
om jeg øjner skæbnens regulerende finger alligevel. 
Han blir jo blind. 

GINA. 

Å, det er kanske ikke så sikkert. 

HJALMAR. 

Det er utvilsomt. Vi bør ikke tvile på det i al 
fald; for just i dette faktum ligger den retfærdige 
gengældelse. Han har i sin tid forblindet en tro- 
skyldig medskabning. 

GREGERS. 

Desværre, han har forblindet mange. 

HJALMAR. 

Og nu kommer den ubønhørlige, den gådefiilde, 
og kræver grossererens egne øjne. 

GINA. 

Nej, at du tør sige sligt stygt noget! Jeg blir 
rent ræd. 

HJALMAR. 

Det er tjenligt at fordybe sig i tilværelsens nat- 
sider en gang imellem. 

(HEDVIG, i hat og kåbe, kommer glad og forpustet ind gemiem gangdøren.) 
GINA. 

Er du alt der igen? 

HEDVIG. 

Ja, jeg vilde ikke gå længer. Og det var godt; 
for nu mødte jeg nogen i porten. 

HJALMAR. 

Det var vel denne fru Sørby. 

HEDVIG. 

Ja. 

HJALMAR 
(går op og ned). 

Jeg vil håbe, du skal ha' set hende for sidste 
gang. 

(Taushed. hedvio ser forknyt snart på den ene snart på den anden som 
for at udforske stemningen.) 

HEDVIG 
(nærmer sig indsmigrende). 

Far. 

HJALMAR. 

Nå, — hvad er det, Hedvig? 

HEDVIG. 

Fru Sørby havde noget med til mig. 

HJALMAR 

(standser). 

Til dig? 

HEDVIG. 

Ja. Det er noget, som skal være til imorgen. 

GINA. 

Berta har altid havt en liden ting til dig på 
den dagen. 

HJALMAR. 

Hvad er det for noget? 

HEDVIG. 

Nej, det kan du ikke få vide nu; for mor skal 
gi' mig det på sengen imorgen tidlig. 

HJALMAR. 

Å, alt dette maskepi, som jeg skal holdes 
udenfor! 

HEDVIG 

(skynder sig). 

Nej, du kan gerne få se det. Det er et stort 
brev. 

(tar breyet op af kåbelommen.) 
HJALMAR. 

Et brev også? 

HEDVIG. 

Ja, det er bare brevet. Det andet kommer vel 
siden. Men tænk, — et brev! Jeg har aldrig fåt 
noget brev før. Og så står der „ frøken" udenpå det. 
„Frøken Hedvig Ekdal". Tænk, — det er mig. 

HJALMAR. 

Lad mig se det brev. 

HEDVIG 
(rækker ham det). 

Der kan du se. 

HJALMAR. 

Det er grosserer Werles hånd. 

GINA. 

Er du viss på det, Ekdal? 

HJALMAR. 

Se selv. 

GINA. 

Å, tror du, jeg skønner mig på sligt? 

HJALMAR. 

Hedvig, må jeg åbne brevet — og læse det? 

HEDVIG. 

Ja, det må du gerne, hvis du vil. 

GINA. 

Nej, ikke ikveld, Ekdal; det skal jo være til 
imorgen. 

HEDVIG 

(sagto). 

Å, kan du ikke la* ham læse det! Det er visst 
noget godt; og så blir far glad; og så blir her for- 
nøjeligt igen. 

HJALMAR. 

Jeg må altså åbne det? 

HEDVIG. 

Ja, vær så snil, far. Det skal bli morsomt at 
få vide, hvad det er. 

HJALMAR. 
Godt. (åbner brevet, tar et papir ud, læser det igennem og 

synes forvirret) Hvad er da dette her — ? 

GINA. 

Hvad står der for noget da? 

HEDVIG. 

A ja, far, — sig det! 

HJALMAR. 
Vær stille, (læser det en gang til igennem; er bleven hleg» 

men siger behersket:) Det er et gavebrev, Hedvig. 

HEDVIG. 

Nej, tænk! Hvad får jeg da? 

HJALMAR. 



Læs selv. 



HEDVIG 
(går hen og læser en stund ved lampen). 

HJALMAR 
(halvhøjt, knytter hænderne). 

Øjnene! Øjnene, — og så det brevet! 

HEDVIG 
(afbryder læsningen). 

Ja, men jeg synes, det er bedstefar, som skal 
ha' det. 

HJALMAR 
(tar brevet fra hende). 

Du Gina, — kan du forstå dette her? 

GINA. 

Jeg véd jo ingen verdens ting; bare sig det. 

HJALMAR. 

Grosserer Werle skriver til Hedvig, at hendes 
gamle bedstefar ikke mere behøver at bemøje sig 
med den arkskriften, men at han herefter kan hæve 
hundrede kroner månedlig på kontoret — 

GREGERS. 

Aha! 

HEDVIG. 

Hundrede kroner, mor! Det læste jeg. 

GINA. 

Det blir jo godt for bedstefar. 

HJALMAR. 

— hundrede kroner, så længe han har det 

nødig, — det vil naturligvis sige, så længe til han 
har lukket sine øjne. 

GINA. 

Nå, så er da han forsørget, stakkers. 

HJALMAB. 

Men så kommer det. Det læste du nok ikke, 
Hedvig. Bagetter skal denne gave gå over på dig. 

HEDVIG. 

På mig! Alt sammen? 

HJALMAR. 

Du er sikkret det samme beløb for hele dit liv, 
skriver han. Hører du det, Gina? 

GINA. 

Ja, jeg hører det nok. 

HEDVIG. 

Tænk — alle de penge, jeg får! (rusker i ham.) Far, 
far, er du da ikke glad — ? 

HJALMAR 
(undviger hende). 

Glad! (går om på gulvet.) A, hvilke fjernsyn, — 
hvilke perspektiver der ruller op for mig! Hedvig 
er det; hun er det, han betænker så rigelig! 

GINA. 

Ja, for det er jo Hedvig, som har jebursdag — 

HEDVIG. 

Og du får det jo alligevel, far! Du kan da vel 
tænke, at jeg vil gi' alle pengene til dig og mor. 

HJALMAR. 

Til mor, ja! Der har vi det. 

GREGEBS. 

Hjalmar, dette her er en snare, som 
for dig. 

HJALMAR. 

Tror du, det skulde være en snare nu igen? 

GREGERS. 

Da han var her imorges, sa' han: Hjalmar Ek- 
dal er ikke den mand, som du indbilder dig. 

HJALMAR. 

Ikke den mand — ! 

GREGERS. 

Du skal få se det, sa' han. 

HJALMAR. 

Du skulde få se, at jeg lod mig afspise med 
penge — ! 

HEDVIG. 

Men, mor, hvad er det da for noget? 

GINA. 

Gå ud og tag af dig tøjet. 

(HEDVIG går grædefærdig ud gennein køkkendøren.) 
GREGERS. 

Ja. Hjalmar, — nu vil det vise sig, hvem der 
har ret, han eller jeg. 

HJALMAR 

(river langsomt papiret tvers over, lægger begge stykkerne på bordet og 

siger) : 

Her er mit svar. 

GREGERS. 

Det vented jeg. 

HJALMAR 
(går hen til gina, som står ved ovnen, og siger dæmpet): 

Og nu ingen fortielse mere. Hvis forholdet 
mellem dig og ham blev helt forbi, da du — kom 
til at holde af mig, som du kalder det, — hvorfor 
satte han os da i stand til at gifte os? 

GINA. 

Han tænkte vel, han skulde få sin gang her i 
huset. 

HJALMAR. 

Bare det? Var han ikke ræd for en viss 
mulighed? 

GINA. 

Jeg skønner ikke, hvad du mener. 

HJALMAR. 

Jeg vil vide, om — dit barn har ret til at leve 
under mit tag. 

GINA 
(retter sig ivejret; øjnene lyner). 

Og det spør' du om! 

HJALMAR. 

Du skal svare mig på dette ene: Hører Hedvig 
mig til — eller ~? Nå! 

GINA 

(ser på ham med kold trods). 

Jeg véd ikke. 

HJALMAR 
(dirrer let). 

Du véd det ikke! 

GINA. 

Hvor kan jeg vide det? En slig en, som 
jeg er — 

HJALMAR 
(stille, vender sig fra hende). 

Så har jeg ikke mere at gøre her i huset. 

GREGERS. 

Betænk dig på dette, Hjalmar! 

HJALMAR 

(tar sin yderfrakke på). 

Her er ingen ting at hetænke for en mand, 
som jeg. 

GREGERS. 

Jo, her er så usigelig meget at hetænke. Sam- 
men må I tre være, hvis du skal vinde frem til den 
store tilgivelsens offerstemning. 

HJALMAR. 

Did vil jeg ikke. Aldrig, aldrig! Min hat! (tar 
hatten.) Hjemmet er styrtet i grus omkring mig. (brister 
i grad.) Gregers, jeg har ikke noget barn! 

HEDVIG 
(som har åbnet køkkendøren). 

Hvad er det du siger! (hen til ham.) Far, far! 

GINA. 

Se så! 

HJALMAR. 

Kom ikke nsBr mig, Hedvig! Gå langt bort. 
Jeg tåler ikke at se dig. Å, de øjnene — ! Farvel.* 

(vil imod døren.) 

HEDVIG 

(hænger sig fast i ham og skriger højt). 

Nej da! Nej da! Gå ikke ifra mig! 

GINA 

(råber). 

Se på barnet, Ekdal! Se på barnet! 

HJALMAR. 

Jeg vil ikke! Jeg kan ikke! Jeg må ud; — 
væk fra alt dette! 

(Han river sig løs fra hedvio og går ud gennem gangdøren.) 

HEDVIG 
(med fortvilede øjne). 

Han går fra os, mor! Han går fra os! Han 
kommer aldrig mere igen! 

GINA. 

Bare ikke græd, Hedvig. Far kommer nok igen. 

HEDVIG 

(kaster sig hulkende ned i sofaen). 

Nej, nej, han kommer aldrig hjem til os mere. 

GREGERS. 

Tror De^ jeg vilde alt til det bedste, fru Ekdal? 

GINA. 

Ja, jeg tror det næsten; men Gud forlade Dem 
alligevel. 

HEDVIG 
(ligger i sofaen). 

Å, jeg synes jeg må dø af dette her! Hvad 
har jeg da gjort ham? Mor, du må få ham hjem 
igen! 

GINA. 



Ja. ja, ja; vær bare rolig, så skal jeg gå ud 
og se efter ham. (tar ydortojet på.) Kanske han er gåt 
indom til Relling. Men så skal du ikke ligge der 
og tude. Lover du mig det? 

HEDVIG 
(græder krampagtigl ). 

Ja, jeg skal la' det være; når bare far kom- 
mer igen. 

GREGERS 
(til GINA, som Til f[å). 

Var det ikke bedre alligevel, at De først lod 
ham kæmpe sin smerlens kamp til ende? 

GINA. 

Å, det får han gøre bagefler. Først og fremst 
må vi få stagget barnet. 

(ud gennem gangdøren.) 

HEDVIG 
(sætter sig oprejst og tørrer tårerne af). 

Nu skal De sige mig, hvad det er for noget. 
Hvorfor vil ikke far vide af mig mere? 

GREGERS. 

De skal ikke spørge om det, forinden De er 
ble't stor og voksen. 

HEDVIG 

(hikster). 

Men jeg kan da ikke gå og være så græsselig 
bedrøvet lige til jeg blir stor og voksen. — Jeg 
skønner nok, hvad det er. — Kanske jeg ikke er 
fars rigtige barn. 

GR EGERS 

(urolig). 

Hvorledes skulde det gå til? 

HEDVIG. 

Mor kan jo ha' fundet mig. Og nu har kanske 
far fåt vide det; for sligt har jeg læst om. 

GREGERS. 

Nå, men om så var — 

HEDVIG. 

Ja, jeg synes, han kunde holde lige meget af 
mig for det. Ja næsten mere. Vildanden har vi jo 
også fåt sendendes til foræring, og alligevel holder 
jeg så svært af den. 

GREGERS 
(afledende). 

Ja vildanden, det er sandt! Lad os snakke lidt 
om vildanden, Hedvig. 

HEDVIG. 

Den stakkers vildanden. Den tåler han heller 
ikke at se for sine øjne mere. Tænk, han har fåt 
lyst til at vri' halsen om på den! 

GREGERS. 

Å, det gør han da visst ikke. 

HEDVIG. 

Nej, men han sa' det. Og det synes jeg var 
så fælt sagt af far; for jeg læser bøn for vildanden 
hver aften og be'r, at den må blive bevaret for døden 
og ålt det, som ondt er. 

GREGERS 
(ser på hende). 

Plejer De læse aftenbøn? 

-23* 

HEDVIG. 



Jaha. 



GREGERS. 

Hvem har vænnet Dem til det? 

HEDVIG. 

Jeg selv; for det var en gang far var så syg 
og havde igler på halsen ; og så sa' han, at han 
sad med døden i hænderne. 

GREGERS. 

Nå ja? 

HEDVIG. 

Så holdt jeg bøn for ham, da jeg havde lagt 
mig. Og siden er jeg bleH ved med det. 

GREGERS. 

Og nu be'r De for vildanden også? 

HEDVIG. 

Jeg syntes, det var bedst at ta' vildanden med; 
for hun var så sygelig i førstningen. 

GREGERS. 

Læser De kanske morgenbøn også? 

HEDVIG. 

Nej, det gør jeg da rigtignok ikke. 

GREGERS. 

Hvorfor ikke ligeså godt morgenbøn? 

HEDVIG. 

Om morgenen er det jo lyst; og da er der jo 
ikke noget videre at være ræd for. 

GREGERS. 

Og den vildanden, som De holder så inderlig 
af, den vilde Deres far vri' halsen om p&. 

HEDVIG. 

Nej, han sa', det var bedst for ham, om han 
gjorde det; men han vilde spare den for min skyld; 
og det var da snilt af far. 

GREGERS 
(lidt uærmere). 

Men om nu De frivillig offred vildanden for 
hans skyld? 

HEDVIG 

(rejser sig). 

Vildanden ! 

GREGERS. 

Om De nu for ham oflFervillig gav hen det 
bedste, De ejer og véd i verden? 

HEDVIG. 

Tror De, det vilde hjælpe? 

GREGERS. 

Prøv det, Hedvig. 

HEDVIG 

(sagte, med lysende øjne). 

Ja, jeg vil prøve det. 

GREGERS. 

Og har De den rigtige sindsstyrke, tror De? 

HEDVIG. 

Jeg vil be' bedstefar skyde vildanden for mig. 

GREGERS. 

Ja, gør så Men ikke et ord til Deres mor 
om noget sligt! 

HEDVIG. 

Hvorfor ikke det? 

GREGERS. 

Hun forstår os ikke. 

HEDVIG. 

Vildanden? Jeg vil prøve det imorgen tidlig? 

(gina kommer ind gennem gangdøren.) 

HEDVIG 

(imod hende). 

Traf du ham, mor? 

GINA. 

Nej; men jeg hørte, han havde været indom og 
fåt Relling med sig. 

GREGERS. 

Er De viss på det? 

GINA. 

Ja, portkonen sa' det. Molvik var også gåt 
med, sa' hun. 

GREGERS. 

Og det nu, da hans sind trænger så hårdt til 
at kæmpe i ensomhed — ! 

GINA 
(tnr tøjet af). 

Ja, mandfolk er mangfoldige, de. Gud véd, 
hvor Relling har trukket ham hen! Jeg fløj over 
til madam Eriksen ; men der var de ikke. 

HEDVIG 
(kæmper med graden). 

^ Å, hvis han nu aldrig kom hjem igen mere! 

GR EGERS. 

Han kommer hjem igen. Jeg skal bære bud 
til ham imorgen; og da skal De få se, hvorledes 
han kommer. Sov så trøstig på det, Hedvig. 
God nat. 

(han går ud gennem gangdøren.) 

HEDVIG 

(kaster sig hulkende om ginas hals). 

Mor, mor! 

GINA 

(klapper hende på ryggen og sukker): 

Ak ja; Relling havde ret, han. Så går det, 
når der kommer galne folk og pressenterer den 
intrikate fordringen. 

FEMTE AKT. 

(HJALMAR EKDALS atelier. Et koldt gråt morgenlys falder ind; der li^er 

våd sne på de store ruder i tagvinduet) 
(gina, med smækkeforklæde på, kommer med en støvekost og en tørre- 
klud fra køkkenet og går hen imod dagligstuedøren. I det samme kom- 
mer HEDVIG hurtigt ind fra gangen.) 

GINA 

(standser). 

Nå? 

HEDVIG. 

Jo, mor, jeg tror næsten, han er nede hos 
Relling — 

GINA. 

Ser du bare! 

HEDVIG. 

— for portkonen sa', hun hørte, at Relling havde 
to stykker med sig, da han kom hjem i nat. 

GINA. 

Det var nok det, jeg tænkte. 

HEDVIG. 

Men det nytter jo ikke noget, når han ikke vil 
komme op til os. 

GINA. 

I det mindste så vil jeg da ned og snakke med 
ham. 

(gamle ekdal, i slåbrok og tøfler og med tændt pibe, kommer frem i 
døren til sit værelse.) 

EKDAL. 

Du Hjalmar — . Er ikke Hjalmar hjemme? 

GINA. 

Nej, han er nok gåt ud. 

EKDAL. 

Så tidlig? Og i sligt et forrygende snékav? Ja, 
ja; vær så god; jeg kan gå morgenturen alene, jeg. 

(Han skyder loftsdøren tilside; hkdvig hjælper ham; han går derind; 
hun lukker efter ham.) 

HEDVIG 
(halvhøjt). 

Tænk, mor, nåir stakkers bedstefar får høre, at 
far vil rejse ifra os. 

GINA. 

Å prat; bedstefar må ikke få høre noget om 
det. Det var en Guds lykke, at han ikke var 
hjemme igår under al den hurlomhejen. 

HEDVIG. 

Ja men — 

(gregers kommer ind gennem gangdøren.) 
GREGERS. 

Nå? Har De så fåt spurlag på ham? 

GINA. 

Han skal nok være nede hos Relling, siger de. 

GREGERS. 

Hos Rellmg! Har han virkelig været ude med 
de mennesker? 

GINA. 

Han har nok det. 

GREGERS. 

Ja men han, som trængte så inderlig til en- 
somhed og til at samle sig i alvor — ! 

GINA. 

Ja, De må så sige. 

(relmng kommer ind fra gangen.) 

HEDVIG 
(imod ham). 

Er far hos Dem? 



Er han der? 



GINA 

(samtidigt). 



HELLING. 

Ja visst er han så. 

HEDVIG. 

Og De, som ikke siger os til! 

HELLING. 

Ja, jeg er et bæ-æst. Men først så havde jeg 
det andre bæ-æstet at holde styr på; ja, han, den 
dæmoniske, naturligvis; og siden så sovned jeg ind 
så tungt at — . 

GINA. 

Hvad siger Ekdal idag? 

HELLING. 

Han siger ingen verdens ting. 

HEDVIG. 

Snakker han slet ikke? 

RELLING. 

Ikke et levendes ord. 

GREGERS. 

Nej, nej; det kan jeg så godt forstå. 

GINA. 

Men hvad tar han sig da til? 

RELLING. 

Han ligger på sofaen og snorker. 

GINA. 

Så? Ja, Ekdal er svær til at snorke. 

HEDVIG. 

Sover han? Kan han sove? 

RELLING. 

Ja, det lader s*gu* til det. 

GREGERS. 

Begribelig; efter den sjælestrid, som har op- 
revet ham — 

GINA. 

Og så han, som aldrig er vant til at sværme 
udendørs om nætterne. 

HEDVIG. 

Det er kanske bra', det, at han får sove, mor. 

GINA. 

Det tænker jeg også. Men så er det ikke 
værdt, vi muntrer ham for tidlig da. Tak skal De 

ha', Relling. Nu må jeg først få gjort huset lidt 
rensligt og pent, og så — . Kom og hjælp mig, 
Hedvig. 

(gina og HEDVIG går ind i dagligstuen.) 

GREGERS 

(vender sig til relling). 

Kan De forklare mig den åndelige rørelse, som 
nu foregår i Hjalmar Ekdal? 

RELLING. 

Jeg har, min sæl, ikke mærket, at der foregår 
nogen åndelig rørelse i ham. 

GREGERS. 

Hvad! På et sligt vendepunkt, da hele hans 
liv har fåt et nyt grundlag — ? Hvor kan De tænke 
Dem, at en personlighed som Hjalmar — ? 

« 

RELLING. 

Å, personlighed — han! Hvis han nogensinde 
har havt ansats til den slags abnormiteter, som De 
kalder personlighed, så er både rødderne og træv- 
lerne ble*t grundigt exstirperet allerede i gutteårene; 
det kan jeg forsikkre Dem. 

GREGERS. 

Det skulde dog være mærkeligt — med den 
kærlighedsfulde opdragelse, som han har nydt. 

RELLING. 

Af de to forskruede, hysteriske tante-frøkeneme, 
mener De? 

GREGERS. 

Jeg vil sige Dem, at det var kvinder, som 
aldrig la' den ideale fordring i glemmebogen; — ja, 
nu skal De vel til at gøre nar igen. 

RELLING. 

Nej, jeg er ikke oplagt til det. For resten véd 
jeg god besked; for han har gulpet op adskillig re- 
torik om disse sine „ tv ende sjælemødre". Men jeg 
tror ikke, han har stort at takke dem for. Ekdals 
ulykke er, at han altid i sin kreds er ble't holdt 
for et lys — 

GREGERS. 

Og det er han kanske ikke? I sindsdybet, 
mener jeg? 

RELLING. 

Jeg har aldrig mærket noget til det. At hans 
far trodde det, — lad det gå; for gamle løjtnanten 
har jo været et fæ alle sine dage. 



Han har alle sine dage været en mand med 
barnesind; det er det. De ikke skønner. 

RELLING. 

Ja, ja da! Men da så den kære søde Hjalmar 
var ble't student på en made, så galdt han straks 
for det store fremtidslys blandt kammeraterne også. 
Vakker var han jo, det drog, — rød og hvid, — slig, 
som småjomfruer helst vil ha' fyrene; og da han nu 
havde dette letrørte gemyttet og dette hjertevindende 
i røsten, og da han forstod så pent at deklamere 
andres vers og andres tanker — 

GREGERS 
(harmfuld). 

Er det Hjalmar Ekdal, De taler således om? 

RELLING. 

Ja, med Deres tilladelse; for således ser det ud 
indvendig, det gudebillede, som De ligger næsegrus for. 

GREGERS. 



Jeg trodde dog ikke, at jeg var så aldeles blind 
heller. 

HELLING. 

A jo, det er ikke langt ifra. For De er en syg 
mand, De også, ser De. 

GREGERS. 

Det har De ret i. 

HELLING. 

Jaha. De lider af et kompliceret tilfælde. Først 
er det nu denne brydsomme relskafFenhedsfeberen ; 
og så det, som værre er, — altid går De og ørsker 
i tilbedelses-delirium; altid skal De ha' noget at be- 
undre udenfor Deres egne grejer. 

GREGERS. 

Ja, udenfor mit eget må jeg visselig søge det. 

HELLING. 

Men De tar så skammelig fejl af de store vid- 
underfluerne, som De tror at se og høre omkring 
Dem. De er atter igen kommet ind i en husmands- 
stue med den ideale fordringen; her bor ikke sol- 
vente folk her i huset. 

GREGERS. 

Når De ikke har højere tanker om Hjalmar 
Ekdal, end som så, hvor kan De da finde nogen 
glæde i stødt og stadig at være sammen med ham? 

HELLING. 

Herregud, jeg skulde da være en slags doktor, 
med skam at sige; og så må jeg da ta' mig af de 
stakkers syge, jeg bor i hus med. 

GREGERS. 

Se så! Er Hjalmar Ekdal også syg? 

RELLING. 

Folk er syge omtrent alle i hob, desværre. 

GREGERS. 

Og hvad kur bruger De så for Hjalmar? 

RELLING. 

Min sædvanlige. Jeg sørger for at holde livs- 
løgnen oppe i ham. 

GREGERS. 

Livs — løgnen? Jeg hørte ikke rigtig — ? 

RELLING. 

Jo, jeg sa* livsløgnen. For livsløgnen er det 
stimulerende princip, det, ser De. 

GREGERS. 

Må jeg spørge, hvad det er for en livsløgn, 
Hjalmar er befengt med? 

RELLING. 

Nej tak; jeg forråder ikke slige hemmeligheder 
til kvaksalvere. De var i stand til at forkluddre 
ham endnu mere for mig. Men metoden er probat. 
Jeg har anvendt den på Molvik også. Ham har jeg 
gjort „dæmonisk". Det er nu den fontanellen, jeg 
måtte sætte ham i nakken. 

GREGERS. 

Er han da ikke dæmonisk? 

RELLING. 

Hvad fan* vil det sige at være dæmonisk? Det 
er jo bare noget sludder, som jeg fandt på for at 

berge livet i ham. Havde jeg ikke det gjort, så var 
det stakkers skikkelige svinet bukket under i selv- 
foragt og fortvilelse for mange Herrens år siden. 
Og så gamle løjtnanten da! Men han har nu rigtig- 
nok fundet på kuren selv. 

GREGERS. 

Løjtnant Ekdal? Hvad han? 

RELLING. 

Ja, hvad mener De om det, at han, bjørne- 
jægeren, går der inde på mørkloftet og jager kaniner? 
Der er ikke lykkeligere skytter til i verden, end han, 
den gamle manden, når han får tumle sig der inde 
mellem alt skrapet. De fire-fem fortørkede jule- 
træerne, som han har gemt på, de er for ham det 
samme, som hele, store, friske Højdalsskogen ; hanen 
og alle hønerne de er storfugl i furutoppene, de; og 
kaninerne, som humser bortefter loftsgulvet, det er 
bamserne, som han gir sig i kast med, han, den 
spræke friluftsgubben. 

GREGERS. 

Den ulykkelige gamle løjtnant Ekdal, ja. Han 
har rigtignok måttet slå af på sin ungdoms idealer. 

RELLING. 

Mens jeg husker det, herr Werle junior, — brug 
ikke det udenlandske ord: idealer. Vi har jo det 
gode norske ord: løgne. 

GREGERS. 

Mener De, at de to ting er i slægt med hin- 
anden? 

RELLING. 

Ja, omtrent som tyfus og forrådnelsesfeber. 

GREGERS. 

Doktor Relling, jeg gir mig ikke, før jeg har 
reddet Hjalmar ud af Deres klør! 

RELLING. 

Det turde bli' værst for ham. Tar De livs- 
løgnen fra et gennemsnitsmenneske, så tar De lykken 

fra ham med det samme. (t«l hedvig, som kommer fra dag- 
ligstuen.) Nå, lille vildand-mor, nu går jeg ned og ser, 
om fatter endnu ligger og funderer på den mærke- 
lige opfindelse. 

(går ud gennem gangdøren.) 

GREGERS 
(nærmer sig hedyig). 

Jeg kan se på Dem, at det ikke er fuldbragt. 

HEDVIG. 

Hvilket? Å, det med vildanden. Nej. 

GREGERS. 

Sindsstyrken svigted Dem, da det skulde føres 
ud i handling, kan jeg tænke. 

HEDVIG. 

Nej, det er ikke det heller. Men da jeg vågned 
idag tidlig og husked på det, vi havde snakket om, 
så syntes jeg, det var så underligt. 

GREGERS. 

Underligt? 

HEDVIG. 

Ja, jeg véd ikke —. Igår kveld, straks med 
det samme, syntes jeg, der var noget så dejligt i 
det; men da jeg havde sovet, og husked på det 
igen, så syntes jeg ikke, det var noget videre. 

HENRIK IBSENS SAMLEDE VÆRKER. VII. 24 

GREGERS. 

Å nej, De er vel ikke vokset op her uden at 
noget er gåt til spilde i Dem. 

HEDVIG. 

Ja, det bryr jeg mig ikke om; når bare far vilde 
komme op, så — 

GREGERS. 

Å, havde De så sandt fåt opladt øje for det. 
som gir livet værd, — havde De det sande, glade, 
modige offersind, så skulde De vel fk se, hvorledes 
han kom op til Dem. — Men jeg tror på Dem endnu, 
jeg, Hedvig. 

(han går ud gennem gangdøren.) 

(HEDVIG driver om på gulvet; derpå vil hun gå ud i køkkenet; i det 

samme banker det indenfor på loftsdøren; hedvig går hen og åbner på 

klem; gamle ekdal kommer ud; hun skyver døren for igen.) 

EKDAL. 

Hm, det er klein moro at gå morgentur alene, du. 

HEDVIG. 

Havde du ikke lyst til at gå på jagt, bedstefar? 

EKDAL. 

Det er ikke jagtvejr idag. Sligt mørke da; en 
kan knapt se frem for sig. 

HEDVIG. 

Får du aldrig lyst til at skyde på noget andet 
end de kaninerne? 

EKDAL. 

Er ikke kaninerne gode nok, de, kanske? 

HEDVIG. 

Ja men vildanden da? 



Digitized by VjOOQIC 



371 



EKDAL. 

Hå— hå; er du ræd, jeg skal skyde vildanden 
for dig? Aldrig i verden, du. Aldrig det. 

HEDVIG. 

Nej, du kunde vel ikke; for det skal være svært 
at skyde vildænder. 

EKDAL. 

Kunde ikke? Skulde vel mene, jeg kunde. 

HEDVIG. 

Hvorledes vilde du da bære dig ad, bedstefar; 

— jeg mener ikke med min vildand men med 
andre? 

EKDAL. 

Vilde se til at få skud på dem under brystet, 
skønner du; for det er det sikkreste. Og så skal de 
skydes mod Qæren, ser du — ikke med ^æren. 

HEDVIG. 

Dør de da, bedstefar? 

EKDAL. 

Ja gu* dør de — når en skyder rigtig. Nå; 
må vel ind og pudse mig. Hm, — forstår nok 

— hm. 

(går ind i sit værelse.) 

HEDVIG 

(venter lidt, skotter mod stuedøren, går hen til reolen, strækker sig på 

tæerne, tar den dobbeltløbede pistol ned fra hylJen og ser på den). 

(gina, med støvekost og tørreklud, kommer fra dagligstuen.) 

HEDVIG 
(lægger hurtig og ubemærket pistolen fra sig). 

24* 

GINA. 

Ikke stå og rod i fars sager, Hedvig. 

HEDVIG 

(går fra reolen). 

Jeg vilde bare rydde lidt. 

GINA. 

Gå heller ud i køkkenet og se om kaffien hol- 
der sig varm, jeg vil ta* brettet med, når jeg går 
ned til ham. 

(HEDVIG går ud; gina begyuder at feje og gøre rent i atelieret.) 

(Om en stund åbnes gangdøren nølende, og hjalmar ekdal ser ind; han 

har overfrakken på, men er uden hat, uvasket og med forpjusket, uredt 

hår; øjnene er sløve og matte.) 

GINA 
(blir stående med kosten i hånden og ser på ham). 

Å, nej da, Ekdal, — kommer du alligevel? 

HJALMAR 
(trædcr ind og svarer med dump rost): 

Jeg kommer — for at fors vinde i den samme 
stund. 

GINA. 

Ja, ja; kan nok tænke mig det. Men Jøss' da, 
— hvorledes er det, du ser ud! 

HJALMAR. 

Ser ud? 

GINA. 

Og så den pene vinterfrakken din! Nå, den 
har da fåt sin bekomst. 

HEDVIG 

(i køkkendøren). 
Mor, skal jeg ikke — ? (ser hjalmar, skriger højt af 
glæde og løber imod ham.) Å far, far! 

HJALMAR 
(vender sig bort og slår ud med hånden). 

Væk, væk, væk ! (til gina.) Få hende væk fra mig, 
siger jeg! 

GTNA 

(halvhøjt). 

Gå ind i dagligstuen, Hedvig. 

(HEDVIG går stille derind.) 

HJALMAR 
(travlt, trækker bordskuffen ud). 

Jeg må ha* mine høger med mig. Hvor er 
mine bøger? 

GINA. 

Hvilke bøger? 

HJALMAR. 

Mine videnskabelige værker, naturligvis, — de 
tekniske tidsskrifter, som jeg bruger til opfindelsen. 

GINA 
(søger i reolen). 

Er det disse her, som ikke er nogen perm på? 

HJALMAR. 

Ja visst er det så. 

GINA 
(lægger en bunke hæflcr på bordet). 

Skal jeg ikke få Hedvig til at skære dem op 
for dig? 

HJALMAR. 

Behøves ingen opskæring for mig. 

(kort taushed.) 

GINA. 

Det blir altså ved det, at du flytter ifra os, 
Ekdal? 

HJALMAR 
(roder niellem bøgeme). 

Ja, det forstår sig da af sig selv, synes jeg. 

GINA. 

Ja-ja. 

HJALMAR 

(heftigt). 

For jeg kan da ikke gå her og få mit hjerte 
gennemboret hver time på dagen! 

GINA. 

Gud forlade dig, at du kan tro så stygt om mig. 

HJALMAR. 

Bevis — ! 

GINA. 

Jeg synes, du skulde bevise. 

HJALMAR. 

Efter en forgangenhed, som din? Der gives 
visse krav — ; jeg kunde fristes til at kalde dem 
ideale krav — 

GINA. 

Men gamlefar da? Hvad skal der bli* af ham, 
stakker? 

HJALMAR. 

Jeg kender min pligt; den hjælpeløse flytter 
med mig. Jeg vil ud i byen og gøre anstalter — . 
Hm — . (nølende.) Er der ingen, som har fundet min 
hat på trapperne? 

GINA. 

Nej. Har du mistet hatten? 

HJALMAR. 

Jeg havde den naturligvis på, da jeg kom inat: 
det er der ingen tvil om; men idag kunde jeg ikke 
finde den. 

GINA. 

Jøss*, hvor har du da været henne med de lo 
ranglefanterne? 

HJALMAR. 

Å, spørg mig ikke om uvæsentligc ting. Tror 
du, jeg er i stemning til at huske på enkeltheder? 

GINA. 

Bare du ikke har forkølet dig, Ekdal. 

(går ud i køkkenet) 

HJALMAR 

(taler med sig selv, lialvhøjt og forbittret, mens han tømmer bordskufFbii . 

Du er en skurk, Relling! — En kæltring er du! 
— Ah, skændige forfører! — Kunde jeg så sandt få 
nogen til at snigmyrde dig! 

(han lægger nogle gamle breve til side, finder det overrevne papir fra 

gårsdagen, tar det og ser på stykkerne; lægger det hurtigt fra sig idet 

GINA kommer.) 

GINA 

(sætter et dækket kaffebret på bordet). 

Her er en tår varmt, om du kunde ha' lyst. 
Og så er her smørrebrøder og lidt saltmad til. 

HJALMAR 

(skotter til breitet). 

Saltmad? Aldrig under dette tag! Rigtignok 
har jeg ikke nydt faste næringsmidler på snart fire 

og tyve timer; men det får være det samme. — 
Mine optegnelser! Mine påbegyndte livserindringer! 
Hvor finder jeg min dagbog og mine vigtige papirer? 

'Abner stuedøren, men viger tilbage.) Der er hun Også! 
GINA. 

Ja, Herregud, et steds må da barnet være. 

HJ.NLMAB. 

Gå ud. 

(han gør plads, hedvig kommer forskræmt ind i atelieret.) 

HJALMAR 
(med hånden på dørvrideren, siger til gina): 

I de sidste øjeblikke, jeg tilbringer i mit fordums 
hjem, ønsker jeg at forskånes for uvedkommende — 

(går ind i stuen.) 

, HEDVIG 

(med et sæt imod sin mor, spørger sagte og bæv«nde): 

Er det mig? 

GINA. 

Hold dig i køkkenet, Hedvig; eller nej, — gå 
heller ind i kammerset til dig selv. (»aier til hjalmar, 
idet hun går ind til ham.) Bi lidt, Ekdal; rod ikke så i 
kommoden; jeg véd, hvor al tingen ligger. 

HEDVIG 
(står et øjeblik urørlig, i angst og rådvildhed, bider læberne .sammen for 
at kvæle graden; så knytter hun krampagtigt hænderne og siger sagte): 

Vildanden! 

(Hun lister sig hen og tar pistolen fra hylden, åbner loftsdøren på klem, 
smyger ind og trækker døren til efler sig.) 

(HJALMAR og GINA begyudcr at disputere inde i dagligstuen.) 

HJALMAR 

-kommer med Dogle skrivebøger og gamle løse papirer, som haa lægger 
på bordet). 

Å, hvad kan den vadsækken forslå! Det blir 
jo de tusende ting, jeg får at slæbe med mig. 

GINA 
(følger efter med vadsækken). 

Men så la' alt det andre ligge så længe; og ta* 
bare med dig en skjorte og et par underbukser. 

HJALMAR. 

Puh, — disse anstrængende forberedelser — ! 

(trækker yderfrakken af og kaster den på sofueii.) 
GINA. 

Og så står kaffien og blir kold også. 

HJALMAR. 

Hm. 

(drikker uvilkårlig en slurk og derpå alter en.) 

GINA 
(tørrer stoleryggene at"). 

Værst blir det nu for dig at finde sligt et stort 
loftsrum til kaninerne. 

HJALMAR. 

Hvad! Skal jeg slæbe alle de kaninerne med 
mig også? 

GINA. 

Ja, gamlefar kan da ikke være uden kaniner, 
véd jeg. 

HJALMAR. 

Det får han sandelig vænne sig til. Der er 
højere livsgoder end kaniner, som jeg må gi* af- 
kald på. 

GINA 

(stø vor a f i reolen). 

Skal jeg lægge fløjten i vadsækken til dig? 

HJALMAR. 

Nej. Ingen fløjte for mig. Men gi' mig pistolen! 

GINA. 

Vil du ha' den pigstolen med dig? 

HJALMAR. 

Ja. Min ladte pistol. 

GINA 

(søger efter den). 

Den er væk. Han må ha' ta't den med sig ind. 

HJALMAR. 

Er han på loftet? 

GINA. 

Ja visst er han på loftet? 

HJALMAR. 

Hm, — den ensomme gubbe. 

(hau tar et stykke smørrebrød, spiser det og drikker kaffekoppen ud.) 
GINA. 

Havde vi nu ikke lejet bort værelset, kunde du 
ha' flyttet der ind. 

HJALMAR. 

Jeg skulde bli' boende under samme tag, som — ! 
Aldrig, — aldrig! 

GINA. 

Men kunde du da ikke for en dags tid eller to 
slå dig ned i dagligstuen? Der havde du alt dit 
for dig selv. 

HJALMAR. 

Aldrig indenfor disse mure! 

GINA. 

Nå, men nede hos Relling og Molvik da? 

HJALMAR. 

Nævn ikke de menneskers navn! Jeg er færdig 
at miste appetiten bare jeg tænker på dem. — Å nej, 
jeg får nok ud i stormen og snékavet, — gå fra hus 
til hus og søge eflcr ly for far og mig. 



Men du har jo ingen hat, Ekdal! Du har jo 
mistet hatten. 

HJALMAR. 

Å, de to afskum, så rige på alle laster! En 

hat må skaffes tilveje. (tar et andet stykke smørrebrød.) Der 

må gøres ansialler. For jeg har da ikke i sinde at 
sætte livet til heller. 

(søger efter noget på brettet.) 
GINA. 

Hvad er det du ser efter? 

HJALMAR. 

Smør. 

GINA. 

Smør skal straks komme. 

(går ud i kekkenet.) 

HJALMAR 

(råber efler hende). 

Å, det behøves ikke; jeg kan så godt spise del 
tørre brød. 

GINA 

(bringer en smorskåi). 

Se her; det skal være nykærnet. 

(Hun skænker en ny "kop kaffe for ham; han sætter sig i sofaen, lægder 
mere smør på smørrebrødet, spiser og drikker en stund i taushed.) 



Vilde jeg, uden at bli* overhæn^ af nogen — 
af nogen som helst, — kunde bo der inde i stuen 
en dags tid eller to? 

GINA. 

Ja, det kunde du så godt, hvis du bare vilde. 

HJALMAR. 

For jeg indser ikke muligheden af at få alle 
fars sager ud i en slig fart. 

GINA. 

Og så er det jo det til, at først måtte du vel 
sige ham, at du ikke længere vilde leve isammens 
med os andre. 

HJALMAR 

(skyder kaffekoppen fra sig). 

Det også, ja; at skulle rippe op igen. alle disse 
forviklede forhold — . Jeg må område mig; jeg må 
ha' pusterum; jeg kan ikke bære alle byrderne på 
en eneste dag. 

GINA. 

Nej, og det til i sligt stygge vejr, som der er 
udenfor. 

HJALMAR 

(flytter på grossererens brev). 

Jeg ser, det papiret ligger her og slænge endnu. 

GINA. 

Ja, jeg har ikke rørt det. 

HJALMAR. 

Mig kommer jo den papirlap ikke ved — 

GINA. 

Nå, jeg tænker såmæn ikke på at gøre mig 
den nyttig. 

HJALMAR. 

— men det er ikke værdt, at den går i skudder- 
mudder alligevel; i al den forstyrrelsen, når jeg 
flytter, kunde det så let — 

GINA. 

Jeg skal nok ta* vare på det, Ekdal. 

HJALMAR. 

Gavebrevet hører jo først og fremst far til; og 
det får bli* hans sag, om han vil gøre brug af det. 

GINA 
(sukker). 

Ja, stakkers gamle far — 

HJALMAR. 

For en sikkerheds skyld — . Hvor finder jeg 
noget klister? 

GINA 

(går til reolen). 

Her står klisterpotten. 

HJALMAR. 

Og så en pensel. 

GINA. 

Her er penselen også. 

(bringer ham sagerne ) 

HJALMAR 

(tar en saks). 

Bare en papirstrimmel på bagsiden — . (klipper 
og kiisirer.) Det være langt fra mig at ville forgribe 
mig på fremmed ejendom, — og aller mindst på en 
uformuende oldings. Nå, ikke pk — den andens 
heller. — Se så. Lad det ligge der så længe. Og 
når det er ble*t tørt, så ta' det væk. Jeg vil ikke 
se det aktstykke for mine øjne mere. Aldrig! 

(gregers werle kommer ind fra gangen.) 

GREGERS 

(lidt forundret). 

Hvad, — sidder du her, Hjalmar? 

HJALMAR 

(rejsor sig liurtigt). 

Jeg var sunken ned af mathed. 

GREGERS. 

Da har dog spist frokost, ser jeg. 

HJALMAR. 

Også legemet gør stundom sine krav gældende. 

GREGERS. 

Hvad har du så bestemt dig til? 

HJALMAR. 

For en mand, som jeg, er der kun én vej at 
gå. Jeg er i færd med at sanke sammen mine vig- 
tigste sager. Men det tar tid, kan du vel tænke. 

GINA 
(lidt utålmodig). 

Skal jeg så gøre stuen i stand til dig, eller 
skal jeg pakke vadsækken? 

HJALMAR 
(efter et ærgerligt sidebiik mod gregbrs). 

Pak, — og gør i stand! 

GINA 
(tar vadstvkken) 

Ja-ja, så lægger jeg ned skjorten og det andre da. 

(går ind i stuen og trækker døren til efter sig.) 

GREGERS 
(efter en kort taushed). 

Aldrig havde jeg tænkt, at dette skulde bli' 
enden på det. Er det virkelig en nødvendighed for 
dig at gå fra hus og hjem? 

HJALMAR 
(driver urolig omkring). 

Hvad vil du da, jeg skal gøre? — Jeg er ikke 
skikket til at være ulykkelig. Gregers. Jeg må ha' 
det godt og trygt og fredeligt omkring mig. 

GREGERS. 

Men kan du da ikke det? Forsøg det bare. 
Nu synes jeg, her .er fast grund at bygge på, — 
og begynd så forfra. Og husk på, du har jo også 
opfindelsen at leve for. 

HJALMAR. 

Å tal ikke om opfindelsen. Det har kanske 
lange udsigter med den. 

GREGERS. 

Så? 

HMLMAR. 

Ja Herregud, hvad vil du egentlig, jeg skal op- 
finde? De andre har jo opfundet det meste i for- 
vejen. Det blir vanskeligere dag for dag — 

GBEGERS. 

Og du, som har lagt så stort et arbejde i dette. 

HJALMAR. 

Det var denne udsvævende Relling, som fik mig 
til det. 

GREGERS. 

Relling? 

HJALMAR. 

Ja, det var ham, som først gjorde mig opmærk- 
som på mit anlæg for en eller anden mærkelig op- 
findelse i fotografien. 

GREGERS. 

Aha, — det var Relling! 

HJALMAR. 

A, jeg har været så inderlig lykkelig over den 
sag. Ikke så meget for opfindelsen i og for sig; 
men fordi Hedvig trode på den, — trode på den 
med barnesindets hele magt og styrke. — Ja, det 
vil sige, — jeg dåre har gåt her og bildt mig ind, 
at hun trode på den. 

GREGERS. 

Kan du virkelig tæn^e, at Hedvig skulde været 
falsk i mod dig! 

HJALMAR. 

Nu kan jeg tænke, hvad det så skal være. Det 
er Hedvig, som står ivejen. Hun kommer til at 
stænge solen ude fra hele mit liv. 

GREGERS. 

Hedvig! Er det Hedvig, du mener? Hvorledes 
skulde hun kunne stænge for dig? 

HJALMAR 

(uden at svare). 

Så usigelig som jeg har elsket det barn. Så 
usigelig lykkelig, som jeg følte mig hver gang jeg 
kom hjem i min fattige stue og hun fløj mig im^de 
med sine søde, lidt mysende øjne. Å, jeg troskyldige 
dåre! Jeg holdt så usigelig af hende; — og så digted 
og drømte jeg mig ind i den indbildning, at hun 
holdt så usigelig af mig igen. 

GREGERS. 

Siger du, at det bare var en indbildning! 

HJALMAR. 

Hvor kan jeg vide det? Gina kan jeg jo ikke 
få presset noget ud af. Og hun mangler jo desuden 
så aldeles sans for den ideale side af forviklingerne. 
Men for dig føler jeg trang til. at åbne mig, Gregers. 
Der er denne forfærdelige tvil — ; kanske Hedvig 
aldrig har holdt rigtig ærligt af mig. 

GREGERS. 

Det kunde du dog muligens få vidnesbyrd om. 
(lytter.) Hvad er det? Jeg synes vildanden skriger. 

HJALMAR. 

Vildanden skræpper. Far er på loftet. 

GREGERS. 

Er han det! (gi»de lyser op i ham.) Jeg siger, du 
kunde nok få vidnesbyrd om, at den stakkers mis- 
kendte Hedvig holder af dig! 

HJALMAR. 

Å, hvad vidnesbyrd kan hun gi' mig! Jeg tør 
ikke tro på nogen forsikkring fra den kant. 

GREGERS. 

Hedvig kender visselig ikke til svig. 

HJALMAR. 

Å, Gregers, det er jo netop det, som ikke er 
så sikkert. Hvem véd, hvad Gina og denne fru 
Sørby mangen gang kan ha' siddet her og hvisket 
og tisket om? Og Hedvig plejer ha' ørerne med 
sig, hun. Kanske kom gavebrevet ikke så uventet 
endda. Jeg syntes nok, at jeg mærked noget sligt. 

GREGERS. 

Hvad er det dog for en ånd, som er faret i digl 

HJALMAR. 

Jeg har fåt øjnene op. Pas du på; — du skal 
se, gavebrevet er bare en begyndelse. Fru Sørby 
har altid havt så meget tilovers for Hedvig; og nu 
har hun jo magt til at gøre for barnet, hvad det så 
skal være. De kan ta' hende fra mig, hvad tid og 
time de lyster. 

GREGERS. 

Aldrig i verden går Hedvig fra dig. 

HJALMAR. 

Vær du ikke så viss på det. Dersom de står 
og vinker efter hende med fulde hænder — ? Å, jeg, 
som har elsket hende så usigelig! Jeg, som vilde 
sat min højeste lykke i at ta' hende varsomt ved 
hånden og lede hende, som man leder et mørkræd 
barn gennem et stort øde rum! — Nu føler jeg det 
så nagende sikkert, — den fattige fotograf oppe i 

loftslejligheden har aldrig været noget helt og fuldt 
for hende. Hun har bare så hstelig sørget for at 
stå på en god fod med ham så længe til tiden kom. 

GREGERS. 

Dette her tror du ikke selv, Hjalmar. 

HJALMAR. 

Det forfærdelige er jo netop, at jeg ikke véd, 
hvad jeg skal tro, — at jeg aldrig kan få vide det. 
Men kan du da virkelig tvile på, at det må være, 
som jeg siger? Hå-hå, du stoler for stærkt på den 
ideale fordring, min gode Gregers! Dersom de andre 
kom, de, med de bugnende hænder, og råbte til 
barnet: gå ifra ham; hos os har du livet ivente — 

GREGERS 

(hurtigt). 

Ja, hvad da, tror du? 

HJALMAR. 

Hvis jeg så spurte hende: Hedvig, er du villig 
til at gi' slip på livet for mig? (ler spotsk.) Jo tak, — 
du skulde nok få høre, hvad svar jeg fik! 

(Et pistolskud høres inde på loftet) 

GREGERS 

(højt, i glæde). 

Hjalmar ! 

HJALMAR. 

Se så; nu går han på jagt også. 

GINA 
(kommer ind). 

Uf, Ekdal; jeg synes, gamlefar går og dundrer 
inde på loftet alene. 

HJALMAR. 

Jeg vil se ind — 

GREGERS 

(levende, grebet). 

Bi lidt! Véd du, hvad det var? 

HJALMAR. 

Ja visst véd jeg det. 

GREGERS. 

Nej, du véd ikke, Men jeg véd det. Det var 
vidnesbyrdet ! 

HJALMAR. 

Hvilket vidnesbyrd? 

GREGERS. 

Det var en barnlig offerhandling. Hun har fåt 
din far til at sky de vildanden. 

HJALMAR. 

Skyde vildanden! 

GINA. 

Nej, tænk — ! 

HJALMAR. 

Hvad skulde det til? 

GREGERS. 

Hun vilde offi-e til dig, det bedste hun ejed i 
verden; for så måtte du da komme til at holde af 
hende igen, mente hun. 

HJALMAR 
(blødt, bevæget). 

Å, det barn! 

GINA. 

Ja, hvad hun kan finde på! 

GBEGERS. 

Hun vilde bare ha' din kærlighed igen, Hjalmar; 
hun syntes ikke hun kunde leve den foruden. 

GINA 

(kæmper med graden). 

Der kan du selv se, Ekdal. 

HJALMAR. 

Gina, hvor er hun henne? 

GINA 

(snøfter). 

Stakkers, hun sidder vel ude i køkkenet, kan^ 
jeg tro. 

HJALMAR 

(går hen, river køkkendøren op og siger): 

Hedvig, — kom! Kom ind til mig! (ser sig om.) 
Nej, her er hun ikke. 

GINA. 

Så er hun i det lille kammerset sit da. 

HJALMAR 

(udenfor). 

Nej, her er hun heller ikke. (kommer ind.) Hun 
må være gåt ud. 

GINA. 

Ja, du vilde jo ikke vide af hende nogen steds 
i huset. 

HJALMAR. 

Å, gid hun bare snart vilde komme hjem, — så 
jeg rigtig kan faa sagt hende — . Nu skal alt bli' 

godt, Gregers; for nu tror jeg nok, vi kan begynde 
livet om igen. 

GREGERS 

(stille). 

Jeg vidste det; gennem barnet vilde oprettel- 
sen ske. 

(gamle kkdal kommer i døren til sit værelse; han er i fuld uniform og 
har travlt med at spænde sabelen om sig.) 

HJALMAR 

(forbauset). i 

Far! Er du der! 

GINA. 

Var det i kammerset far skød? 

EKDAL 

(harmfuld, nærmer sig). 

Så du går på jagt alene, du, Hjalmar? 

HJALMAR 
(spændt, forvirret). 

Det var altså ikke dig, som skød på loftet? 

EKDAL. 

Skød jeg? Hm! 

GREGERS 
(råber til hjalmar). 

Hun har selv skudt vildanden. du! 

HJALMAR. 
Hvad er dette her! (skynder sig til loftsdøren, river den 
tilside, ser ind og skriger højt.) Hcdvig! 

GINA 
(løber mod døren). 

Jøss', hvad er det! 

HJALMAR 

(går ind). 

Hun ligger på gulvet! 

GREGERS. 

Ligger Hedvig! 

(ind til HJALMAR.) 

GINA 

(samtidigt). 

Hedvig! (ind på loftet.) Nej, nej, nej! 

EKDAL. 

Hå-hå; går hun også på skytteri! 

(HJALMAR, GINA Og GREGERS slæber HEDVIG ind i atelieret; i den nedhæn» 
gende højre hånd holder hun pistolen fastklemt mellem fingrene.) 

HJALMAR 

(forstyrret). 

Pistolen er gåt af. Hun har trufifet sig selv. 
Råb om hjælp! Hjælp! 

GINA 
(løber ud på gangen og råber ned): 

Relling! Helling! Doktor Helling; fly' herop så 
fort De kan! 

(HJALMAR Og GREGERS lægger HEDVIG ned på sofaen.) 

EKDAL 

(sUUe). 

Skogen hævner. 

HJALMAR 
(på knæ ved hende). 

Nu kommer hun sig snart. Nu kommer liun 
sig — ; ja, ja, ja. 

GINA 

(som er kommen ind igen). 

Hvor har hun truffet sig? Jeg kan ikke se 
nogen tingen — 

(belling kommer hurtigt, og straks efter ham holvik; den sidste er 
uden vest og halstørklæde, med åben livkjole.) 

BELLING. 

Hvad er her på fætde? 

GINA. 

De siger, Hedvig har skudt sig. 

HJALMAR. 

Kom her og hjælp! 

HELLING. 

Skudt sig! 

(han rykker bordet til side og begynder at imdersøge hende.) 

HJALMAR 

(ligger og ser angstfuldt op på ham). 

Det kan da ikke være farligt? Hvad, Relling? 
Hun bløder næsten ikke. Det kan da ikke være 
farligt? 

RELLING. 

Hvorledes gik det til? 

HJALMAR. 

A, hvad véd Jeg — 

GINA. 

Hun vilde skyde vildanden. 

RELLING. 

Vildanden? 

HJALMAR. 

Pistolen må være gåt af. 

HELLING. 

Hm. Ja så. 

EKDAL. 

Skogen liævner. Men jeg er ikke ræd alligeveU 

(går ind på loftet og lukker efter sig.) 
HJALMAR. 

Nå, Relling, — hvorfor siger du ingen ting? 

RELLING. 

Kuglen er gåt ind i brystet. 

HJALMAR. 

Ja, men hun kommer sig da! 

RELLING. 

Du ser vel, at Hedvig ikke lever. 

GINA 

(brister i grad). 

A, barnet, barnet! 

GREGERS 

(hæst). 

På havsens hund — . 

HJALMAR 

(springer op^. 

Jo, JO, hun må leve! Å, Gud velsigne dig, 
Relling, — bare et øjeblik, — bare så længe til jeg 
Kan få sagt hende, hvor usigelig jeg holdt af hende 
hele tiden! 

RELLING. 

Hjertet er trufifet. Indre forblødning. Hun døde 
på stedet. 

HJALMAR. 

Og jeg, som jog hende fra mig som et dyr! 
Og så krøl) hun forskræmt ind på loftet og døde i 
kærlighed for mig. (hulkende.) Aldrig få gøre det godt 

igen ! Aldrig få sige hende — ! (knytter hænderne og skriger 

opad:) Å, du der oppe — ! — Hvis du er da! Hvi 
gjorde du mig dette! 

GINA. 

Hys, hys, du må ikke anmasse dig så fælt. 
Vi havde vel ikke ret til at beholde hende, kan 
jeg tro. 

MOLVIK. 

Barnet er ikke dødt; det sover. 

RELLING. 

Sludder. 

HJALMAR 
(blir stille, går hen til sofaen og ser med korslagte arme på hkdvig). 

Der ligger hun så stiv og stille. 

RELLING 

(søger at løse pistolen). 

Den sidder så fast, så fast. 

GIXA. 

Nej, nej, Relling, bræk ikke fingrene hendes; 
la' pigstolen sidde. 

HJALMAR. 

Hun skal få den med sig. 

GINA. 

_^Ja, la' hende det. Men barnet skal ikke ligge 
og paradere her ude. Hun skal ind i kammerset til 
sig selv, skal hun. Ta' i med, Ekdal. 

(HJALMAR Og GINA tar HEDVIG imellem sig.) 

HJALMAR 

(mens de bærer). 

A, Gina, Gina, holder du dette ud! 

GINA. 

Den ene får hjælpe den anden. For nu er vi 
da halvt om hende, véd jeg. 

MOLVIK 

(strækker armene ud og mumler): 

Lovet være Herren; til jord skal du blive; til 
jord skal du blive — 

RELLING 

(hvisker). 

Hold kæft, menneske; du er jo fuld. 

(HJALMAR Og GINA bærer liget ud gennem køkkendøren. helling lukker 
efier dem. molvik sniger sig ud på gangen.) 

RELLING 

(går hen til gregers og siger): 

Aldrig skal nogen binde mig på næsen, at dette 
her var et vådeskud. 

GREGERS 
(som har stat skrækslagen, i krampagtige rykninger). 

Ingen kan sige, hvorledes det forfærdelige gik til. 

RELLING. 

Forladningen har svi*d kjolelivet. Hun må ha' 
trykket pistolen lige imod brystet og fyret af. 

GREGERS. 

Hedvig er ikke død forgæves. Så De, hvorledes 
sorgen frigjorde det storladne i ham? 

RELLING. 

Storladne blir de fleste, når de står i sorg ved 
et lig. Men hvor længe tror De den herligheden 
varer hos ham? 

GREGERS. 

Skulde ikke den vare og vokse for livet! 

RELLING. 

Inden tre fjerdingår er lille Hedvig ikke andet 
for ham end et vakkert deklamationstema. 

GREGERS. 

Og det tør De sige om Hjalmar Ekdal! 

RELLING. 

Vi skal snakkes ved, når det første græsset er 
visnet på hendes grav. Da kan De få høre ham 
gulpe op om det „ faderhjertet for tidligt frarevne 
barn"; da skal De få se ham sylte sig ind i rørelse 
og i selvbeundring og i selvmedlidenhed. Pas De på! 

GREGERS. 

Hvis De har ret, og jeg har uret, så er ikke 
livet værd at leve. 

RELLING. 

A, livet kunde være ganske bra' alligevel, når 
vi bare måtte få være i fred for disse velsignede 
rykkere, som render os fattigfolk på dørene med den 
ideale fordring. 

GREGERS 
(ser frem for sig). 

I så fald er jeg glad, at min bestemmelse er, 
hvad den er. 

RELLING. 

Med forlov, — hvad er da Deres bestemmelse? 

GREGERS 
(i færd med at gå). 

At være den trettende mand tilbords. 

RELLING. 

A, fan* tro det. 

